
KIRI SH


Assalomu alaykum, qadrli o‘quvchi!
Siz umumiy o‘rta ta’lim maktabi, akademik litsey yoki kasb-hunar kollejini bitirish davriga ham yetib keldingiz. Yoshingiz ancha ulg‘aydi, hayotda biroz tajriba ham ort-tirdingiz. Muhimi, kitob bilan, ayniqsa, badiiy adabiyot bilan qadrdon bo‘lib qoldingiz. Badiiy adabiyotning sirli olami sizni o‘ziga chorlab turibdi. Siz yaxshi kitob, betakror badiiy asar inson ma’naviyatini shakllantirish va boyitishdagi eng asosiy manbalardan biri ekaniga ishonch hosil qildingiz. Dar-haqiqat, umrboqiy kitoblarda olam va odam haqidagi hamma bilimlar jamlangan bo‘ladi. Ulardan har kim o‘z qiziqishiga mos mavzularni, ehtiyojlariga ko‘ra ma’lumotlarni topadi. Zero, kitoblar siz-u bizni ezgulik va yaxshilikka, mehr va muruvvatga, ijod va ijodkorlikka undaydi.
Hayotning turli bosqichlarida insonning olamga qarashlari, qiziqish va ehtiyojlari ham o‘zgarib, takomillashib boradi. Uni inson va jamiyat, muayyan shaxs ruhiyati kabi masalalar ko‘proq qiziqtira boshlaydi. Yaxshi kitoblar qiziqishlarga mu-nosib javob beradigan eng muhim manba sanaladi. Aslida, kitob o‘qishni bolalar ham, kattalar – hamma yaxshi ko‘ra-di. Chunki kitob har bir inson hayotida, dunyoqarashining shakllanishi va kengayishida alohida o‘rin tutadi; undan har bir tafakkur egasi o‘ziga mos va munosib bo‘lgan ma’naviy ozuqa oladi.

Siz, azizlar, haqiqiy badiiy adabiyot hayotning o‘ziga xos in’ikosi sifatida ong-u tafakkurga beqiyos ijobiy ta’sir o‘tkazi-shini, o‘ylashga, qiyoslash va xulosalar chiqarishga undovchi kuch-quvvat berishini aslo inkor etmasangiz kerak.
Hozirgacha xalq og‘zaki ijodi, o‘zbek adabiyoti tarixi, mumtoz Sharq va jahon adabiyotidan tanlangan namunalarni o‘qib tahlil qildingiz. Va bu jarayonda olamdagi rang-barang hodisalar-u  millati,  yoshi,  kasb-kori,  qiziqishlari,  tasavvur va dunyoqarashlari bir-biriga o‘xshamaydigan Hazrat Odam avlodlarining  yashash  tarzi,  tarixi,  favqulodda  vaziyatlarda-gi ruhiyati hamda kayfiyatidagi o‘zgarishlar tasvirlari bilan atroflicha tanishdingiz.
Ajdodlarning vatan, millat ravnaqi, erk-u ozodligi yo‘-lidagi fidoyiliklari, mardonavorliklari, jasoratlari bayonidan, mehnatsevar va tadbirkor, aqlli, dono, ijodkor, kamtar, yuk-sak insoniy fazilatlar bilan ziynatlangan odamlar tasviridan qanchalik mamnunlik tuygan bo‘lsangiz, aksincha, qo‘rqoq va xiyonatkor, johil va nodon, ishyoqmas va tanbal, loqayd va madaniyatsiz kimsalar obraziga duch kelganda ichingizda bir afsus-nadomat va ranjishlar paydo bo‘lgandir, ehtimol. Bu hol Sizning ko‘nglingizda o‘zbekona milliy-ma’naviy hayot tarzimizga mos va munosib fazilatlar shakllanib borayot-ganidan darak beradi. Hadisi sharifda aytilganidek, «... agar siz yaxshi narsalarni ko‘rib xursand bo‘lsangiz va, aksincha, yomon narsani ko‘rib ranjisangiz, haqiqiy mo‘min ekansiz». Bu yaxshi insonga xos xislat belgisidir.
Kitobxonlik madaniyatining kamol topishi bu adabiy did-ning, badiiy-estetik zavqning, nutqiy aniqlikning, demak, go‘zallik va xunuklik haqidagi qarashlarimizning teranlashib borishi demakdir. Bu yo‘ldagi tahsilda Sizga xalq og‘zaki ijodi, qadimiy adabiyotimiz, Sharq va G‘arb xalqlari ada-biyotining go‘zal namunalari yordam berishi tabiiy. Badiiy asarlarni o‘qimay, go‘zal adabiyot bilan oshno tutinmay yashayotgan odam hayotda eng nochor va achinarli holga tushib qoladi. Bilib qo‘yingki, kitobxonlik tug‘ma xususiyat emas, demak, komillikni istagan har kim uni o‘zida shakl-lantirishi va rivojlantirishi mumkin.
Ko‘p kitob o‘qigan odam tez fikrlashi, xotirasining kuch-liligi, muhim bilan nomuhimni ajrata olishi, voqelikka ijodiy


yondashishi, tashabbuskorligi, hodisalarga tanqidiy nuqtayi nazardan fikr bildira olishi, fikr-mulohazalarini aniq ifoda-lashi,  ayniqsa,  og‘zaki  va  yozma  nutqining  ravonligi  bi-lan ajralib turadi. Mustaqil kitob o‘qishda tushunib, anglab o‘qish; o‘qiganlarni uqish, matndagi muhim o‘rinlarni ajrata olish va ayrim zarur gaplarni maxsus daftarchaga ko‘chirib olish o‘quvchiga katta foyda beradi.
Aziz o‘quvchi! Kitob o‘qishda asar tanlashga qiynalsangiz, albatta, kattalardan, ota-onangiz yoki ustozingizdan yordam so‘rashni unutmang. Ayni damda o‘z istak va qiziqishlari-ngizga mos kitob tanlash sizga ko‘proq naf keltiradi. Biror matndagi qiyin va tushunarsiz so‘zlarni to‘g‘ri anglashda siz-ga maxsus lug‘at kitoblari, elektron lug‘atlar, ma’lumotnoma va fan sohasiga doir qomuslar yordam beradi. Sir emaski, hozirgi davrda bunday manbalarni topish imkoniyatlari kun sayin ortib bormoqda.
Kitobxonlik madaniyatining yuksalishida o‘z ustida ish-lashning, mustaqil va ijodiy faoliyatning ahamiyati beqiyos. Shuningdek, ulug‘ ajdodlarning hayoti va ijodidan saboq olish, ular yozib qoldirgan hayotiy hikmatlardan bahramand bo‘lish ham lozim.
Mahmud Koshg‘ariy «Qut belgusi – bilig» degan ma-qolning turkiy xalqlar og‘zaki ijodida juda qadim davrlardan boshlab faol iste’molda bo‘lganini yozadi. Bu har qanday fazilatning boshlanishi bilimdir degan ma’noni anglatadi. Bilimning manbayi esa, tabiiyki, kitob bo‘ladi.
Yusuf Xos Hojib o‘zining bosh qahramoni – Eligni ki-tobning doimiy yo‘ldoshi sifatida tasvirlaydi:

Elig bir kun o‘ldurdi yangluz o‘zun, Kemishti kitab, o‘tru baqti ko‘zun

Mazmuni:
Elig bir kun yolg‘iz o‘zi o‘tirdi, Kitobni qo‘ydi, ko‘zini uzoqqa tikdi.

Adibning nazarida, elchi – diplomat lavozimidagi kishi uchun ham asosiy fazilat ko‘p kitob o‘qish va so‘zning mohiyatini bilishdan iborat.

Yaxshi bilasizki, Alisher Navoiy asarlarining asosiy qahra-monlari bilimi, shijoati, go‘zal xulqi bilan ajralib turadi. Zero, Hay qabilasining boshlig‘i qizi uchun maktab ochib bergani,  Farhodning  turli  fan  sohalaridan  boxabarligi,  Shi-rin atrofidagi qizlarning barchasi hayoli va oqila, har bir san’atda mohir bo‘lgani tasodifiy emas. «Hayrat ul-abror»da insonni ulug‘laydigan imon, karam, adab, qanoat, vafo, rost-lik, ilm kabi fazilatlar haqida alohida fikrlar bayon qilinadi. Hazrat Navoiy «Lison ut-tayr» dostonida yozadi:
O‘z vujudingg‘a tafakkur aylagil, Har ne istarsen – o‘zungdin istagil.
Bu martabaga esa faqat kitob o‘qish bilan erishish mum-kin. Zotan, Alisher Navoiy inson ma’naviyatini boyitishga har qanday adabiyot emas, balki yuksak badiiyat talablariga javob bera oladigan asarlargina xizmat qila olishini ham alohida ta’kidlaydi.
Zahiriddin Muhammad Bobur g‘azallarida ifodalangan tuyg‘ular qalbga zavq bag‘ishlaydi; «Boburnoma»da aks etgan hayot hodisalari o‘quvchini o‘yga toldiradi, unda insonning kuch va qudrati ulug‘lanadi, ishonch va e’tiqodini mus-tahkamlaydigan voqealar bayon qilinadi; odamning yuragida maqtovga loyiq xislatlarni paydo qilishga rag‘bat uyg‘ona-di. Bobur otasi haqida yozganida, uning botirligi, shijoati kabi fazilatlari bilan birga, ayniqsa, kitobsevarligiga, xususan,
«Xamsa» dostonlarini zo‘r ishtiyoq va qiziqish bilan o‘qiga-niga alohida urg‘u beradi.
Umuman olganda, adabiyot tarixidagi iste’dodli adiblar va adabiy qahramonlar tanlagan yo‘l, ularning kechinmalari, his-tuyg‘ularining betakror tasviri asrlar bo‘yi hammani o‘ziga maftun qilib keladi. Bosh qahramonlar tabiatidagi kurashuv-chanlik, beg‘uborlik, pokizalik bizning qalbimizga, ruhimizga o‘rnashadi. Tabiiyki, ayrim qahramonlarning murakkab taqdi-riga nisbatan ham bizning loqayd va e’tiborsiz bo‘lishimiz mumkin emas. Badiiy adabiyotni barcha ma’naviy qadriyatlar va yuksak insoniy fazilatlar bilan uyg‘un tarzda talqin etish mumkin. Shunda odamning olamdagi moddiy va ma’naviy hodisalarga yaxlit munosabati namoyon bo‘ladi.


Har bir insonning o‘z ongi, tasavvuri, tafakkur tarzi, dunyoqarashi  bilan  belgilanadigan  ichki  dunyosi  bor.  Uning
«yaxshi» yoki «yomon» deb nom olishi mana shu ichki dunyoning mazmun-mohiyatiga bog‘liq. Agar u jamiyatning tegishli bosqichdagi talablariga, jamiyat a’zolarining umumiy axloqiy-madaniy qarashlariga uyg‘un bo‘lsa, yaxshi, aks holda esa yomon degan nom oladi. Ikkinchidan, har bir inson jamiyat a’zolari bilan birga yashaydi. Demak, u atrof-dagilarning qiziqishlari, o‘zi to‘g‘risidagi fikrlari va boshqa ta’sirli hollarini ham his qiladi. O‘zbek adabiyoti durdonalari, G‘arb va Sharq adabiyoti namoyandalarining asarlari ana shu hissiyot takomilida katta ahamiyatga ega. Nafaqat mumtoz yoki dunyo, balki zamondosh ijodkorlar, xususan, mustaqillik davri adiblari yozgan asarlar ham bizni o‘zlikni anglashga, el-yurtni sevishga, erkinlikning qadriga yetishga, umuman, har tomonlama ma’naviy yuksalishga chorlab turadi.
Muhtaram o‘quvchi! Bir so‘z bilan aytganda, badiiy adabi-yot inson kamolotida asosiy vosita sanaladi. Bu haqiqatni anglash va mustahkamlashga qo‘lingizdagi ushbu «Adabiyot» darsligida jamlangan adabiy manbalar, o‘ziga xos talqinlar hamda siz uchun tayyorlangan savol va topshiriqlar yordam berishi shubhasiz.
Savol va topshiriqlar 
1. Yozgi  ta’tilda  qanday  badiiy  asarlar  o‘qidingiz?  Ulardan
olgan taassurotlaringizni sinfdoshlaringiz bilan o‘rtoqlashing.
2. Ular  orasida  sizga  eng  kuchli  ta’sir  qilgani  qaysi  asar bo‘ldi?	Nega	shunday	bo‘lganini	izohlang.
2. Asar tanlash va uni mutolaa qilishda, asosan, nimalarga e’tibor	berdingiz?
3. Ko‘p  kitob  o‘qigan  inson  ma’naviyatiga  qanday  baho  be-
rasiz?  Fikringizni  hayotiy  misollar
4.  O‘zbek	adiblarining
asosida  izohlang.
adabiyotga	doir	qaysi
hikmatli	so‘zlarini
5.  Badiiy adabiyotning
ma’naviyatga,
bilasiz?
inson qalbi va jamiyat hayotiga ta’siri
to‘g‘risida  misollar  asosida  fikr  bildiring.
6. Ta’til davomida o‘zingiz o‘qigan badiiy asarlarga annotatsiya (qisqacha izoh) yozing.

XALQ O G‘ ZAKI IJODI 


[bookmark: _TOC_250036]GO‘RO‘G‘LINING  TUG‘ILISHI
(Dostondan olingan parcha ayrim qisqartishlar bilan berildi)1
Burungi zamonda Yovmit degan el, Taka turkman degan yurt, Mari degan yana bir qo‘rg‘on bor edi. Yovmit yurti-ning Odilxon degan podshosi bor edi. Odilxon podshoning ikki o‘g‘li bo‘lib, kattasining oti Urayxon, kichkinasining oti Ahmadbek edi. Bibi Oysha degan bir qizi ham bor edi. Mari yurtining Qovishtixon degan xoni bor edi. Qovishti-xonning To‘liboy sinchi2 degan bir o‘g‘li bor edi. Ko‘p esli, aqlli, tamizli, farosatli odam edi. Marining begi Qovishtixon Yovmit elining xoni Odilxon podshoning bozorchi savdo-garlarini yo‘lda  talab oldi.  Shunda molini  oldirgan odamlar
«dod!» deb Odilxon podshoga arzga keldi. Odilxon podsho buni eshitib, achchig‘i kelib, birdan sarboz askar chiqarib, to‘p-to‘pxonasi bilan Mari yurtini tep-tekis qilib yubordi. Qovishtixon bekni to‘pga solib otib yubordi. Haligi bozorchi savdogarlarning mollarini olib berdi. Qovishtixonning yetti yoshli o‘g‘li – To‘liboy sinchini bandi qilib olib keldi. Le-kin otasining qilgan ishidan buni gunohsiz bilib, o‘z oldiga xizmatkor qildi. To‘liboy sinchi xizmat qilib yuraverdi. O‘n to‘rt yashar bo‘ldi. O‘n to‘rtga kirguncha o‘qib, xat-savodi chiqdi. Lekin o‘zi ajab bir odobli, chiroyli, yaxshi yigit bo‘ldi.  Otlarning  yaxshi-yomonini  biladigan  sinchi  bo‘ldi.
«Bul otingiz yaxshi, bul otingiz yomon», – deb podsho-ning tablada turgan otlarini saralab, ajratib beradigan bo‘ldi. Bir kunlari To‘liboy sinchining xizmati yoqqanligidan: «Bu ham o‘zimning suyagim-da», – deb Odilxon podsho Bibi Oysha qizini unga nikohlab berdi. Bibi Oyshaning bo‘yida bo‘lib, oy-kuni to‘lib o‘g‘il tug‘di, otini Ravshanbek qo‘ydi. Shunda Ravshanbek besh yashar bo‘ldi, uni maktabga berdi. Ravshanbek o‘zi tengi bolalar bilan maktabda o‘qib yuraber-

1 Dostondan parcha va rasmlar G‘afur G‘ulom nomidagi badiiy adabiyot nashriyotida chop etilgan nusxasidan olindi (Toshkent, 1967).
2 S i n ch i – otlarning zotini, naslini, yoshini, fe’l-atvorini yaxshi biladigan odam.

di. Sakkiz yashar bo‘lganda xat-savodi chiqdi. Taka turkman degan yana bir yurt bor edi. Bu yurtda Jig‘alixon degan bek bor edi. Jig‘alixonning Gajdumbek degan o‘g‘li, Bibi Hilol degan qizi bor edi.
Ana  endi  gapni  Zargar  degan  shahardan  eshiting: Zargar  shahrining  Shohdorxon  degan  podshosi  bor  edi.
Kunlardan bir kuni Shohdorxon ikki yuz guburlarini yig‘ib, maslahat qildi:
· …Mening bir o‘yim bor: Yovmit yurtidan Odilxon podshoni yo‘q qilaman, qo‘rg‘onini qulataman, o‘ligini su-lataman, xazina-pazinasini o‘lja qilib, sizlarga talataman, – dedi.
Shunda Shohdorxonning vaziri Holmon aytdi:
· E podsho, so‘zingiz ma’qul, lekin elchi yubormoq lozim. Elchi yubormay birdan zo‘rlik qilib yov yubormoq podsholardan lozim emas...
Shunday bo‘lsa ham, Holmonning so‘zi yaylovga chiq-madi1, bir o‘zi bo‘lib qoldi. Boshqasi buning so‘ziga quloq solmadi. Esli, aqlli Holmon buni bilib, nochor indamay qoldi. Shunda Shohdorxon podshoning askar boshliqlari, maslahat beruvchi donolari birdan urush qilib, Odilxonni yurti Yovmitdan ko‘tarib, yo‘q qilib, o‘ldirib, mollarini o‘lja qilib olmoqchi bo‘lib, maslahat qildilar.
Bularni  bu  so‘zda  qo‘ying,  endi  podshodan  eshiting:
Podsho:		«Yovmit	 yurtiga	lashkar	jo‘natinglar!»		–	deb amr qildi. Lashkarining orqasidan podsholik saltanati bilan Shohdorxon			ham		noibi	Subyon	deganni	o‘zining			o‘rniga o‘tqazib, Holmon vazirdan tortib, barcha maslahat beruvchilari bilan bul ham keta berdi. Shohdorxonning lashkari uch oy yo‘l yurib, uch oy deganda Taka-Yovmit Urganch yurtining Asqar degan tog‘iga yetib qo‘ndi. Shu kuni payshanba edi… Taka-Yovmit			elining	o‘quvchi		bolalari		har		kuni	o‘qib, payshanba kuni tushdan keyin ozod bo‘ladigan rasmi bor edi.		Shu	kuni		Taka-Yovmit		 madrasalaridagi	katta-kichik mullavachchalar  tog‘da  sayohat  qilmoqchi  bo‘lishib,  To‘li-boy	sinchining	o‘g‘li		Ravshanbek		ularning			kattasi			bo‘lib, tog‘ga chiqdi. Bolalar tog‘ni sayohat qilib, buloqlar, ko‘ka-lam yerlarni tomosha qilib yurgan edilar, birdan quloqlariga

1 E’tiborga olinmadi ma’nosida.
[image: ]

otlarning dupuri keldi. Qarasalar, qirning boshini to‘zon olibdi, qo‘llarida yalang‘och qilich, miltiqlari o‘qlangan lash-kar bularga qarab daf qilib, to‘rt tomonini qurshab olibdi. Mullalar buni ko‘rib qo‘rqib, yuraklari yorilib ketdi. Shunda askarlar bularni bandi qilib haydab Shohdorxon podshoga to‘g‘ri qildi. Shohdorxon qarasa, hammasi yosh bola ekan, ularni o‘ldirmoqqa ko‘zi qiymadi...
Shohdorxon esli podsho edi, bularning qo‘rqqanini bildi. – Bularga ozor bermanglar, – dedi. Bularni  qo‘rqmoq-da, Shohdorxonni Asqar tog‘iga kelmoqda qo‘yib, ana endi
Taka-Yovmit  elidan  eshiting:
Mullavachchalarning kelmaganidan Taka-Yovmit eli qo‘r-qishib, axtarib, har tarafga qarab, bular ham shu tog‘ga, qo‘shinning	ustiga	kelib	qoldi.	 Bularning		kelganini		bilib, Shohdorxonning	qo‘shini	 quvib	yarmini	bandi	qilib			oldi, yarmi qochdi. Qochganlar qochib, Odilxon podshoning ol-diga bordi. Bo‘lgan voqealarni: «Bir cherik – lashkar Asqar tog‘ga keldi, yulduzdan ham ko‘p», – deb arz qildi. Odilxon podsho bu so‘zni eshitib, bu ham cherik lashkar yig‘moqchi bo‘lib, har tarafga, qo‘rg‘on-qo‘rg‘onga xat yubordi. Bekla-riga: «Darrov yig‘ilinglar!» – deb qattiq amr qildi. Oqshom bilan	chopishib,		erta	bilan	har		tarafdan		to‘zonlar	paydo bo‘lib, qo‘rg‘onning atrofini lashkar tutdi. Odilxon podsho: – Kelgan lashkar kim ekan, bilib kelinglar! – deb o‘zi-ning Taka begi Zamon degan lashkar boshlig‘ini bir necha odamlarga qo‘shib, elchi qilib yubordi. Elchilar Shohdorxon podshoning oldiga borib, qo‘llaridagi elchilik ariza-xatlarini
ko‘rsatdilar.  Shohdorxon  mirzalariga:
· O‘qib ko‘ringlar, nima xat ekan, – dedi. Mirzalar o‘qib ko‘rdi. Xatda:
«Bu qanday behurmatlik, podsholardan bunday behurmat-lik lozim emas edi-ku. Podsholar yurishni, turishni oldin elchilar bilan bildirib, elchiga ko‘nmasa, so‘ngra safar qilib kelar edi. Bu rasm avvaldan oxir qoida bo‘lib kelayotgan edi...» – deb yozibdi. Shohdorxon bu so‘zlarni eshitib, Holmon vaziriga qaradi. Holmon vazir:
· O‘zingiz bilasiz, men bir farmonbardorman. Siz har nima amr qilsangiz, shuni qilaman, – dedi. Podshoga masla-hat bermadi.

Shunda Shohdorxon elchilarga qarab:
· Borib Odilxon podsholaringga aytinglar, kelib menga fuqaro bo‘lsin, boj-xiroj bersin! Bermasa, fuqaro bo‘lmasa, yurtini, elini yer bilan yakson qilib, hammasini to‘s-talqon qilib, o‘zlarini o‘ldirib, mollarini o‘lja qilib, lashkarlarimga talatib yuboraman! – dedi.
Elchilar Shohdorxonning qog‘ozini Odilxon podshoga olib kelib ko‘rsatdilar. Ana shunda Odilxon podsho:
· Unday bo‘lsa, dushman tog‘dan oshmay, uning ustiga bizlar ham boraylik, – dedi.
Hamma lashkar jam bo‘lib, bular ham Asqar tog‘dan oshib qo‘sh tashladi.
Bularni Shohdorxonga ko‘rinish berib, qo‘nmoqda qo‘yib, endigi gapni Holmon vazirdan eshiting: Holmon vazir, pod-shohimning tuzini ko‘p yeganman, har nima bo‘lsa ham bir so‘z aytayin deb, Shohdorxon podshoga qarab aytdi:
· E podsho, «Dushmaning xas bo‘lsa qo‘rq» degan ekan.
Sen ham butunchiligingning fikrida bo‘l!
Shohdorxon podsho:
· Urushga tayyorlik qilinsin, – deb amr qildi. Urush nog‘orasini urdi, karnay-surnaylarni chaldirib, lashkarini ot-lariga mindirib, miltiqni o‘qlab, piltani choqlab, choq bo‘ldi. Odilxon  podsho  ham  urush  nog‘orasini  chaldirib,  lash-karlarini  choqlab  otga  mindirib,  urushmoqqa  choq  bo‘ldi, ko‘ngillari to‘q bo‘ldi. Ikki taraf podsholarining urush uchun qilgan		shon-u	shuhratlariga	yer	tebrandi.	Surnay-karnay, sibizg‘a tortganiga barcha polvonlar simobday erib, yo‘lbars-day g‘arqirab, g‘ayrati jo‘sh urib, bir-birlariga qarshi turdi. Podshohi haqiqiy – Xudoning o‘zi. Bular podshohi majoziy – Xudoning yaratgan maxluqi. Bularni ham Xudo podsho qilib qo‘yibdi. Shu sababdan podshohi majoziyni fuqaro yo-monlasa, podshohi haqiqiyning achchig‘i kelib, Xudoga malol kelar ekan. Shohdorxon podshoning hech kimning so‘ziga kirmay, Holmon vazirning so‘zini olmay: «Yovmitlarni darrov o‘ldiraman, yurtini olaman, molini o‘lja, ayollarini yebir-yesir qilaman», – deb yovmitlarni ko‘zga ilmay manmanlik bilan kelgani  Xudoga  xush  kelmadi.  Buni  manmanlikda  qo‘yib,
Odilxondan  eshitaylik:

Birdan Odilxon podshoning lashkariga Nazar degan kishi boshchiligida ko‘p lashkar kelib qo‘shildi. Uni ko‘rib Shoh-dorxon podshoning rangi o‘chdi. Nimagaki, podsho xalqi xoh kofir, xoh musulmonmi, nazarkarda bo‘lar ekan. Shohdor-xon podsho Odilxonga g‘aybdan qo‘shin kelib qo‘shilganini ko‘zi bilan ko‘rib qo‘rqdi. «Hay attang, Holmon vazirning so‘ziga kirmaganim yomon bo‘lgan ekan, aytgani keldi», – dedi. Shunday bo‘lsa ham, qochmoqqa nomus qildi. Ko‘p ishlarning bo‘lishini, odamlarning o‘larini bildi, bilsa ham, kishilarning qoniga jabr qildi:
· Har nima bo‘lsa bo‘lar, urush qilinglar! – dedi. Shunda	ikki	tarafdan	«Ur-ho!»	degan	ovozlar	chiqdi.
Birdan bir-birlariga ot qo‘yishib, tala-to‘p bo‘lishib, bir-bir-lari bilan aralashib qoldi. Ajal yomg‘iri yog‘di. Nayzabozlik, qilichbozlik, bir-birovining jazosini bermoq sarbozlarga bo‘ldi ermak. Hech kim ko‘rmagan, hech bir quloq eshitmagan katta urush bo‘ldi, o‘liklar to‘ldi, o‘liklarning ostidan sizot-sizot qon ketdi. Shu kun to‘qqiz soat urush bo‘ldi. Undan keyin urushni yotqizmoqqa nog‘ora chalindi. Urush yotib, har qaysi taraf lashkarlari o‘z taraflariga qarab qaytdi. Shunda Odilxon podsho Shohdorxon podshodan g‘olib keldi. Bu ish Shohdorxon podshoning manmanligidan bo‘ldi. Shohdorxon podsho o‘zini mag‘lub ko‘rib, Odilxondan muhlat so‘radi. Shunda Odilxon podsho:
· Asqar tog‘ida qo‘lga tushgan mullavachchalarni qo‘yib yuborsin,	–	dedi.	Shohdorxon	podsho	hammasini	qo‘yib yubordi. Lekin Shohdorxonning Hamza degan bir odami bor edi. Shohdorxondan yashirib, Ravshanni bir sandiqqa solib oldi, uni o‘g‘il qilib olmoqchi bo‘ldi. Tashqaridan Odilxon-ning beklaridan Jig‘alixonning o‘g‘li Gajdumbek bilan qizi Bibi Hilol ham bularning ichiga qo‘shilib o‘lja bo‘lib ketdilar.
Shunda  urush  tamom  bo‘ldi.  Har  ikki  taraf  podsholar o‘z	taraflariga	qaytdilar.
Odilxon:	«Ravshanxon	o‘lgan	ekan-da»,	–	deb	undan umidini	uzdi,	afsuslar	qildi.
Bularni bunda qo‘ying, Shohdorxondan eshiting: Shohdorxon uch oy yo‘l yurib, o‘z yurti Zargarga yetdi,
taxtiga  mindi.  Erta  bilan  tong  otdi,  Shohdorxonning  xos xizmatkori kelib arz qildi.

· E podshohim, Odilxon odamlaridan bir ayol, bir erkak bandi bo‘lib kelibdi, – dedi. Shohdorxon podsho:
· Unday bo‘lsa, bunda olib keltir, – dedi. Olib kelib Shohdorxonga to‘g‘ri qildilar.
Shohdorxon ularni ko‘rib, vaqti xush bo‘lib, mehri yon-boshga kelib:
· E mehmonlar, mendan maqsad tila! – dedi. Qo‘rqqan, gapiga tushunmagan Gajdumbek indamadi. Shunday bo‘lsa ham, Shohdorxon Gajdumbekka yasovul boshliq amalini berdi. O‘z oldida saqladi. Gajdumbek kamsiz bo‘ldi, davlati juda katta, o‘ziga bir yaxshi joy solmoqchi bo‘lib, shahardan uzoqroq yerdan sakkiz oshyonlik imorat soldi. Imorat bitdi, oradan yetti yil o‘tib ketdi. Gajdumbekning singlisi Bibi Hilol bo‘yi yetib qoldi. O‘zi o‘n beshga kirgan, lekin boshi bo‘sh edi. Shuytib bular yura bersin, endigi so‘zni Ravshan-bek bilan Hamzadan eshiting:
Hamza Ravshanbekni o‘g‘il qilib olaman deb, har kuni tong otguncha uning kokilini yetti martaba o‘rib, har o‘rgan-da mushkning1 suvini berar edi. Ravshanxon ham bir bola bo‘ldiki, ko‘rganlar havasda, ko‘rmaganlar armonda, kamsiz, suluv-xushro‘y.
Ana endi, Shohdorxon podshodan eshiting:
Shohdorxon podsho bir kuni yomon tush ko‘rdi, tushida bir ajoyib ish ko‘rdi. Shunda qurandoz2 – munajjimlarini, hukamo-ta’birchilarini yig‘di. Yig‘ilganlarga qarab, Shohdor-xon podsho bir so‘z aytdi:
Guburlarim3, bugun uxlab tush ko‘rdim, Men tushimda ko‘p qabohat ish ko‘rdim, Yo bilmayman, o‘zi manglayning sho‘ri, Yovmit eldan keldi ikkita bo‘ri.
Kelgan  bo‘ri,  qurandozlar,  kim  bo‘ldi?
Davlatli qul odam yugrukni mindi, Ikki bo‘ri tog‘da ikki sher quvdi.

1 M u sh k – qora tusli va xush isli suyuq modda.
2 Q u r a n d o z – aslida qur’aandoz, ya’ni qur’a tashlovchi, fol ko‘-ruvchi, tush ta’bir qiluvchi demakdir.
3 Gubir – aslida «gubernator» so‘zining qisqargani. Bu yerda hurmat ma’nosida qo‘llangan.

Sherbachchalar qo‘yga oralab qoldi, Qo‘yimning o‘ligin har yoqqa otdi, Tutunim burnimdan chiqib ketdi.
Bu  tushimning  ta’birlari  ne  bo‘ldi?
Tepamdan bir lagan tillam sochildi, Og‘zimdan bir tolg‘ir qushim uchildi, Imoratim bari tekis bo‘ldi,
Bir oy elima paydo bo‘ldi, Shu’lasi olamni yop-yorug‘ qildi.
Qurandozlar, ayting, ta’bir na bo‘ldi?
Bir chinor elimdan ko‘karib ketdi, G‘alt urib, shoxasi1 osmonga yetdi, Fuqaromning bari soyalab yotdi, Qur’a ko‘ring, soyalagan kim bo‘ldi?
Sochlaringni tol-tol qilib taranglar,
Bu gaplarni kim ko‘rgandan so‘ranglar! Tushi qursin, ta’birlari ko‘p yomon, Bu tushimning ta’birini yo‘ringlar!
Munajjimlar,  ayting,  ta’bir  ne  bo‘ldi?
Barcha hukamo, qurandoz – munajjimlarning ichida Yu-suf degan bir qurandozi bor edi. Yusuf podshoga qarab, tush ta’birini aytib, bir so‘z dedi:
Bilmaganing bildirayin bilmasang, Podshohim, maqsadga yetgin o‘lmasang! Bu tushingning ta’birini aytayin,
Tag‘in-a, ko‘nglingga og‘ir olmasang.
Zimiston  ayrilmas  tog‘larning  qori,
Tushing qursin, bildim, manglayning sho‘ri! Yovmit eldan kepti ikkita bo‘ri:
Ikkovidan yaxshi farzandlar bo‘lar, Qo‘yingni o‘ldirgan bo‘ri – ikkovi.
Boshlaringga necha savdolar solar, Fuqarongning ko‘ngli qop-qora bo‘lar.

1 Sh o x a – shox va novdalar, shox-shabba.

Tushingning ta’biri shuldir, podshoyim. Shu birovi elatingga shoh bo‘lar, Tushingning ta’biri shuldir, podshoyim!
Tepangdan sochilgan tillang – qoningdir, Og‘zingdan uchgan qush – joningdi(r), Qulagan imorat – sening taningdi(r), Tushing qursin, ta’birlari shu bo‘ldi!
Ko‘chalarga yaxshi raislar qo‘yar, Masjid-madrasa elingda qilar, Lashkariy qomatni joriy qilib, Barcha odam jamoat namoz qilar. Savobi osmonga g‘alt urib ketar, Savobini Arsh-u Kursiga yetkarar, Fuqaroning bari masjidda yotar,
Ko‘kargan chinor Haqning kal(i)masi, Fuqarongning bari musulmon bo‘lar, Tushingning ta’biri shuldir, Shohdorxon.
Shohdorxon qurandozlardan bu so‘zni eshitib, jallod-mir-g‘azablarga1 buyurdi:
· Darrov  shu  ikkovini  topib  kelinglar!
Ana endi, Hamza Ravshanxonni podshoga bildirmasdan boqib yurar edi. Buni ham qurandozlar bildi. Qurandozlar aytganidek, Ravshanxonni, Gajdumbekni olib keldi; podshoga to‘g‘ri qildi. Shohdorxon podsho bu ikkovining qaddi-qoma-tini ko‘rib, o‘ldirmoqqa ko‘ngli bo‘lmay, ko‘zi qiymadi. Men bo‘lsam o‘lar ekanman. Mendan qolgan bolalarim taqdiridan ko‘rsin», – dedi.
· Bor, ikkovingni ozod qildim, oyog‘ing borganicha yura ber, o‘limlaringni o‘tdim, – dedi. Buni eshitib Hamzaning dimog‘i chog‘ bo‘ldi, Ravshanbekni uyiga olib keldi...
* * *
Hamzabek Ravshanxonni har kuni tomoshaga olib chiq-di, bayramlarni ko‘rsatdi. Shuytib Ravshanbek har kuni o‘zi tomoshaga chiqmoqni o‘rganib qoldi.

1 M i r g‘ a z a b – «amiri g‘azab» so‘zlarining qisqargani. Jazo beruv-chilarning boshlig‘i.

Kunlardan bir kuni ko‘chalarda tomosha qilib yurib, bu yurtda yurganiga xafa bo‘lib, yurak-bag‘ri ezilib, ko‘zidan yoshi oqib kelayotib edi, yo‘li Gajdumbekning ko‘chasiga tushib qoldi. Shu vaqtda Hiloloy sakkiz oshyonlik imoratning yuqorisidan ko‘chaga qarab o‘ltirar edi. Ko‘zi Ravshanga tushdi. Farosat bilan bildi, bu yigit bu shahardan emas, musulmonga o‘xshaydi. Shunda Hiloloy Ravshanbekka qarab, to‘xta, deb bir so‘z dedi:

Suluv  qizlar  burab  qo‘yar  sochini, Mard yigit g‘animdan olar o‘chini. Bag‘ring kuygandayin bo‘zlab yig‘laysan, Menga aytgin yig‘laganing vajini!

Qizil gul ochilar g‘unchadan g‘uncha, Toqatim yo‘q, shu kun gul ochilguncha. Sen yig‘lading, menda toqat qolmadi, Ot boshini picha to‘xtat, bekbachcha!

Shunda Ravshanbek qanday ekanini bilmay, u yoq-bu yoqqa  qarab,  asta-asta  Hiloloyga  bir  so‘z  dedi:

Quloq solgin, so‘zning yolg‘on-rostiga, Quloq solgin, so‘zimning payvastiga!
Bu shaharda menda oshna yo‘q g‘ayridin, Ko‘p dard qo‘shding yana dardning ustiga...

Ajal yetib shu vaqtlarda o‘lmadim, Yovmit elning qadrini hech bilmadim,
Kim ham bo‘lsang bir ko‘rayin, qaddingdan, Do‘stmi-dushmanmisan – seni bilmadim!

Shunda Bibi Hilol Ravshanbekning turkman ekanligini bilib, derazani ochib, tashqari ayvonga chiqdi. Ravshanbek tiklab qarasa, hur tal’atli, maloyika kelbatli, shirin so‘zli, jodu ko‘zli, zulfi tol-tol bo‘lib betiga tarmashgan, latibasi labiga tushgan, munchoqlari kindikdan oshgan. Buni ko‘rib Ravshanbekning og‘zi angrayib, burni tangrayib, Bibi Hilolga

qarab qoldi. Bibi Hilol Ravshanbekning asli zotini so‘rab, bir so‘z dedi:
Yaxshi ko‘rdim yosh bachcha sumbatingni, Ne urug‘ der sening o‘sgan yurtingni?
Bayon qilgin avlod-u ajdodingni!
Har bir gaplaring sening bomaza1. Aftingga qarayman – o‘zing xonzoda, Avlod-ajdodingni aytgin o‘zima!
Ko‘zingga qarasam tarzing bekzoda, Qanday  elda,  qaysi  odam  o‘g‘lisan?
Bu so‘zni eshitib, Ravshanbek oh tortdi. Yuragi ezildi, og‘zidan buroq-buroq2 tutunlar chiqib ketdi, Bibi Hilolga qarab, bir so‘z dedi:
Bek bo‘lib qildim elda havomni, Topolmayman bu dardimga davomni, Musofirman Shohdorxonning shahriga, Yovmitda Odilxon deydi bobomni, Aslim so‘rsang, yaxshi odam nasliman!
Belimga boyladim zarli po‘tamni, Firoqimda bolamlatdim otamni, Otimni so‘rasang, deydi Ravshanbek, To‘liboy sinchi der mening otamni, Yovmit elda xonzodaning o‘g‘liman!
(Shundan so‘ng) Ravshanbek Hamzaning uyiga kelib, dod deb bo‘zlab yig‘lab, ovqat yemay, Hamzaga qarab bir so‘z dedi:
Eshitgin sen, Hamza, mening tilimni, Yo javob ber, ko‘ray Yovmit elimni! Yo bozor sol, etaklab ol pulimni, Arqon bilan boylab olgin qo‘limni, Ozod qilgin, Yovmit elga ketaman!..

1 B o m a z a – mazali.
2 B u r o q - b u r o q – burqsib-burqsib.

Bu so‘zni Hamza eshitib, oh tortdi. O‘zing tug‘may, ul bo‘lmas, sotib olmay, qul bo‘lmas ekan. O‘zingniki o‘zagiga tepsang ham, ketmaydi ekan, kishining bolasiga kishmish bersang ham, turmaydi ekan, dedi. Erta bilan tong otdi. Ravshanbekni qul bozoriga olib bordi...
Gajdumbek bozorga borsa, qul bozorida Hamza bir qul-ni bozorga solib o‘tiribdi. Bibi Hilolning aytganidan yuz barobar ziyoda suluv, qoshi qora, zulfi bo‘yniga tushgan, kokili o‘ziga juda ham yarashgan, bodom qovoq, ko‘rganlar bo‘lur aftoda. Hamza qulning bahosini ming tanga deb aytdi. Hamzabekning ming tillasini sanab berdi. Gajdumbek qulni olib uyiga qaytdi.
Gajdumbek Bibi Hilolni Ravshanbekka nikohlab berdi. Ravshanbek borligi uchun Gajdumbekning uyidan ko‘ngli to‘lib, yor-jo‘ra, oshna-og‘aynisinikiga borib, sayr-tomosha qilib yura berdi. Qayoqqa borsa bora berdi. Xazina-dafinasini Ravshanbekka topshirib, xizmat ishlarini buyurib yura berdi.

* * *
[Bu orada Gajdumbek bilan Ravshanbek Bibi Hilolni keyin olib ketish o‘yi bilan o‘z yurtlarini ko‘rib kelishga ketishadi.]
Gajdumbekning Rustambek degan bir xizmatkori bor edi. Gajdumbekning cho‘ldagi yilqisini boqib yuradigan yilqiboqar bolalarning oldida hamma vaqt: «Unday qilinglar, bunday qilinglar», – deb aytib xizmat buyurib yurar edi. «Men borib, xo‘jayinlarni ko‘rib, salom berib, yillik pullarni olib, kiyim-kechak qilib kelayin», – deb Zargar shahriga yet-di. Ko‘chadan kelayotsa, Zargar shahrining xalqi to‘p-to‘p bo‘lishib, har yerda maslahat qilib yotishibdi.
Rustambek:
· Bu elda nima gap bor? – dedi. Turganlarning birovi:
· Buni so‘rab nima qilasan. Gajdumbek bilan Ravshan-bek qochib ketibdi. Ketsa-ku, mayliga-ya, Shohdorxonning ko‘nglini qora qilib ketibdi. Orqasidan bir ming amaldor quvib ketgan edi, hammasi cho‘lda otidan ayrilib, piyoda bo‘lib o‘libdi. Endigi maslahat Bibi Hilolni kuydirib, kulini elakdan o‘tkarib yubormoqchi bo‘lib yotibdi, – dedi.

Birovlar Rustambekni Gajdumbekning quli der edi, birov-lar  o‘g‘li  der  edi.  Bu  gapni  eshitib  Rustambekning  yuragi
«jiz» etib ketdi, ildam-ildam yurib, tikka Bibi Hilolning oldiga yetdi.
Rustam qarasa, Bibi Hilol cho‘pday qotib, somonday sarg‘ayib ketibdi. Buni ko‘rib, Gajdumbekning tuzini hurmat qilib, Bibi Hilolga qarab, bir so‘z dedi:

Xudoning ishini endi netayin, Kechasiman necha changdan o‘tayin? Haq hurmati singlim dedim, Hiloloy, Yurgin, Yovmitga eltib borayin!

Sen yo‘liqding dushmanlarning qahriga, Ot chidamas achchiq qamchi zahriga. Eson-omon mingashtirib, Hiloloy, Yurgin, op ketay Yovmit shahriga!

Hiloloy bu so‘zni eshitib:
· Bir kun o‘lmoq, bir kun tug‘ilmoq. Men bir xiz-matkorim bilan mingashib borsam, odamlar, qarindoshlarim Gajdumbekka: «Sen o‘zing qochib kelib eding, sening sing-ling Bibi Hilol begona bir odam bilan mingashib keldi», – deb aytar. Akamning va yorim Ravshanbekning yuzi tuman bo‘lar. Bu bilan borganimdan bormaganim yaxshiroq. Men qarindoshlarimning ma’raka-o‘ltirishlarda yuzini tuman qil-ganimdan, shu yerda g‘arib bo‘lib o‘lganim yaxshi, – dedi. Buni eshitib Rustambek aytdi:
· Erta bilan seni Shohdorxonning odamlari so‘yib o‘ldi-radi.
Hilol:
· O‘ldirsa – Xudoning ishi-da. Men o‘limga roziman, qazo degan Xudodan bo‘ladi, – dedi.
Rustambek:
· Xayr, sening ishing. Sen boshqa kishining bolasisan, senga men hech nima deya olmayman. Agar o‘z singlim bo‘lganingda olib ketar edim. Endi o‘zing bilasan, – deb Rustambek yo‘lga qarab chiqib ketdi.

Kun  xufton  bo‘ldi.  Bibi  Hilol  xufton  namozini  o‘qib,
«Meni Shohdorxon o‘ldirar ekan», deb bo‘yniga kalom rab-bonini solib, Xudodan o‘ziga o‘lim tilab: «Meni Shohdor-xon odamlarining qo‘lida o‘ldirma, har nima qilsang o‘zing qil», – deb Xudoga yolbarib, barcha payg‘ambarlar, o‘tgan azizlarni shafe keltirib, yig‘ladi.
Ana endi azizlarning ruhi, payg‘ambarlarning duolari mustajob bo‘lib, Bibi Hiloloy Xoliqqa jonini topshirdi. Bun-da barcha azizlar hozir edilar. Bibi Hilol dunyodan o‘tdi. Tong otdi. Shohdorxonning amaldorlari, qurandozlari, mu-najjimlari: «Bibi Hiloldan sohibqiron chiqadi ekan, o‘ldira-miz, kuydirib kulini elakdan o‘tkazamiz, undan keyin sohibi xurush yo‘q bo‘ladi, yurt bizlarga qoladi. Hamma yurtga shahanshoh bo‘lamiz», – deb ko‘cha-ko‘yda yig‘ilishib, but Lot, Manot, tilla payg‘ambar, kumush chahoryordan fotiha olaylik deb bordilar. Qarasalar, butlarning hammasi butxona-da yo‘q. Shunda bular: «Xudo bizlardan payg‘ambarlarimizni ergashtirib, arazlab ketibdi», – deb ko‘cha-ko‘chada Xudoy urganday bo‘lib yig‘lashib ketayotibdi. Hammasi yig‘ilib Bibi Hilolning ustiga keldilar. Ko‘rdilarki, Lot, Manot, tilla payg‘ambar, kumush chahoryorlar Bibi Hilolni o‘rtaga olib turibdi. Buni ko‘rib hammalarining vaqti xush bo‘ldi. Shunda qarasalar, Bibi Hilol o‘lgan. Buning o‘lganini lotdan, butdan ko‘rib: «Bizlar Bibi Hilolni o‘ldiramiz deganimizni bilib, Bibi Hilolni butlar bo‘g‘ib o‘ldiribdi, endi har nima bo‘lsa ham, Bibi Hilolga qo‘llaringizni tegizmanglar, Xudoyning achchig‘i keladi», – dedilar. Bunga bir maqol bordirki, «Haq saqlasa, balo yo‘q, Haq qarg‘asa, davo yo‘q». Hammasi chuvullashib, vaqtlari xush bo‘lib, karnay-surnaylarni chalib, qo‘ng‘iroq-larni urib, shaharni bezab, suvlarni septirib, oynabandlik qildirdi. Buni eshitib, Shohdorxon va barcha amaldorlarning vaqti xush bo‘lib, dimog‘lari chog‘ bo‘lib, «Sohibqiron yo‘q bo‘ldi», – dedi.

* * *
Ana endi bularni vaqtlari xushlik, dimog‘lari choqlikda qo‘yib, so‘zni Rustambekdan eshiting:

Rustambek  Bibi  Hilolga  nasihat  qilib  edi.  Bibi  Hilol
«taqdirimdan ko‘raman», deb Rustamning aytganiga ko‘ngan emas edi. Shunday bo‘lsa ham Rustambek aytdi: «Har nima bo‘lsa ham, singlim deb edim, akasining tuzini ko‘p yeb edim, bir borib xabar olayin. Shohdorxon Bibi Hilolga qanday jabrlarni qildi ekan», – deb keldi.
Kelib ko‘rsa, Bibi Hilol bechora cho‘zilib yotibdi. Shunda Bibi Hilolga qarab, Rustambek bir so‘z dedi:

Oqizma, chirog‘im, ko‘zdan yoshingni, Qochirmagin aql bilan hushingni.
Qiyomatlik singlim dedim, Hiloloy, Och ko‘zingni, ko‘tar aziz boshingni.

To‘rg‘ay chullab tong sarg‘ayib otibdi, Bek Rustambek xunobalar yutibdi.
Shunday borib Hiloloyga qarasa, Bu dunyodan safar qilib ketibdi.

Qoshin kerib, qovog‘ini uydirdi, O‘lim qursin, yurak-bag‘rin kuydirdi, Bir kampirni olib kelib Rustambek, Hiloloyni xo‘p yaxshilab yuvdirdi.

Rustambek Bibi Hiloloyni go‘riga qo‘yib, Gajdumbekning hovlisiga keldi. Gajdumbekdan qolgan barcha hovli-haram, mol-pullarga ega bo‘lib qoldi. Rustam: «Endi davlatga ega bo‘ldim, xotin olmasam sira ham bo‘lmaydi», – deb Badgir deganning singlisini oldi. Xotinidan bir bola bo‘ldi. Shuytib, bularni goh dimog‘ chog‘liklarda, goh xafaliklarda qo‘yib, endi so‘zni go‘rda o‘lib yotgan Bibi Hiloldan eshiting:
Bibi Hilolning o‘lganiga uch oy, to‘qqiz kun, to‘qqiz soat, to‘qqiz daqiqa o‘tdi. Ravshanbekdan olti oylik gumona qolgan edi. Bibi Hilol o‘lgan bo‘lsa ham, bolasi o‘lmagan ekan. Xudoning rahmati bilan asrovda edi. Shu vaqtda tug‘moqchi bo‘ldi. Momo Havo, Anbar ena, Fotma buvi keldi.  Bibi  Hilolning  o‘ligi  go‘rda  tebrandi,  o‘lik  badanini

to‘lg‘oq tutdi. Shu to‘lg‘oq tutganiga, Bibi Hilol ahvoliga shoirlarning ta’riflab aytgan so‘zi:
Mavj urib misli bir daryoday toshdi, Hay attang-a, dardlar dardga ulashdi. Chaqaloq qimirlab ena qornida, Hiloloyning farzandi shu go‘rga tushdi.
Har ish, yoronlar, boshdan bo‘ladi, Bachaning yuzining oydinlig‘iga, Barq urib go‘r yop-yorug‘ bo‘ladi, Hilol bibi bir nozanin ul tug‘di.
Shunda turib yig‘ilgan azizlar bolaning otini Go‘ro‘g‘li qo‘ydi. Barcha abdal, ovtar, qirq chiltanlar bir-bir olib suydi. Hazrati Xizr ham farzandim dedi. Har nima bo‘lsa shu kuni Go‘ro‘g‘liga yaxshilik bilan tamom bo‘ldi. Lekin Hiloloyga jon kirmadi, ammo bolaga sut kelib yotdi. Shu orada o‘rtadan uch yil o‘tdi. Uch yil o‘tib tursin, endi Rustambekdan eshiting:
Rustambek uylandi, xotini homilador bo‘lib, oyi-kuni to‘lib o‘g‘il tug‘di. Otini Qo‘ng‘irboy qo‘ydi. Qo‘ng‘irboy ikki yoshga kirdi. Bu ikkiga kirib turaversin, Go‘ro‘g‘lidan eshiting:
Go‘ro‘g‘li tug‘ilgandan beri go‘rda chiroq yonib turar edi. Bir kuni lip etib o‘chib qoldi. Yana uch kun o‘tdi. Hiloloyga sut kelmay, badani ko‘mirday cho‘ykab ketdi. Ana shunda Go‘ro‘g‘li och qoldi, lekin shu vaqtgacha azizlar ham xabar olib yurgan edi.
Ana endi Bibi Hilolning arvohining dod, deb yig‘lagan dovushini hazrati Xizr bilib, eshitib, go‘r ustiga keldi. Asta go‘rning tuprog‘ini pichigina teshdi. Shu teshikdan go‘rning ichiga kunning shu’lasi tushdi. Go‘ro‘g‘li kunning tushganini ko‘rib, qo‘li bilan ushlab olaman deb kunga qo‘l urdi, ushlay olmadi, ushlayman deb qo‘li go‘rning tepasiga yetdi. Tirma-lab-tirmalab teshikni katta qilib, go‘rdan tashqari chiqib, hayron bo‘lib qoldi. «Bu nima degan sir bo‘lur?» – dedi. Och qoldim deb go‘rga suyanib, yotib qoldi. Buni ochlikdan yig‘lab yotmoqda qo‘yib, endi gapni Rustambekning baytali-

dan eshiting: bir baytalning bolasi o‘lib, bolasining o‘lganiga ichi kuyib, kishnab yurar edi. Hazrati Xizr bobo alayhis-salom haligi baytalning bo‘yniga qo‘riq solib, Go‘ro‘g‘lining oldiga olib keldi. Baytalning ko‘zi Go‘ro‘g‘liga tushib, mehri ko‘kragiga joy olib, unga suykanib emiza berdi. Ana endi Go‘ro‘g‘li shu baytalni emib, qorni to‘yib-to‘ymasday bo‘lib yura berdi. Baytal har kuni Go‘ro‘g‘lini uch vaqt emizib keta berdi. Buning bilan Go‘ro‘g‘lining kuni o‘ta berdi. Go‘ro‘g‘li uch yasharida go‘rlarning ustida o‘ynab, u yoqdan chiqa, bu yoqdan chiqa, «Os!», «Bos!» deb go‘rlarni tayoq bilan sanchib, o‘ynab yura berdi.
Rustambekning yilqichilari baytalning har kuni go‘rga qa-rab ketganidan xabardor bo‘lib yurar edilar. Bir kuni yilqi-bonlar: «Shu baytal har kuni mozorga qarab ketadi. Buni poylamoq kerak. Mozorga borib nima qiladi?» – dedilar. Shuytib o‘ttiz choqli yilqichi baytalning orqasidan poylab go‘ristonga keldilar. Haligilar go‘rning oldiga borib qarasa, bir bola baytalni emib turibdi. Bir-biriga:
· Ko‘rdingmi? Arvoh ham yalang‘och yosh bolaga o‘xshar ekan, arvoh ko‘rgan kasal bo‘ladi, – deb, hammasi birdan, bizlar arvoh ko‘rdik, endi o‘lamiz, deb qo‘rqib, kasal bo‘lib qoldilar. Bularni bu turishda qo‘yib, endi Rustambekdan eshiting:
Rustambek har kuni yilqichilariga non olib kelib berar edi. Bugun ham yilqichilarga non olib keldi. Kelsa, yilqichi-laridan bir nechasi yo‘q. Qolganidan:
· Yilqichilar qani? – deb so‘radi. Ular aytdi:
· Ulkan bir biya har kuni mozorga qarab ketar edi. Shu biyadan xabar olamiz deb, mozoristonga borib edi. Go‘ristonga borib, baytalni bir arvohning emganini ko‘rib-di. Shuytib, ularni arvoh uribdi. Mana, shu turgan yilqichi qo‘rqib, qochib keldi. Bu ham qo‘rqib, yuragi yorilguday bo‘lib  yotibdi,  –  dedi.  Buni  eshitib,  Rustambekning  yuragi
«jiz» etdi. Rustam borib haligi yuragi yorilib ketganday bo‘lib yotgan yilqichilarni gapga soldi:
· Nima ko‘rdinglar? – dedi. Yilqichilar:
· Bizlar yap-yalang‘och bir arvohni ko‘rdik. O‘zi yosh bachchaga o‘xshaydi, – dedi. «Es berganga dast berar, Dast



«Go‘ro‘g‘lining tug‘ilishi» dostoniga ishlangan rasm

berganga es berar» deganday, Rustambek mozoristonda bir go‘rning oldiga borib aytdi: «Bibi Hilol singlimning qornida bolasi bor edi. Shu tug‘ib, bola shundan bo‘lganmikin? Shu go‘r singlim Bibi Hilolning go‘ri, o‘zim mana bu toshni qo‘yib edim. Shundan Bibi Hilolning go‘rini topdim», – dedi. Oqshom bo‘ldi. Rustambek sahar vaqtida kelib, go‘rni poylab yotdi. Qarasa, Bibi Hilolning go‘ri yop-yorug‘ bo‘lib ketdi. Shunda bir bola Bibi Hilolning go‘ridan chiqdi, juda suluv, quvi o‘n to‘rt kunlik oyga o‘xshaydi. Shunda bir sher mozoristonda yotgan ekan, bolaga qarab tashlandi. Shunda hazrati Xizr kelib sherni bir tarsaki urdi. Sher nimta-nimta bo‘lib, tirqirab ketdi. Rustambek qo‘rqib arosat qilib:
· Shunday sherni bir tarsaki urib o‘ldirib, maydalab yubordi, mening nima jonim bor, – dedi. Uyiga qaytib keldi, kelib o‘ylab aytdi: «Kel-e, bu shaharda musofir bo‘lib o‘lgandan, o‘z jiyanimning qo‘lida o‘lganim yaxshi». Rustam-bek, kelar oqshomi uch oshiq, bir qizil egar, yana bir-ikkita qo‘g‘irchoq, bir-ikki ro‘mol, uchta bolalar o‘ynaydigan soqqa oldi. «Sinab bilayin, shu bola o‘g‘ilmikin, qizmikin», – deb egar bilan uch oshiqni bir yoqqa qo‘ydi. Ikki qo‘g‘irchoq bilan ro‘molni go‘rning bir yog‘iga qo‘ydi. Poylab yotdi.
Go‘ro‘g‘li go‘rdan chiqib, ro‘mollarga ko‘zi tushib, ro‘-mollarni, qo‘g‘irchoqlarni yirtdi. Ro‘moldan har xil-har xil bayroqlar qildi. Go‘rning bu yog‘iga o‘tdi, uch oshiqqa ko‘zi tushdi, qo‘liga olib: «Shu mozordagi o‘liklarning barini kel-dim, gartkam», – deb oshiqni yerga tashladi. Egarni minib:
«Chuv-ha, chuv-ha, ot qo‘y, qaytma, boxabar bo‘linglar», – deb egarni asta-asta qimirlatib, go‘rdan ancha yerga uzoq-lab ketdi. Shunda Rustambek joyidan turib, tez chopdi. Go‘ro‘g‘li ham buni ko‘rib, go‘riga qarab chopdi. Rustambek Go‘ro‘g‘lining go‘rga kiradigan yeriga yetib borib, yota ketdi. Go‘ro‘g‘libek go‘rga kirolmay, bir chinqirdi. Rustambekning yuragi yorilib, o‘lib qolay dedi. Shunda Rustam bachchaga qarab bir so‘z dedi:
Buralib bo‘yningga qo‘lim solaman, Harna bo‘lsam sening bilan bo‘laman. Yig‘lama, chirog‘im, ko‘nglim buzildi, Rostin aytsam, sening tog‘ang bo‘laman.

Yuragimda dard ko‘p, dardginam ancha, Toqatim yo‘q bog‘da gul ochilgancha, Husningga qarayman, o‘zing bekbachcha, Bo‘zlama, chirog‘im, yurgin uyima!
Haq hurmati, enang mening singlimdir!
Go‘ro‘g‘libek endi go‘riga kirdi, ko‘zidan yoshini to‘kib, zor-zor yig‘lab, Bibi Hilol enasiga qarab, bir so‘z dedi:
Analman1, Mansurga qurgan dormidi? Tirik ayrilgan bir ko‘rgali zormidi?
Yur, chirog‘im, deydi meni qo‘ymaydi, Senda aka, menda tog‘a bormidi?
Gap chiqadi menday erning tilidan, Qutulmadik bu dunyoning xilidan,
Bitta odam, tog‘angman, deb so‘zlaydi, O‘zi yolg‘iz kepti Zargar elidan.
Senda  aka,  menda  tog‘a  bormidi? Yo bo‘lmasa menga kelgan zo‘rmidi? Bu gaplarni tinglab olib, enajon, Menga bering bu so‘zlardin xabardi.
Ana shunda Go‘ro‘g‘lidan bu so‘zni eshitib, Bibi Hilolning arvohi Go‘ro‘g‘liga qarab, o‘lganidan xabar berib, Rustam-bekning kim ekanligini bildirib bir so‘z dedi:
Iloyo bo‘lgaysan dunyoda omon, Qarindoshning xili o‘zima yomon, Tog‘angning otini deydi Gajdumbek, Otangning otini deydi ko‘r Ravshan...
Mol boqqanlar seni ko‘rib ketgandi, Shohdorxonga borib birov aytgandi, Shohdorxondan yomon taraf kelgandi, Zargar elda do‘st-u dushman bilgandi, Senga tog‘a, menga aka qaydadi!

1 Aslida «Anal Haq» bo‘lishi lozim edi.

Ana shunda buni Rustambek go‘rdan eshitib, go‘rning kavagidan boshini go‘rga suqib, go‘rga qarab bir so‘z dedi:
Tuvmasam ham ey, tutingan akangman, Sening bilan ahd-u paymon shumidi?
Xudo  degan  murodiga  yetadi,
Tuya mingan odam tog‘dan o‘tadi, Sen singlimsan, u jiyanim, Hiloloy,
Ko‘nglim  uchun  borgin  desang  qaytadi?!
Buni Hiloloy eshitib, Go‘ro‘g‘liga qarab bir so‘z dedi: Go‘ro‘g‘libek, yuragingda shering bor,
Unib-o‘sar sening turkman eling bor, Rustambekman keta bergin Zargarga, Tug‘masa ham bir tutingan tog‘ang bor.
Rustambek, o‘g‘limni senga topshirdim, Ikkovingni bir Xudoga topshirdim, Ikkovingning omon qilsin joningni,
Avval Xudo, duyum1 payg‘ambarga topshirdim.
Ana endi, Go‘ro‘g‘libek tiklab qarasa, enasi Hiloloy o‘lib, suyagi shovshib, uch yildan beri yotgan suyakday bo‘lib qolibdi. Avvali Go‘ro‘g‘lining ozig‘i uchun Hiloloyning badani ilvirab yo‘q bo‘lmay, o‘lgani bilinmay, suti kelib yotib edi. Bu kun Go‘ro‘g‘liga Rustam yo‘ldosh, rahbar bo‘lganiga suyagi shovshab qoldi. Go‘ro‘g‘li buni ko‘rib zor-zor yig‘lab, enasiga qarab bir so‘z dedi:
Otim Go‘ro‘g‘lidir olamga doston, Zarbimdan titraydi barcha Gurjiston, Ena, ketar bo‘ldim sendan ayrilib, Qarchig‘aying bo‘lay, chuygin, enajon.
Voy enam, deb o‘pkasini bosolmay, Yig‘lab chiqdi mozorining boshiga.

1 D u y u m – ikkinchi(dan).

Yig‘lama, chirog‘im, – dedi Rustambek, Bachchani quchoqlab oldi to‘shiga.
Mozorot titraydi nolishiga...

Ana endi Zargar shahrida odam qurtday qaynab yotibdi. Rustambek yig‘lay-yig‘lay, Go‘ro‘g‘lini olib keldi. Rustam-bekning xotini erining yuz-xotirini qilib, o‘rnidan turib, «voy bolam», deb bag‘riga bosdi, quchoqlab ko‘kragiga oldi.

Esli ekan Rustambekning xotini, Go‘ro‘g‘lini shunday to‘shiga bosib, Yetti qavat ostiga to‘shak tashladi.

* * *
Oradan to‘rt yil o‘tdi. Go‘ro‘g‘li yetti yoshga kirdi. Ana shu kuni Go‘ro‘g‘li Rustambekning oldiga keldi, oqshom uning oldida yotdi...
Shunda Hazrat Xizr Go‘ro‘g‘lining tushiga kirib, Bibi Hilolning ovozida, xuddi o‘ngidagiday gapirgan bo‘lib aytgan so‘zlari:
Go‘ro‘g‘libek, g‘am sarg‘aytar yuzingni, Chiroqqinam, dushman bosdi izingni, Tura solib ketgin Yovmit yurtingga, Farzandim, uyqudan ochgin ko‘zingni.
Sarg‘aygandir Hiloloyning siyog‘i, Sening otang Yovmit shahrining begi, Bora solib keta bergin Yovmitga, Rozi bo‘lsin Hiloloyning arvohi, Arvoh rozi, Xudo rozi, farzandim...
Yuzlari ho‘l ko‘zdan oqqan yoshiga, Qonlar to‘lar Zargar elning dashiga1, Yaxshi odamdan farzand qolsin, yoronlar, Ketar bo‘ldi otasining yurtiga,
Yig‘lab bordi Rustambekning qoshiga.

1 D a sh – dasht.

Go‘ro‘g‘libek zor-zor yig‘lab, mozorotdan qaytib, Rustam-bek tog‘asiga qarab, gardanini xam qilib, qo‘lini alif-lom qilib, fotiha bering, deb bir so‘z dedi:
Barchaga mehribon qudratli Mavlon, Zargarning elida bo‘ldim sargardon. Tog‘a bo‘lsang, aytgin, avlod-ajdodim, Urug‘imni bayon bergin, tog‘ajon!
Olisdan ko‘rinar bedovning bo‘zi G‘anqillab uchadi ko‘llarning g‘ozi. Ketar bo‘ldim endi Yovmit shahriga, Tog‘a, bo‘ling Go‘ro‘g‘libekdan rozi!..
Go‘ro‘g‘liga, ketmagin, deb tarmashdi, Yig‘lay-yig‘lay barin o‘pkasi shishdi.
Buni Rustambek Go‘ro‘g‘lidan eshitib, Boshdan o‘tgan sirlarini aytdi.
Ana endi Go‘ro‘g‘li ketganday, oy botganday, Rustambek dunyodan o‘tganday. Rustambek shunday qarasa – Go‘ro‘g‘li o‘n besh kunlik oyday, qaddi-qomati, shoni-shavkati, har kishining bo‘lar ekan o‘ziga yarasha hurmati. Buni bu ah-volda ko‘rib, Rustambek Go‘ro‘g‘liga bir so‘z dedi:
Bolam, ketsang, aqlimni shoshirdim, Sirni aytmay g‘animlardan yashirdim. Eson-omon borgin Turkman yurtiga, Sog‘-salomat ko‘rgin ota yurtingni, Safaring, chirog‘im, bexatar bo‘lsin!

Yig‘layman yaratgan Haqqa zor-zor, Qaytayin, bandada yo‘qdir ixtiyor, Otingdan aylanay, jami buzurglar, Mag‘ribman1 Mashriqni kezgan eranlar, Hiloloyning arvohi senga yor bo‘lsin, Xudoga topshirdim, Ollohu akbar.

1 M a g‘ r i b m a n – Mag‘rib bilan.

Barakalla himmatingga, Rustambek, Yarim kecha yo‘lni o‘nglab Zargardan, Go‘ro‘g‘lini eldan chiqarib ketdi,
Xush borgin deb, Go‘ro‘g‘lini jo‘natdi, Rustambek jo‘natib uyiga qaytdi.

Alqissa, Rustambek yarim kechada Go‘ro‘g‘lini jo‘natib, uyiga qaytib keldi.
Savol va topshiriqlar 

1. «Go‘ro‘g‘lining tug‘ilishi» dostonining asosiy mavzusi nima-lardan iborat?
2. Yovmit va Zargar yurti o‘rtasida nima uchun urush chiqdi? Uning oldini olish mumkin yoki mumkin emasligi haqidagi fikringizni bildiring.
3. Dostonda Hiloloy qanday tasvirlanadi? Uning matonatiga matnga tayangan holda baho bering.
4. Go‘ro‘g‘li qayerda va qanday holatda dunyoga keldi? Matn-dan aynan o‘sha parchani topib qayta o‘qing va izohlang.
5. Go‘ro‘g‘liga xos bo‘lgan sifatlarni matn asosida tavsiflang.
6. Dostondagi Go‘ro‘g‘lini emizgan biya – G‘irot tasviriga munosabat  bildiring.
7. Rustambek Go‘ro‘g‘liga kim edi? Uning fe’l-atvoriga matn asosida tavsif bering.
8. Dostondagi shevaga xos so‘zlarni aniqlang, ularning ma’no-sini izohlashga harakat qiling.
9. Go‘ro‘g‘lining Yovmit yurtidagi hayoti va undan keyingi taqdiri qanday kechganligini dostonning davomini o‘qib bilib oling.
10. Rustamning: «Akasining tuzini yeb edim», – degan e’tiro-fidan nimalarni angladingiz.
11. «Yaxshiyamki, Rustam Go‘ro‘g‘lini uyiga olib ketdi. Aks holda...»  Mulohazani  davom  ettiring.
12. Dostonda Go‘ro‘g‘lining onasini tashlab ketishga ko‘zi qiy-magan holati ham tasvirlangan. Matndan o‘sha joyni topib izohlang.
13. «Urush nog‘orasini chalmoq»ning o‘z va ko‘chma ma’no-larini izohlab bering.
14. Odilxon bilan Shohdorxonga berilgan tavsiflarni o‘qing. Ularning o‘xshash va farqli jihatlari qanday tasvirlanganini izohlab bering.

15. Dostonda urush dahshati tasvirlangan o‘rinlarni toping. Bu lavhalarning qanday maqsad bilan keltirilganini izohlab be-ring.
16. Gajdumbek bilan Bibi Hilol kimning farzandi edi? Ravshan-chi? Ular qanday qilib yov qo‘liga tushib qolishdi?
17. Shohdorxonning tushi va uning ta’birida bir qator ramzlar berilgan. Dostondagi mazkur parchalarni o‘qing. Ramzlar talqiniga e’tibor bering. Tush motivining yana qaysi asar-larda uchrashiga misollar keltiring.
18. Bibi Hilol Rustambek bilan ketganida shoh zulmidan qu-tulib qolar edi. Lekin u bu yo‘lni nima uchun tanlamadi?
19. Rustambek bilan Bibi Hilol suhbatini yana bir marta o‘qing. Ularning har biriga xos bo‘lgan asosiy xususiyatlar tavsifini izohlang.
20. Rustambek go‘rdan chiqqan bolaning o‘g‘il-qizligini qanday aniqladi?
21. Dostonda «Esli ekan Rustambekning xotini» degan misra bor. Uni sharhlab bera olasizmi?
22. Go‘ro‘g‘lini kuzatish marosimidan ruhiy holat tasvirini qayta
o‘qing. Mulohazalaringizni ayting.

* * *
Go‘ro‘g‘libek Rayhon arabning shahrini izlab, yo‘lda jo‘nab keta berdi. Lekin qaysi tarafga borishini ham bil-maydi:
Choqmog‘iga quv oldi, Mehtaraga1 suv oldi, Choqlamayin Go‘ro‘g‘li, Qistadi yo‘lga tushdi.
Necha qirlardan oshdi,
G‘irot tobga kelibdi. Jonivor og‘zin ochdi, Qo‘ltiqdan parqin sochdi.

Chayqalur Oydinning ko‘li, Changiydi yurgan yo‘li.

1 M e h t a r a – suv solinadigan mesh, sanoch.


Gohi tog‘, gohi ko‘lda, Ol-ho, ketib boradi.
Kun yoyilib choshgohda,
Kirib  bordi  bir  podshoning  eliga.
Go‘ro‘g‘libek ko‘zini ochib qarasa, katta bir shahar ko‘zi-ga ko‘rindi. Daryolar oqqan, ko‘rgan odamlarning aqli shosh-gan, ichida sol, kema, qayiqlar qurtday qimirlab har tarafga kelib, ketib borayotibdi. Shunday tikilib qarasa, shaharning ichida necha bir yerlarda katta machitlar, madrasalar, mi-noralar ko‘rindi. Go‘ro‘g‘libekning zavqi kelib yurib ketdi. Bir katta saltanatli darvozaga yetdi. Qarasa, darvozaning har chekkasida o‘n yetti joyda qorovulxonasi bor. Shu xonalari-dan katta-katta to‘plarni dalaga qaratib chiqarib qo‘yibdi. Juda saltanatli, juda katta joy ko‘rindi. Go‘ro‘g‘li bu joy katta joy ekan, deb darvozadan kirmay, bir Ko‘kbuloq degan buloqqa yetdi. Qarasa, bir xotin o‘ltiripti, o‘sh oriq, rang-lari sariq, uzun bo‘yli, sher o‘mganli, qo‘lida ko‘zasi bor. Qo‘lidagi ko‘zasini to‘ldirib, qo‘ltig‘iga tirab, Go‘ro‘g‘libekka qarab: «Bu kelgan qanday ajali yetgan odam ekan?» – deb qarab turibdi. Go‘ro‘g‘libek haligi xotinga qarab, oyog‘ini uzangiga tirab: «Bu qanday shahar, darvoza kimning uyi?» – deb, bir so‘z dedi:
Aqli borning bo‘ladikan ko‘p o‘yi. Ko‘zasini to‘ldirib turgan mushtipar, Naqqoshli joy, qanday odam saroyi? Ado bo‘lmas tor siynamning hasrati, Saltanatman to‘p qo‘yibdi har yoqqa, Saltanatli rabot kimning raboti?
Ko‘zangni to‘ldirib turmay qaraysan, Naqqoshli joy, qanday xonning makoni? Xudo-yo, ketgay-da yurakning dardi.
Osha yurtdan oshib keldim, so‘rayman, Mana  turgan  qanday  shohning  bog‘oti?
Bechora mushtipar ayol bu so‘zni eshitib, yurak-bag‘ri ezilib, ko‘zidan yoshi tizilib, Go‘ro‘g‘libekka qarab bir so‘z dedi:

Yaxshilik ko‘r, yomonlikni ko‘rmagin, Ko‘p yilgacha uzoq yasha, o‘lmagin! Meni desang, ketgin kelgan yo‘lingga, Rayhon podsho ko‘rib, o‘zing o‘lmagin!

Bu makkor Rayhon arabning joyi. Chiroqqinam, ko‘rsa seni o‘ldirar, Qizil gulsan, ochilmayin so‘ldirar, Ko‘rsatmaydi senga o‘z elatingni Kundan kunga ziyod qip hasratingni. Rahmi  kelmas,  Rayhon  arab  o‘ldirar.

O‘lja qilar ostingdagi otingni,
Oqizar, chirog‘im, ko‘zdan yoshingni. Quzg‘unga torttirar sening go‘shtingni, O‘lja qilib, kiyim bilan otingni,
Kesib  olar  shu  tanangdan  boshingni.

Go‘ro‘g‘libek mushtipardan bu so‘zni eshitib, chiroyi ochilib, og‘zidan durlari sochilib, g‘ayrati jo‘sh qilib, fil-day bo‘lib pishqirib, murod-maqsadimga yetdim deb yuragi toshib,  haligi  bechora  ayolga  qarab,  bir  so‘z  dedi:

Bedov mingan tog‘dan pastga chopindi, Yovning kuni botir qalqon yopindi.
Ming martaba shukur qilay, mushtipar. Izlaganim o‘z oldimdan topildi.

Yig‘latgan elimda bir nechamni,
Yuraklarda  g‘am  ko‘p,  dardman  anchamdi.
«Baytalingga otimni qo‘yaman», – deb, Op keluvdi Xoljuvonday chechamdi.

Kengash chiqar elning katta biyidan, Go‘ro‘g‘li toy deb chiqqan Yovmit uyidan. Voy bolam, deb o‘pkasini bosolmay,
Shu ayol chinqirib turdi joyidan.

Sarg‘aygan ekan-da bebaxtning yuzi, Qoshi qaro edi, daryo qunduzi, Buning o‘zi Turkman elning azizi. Shundayin Go‘ro‘g‘li tiklab qarasa, Kelayotgan Xoljuvonoyning o‘zi.

Ena, deb Go‘ro‘g‘li ko‘zin yoshladi, Qamchisini og‘ziga olib tishladi.
Otining tizginin solib bilakka:
– Voy enam! – deb G‘irdan o‘zin tashladi.

Tomosha aylang, Xoljuvonning ishiga, Davlat turmas takobirning boshida.
Bachchajon, deb qulochini yozib op, Bolam, deb ayqalab oldi to‘shiga.

To‘xtatolmay Go‘ro‘g‘libek o‘zini, Merganlar ovlaydi ko‘lning g‘ozini,
Bu enam deb, u bolam deb yig‘laydi, Iskalab yuziga qo‘yib yuzini.

Go‘ro‘g‘libekman Xoljuvonoyim ikkovi bir-biri bilan ko‘ri-shib, hol-ahvol so‘rab, Xoljuvonoyim Go‘ro‘g‘libekka qarab, oh tortib bir so‘z dedi:

Tog‘larning boshini cholgan tumanmi, Yovmit eli qadimgiday zamonmi?
O‘lmay ko‘rdim, chiroqqinam, o‘zingni, Saltanatli Ahmad tog‘ang omonmi?

Yuraklarim bo‘lgan to‘la qonmi? Ko‘chalarda necha beklar sarsonmi? O‘lmay ko‘rdim, sening oyday betingni, Yovmit podshosi – Urayxon omonmi?

Go‘ro‘g‘libek:
· Ey	checha,	bu	damni	g‘animat	bilmoq	kerak.	Bu Shirvonning yurti, katta taraf – dushmanimning mamlakati.

Birov Rayhon podshoga borib aytar, burqillab tevaragimni ko‘p lashkar olar, vaqtli turing, orqamga mingashing, ketamiz Yovmit eliga, – dedi. Xoljuvonoyim aytdi:
· Chirog‘im, mening Shirvon eliga kelganimga uch yil bo‘libdi, lekin Rayhon arabga bir kosa suv qo‘limdan ber-ganim yo‘q. Agar sen meni olib ketsang, Yovmitga yetsang, ma’raka-majlislarda odamlar: «Go‘ro‘g‘libek xo‘p ish qilibdi, uch yildan beri Rayhon arab xotin qilib yurgan chechasini olib kelibdi», – deydi. Mening kasofatim senga tegadi. Dav-latingiz, martabangiz ellarning ichida past bo‘ladi, «Checha-ngizni Rayhon arab unday qilgan, bunday qilgan», – deb dushmanlaring aytadi. Go‘ro‘g‘libek, endi sizga aytadigan bir gap bor: Rayhon arabning bir qizi bor, yarim belidan pasti uch botmon, yarim belidan yuqorisi ikki botmon. Shirin so‘zli, qizil yuzli, jodu ko‘zli, saraton yulduzli, la’l mun-choqli, oydan suluv, oftobdan ortiq, oy desa og‘zi bor, kun desa ko‘zi bor. Har bir narsa deguday, har bir barno ko‘rgu-day, ana shu qizning chin oti Xumoroy, laqabi Zaydinoy. Shuni olib qochib keting. Ertan Zaydinoyni: «Kir yuvaman», – deb qirga olib chiqaman, shuni olib qochib ketsangiz, hamma or-nomusga barobar bo‘ladi. Mana, Gulshan chor-bog‘da yotib damingizni olib turing, – dedi. Go‘ro‘g‘libek Xoljuvondan bu so‘zni eshitib:
· Xayr esa, – deb, Gulshan bog‘da yotib qoldi. Shuytib, Go‘ro‘g‘libek yotib tursin, Xoljuvondan eshiting:
Xoljuvon oyim ketdi, o‘rdaga yetdi. Xoljuvon uch yildan beri Turkmanning urug‘i qurimasa, bir kuni bir turkman o‘g‘loni kelib olib ketadi, deb Rayhon arab bilan gaplashgan emas, bir kosa suv ham bergan emas edi.
Rayhon arabning oti G‘irotning isini olib, bolasi emasmi, egasi Rayhon podshoga savdo tusharini bilib, qoziqda turib tinmasdan kishnab, aylanib yotibdi. Kechqurun bo‘lib, tong ham otdi.
Rayhon arabning to‘qson turli chitdan bo‘lgan bir ko‘rpa-si bor edi. Shuni yopinib yotib edi. Shunda Xoljuvon Ray-hon arabga qarab:
· Men Ko‘kbuloqqa kir yuvishga chiqib kelay, – dedi.
· Zaydinoy qizingni kir yuvishga menga qo‘shib yubor.
Shunda Rayhon arab:

· Kirni yuvmasang yuviqsiz qolsin, peshonamda bir qiz bor, buning ham qo‘lini qabartirib kir yuvdirayinmi? – dedi. Xoljuvonoyim aytdi:
· Ko‘kbuloqda bir o‘zim kir yuvib yurganda bir suv yoqlagan keladi, meni ushlab oladi, dod deganimni kim eshitadi, uyati o‘zingga qoladi, – dedi. Rayhon arab buni eshitib,  «rost  aytadi»,  deb  qizini  oldiga  chaqirib  olib:
· Zaydinoy, bor, enang bilan kir yuvishib kel, – dedi. Zaydinoy:
· Xo‘sh, – dedi. Xoljuvonoyim bilan Zaydinoy ikkovi bir bo‘lib, kirlarni ko‘tarib, Ko‘kbuloqning oldiga yetdi.
Shu orada Go‘ro‘g‘libek kelib qoldi. Go‘ro‘g‘libek Zaydin-oyga qarab, oyog‘ini uzangiga tirab, bir so‘z dedi:

Enib keldim tog‘laringdan, Bir gul uzsam bog‘laringdan, Suvsab keldim cho‘llaringdan, Suv  ber,  oyim,  qo‘llaringdan!

Ko‘zlaring – tongning yulduzi, Qoshlaring – daryo qunduzi, O‘zing Shirvonning azizi,
Suv bergin, arabning qizi. Rayhon arabning yolg‘izi, Ichay sening qo‘llaringdan!

Buni  eshitib,  Zaydinoy  bir  so‘z  dedi:

Uzun-uzun uvomiz bor, Elda katta bobomiz bor, Suv bermakka tovbamiz bor, Iching kuysa, tushib ichgin.

G‘o‘non toyni o‘ynatasan, Sen ko‘nglimni qabartasan. Yuraging kuysa, yo‘lovchi, Chashmaning boshiga tushib, O‘zing suv ichib ketarsan.

Bu so‘zni eshitib, Xoljuvon Zaydinoyga qarab aytdi:
– Yosh boshing bor, senga savob darkor emasmi? Suv bergan savobga botar emish, dilozor tip-tikka imonsiz qotar emish. Sen olma eding-da, uzib ob ketami? Mana, laganga suvni solib uzatib qo‘ya qol-da. Bu zamonning bolasining uyati yo‘q-da, uyalmay erkaklar bilan so‘zlashib, gapiga savol-javob qilib turadi.
Zaydinoy enasining so‘zidan o‘tolmay, enasiga qattiq javob berolmay, nochor o‘rnidan turib, mis kosani olib, Ko‘kbuloqning suvidan yarim qilib, Go‘ro‘g‘libekka uzatdi. Go‘ro‘g‘libek qo‘lidagi mis kosani urib yuborib, ikki qo‘li bilan ikki qo‘lidan ushlab, silkib ilgariga tortdi. Zaydinoy tizza bo‘yi baland ko‘tarildi. Zaydinoy buni ko‘rib, labini tishlab, achchig‘i kelib, soldarini solib, yerga qarab bir tortdi. G‘irotning tizzasidan pasti yerga kirib ketdi. Go‘ro‘g‘libekning burnidan chak-chak qon ketdi. Go‘ro‘g‘libek Xoljuvon che-chasiga qarab, bir so‘z aytdi:

G‘anqillab uchadi ko‘llarning g‘ozi, Sarg‘aydi menday yo‘lbarsning yuzi. Chechajon, o‘zima bergin himoyat, Qaytayin, zo‘r ekan arabning qizi!

Arab qizi bilmaganim bildirar,
Ko‘plab lashkar Shirvon eldan keltirar. Vaqtli ilojin qilgin, Xoljuvon,
Avval meni, so‘ngra seni o‘ldirar!

Buni eshitib, Xoljuvon o‘rnidan turib: «Zaydinoyning ko‘ngli mendan qolmasin», – deb bir so‘z aytib ketib bo-rayotibdi:

Yangi olamday qilganman o‘zimni, Yo‘lingga to‘rt qildim shahlo ko‘zimni. Sen qanday bemazasan, yo‘lovchi, Qo‘yib yubor, mahkam ushla qizimni!

Haq kuydirdi mening kulba xonamni, Rayhon arab kuydirgandi tanamni,

Sen qanday o‘larmonsan, yo‘lovchi, Qo‘yib yubor, mahkam ushla bolamni!
Bu so‘zlarni aytdi, chopqillab Zaydinoyning oldiga yetdi. Yomon kirlarning kirini ketkizmak uchun rasm bo‘lgan bir gazcha qo‘lida yo‘g‘on tayog‘i bor edi. Shuni qo‘liga olib, Zaydinoyning putiga oralatdi. Zaydinoyning yomon qitig‘i kelib ketdi, sakrab G‘o‘ro‘g‘lidan bir gaz yuqori bo‘lib ketdi. Shunda Go‘ro‘g‘libek qo‘lini qo‘yib yuborib, go‘sam1 serkaday qilib, ikki qo‘li bilan belidan, qo‘ltig‘idan mahkam ushlab, egarning qoshiga ko‘pkari chopgan odamday tortib olib, bir bosdi. Zaydinoyning qoburg‘asiga egarning qoshi botdi. Ana shunda Xoljuvon Go‘ro‘g‘libekning boshidan sal-lasini olib, Zaydinoyni G‘irotning yoliga teng tarozi qilib, egnidan, oyog‘idan o‘rab egarning qoshiga mahkam qilib boylab berib, bir so‘z dedi:
Xudo qilgan ikkovingga marhamat, Uch yil bo‘lmay Xoljuvonga qiyomat. Zaydinoyjon Ahmadbekka omonat, Omonatga, qaynim, qilma xiyonat!
Yovmit elga boring sog‘-u salomat! Arab qizi Ahmadbekka omonat.
Go‘ro‘g‘libek, xo‘p, deb jo‘nab ketdi, G‘irotning to‘rt oyog‘i yerni to‘rt qozonday qilib o‘yib ketdi. Oyog‘idan chiqqan chang tumanday kunning yuzini tutdi. Go‘ro‘g‘li qirq toshcha yo‘l yurib ketgandan keyin, Xoljuvon «dod» deb kiyimlarni shu yerga qo‘yib, Rayhon arabning oldiga yetdi,  hadeb  zor-zor  yig‘lay  berdi.  Rayhon  arab:
· Nimaga yig‘laysan? – dedi. Xoljuvon aytdi:
· Aytmabmidim, qizing Zaydinoy qochib ketdi! Shunda Rayhon arab aytdi:
· Yuvgan kiyimlardan olib keldingmi? Xoljuvon:
· Hali kiyimlarni yuvganim yo‘q edi. Ozmi-ko‘pmi mo-jaro bo‘ldi. Talashib-tortishib, yiqilib-surilib, sening oldingga keldim. Shunda Rayhon arab aytdi:

1 G o‘ s a m  – qo‘y-echkining boqib semirtirilgani; bo‘rdoqi.

· Esa biz nima kiyamiz? Xoljuvon aytdi:
· Endi sen ko‘rpaning o‘rtasidan teshib, kiyib olmasang, boshqa kiyim yo‘q.
Rayhon arab:
· Sen tulpor otni egarla! – dedi.
Rayhonning oti havolab, uchar qushday bo‘lib, parvoz qilib, o‘zini juftaklab borayotir, oyog‘i do‘ng yerlarga tegadi, ship yerlarga yetmay yotir. Otning shamoli bilan Rayhon arabning belidagi chilviri uzilib ketdi. Ana endi ko‘rpasi havo kemaday havoga olayotibdi, tovushi vor-vor etib kelayotibdi. Rayhon arab terga tushib kelayotibdi.
Endi  Go‘ro‘g‘libekdan  eshiting:
G‘irko‘k otning jilovini saqlab, bilagiga solib, tortib, pirlarning bergan sari yoyini qo‘liga olib, «otaman» deb kelayotibdi. Zaydinoy «mabodo otmasin» deb kamonining bir chekkasidan ushlab kelayotibdi.
Go‘ro‘g‘libek Rayhonning kelayotganini bilib, Zaydinoyga aytdi:
· Kelayotgan kim? Zaydinoy:
· Parillagan tovushidan angladim, otam chopib kelayot-ganga  o‘xshaydi,  –  dedi.  Zaydinoy  Go‘ro‘g‘lining  otasi-dan qo‘rqmaydiganini bildi. Shunday bo‘lsa ham, go‘yo Go‘ro‘g‘liga ichi achiganday bo‘lib: «Otam zo‘r polvon, o‘ldiradi»,  –  deb  Go‘ro‘g‘liga  qarab,  bir  so‘z  dedi:

Otam sening bilmaganing bildirar, Xanjar chekib qora bag‘ring tildirar.
Joningning hiylasin qilgin, yosh bachcha, Rahmi kelmas, sizday mardni o‘ldirar!

Oqizar ko‘zingdan qonli yoshingni, Quzg‘unga torttirar sening go‘shtingni! Otam polvon sizday bekni o‘ldirar, Kesib tashlar tanangizdan boshingni!

Go‘ro‘g‘libek buni eshitib, Zaydinoyga qarab, bir so‘z dedi:

Ne savdo ko‘tarmas mardlarning boshi, O‘ljasini tashlab ketmas mard kishi.
O‘ljasin tashlamoq – xotinning ishi. Ot chopsa, shaqirlar tog‘larning toshi, O‘ladi deb xafa bo‘lma, qaddingdan, Yetsa bo‘lsin, er Alining savashi.

Go‘ro‘g‘libek aytdi:
· Sening otang meni o‘ldirolmaydi, uning uchun xafa bo‘lma! Mening senga ichim achib kelayotibdi. Mabodo otasini o‘ldirib qo‘ysam, Zaydinoy xafa bo‘lib qolmasin, deb. Xayr, nima bo‘lsa sening otang-da... O‘zi indamasa, men indamayman, – deb G‘irko‘k otning jilovini shunday bo‘shatib, jonivor G‘irko‘k ot, karomatingni mana shu yerda ko‘rsat, deb bir depsinib yuborib edi, G‘irko‘k yashinday bo‘lib jo‘nay berdi. «Rayhon arabning oti katta, mening otim toy, hali kichik, yetib olib qo‘ymasa», – deb Go‘ro‘g‘lining xavotiri bor edi. Uzangiga oyog‘ini tirab, G‘irotga qarab, bir so‘z dedi:

Dushman bilan bo‘ldim taraf, Arzim aytay senga qarab, Otim G‘irot, jonim G‘irot,
Yeming kishmish, to‘rvang banot, Tezgir bo‘lgin, keldi arab!

Go‘ro‘g‘lining bu tilini eshitib, G‘irko‘k ot jonini sotdi.
Yaxshi otdir – mard yigitning qanoti, O‘kcha tirab boshin baland qaratdi, Qo‘ltiqda sirillab yashin qanoti, Jonivor G‘irko‘k ot og‘zini ochdi Qarchig‘ayday bo‘p osmonga uchdi.
Go‘ro‘g‘libek ko‘zin ochib qarasa, Yuz quloch daryodan nariga tushdi.

Go‘ro‘g‘libek ko‘zin ochib qarasa, Tajan daryosidan o‘tib-di. Shunda orqasiga qarab turdi. Rayhon arab ham tulporini
«chuv-ho», «chuv-ho» deb qistab, Go‘ro‘g‘libek bilan izma-iz

kelayotib edi. Bu ham otini Tajan daryosiga soldi. Daryo-dan o‘tolmay otining oldingi ikki oyog‘i daryoning berigi labiga tushdi, orqasidagi oyog‘i daryoga botib, Rayhon arab daryoga «cho‘lp» etib tushib ketdi. Oti o‘zining tarafiga suzib o‘tdi. Lekin Rayhon arabning bo‘ynidagi ko‘rpasi daryolar-dagi namatchilarning namatiday bo‘lib suvda aylanib, Ray-hon arabni botgani qo‘ymay oqib borayotibdi. Suv Rayhon arabni qo‘ymay oqizib ketayotibdi. Baliqlar: «Bizga yaxshi ovqat kelib qoldi», – deb har yer-har yeridan tishlab ke-layotibdi. Buni shunday holda ko‘rib, Go‘ro‘g‘libekning esiga Rayhonning aytgan so‘zi tushib: «Besh kun davron sizniki, besh kun davron bizniki, Rayhon podsho menga qara, mana deb... Rayhonning qosh-manglayiga borib: «Mening so‘zima quloq soling», – deb bir so‘z dedi:

Tomosha qil, G‘irko‘k aspi tozimni, Uch yilda bosdimi sening izingni?
Seldiratib olib qochdim qizingni, Tuman qildim, arab, sening yuzingni...

Quloq soldi Go‘ro‘g‘lining tiliga, Talato‘p soladi Shirvon eliga.
Dushmanimning biri kam deb Go‘ro‘g‘li, Sari yoyni1 sadoqdan oldi qo‘liga.

Tarafiga xo‘p bemaza so‘zladi, Rayhon arab yurak-bag‘rin tuzladi, O‘ldirayin dedi achchig‘i kelib, Ikki qoshning o‘rtasidan ko‘zladi.

Go‘ro‘g‘libekning yoy bilan ko‘zlab o‘ldiraman deganini bilib, Zaydinoy Go‘ro‘g‘libekka yalinib, bir so‘z dedi:

Xoljuvon chechangiz sochini yoyib, Men qolarman davlatingda mung‘ayib. Otamni otma, otni otgin bekbachcha, Otam o‘lsa, eli bo‘lar besoyib2!

1 S a r i	y o y – pay bilan ishlangan eng yaxshi pishiq yoy.
2 B e s o y i b – sohibsiz, egasiz.

Men bo‘larman bunda dardli devona, Otamni otma, otin oting, taqsirjon, Otam o‘lsa, joyi bo‘lar sag‘ana!
Bedovlar chopildi qulo (keng) dalaga, Men otamning o‘lim otin tilayman, Menday xizmatkoring tushdi o‘rtaga.

Kuyganimdan gapni gapga ulayman, Qora zulfim zarafshonni silayman.
Yolg‘iz o‘lsa, tuxmi qurib ketmaymi? Men otamning o‘lim otin tilayman.

Mardlar  oyimlarni  saqlar,  o‘dag‘a,
To‘ram, sening mard, nomarding sinayman. Kuyganimdan gapni gapga ulayman,
Haq  hurmati  o‘lim  otin  tilayman. Otam o‘lsa, xafa bo‘lib yig‘layman, Sizday marddan mendayin qiz sadag‘a.

(Go‘ro‘g‘libek Zaydinoyning so‘zini olib, Rayhon arabni yana kalaka qila berdi:)

Iching kuyib o‘lgin, arab, Endi qoyil bo‘lgin, arab. Yetim toyim yelmadimmi? Seni sarson qilmadimmi?.. Suvsiz cho‘lda yetkizmayin, Kuchuk bobo qilmadimmi? Iching kuyib o‘lgin, arab, Endi qoyil bo‘lgin, arab!

Sening so‘zlar so‘zingni oldim, Kecha-yu kunduzingni oldim, Bilsang, jodu ko‘zingni oldim, Jondek sening qizingni oldim. Shunday sarvinozingni oldim, Shirin-shakar so‘zingni oldim. Iching  kuyib  o‘lgin,  arab, Endi qoyil bo‘lgin, arab!

Suvsiz cho‘lda qolding endi, Bilsang ado bo‘lding endi.
Tulpor oting nima bo‘ldi? Esing bo‘lsa, o‘lding endi. Meni ahmoq demabmiding, Mendan battar bo‘lding endi. Iching kuyib o‘lgin, arab, Endi qoyil bo‘lgin, arab!
Zo‘rligimni bildirdimmi? Iching g‘amga to‘ldirdimmi? Qizil guling so‘ldirdimmi?
Olmadimmi quvvatingni, Qiz oyim suyukligingni? Iching kuyib o‘lgin, arab, Endi qoyil bo‘lgin, arab!
Bu so‘zlarni Rayhon arab eshitib, suvning ichidan Go‘r-o‘g‘libekka bir so‘z dedi:

Eshitgin, yetimak1, aytgan so‘zimni, O‘lmasam bir kun bosarman izingni! Men senga bir nasihat aytayin, O‘zing olgin Zaydinoyday qizimni!

Borib obod qilgin Yovmit yurtingni, Olib ketding menday marddan lotingni2!

Rayhon  arab  aytdi:
– Har nima bo‘lsa, o‘ljangni birovga berma, mard ekan-san, sen ham o‘g‘il ekansan, mendan lotingni olding, halo-ling bo‘lsin! O‘z yo‘lingni bilib, endi yurar yeringdan qolma! Rayhon arab suvning beti bilan suzib, daryoning  qayrang-roq yeriga borib qoldi. Shunda uytib-buytib daryoning qay-rag‘idan chiqib oldi. Daryodan chiqib ko‘rpani yirtib-yirtib, paxtani  olib,  avrasini  tashlab,  astarini  boshiga o‘rab,  qo‘lini

1 Y e t i m a k  – yetimcha.
2 L o t – qasd.

chiqarib yopinib oldi. Paxta bilan avrasini olib ketar edi, paxta suvda ho‘l bo‘lib qolgan emasmi, og‘ir bo‘lib otiga bir o‘zi ortolmay qoldi. Ilojsiz: «Ko‘p uvadaga ega bo‘lib yuramanmi? Tag‘in shunday uvadani toparman-da», – deb hotamtoyligi tutib tashlab ketdi. Rayhon arab astarga o‘ranib otining oldiga borib, ushlab oldi. Minay desa oti cho‘loq bo‘lib, oqsoqlanardi. «Mayib bo‘lganga o‘xshaydi», – deb xafa bo‘lib yetaklab, Shirvonga qarab yayov ketdi. Buni ketmoqda qo‘yib, Go‘ro‘g‘lidan eshiting:
Go‘ro‘g‘libek daryodan omon-eson o‘tib, dushmanlardan qutulib, Zaydinoyni orqasiga mingashtirib oldi. Goh jeba-lab, goh yo‘rg‘alab, goh yo‘rtib mast bo‘lib, yuragidan cheri ketib, o‘n besh kunlik oyday bo‘lib, Yovmit shahriga yetdi. Yovmit eli, shahar xalqi Go‘ro‘g‘lini ko‘rib, talato‘p-g‘ulg‘ula tushib qoldi. Go‘ro‘g‘libek shahar ichiga kirib, Ahmadbek yotgan eshikning oldiga borib, bir so‘z demoqchi bo‘lib turdi. Ahmadbek Go‘ro‘g‘lining Yovmit elidan araz urib, kelmay ketgan kunidan beri shu uyda ilonday to‘lg‘anib, ayiqday ag‘anab ham o‘g‘lidan, ham xotinidan ayrilib yotib edi. Go‘ro‘g‘li: «Uyda hech kim bormi?» – deb bir so‘z deb turibdi:

Assalomu alaykum, Ahmadbek tog‘a, Po‘lat dobiling tuygin-chi,
Ko‘lga shunqoring chuygin-chi, Op keldim arab qizini, Tog‘ajon, bergin suyunchi!

Sarg‘aytibman yuzini, O‘ydim dushmaning ko‘zini, So‘lqillatib olib qochdim, Zaydinoyday qizini.
Tog‘ajon, bergin suyunchi!

Xoljuvonning o‘rniga, Zaydinoyday yoring keldi, Tog‘ajon, bergin suyunchi!


Go‘ro‘g‘lining tovushini eshitib, Ahmadbek uch yildan beri yotgan yeridan: «Voy bolam! Go‘ro‘g‘lijon, bormisan?!» – deb sachrab turib ketdi. Ahmadbek Go‘ro‘g‘libekni duo qilib aytdi:
– Umring uzoq, davlating behisob bo‘lsin, tuproq ush-lasang, oltin bo‘lsin! O‘lgunimcha sening xizmatkoringman, chirog‘im. Seni ko‘rib hamma dardim, hasratim esimdan chiqib ketdi. Buning ustiga, Zaydinoyni olib kelib ber-ding. Davlating o‘lguningcha ado bo‘lmasin. Senda kamsiz dimog‘im chog‘ bo‘ldi. Endi davlatga sen egasan, bolam, o‘ligimning egasini topdim, hamma podsholik, beklik ishlari-ni, barcha mol-hol, tanga-zarlarni senga topshirdim, – deb Go‘ro‘g‘libekni duo qilib, etagiga kallasini soldi. O‘zida bor bo‘lgan har nima amallarni Go‘ro‘g‘libekka topshirdi.
Shunda Go‘ro‘g‘libek bosh bo‘lib, hamma ulug‘ beklar, xonlar, bekzoda, xonzodalar, kichik fuqarolardan shu yerda hozir turib, Zaydinoyni podsholik rasm-qoidasi bilan Ahmad-bekka nikoh qilib berdilar. Qirq kunlik to‘y-tomosha bo‘lib, el-eliga, shaharlik shahariga jo‘nab ketdi. Shuytib, murod-maqsadga yetdilar.
Savol va topshiriqlar 
1. «Go‘ro‘g‘libek ko‘zini ochib qarasa, katta bir shahar ko‘ziga ko‘rindi...» gapi bilan boshlanadigan xatboshini o‘qing. Shu shahar haqidagi tasavvurlaringizni aytib bering.
2. Sol, kema, qayiq so‘zlarining ma’nosini bilasizmi? Lug‘at-larga qarab ularni aniqlang.
3. Dostonning she’riy qismi ko‘pincha to‘rt misrali bandlar shaklida keladi. Fikr oqimining shiddati, his-hayajonning kuchi bilan ularda ayrim o‘zgarishlar bo‘lishi mumkin. Shunday o‘rinlarni toping va ularni izohlashga harakat qil-ing.
4. Alohida voqealarning bir-biri bilan bog‘lanishi qanday amal-ga oshayotganiga e’tibor berdingizmi? Ularning ayrimlarini toping va tushuntirib bering.
5. «Sarg‘aygan ekan-da bebaxtning yuzi...» misrasi bilan bosh-lanadigan bandda so‘zlarning qo‘llanishiga e’tibor bering va ularni izohlang.

6. Xoljuvon obrazi haqida nimalar deya olasiz? Undagi sog‘inch, sadoqat tuyg‘ularining ifodalanishini kuzating va bu  haqidagi  mulohazalaringizni  ayting.
7. Rayhon arabning qizi Zaydinoyga munosabati haqidagi fikrlaringizni  matnga  tayangan  holda  bildiring.
8. Zaydinoy obraziga tavsif bering.
9. Parchada Go‘ro‘g‘lining mardligi, dovqurligi qanday tasvir-langan?

[bookmark: _TOC_250035]«GO‘RO‘G‘LINING TUG‘ILISHI» DOSTONI HAQIDA

Xalq og‘zaki ijodining turli-tuman janrlari, ayni paytda, xalqning tasavvuri, ijtimoiy-ma’naviy tafakkuri, dunyoqarashi, urf-odatlari va an’analari, milliy-ma’naviy qadriyatlarining tarixi va oynasidir. Ayniqsa, dostonlarda bunday imkoniyatlar juda katta. O‘zbek xalq dostonchiligida «Go‘ro‘g‘li» turkumi katta o‘rin tutadi. Hozirgacha uning tarkibida oltmishdan ortiq doston mavjud. Ularda xalq tarixi, taqdiri, o‘tmishda-gi hayoti, ijtimoiy-siyosiy, iqtisodiy, diniy, axloqiy-ma’naviy hamda badiiy-estetik qarashlari o‘ziga xos tarzda aks etgan.
«Go‘ro‘g‘lining tug‘ilishi» – shu turkumning ilk dostoni. Uni ko‘plab baxshilar ijro etishgan. Darslikda Muhammad Jomurot o‘g‘li Po‘lkan shoir (1874–1941) varianti berilgan. Unda xalqning juda qadim zamonlardagi badiiy-estetik qa-rashlari ifodalangan. Shuning uchun undagi ayrim fakt va motivlar, obraz va ularning talqinlari hozirgi tasavvurlari-mizdan keskin farq qiladi.
Shunga qaramay, ko‘plab folklor asarlarida bo‘lgani kabi, bu dostonda ham xalqning olamga va odamga bo‘lgan qa-rashlaridagi o‘ziga xosliklar ustuvor mavqe tutadi.
Go‘ro‘g‘lining tug‘ilishidagi g‘ayritabiiylik, uning ilk bola-ligi, o‘spirinlik davridagi «g‘alati» qiliqlari ana shu o‘ziga xosliklar bilan izohlanadi. Ilk asotir va afsonalarning ta’siri, qadimgi tasavvur va e’tiqodlarning ba’zan yorqin, ba’zan xira qoldiqlari tasvirlari zaminidagi ma’nolarni tushunish qi-yinroq tuyulishi mumkin. Dostonda ko‘plab badiiy timsollar yaratilgan. Xalq boshliqlari, oddiy fuqarolar, ko‘plab yigitlar,
[image: ]
[image: ]

qiz va ayollarning takrorlanmas siymolari zo‘r badiiyat bilan ko‘rsatib berilgan.
Doston voqealari Zargar yurtining podshosi Shohdorxon-ning Yovmit yurtiga bosqinchilik urushi qilishi bilan rivoj-lanib boradi. Bu yerda ikki davlat podsholarining, ya’ni Go‘ro‘g‘lining bobosi Odilxon podsho bilan Shohdorxonning o‘ziga xos bo‘lgan xislatlari yoritiladi. Odilxon podshoning insoniy fazilatlariga qarama-qarshi o‘laroq, Shohdorxonning nuqsonlari ko‘zga tashlanadi. Shohdorxonning maslahatga quloq solmay, o‘ylamay qaror qabul qilishi, uzoqni ko‘ra bilmasligi ko‘plab insonlarning bevaqt o‘limiga, taqdirlarining o‘zgarib ketishiga sabab bo‘ladi. Chunki mana shu urush tufayli Go‘ro‘g‘lining ota-onasi – Ravshan va Bibi Hilol ham bolaligida Zargar eliga borib qolib, musofirchilikda voyaga yetadi.
Dostonda qahramonning tug‘ilishi va yoshligidanoq ba-hodirlik kuchini namoyish qilishi ancha keng tasvirlangan. Go‘ro‘g‘lining tug‘ilishi va xalq manfaati yo‘lida qahra-monlik ko‘rsatishida chiltanlar va Xizr alayhissalom katta o‘rin tutadi. Bular xalq dostonlarining doimiy ishtirokchilari bo‘lib, ular xalq qahramonlariga homiylik, rahnamolik qiladi. Ular hali hayot tajribasiga ega bo‘lmagan qahramonga yo‘l-yo‘riqlar ko‘rsatish bilan uni tarbiyalab boradi va qahramonni elga xizmat qilishga o‘rgatadi.
Mantiqiy fikrlaganda g‘ayritabiiy bir sharoitda tug‘ilgan go‘dakni kimdir o‘limdan saqlab qolmog‘i kerak. Go‘ro‘g‘li go‘rda tug‘ilgan ekan, Bibi Hilolning jonsiz murdasi uni tarbiyalay olmas edi. Shu o‘rinda go‘dakni yo‘rgaklab olish uchun Xizr alayhissalom va chiltanlar hozir bo‘ladilar.
Go‘ro‘g‘lining g‘ayritabiiy tug‘ilishi – uning kelajakda boshqalarga o‘xshamaydigan, favqulodda kuch-qudrat, aql-idrok egasi bo‘lib kamol topishiga ishora. Tengdoshlariga nisbatan sho‘xliklari, o‘zidan kattalarga ham tegajoqlik va zo‘ravonlik qilishi esa undagi alplik alomatlarining badiiy tasviridir.
Parokanda bo‘layozgan Taka-Yovmit elida Go‘ro‘g‘lining kelishi bilan tub burilishlar sodir bo‘ldi. Eng muhimi, u el-yurt sha’nini, shavkatini, or-nomusini tiklaydi. Go‘ro‘g‘lida yigitlik burchi va mas’uliyatini his etish juda kuchli darajada

shakllangan. Ayni mana shu tuyg‘u uni harakatga soladi, kuchiga kuch bag‘ishlaydi.
Doston voqealari rivojida Rayhon arab obrazining ham o‘ziga xos o‘rni bor. U Shirvon yurtining podshosi bo‘lib, Iroq va Arabiston mamlakatlari unga qarar edi. Rayhon arab – Rustam kelbatli, pahlavon, qo‘rqmas va jasur, o‘ziga ishongan podshoh. Uning mingan oti chin tulpor bo‘lib, uni quvib yetib bo‘lmas edi. Buni Go‘ro‘g‘lining Rayhon arabga qarata aytgan quyidagi so‘rovidan ham anglash mumkin:

Ostingda o‘ynaydi chin tulpor oting, Rustamga o‘xshaydi shon-u shavkating, Qayerda, mehmonjon, sening elating, Ajdaho nishonim, qaydin bo‘larsan?

Rayhon arab Xoljuvonning suluvligini eshitib, kelib ko‘rgan va unga oshiq bo‘lib qolgan edi. Xoljuvonga sov-chi qo‘yganda, Ahmadbek ham sovchi qo‘yib o‘zi olgan edi. Rayhon arab Xoljuvonga yetisha olmasa-da, har yili Ahmad-bekning yo‘qligini poylab, pana yerlardan turib uni ko‘rib ketar,  ko‘rmasa  kasal  bo‘lib  qolar  edi.  U  doim  Xoljuvon-ni olib qochish payida bo‘lgan. Kunlarning birida Rayhon arab Ahmadbekning bir shaharga safar qilganini eshitadi va paytdan foydalanib Xoljuvonni olib qochish uchun Turkman yurtiga keladi. Shunda u Go‘ro‘g‘liga duch keladi va o‘z rejasini undan foydalanib amalga oshiradi. Rayhon arabning Xoljuvonni olib qochishida o‘zini aybdor bilgan Go‘ro‘g‘li qanday qilib bo‘lmasin undan qasdini olishni maqsad qiladi va bunga erishadi. Xoljuvon chechasining o‘rniga Rayhon arabning qizi Zaydinoyni tog‘asi Ahmadbekka olib kelib beradi. Mana shu voqealar jarayonida Go‘ro‘g‘li va Rayhon arabning o‘ziga xos insoniy his-tuyg‘ulari, mard va jasurliklari yanada yaqqol ko‘zga tashlanadi.
«Go‘ro‘g‘li» nomining talqinlarida turli yondashuvlar mav-jud. Jumladan, uning «go‘r» – qabrda tug‘ilishi motivini asoslaydigan qarashlar ham ustuvorlik kasb etgan. Ayni payt-da, uning «ko‘r otaning farzandi» ekanligiga urg‘u beradigan yo‘nalish ham mavjud. Jumladan, Po‘lkan shoir variantida mana  shu  ikkala  qarashning  ham  ta’siri  ochiq  seziladi.

Nomning o‘zak qismi ko‘plab talqinlarga imkon beradi. Zero,
«go‘r» va «ko‘r»dan tashqari «kur» o‘zagi ham mana shunday rang-barangliklardan birini tashkil etadi. Uning ma’nosi alp, botir, mard deganidir. Ravshanning faqat sinchi bo‘libgina qolmay, anchayin kuchli bir bahodir ekani ham tasodifiy emas.  Bu  o‘zakda  «quyosh»,  «o‘t»,  «olov»,  «qo‘r»,  «qir»,
«tog‘» singari ma’nolar ham mujassamlashganki, ular qadimgi asotir va afsonalar vositasida eng qadimgi tasavvurlarni qayta tiklash imkonini beradi.
Xalq dostonlarida qahramon har doim o‘z oti bilan bir-galikda namoyon bo‘ladi. Esingizda bo‘lsa, Alpomishning ham oti bor edi. U Boychibor nomi bilan mashhur bo‘lgan. Xuddi shuningdek, bu yerdagi G‘irot ham mana shunday jangovar otlar timsolidir.
Umuman, doston xalqning qadimiy va boy tarixini, jangovar o‘tmishini, milliy-ma’naviy qadriyatlar mazmuni va mohiyatini yuksak badiiyat bilan ko‘rsatib bera olgan ajoyib badiiy-qomusiy merosdir.1. Dostonda ot obrazi qanday tasvirlangan? Uni misollar yor-damida tushuntirib bering.
2. Dostonda ko‘plab maqollar ham qo‘llangan. Ularni toping, matnda bajarayotgan vazifasini tushuntiring.

Savol va topshiriqlar 







	Dostonda
qo‘llanilgan maqol
	Uning hozirgi
varianti
	
Dostondagi vazifasi
	Qo‘shimcha
izohlar

	«Es ber-ganga dast berar, dast berganga, es berar»
	
	Rustambek tomonidan Go‘r-o‘g‘lining Bibi Hilolga bevo-sita daxldorligini tasavvur qila olishga ishora qiladi, uning harakatga tushishini dalillaydi
	Hozir uning ayni muqo-bili saqlan-magan

	
	
	
	

	
	
	
	

	
	
	
	



3. Dostonda qahramonlarning portretiga alohida e’tibor beril-gan. Ularni qayta o‘qing, qiyoslang va har bir portretdan ko‘zda tutilgan badiiy maqsadlarni aniqlashga harakat qiling. Namuna:

	Kimning portreti?
	Portret tasviri
	Maqsad
	Tasvir vositalari

	Rustambek va Go‘ro‘g‘li
	Ana endi Go‘ro‘g‘li ketganday, oy bot-ganday, Rustambek dunyodan o‘tganday. Rustambek shunday qarasa, Go‘ro‘g‘li o‘n besh kunlik oyday, qaddi-qomati, shoni-shavkati, har kishining bo‘lar ekan o‘ziga yara-sha hurmati
	Rustambekning Go‘ro‘g‘li bilan yaqinligi, uning dil iztiroblari, ruhiy holatini ko‘rsatish; Go‘r-o‘g‘lidagi yo-qimlilik va salo-batni ta’kidlash
	O‘xshatish,
saj’, ta’did

	
	
	
	

	
	
	
	

	
	
	
	



4. «Go‘ro‘g‘lining  tug‘ilishi»  dostonida  xotin-qizlar  tasviri»,
«Dostondagi Xoljuvon va Zaydinoy obrazlarining qiyoziy tahlili»  mavzularidan  birini  tanlab,  ijodiy  matn  tayyorlang.
5. «Dostondan olgan taassurotlarim», «Menga yoqqan qahra-mon», «Hiloloyga aytadiganlarim», «Po‘lkan shoirga maktub» va boshqa mavzulardan biri asosida ijodiy matn yarating.

QADIMGI  TURKIY  ADABIYOT 



[bookmark: _TOC_250034][image: ]Mahmud Koshg‘ariy
(XI asr)





XI asrga kelib turkiy xalqlar madaniyati, adabiyoti va san’ati rivojlanishining yangi pallasi boshlanadi. Bu davrda Qoraxoniylar davlati amalda ancha mustahkamlanib olgan, Buxoro, Samarqand, Shosh (Toshkent), Qashqar shaharlari yirik madaniyat markazlariga aylangan edi.
992-yilda qoraxoniylar Buxoro va Samarqand kabi poytaxt shaharlarni egallaydi. Ammo ular bu shaharlarni o‘zlariga poytaxt qilmadi. Qoraxoniylarning poytaxt shaharlari Isfijob (Sayram), O‘tror, Shosh, Bolasog‘un, Xo‘tan bo‘lib, ularning davlati Markaziy Tiyonshon, Yettisuv, Chu va Talas vodiylarini o‘z ichiga olgan edi. Qoraxoniylar davlati Xorun, Bug‘raxon, Tamg‘ochxon va Ibrohim Bo‘ritegin davrlarida ancha kuchay-gan, nisbatan iqtisodiy va madaniy yuksalishga erishgan.
Qoraxoniylar davrida Bolasog‘un, Sayram, Shosh, Taroz shaharlarida ilm-fan egalari, turli sohalarning yirik mutaxas-sislari, dono va fozil kishilar to‘plangan.
Mahmud Koshg‘ariy Bolasog‘un shahrida dunyoga keladi. Uning to‘liq ismi Mahmud ibn Husayn ibn Muhammaddir. Hozirgi  Qirg‘izistonda  Barskon  nomida  daryo  va  dovon bor.	Ular	Issiqko‘l	atrofida	joylashgan.	Xuddi	shu	yerda Barskon shahri bo‘lgan. «Barsg‘an – Afrosiyob o‘g‘lining nomi. Barsg‘an shahrini bino qilgan shudir. Mahmudning otasi shu shahardan», –  deb  yozadi  «Devon»  muallifi.  Uning  bobosi
ham  o‘sha  yerdan  bo‘lgan.


Mahmudning ilk ustozlaridan biri qashqarlik Husayn xalifadir. So‘ng u Buxoro, Samarqand, Marv, Nishopur, Bag‘doddagi  maktab  va  madrasalarda  ilmini  oshirgan.
Mahmud Koshg‘ariy umri davomida qilgan mashaqqatli mehnati evaziga qomuschi olim va tolmas sayyoh bo‘lib tanil-di. U turkiy til grammatikasini ishlab chiqqan, turkcha-arab-cha lug‘atning ilk namunasini yaratgan birinchi tilshunos olimdir. «Devonu lug‘ot at-turk» Mahmud Koshg‘ariy qoldir-gan va turkiy xalqlar uchun bebaho qumaru – merosdir.
Bu asarda olim turkiy tildagi so‘zlar ma’nosini arab tilida izohlab beradi. Misol sifatida esa xalq tilida mavjud namu-nalarga murojaat etadi. Muallifning: «Men bu kitobni maxsus alifbo tartibida hikmatli so‘zlar, saj’ (qofiyali nasr)lar, maqol-lar, rajaz (misralari nisbatan uzunroq bo‘lgan she’r turi) va nasr deb atalgan adabiy parchalar bilan bezadim... Bu ishda misol tariqasida turklarning tilida qo‘llanib kelgan she’rlaridan, shodlik va motam kunlarida qo‘llanadigan hikmatli so‘zlardan, maqollardan keltirdim», – deyishi bejiz emas.
«Devonu lug‘ot at-turk» asari 1072-yilda yozila boshla-gan. Ammo unga kirgan materiallar 15–20 yillar davomida to‘plangan. Mahmud Koshg‘ariyning o‘zi: «Men turklar, turkmanlar, o‘g‘uzlar, chigillar, yag‘molar, qirg‘izlarning sha-harlari, qishloq va yaylovlarini ko‘p yillar kezib chiqdim, lug‘atlarini to‘pladim», – deb yozadi. Muallif: «Kitob hijriy
[image: ][image: ]
«Devonu lug‘ot at-turk» asarining qo‘lyozma sahifalaridan namuna

464-yil jumodul-avval boshlarida boshlandi va to‘rt karra yo-zilgan (ko‘chirilgan)dan va tuzatilgandan so‘ng 466-yil jumodul-oxirning 12-kuni (1074-yil) bitirildi», – deb ko‘rsatgan.
Kitobga «Devonu lug‘ot at-turk» («Turkiy tillar lug‘atlari») deb nom berilgan. U Abulqosim Abdulloh binni Muhammad al-Muqtadoga bag‘ishlangan.
Mahmud Koshg‘ariy turk tilining nozik bilimdoni va tolmas targ‘ibotchisidir. U «arab tili bilan ikki uloqchi ot singari teng poyga qilib, o‘zib borayotgan turk tilini» ko‘klar-ga ko‘taradi, uning o‘ziga xos xususiyatlarini mahorat bilan ko‘rsatib beradi.
«Devon» sahifalari orqali tanishish ko‘z oldimizda Mah-mud Koshg‘ariyni geograf, botanik, zoolog, biolog, etnograf, tilshunos, folklorshunos, adabiyotshunos, tarixchi olim sifatida namoyon qiladi. Shuning uchun ham uni qomusiy olim deb ataymiz.
Savol va topshiriqlar 
1. Mahmud Koshg‘ariy tug‘ilgan yurt haqida nimalarni bilasiz?
2. «Devonu lug‘ot at-turk» nima uchun qomusiy asar hisobla-nadi?
3. Mahmud		Koshg‘ariy		turkiy	va	arab	tillarini	qiyoslagan o‘rinni	toping	va	uni	izohlang.
4. Mahmud Koshg‘ariyning buyuk xizmatlari nimalarda deb o‘ylaysiz?


[bookmark: _TOC_250033]DEVONU  LUG‘OT  AT-TURK
(Asardan  parchalar)1

[image: ]

Yigitlarig ishlatu, Yig‘ach yemish irg‘atu, Qulan, keyik avlatu, Bazram qilip avnalim.

Yigitlarni ishlatib,
Daraxt mevalarini qoqtiraylik. Qulon, kiyiklarni ovlatib, Bayram qilib ovunaylik.



1 «Devonu lug‘ot at-turk»dan olingan parchalar Q. Sodiqov nashridan olindi.

Erdi ashin taturg‘an, Yavlaq yag‘ig‘ qachurg‘an, O‘g‘raq susin qaytarg‘an, Basti o‘lum axtaru.

Iqilachim  erig  bo‘ldi, Erig bo‘lg‘u yeri ko‘rdi. Bulit o‘rub ko‘k o‘rtuldi, Tuman  turub  to‘li  yag‘di.


Aqtirur ko‘zum yo‘laq, Tushlanur o‘rdak, yug‘aq.



Qaqlar qamug‘ ko‘lardi, Tag‘lar bashi ilardi.
Ajun tini yilirdi,
Tu-tu chechak cherkashur.


Bulnar meni ulas ko‘z, Qara mengiz, qizil yuz. Andin tamar tugal tuz, Bulnab yana ul qachar.

U qo‘noqlarga, yaxshilarga osh-ovqat tutadigan, Yovuz yovni qochiradigan, O‘g‘roq lashka-rini qaytarib yuboradigan edi. [Afsus,] o‘lim uni yanchdi, ezdi.
Sho‘x, o‘ynoqi otim sur’at bi-lan chopdi, Yugurishda o‘zdi. Bulut ko‘tarilib, tuman tushib do‘l yog‘gani uchun u shunday sho‘xlikni munosib topdi.

Ko‘zim yoshlari buloqday oqa-di, Hatto unda o‘rdak, oqqush kabi qushlar yig‘iladi, sho‘n-g‘ishadi.

Yomg‘ir va seldan qoq yer-lar ko‘l bo‘ldi, Tog‘ boshlari (ko‘zga arang) ilashdi. Dunyo nafasi ilidi. Turli chechaklar saf tortdi.

Xumor ko‘zli, ko‘rkam yuzli, qora xolli (seviklim), yonoqla-ridan yoqimlilik tomayotgandek meni asir qiladi. Asir qiladi-da, so‘ng qochadi.

56

55

* * *	* * *

[image: ]Qish yay bila to‘qushti, Qing‘ir ko‘zun baqishti, Tutashqali yaqishti, Utg‘alimat o‘g‘rashur.

Qish bahor bilan to‘qnashdi. Bir-birlariga yomon ko‘z bilan qarashdi. Bir-birlarini tutish uchun yaqinlashdilar. Ularning har biri yengishni istar edi.



Yay qish bila qarishti, Erdam yasin qurishti. Cherig tutup ko‘rishti, O‘qtag‘ali otrushur.

Bahor bilan qish qarshilashdi, Har  biri  san’at,  hunar  yoyi-ni qurishdi. Saf tortishib o‘q otishda (bir-biridan) o‘tka-zishdi.

* * *	* * *

Qo‘shni-qo‘nim ag‘ishqa, Qilg‘il angar ag‘irlik, Artut alib anung‘il, Ezgu tavar o‘g‘urluk.

Qo‘ni-qo‘shnilaringga yaxshilik qil, Ularni hurmatla. Ulardan biror sovg‘a olsang, undan yaxshiroq mukofot hozirla.


[bookmark: _TOC_250032]«DEVONU LUG‘OT AT-TURK» ASARI HAQIDA

«Devonu lug‘ot at-turk» XI asrda yozilgan bo‘lsa-da, unda jamlangan badiiy parchalar turkiy xalqlar adabiyoti-ning ancha qadimgi davrlarida vujudga kelgan. Ular xalq og‘zaki ijodining juda qadimiy namunalaridir. Ularda turkiy xalqlarning urf-odatlari, ishonch-e’tiqodlari, marosimlari bilan bog‘lanib ketadigan badiiy lavhalar ko‘p.
Ularning bir qismi bevosita tarixiy mavzularga bag‘ish-langan. Alp Er To‘nga1 marsiyasi, «Oltin qon» rivoyati, Yabog‘u (yobg‘u)lar, tangutlar bilan bo‘lgan janglar haqidagi parchalar, shuningdek, ayrim shaxs va joylar bilan bog‘liq afsonalar shular jumlasidan.
Bu yodgorlik vositasida XI asrgacha bo‘lgan adabiyotdagi bir qator janrlar va badiiy tasvirning o‘ziga xos xususiyatlari haqidagi ma’lumotlarga ega bo‘lamiz.
«Devon»da adabiyotshunoslikka doir anchagina atamalar bor. Muallif hikmatli so‘zlar, saj’lar, maqollar, rajaz va nasr deb atalgan adabiy parchalar haqida gapirib o‘tgan. Shuning-dek, ayrim adabiy hodisalar haqida maxsus izohlar bergan. Jumladan:
Yir – kuy, maqom... Ko‘pincha bu so‘z she’rga nisbatan qo‘llanadi. Bu so‘z ir tarzida ham talaffuz qilinadi.
Qo‘shug‘ – she’r, qasida, qo‘shiq.

1 Alp Er To‘nga – shaxs nomi. A l p – alp, botir, pahlavon.


[image: ]
«Devonu lug‘ot at-turk» asaridagi xarita
«Devon»ga kirgan adabiy shakllarning asosiy qismini to‘rt-liklar tashkil qiladi. Adabiyotda to‘rtlik shakliga tayanadi-gan she’riy janrlar (to‘rtlik, ruboiy, tuyuq, murabba’ )ning rivojlangani ma’lum. Mahmud Koshg‘ariy ularni, asosan, qo‘shug‘ yoki she’r deb nomlagan.
Vatan va yurt muhabbati, xalq uchun jang qilgan baho-dirlar bilan faxrlanish, tabiat manzaralari go‘zalligi, mehnat shavqi, turli insoniy kechinmalar talqini asardagi yetakchi mavzulardir.
«Devon»da turkiy xalqlar turmush manzaralari bilan bog‘liq bo‘lgan she’riy parchalar katta o‘rin tutadi. Ularda xalqning urf-odati, yashash tarzi, mashg‘uloti, ishonch-e’tiqodlarining ifodasi juda ochiq ko‘rinadi. Ularda turkiy xalqlarning ha-yot manzaralari o‘z aksini topgan. Yigitlarni ishga safarbar qilish, meva terish, ovchilikka yo‘naltirish qadimgi turmush tarzining ayrim lavhalaridir.

«Erdi ashin taturg‘an» she’rida esa marhumning boshqa kishilar bilan munosabatlarida namoyon bo‘ladigan xislatlariga urg‘u beriladi. Gap qabilaning sobiq jasur a’zosi haqida ket-moqda. U vafot etgan. Ammo uning tirik paytidagi ko‘plab fazilatlari boshqalarga hali-hanuz namuna bo‘la oladi. Bu yerda marhumning ochiqqo‘l, mehmondo‘st va qo‘rqmas, dovyurak, shijoatli ekani alohida ta’kidlanmoqda.
«Devon»da ko‘plab lirik qo‘shiqlar ham mavjud. Ularda insonning qalb kechinmalari, nozik his-tuyg‘ulari ifodasi, tabiat va ona yurt manzaralari tasviri yetakchilik qiladi.
Tabiat manzaralarining o‘zidayoq nozik va jonli kuzatish-lar ko‘zga tashlanadi. Tabiat va yurt go‘zalligi vositasida ta-biat hodisalari tufayli inson ruhiyatida yuzaga keladigan turli o‘zgarish va kechinmalar juda ixcham, go‘zal va ta’sirchan ifoda etiladi.
Lirik qo‘shiqlarning bir qismi bevosita kishilarni qur-shagan olam haqida. Ularda turkiylarning doimiy yo‘ldoshi – otlar ham alohida mavqe tutadi. Bunday she’rlarda otlar-ning holati, harakati alohida tasvirga olinadi. «Iqilachim erik bo‘ldi» («Sho‘x, o‘ynoqi otim chopqir bo‘ldi») she’ri-da ko‘rinib turganiday, parchada tabiatdagi o‘zgarishlarning (qishning ketib, bahorning kelishi) hayvonot olamiga ta’siri ta’riflanayotganday. Aslida, bu ham insonning o‘z kuzatishlari natijasidagi ta’sirlanishidir.
Ishq-muhabbat mavzusidagi lirik qo‘shiqlarda yorning go‘zalligi, latofati madh etiladi, oshiqlikning sirli kechinma-lari tasvirlanadi, ishqiy hayajon, muhabbat shavqi tilga olina-di. Ushbu tasvirlarda inson, ayniqsa, oshiq va ma’shuqaning surati juda chiroyli va samimiyat bilan chizilgan.
Lirik qo‘shiqlar kishini hayrat va hayajonga soladi. Ular-dan birida qishning tugab, bahorning boshlanayotgani, muz-larning erib, oqar suvlarning ko‘paygani, tog‘ cho‘qqilarining qorlardan tozalanib, havo iliy boshlagani hamda atrofdagi o‘t-o‘lanlarning ko‘karishi tavsif etilmoqda. Muhimi, bular-ning barchasi ta’sirchan misralarda o‘z aksini topgan.
Qo‘shiqlar orasida mehnat va marosim qo‘shiqlari, hu-narmandchilik, chorvachilik, dehqonchilik bilan bog‘liq qo‘shiqlar,  mavsum  qo‘shiqlari  va  boshqalar  bor.

«Devonu lug‘ot at-turk»dagi ko‘pgina qo‘shiqlar ovchilik, chorvachilik bilan – turkiy xalqlarning yashash tarzi bilan chambarchas bog‘liq holda yuzaga kelgan. Qo‘shiq atamasi ham ilk marta Mahmud Koshg‘ariy tomonidan qayd etilgan. Muallif unga she’r, qasida deb izoh bergan.
Xalq qo‘shiqlari ijtimoiy hayotning barcha sohalarini qam-rab oladi. Unda shodlik va g‘am, o‘yin-kulgi va qayg‘u-has-rat, ko‘tarinkilik va tushkunlik, turli marosimlar: to‘y, far-zand tarbiyasi (alla), o‘tganlar yodi tasvirlanishi mumkin. Tabiiyki, inson mehnati ham ularning yetakchi mavzusidir.
Yana bir turkum qo‘shiqlar bevosita farzandlar va, umu-man, jamiyat a’zolarining ma’naviy kamolotiga bag‘ishlangan. Munozara	o‘ziga	xos	adabiy	janr	bo‘lib,	u	asar	qah-ramonlarining o‘zaro tortishuvi, bahsi asosiga quriladi. Mu-nozaradagi ishtirokchilar, asosan, ramziy (kinoyaviy) xususi-yatga ega bo‘ladi. U she’riy yoki nasriy tarzda yaratilishi mumkin. Yusuf Amiriyning «Bang va Chog‘ir», Yaqiniyning
«O‘q  va  Yoy»,  shuningdek,  Nishotiyning  «Boz  va  Bulbul»,
«Gul va Daf», «Binafsha va Chang» munozaralari bu janr-ning o‘zbek adabiyotidagi go‘zal namunalaridir. «Qish va Ba-hor» munozarasi bu janrning eng qadimgi namunasi sifatida alohida ahamiyatga ega.
Mahmud Koshg‘ariy «Qish va Bahor» munozarasiga oid ko‘plab to‘rtliklarni keltirgan. Ammo ular asarning bir joyi-da emas, balki uning turli qismlarida har xil so‘zlarning izohiga dalil tarzida keltirilgan. Tabiatdagi bu jarayon inson hayotidagi jonli manzaralarga o‘xshatilib, unga qiyosiy holda aks etgan. O‘zaro to‘qnashish, bir-biriga qing‘ir ko‘z bilan qarash, kurashish uchun o‘zaro yaqinlashish va g‘oliblik istagi kabi insonga xos tuyg‘ular tabiatga nisbat berilmoqda. Adabiyotshunoslikda bu hodisaning nomi jonlantirish deyiladi. Mahmud Koshg‘ariy keltirgan «Qish va Bahor» munozarasida ana shu tasvir vositasi asosiy o‘rin tutadi. Har ikki fasl to‘la
«tilga kiradi». Ular bir-biriga tegishli bo‘lgan xususiyatlarni go‘yo «fosh etadi». Bunda biroz bo‘lsa-da, kuzatuvchi-muallif nuqtayi nazari ham ko‘rinib qoladi. Ayniqsa, «Qish yayg‘iru savlanur» («Qish Bahorga qarab maqtanadi»), «Yay qish bila

qarishti» (Bahor Qish bilan qarshilashdi») misralari bilan boshlanadigan to‘rtliklarda shu holat mavjud.
Mahmud Koshg‘ariy «Devon»idagi she’riy parchalarning asosiy qismi xalq og‘zaki ijodi mahsulidir. Ular shakliga ko‘ra,  asosan,  ikkilik,  to‘rtliklardan  tashkil  topgan.
To‘rtliklar, asosan, a-a-a-b shaklidagi qofiyadoshlikka ega. Ular orasida a-b-a-b ko‘rinishidagi qofiyalar ham uchraydi.
To‘rtliklarning hamma misrasi o‘zaro qofiyadosh bo‘lgan a-a-a-a namunalar ham mavjud.
Murabba’  shakli  a-a-a-b  ham  asarda  keng  qo‘llangan.
«Alp Er To‘nga marsiyasi», «Qish bilan Bahor» munozarasi shu shakldadir.
«Devon»dagi she’riy parchalar, asosan, barmoq vaznida. Ayrim namunalar aruzning ba’zi ko‘rinishlariga muvofiq ke-ladi.
«Devon»dagi xalq qo‘shiqlarining tasvir usullari nihoyatda xilma-xildir. O‘xshatish, sifatlash, qarshilantirish, jonlantirish va qiyoslar ularda tez-tez ko‘zga tashlanadi. Ko‘pgina ifodalar sodda, ixcham, lekin quyma va ta’sirchan.
«Qaqlar qamug‘ ko‘lardi...» («Yomg‘ir va seldan qoq yerlarning barchasi ko‘l bo‘ldi...») to‘rtligi boshdan oxirgacha jonlantirishga tayanadi. «Qish bilan Bahor» munozarasida ham xuddi shunday tasvirni ko‘ramiz. «Bulnar meni ulas ko‘z...» [«Xumor ko‘zli (go‘zal) meni asir qiladi...»] to‘rtligi-da esa sifatlash asosiy o‘rin tutadi. Ko‘z, mengiz (xol), yuz o‘ziga xos sifatlashlar (ulas, qara, qizil) bilan ziynatlangan. Boshqa to‘rtliklarda esa o‘xshatish, mubolag‘a, ta’did, tazod, tanosub singari badiiy tasvir vositalari tez-tez qo‘llanganini ko‘rish mumkin.
She’rlarda qofiyalarga katta e’tibor berilgan. «Alp Er To‘nga o‘ldimu?..» to‘rtligida she’rning ta’sir kuchini ta’min-layotgan unsurlardan biri ham qofiyadir. Undagi o‘ldimu–qaldimu–aldimu so‘zlari to‘liq jarangdorligi va ohangdoshligi bilan ajralib turadi.
Bular qadimgi xalq qo‘shiqlarining takrorlanmas badiiyati-ni yuzaga chiqargan omillardir. Bu an’analar keyingi asrlarda yanada takomillashgan, rivojlangan holda davom etadi.


Savol va topshiriqlar 

1. «Devon»dagi badiiy parchalar qaysi davrga mansub? Javo-bingizni asoslashga harakat qiling.
2. «Devon»dan keltirilgan she’riy parchalar qanday mavzularda ekanligini ayting va misollar bilan izohlang.
3. Ko‘z yoshlarini buloqqa o‘xshatish chindan ham tabiiy va go‘zalmi? Bu to‘g‘rida o‘rtoqlaringiz bilan fikr almashing.
4. Tabiat manzaralari tasviridagi o‘ziga xosliklar nimalardan iborat?	Ulardagi	badiiy	detallarga	e’tibor	bering.
5. «Devon»da ilm-fan, axloq-odob haqidagi she’riy parchalar-ning ma’rifiy ahamiyati haqida gapirib bering.
6. «Devon»dagi she’rlarning janrlarini aniqlashga harakat qiling.
7. Qadimgi adabiyotimizda qaysi vaznlar ustuvor bo‘lgan? Mi-sollar bilan tushuntiring.
8. «Devon»dagi she’rlar asosida barmoq vaznining xususiyatla-rini izohlab bering.
9. Turoq nima? Misollar asosida tushuntiring.
10. «Devon»dagi she’rlar bilan hozirgi zamon she’riyatini aniq misollar asosida o‘zaro qiyoslang hamda ularning o‘xshash va farqli jihatlarini ayting.

Alp Er To‘nga o‘ldimu? Esiz, ajun qaldumu?
O‘zlak1 o‘chin aldumu? Emdi yurak yirtulur.

Alp Er To‘nga – Afrosiyob o‘ldimi? Esiz, dunyo (undan ayrilib) qoldimi? Falak (zamon) o‘chini oldimi?
Endi yurak yirtilur.



O‘zlak yaraq kuzatti, O‘g‘ri tuzaq uzutti, Beglar begin azitti, Qachsa qali qurtulur?

Zamona fursat kuzatdi, beklar begi (Afrosiyob)ni xo‘rlash uchun yashi-rin tuzoq qo‘ydi. Bek undan qan-day qochib qutuladi?



O‘zlak kuni tavratur, Yalnguq kuchin kevratur, Erdin ajun sevratur, Qachsa taqi ertilur.

Zamona kuni aylanur, Inson kuchini zaiflatur, Er (Afrosiyob)dan dunyoni bo‘shatishga shoshilayotir. U qochganni ham izlab topadi.

[image: ]O‘grayuqi munday oq, Munda ajun tanday oq, Atsa ajun og‘rab oq, Tag‘lar bashi kartilur.

Bilga bo‘gu yunchidi, Ajun ani yenchidi, Erdam ati tinchidi, Yerka tegib surtulur.


Beglar atin arg‘urub, Qazg‘u ani turg‘urub, Mengzi yuzi sarg‘arib, Kurkum angar turtulur.

Ulshub eran bo‘rlayu Jirtib jaqa urlayu Syqryb uni jurlayu Siytab ko‘zi o‘rtulur.
Ko‘nglum ichin o‘rtadi, Bitmish bashig‘ qartadi, Kechmish o‘zug irtadi, Tun kun kechib irtalur.

O‘zlak qamug‘ kevradi, Yunchig‘ yavuz tavradi, Erdam yema sevradi, Ajun begi chertilur.

Kuchandi bilagim, Yag‘udi tilagim, Telindi biligim,
Tegrub angar chertilur.

Odatdan zo‘r narsa yo‘q, Boshqa bahona ham ko‘p. Otsa zamon poylab o‘q, Tog‘lar boshi yanchilur.

Bilimdonlar ahvoli yomonlashdi, Zamon ularni yanchib tashladi. Odobning eti qot (buzil)di, (Zaiflikdan)	yerga	tegib	sudral-moqda.
Beklar otlarni charchatishdi, G‘am beklarni ozdirdi.
Yuzlari za’faron surgandek Sarg‘ayib ketdi.

Bo‘ri bo‘lib ulidilar, Yoqa yirtib turdilar. Yig‘lab-siqtab yurdilar,
Ko‘z yoshlari mo‘l bo‘ldi.

Musibat ko‘nglimni o‘rtadi, Bitgan yaramni yaraladi.
O‘tgan kunlarni qo‘msatdi, Kecha-kunduz izlatdi.

Zamon butunlay ozdi, Tuban, yomonlar ko‘paydi. (Afrosiyob vafotidan keyin) Fazilat egalari yo‘qolayotir.

Bilagim kuchli bo‘ldi, Tilagim yaqinlashdi.
Bilimim (buloqlari) ko‘z ochganda, Umr tugab bormoqda.

«Devonu lug‘ot at-turk»da qahramonlik qo‘shiqlarining jamlangani ham alohida e’tiborga molik. Unda Vatan hi-moyasi, yurt taqdiri, xalq birligi va chegaralarning daxlsizligi uchun kurash g‘oyalari kuylangan she’riy va nasriy parcha-lar ko‘p. «Tangutlar bilan jang», «Yaboqular bilan jang» kabi parchalar shular jumlasidandir. Ularda jang manzarasi, dushman lashkarining qiyofasi va holati, botirlarning ularga qarshi shiddatli va matonatli kurashlari juda yorqin, badiiy ta’sirchan tarzda ifodalangan. Bu silsilada Alp Er To‘nga haqidagi marsiya ham mavjud.
Alp Er To‘nga – turklarning qadimiy qahramoni. Yusuf Xos Hojib tojiklar uni Afrosiyob deb atashlarini yozgan. Mahmud Koshg‘ariy Afrosiyobni Qashqarda – O‘rdukent shahrida turar edi, deb ko‘rsatadi. To‘nga Alp Er – yo‘lbars kabi kuchli bahodir demakdir. «Devon»da uning Barman, Barsg‘an degan o‘g‘illari hamda Qaz ismli qizi haqida ham ma’lumotlar bor.
«Qaz – Afrosiyob qizining nomidir. Qazvin shahrini shu qurgandir. Bu so‘zning asli qaz o‘yini – g‘oz o‘ynaydigan joy demakdir. Chunki u shu yerda turar va shu yerda o‘ynar edi. Shuning uchun ba’zi turklar Qazvinni turk shaharlari-dan hisoblaganlar. Shuningdek, Qum shahri ham chegara hisoblanadi. Chunki qum turkcha so‘zdir. Afrosiyobning qizi u yerda ov qilar va o‘ynar edi. Ba’zilar turk shaharlari chegarasi Marvash – Shohijondan boshlanishini so‘zlaydilar. Chunki Qazning otasi To‘nga Alp Er – Afrosiyobdir. U Tah-muraspdan uch yuz yil keyin Marvni bino qilgan. Ba’zilar butun Movarounnahrni turklar o‘lkalaridan deb bilganlar. U Yankanddan boshlanadi. Uning bir oti Dizro‘yindir. U sa-riqligiga ko‘ra mis shahri demakdir. Buxoroga yaqindir. Bu yerda Afrosiyobning qizi – Qazning eri Siyovush o‘ldirilgan. Majusiy-otashparastlar har yili bir kuni bu yerga kelib, Siyo-vush o‘lgan joy atrofida yig‘laydilar. Mollar so‘yib, qurbonlik qiladilar. So‘yilgan mol qonini uning mozori tepasiga to‘kadi-lar. Ularning odatlari shunday».

Shuningdek, Mahmud Koshg‘ariy Afrosiyobning bolalari xoqon, xon deb atalganini eslatadi.
«Devon»da ana shu buyuk tarixiy shaxs – Alp Er To‘nga haqidagi bir necha to‘rtliklar saqlanib qolgan. Ular, asosan, Alpning vafotiga bag‘ishlangan. U tom ma’nodagi marsiya namunasidir. Marsiyada Afrosiyob – Alp Er To‘nga-ning o‘limi achchiq qismat, dahshatli fojia, o‘rnini to‘ldirib bo‘lmaydigan yo‘qotish sifatida baholanadi.
Marsiyada esiz (yomon, yaramas, manfur), ajun (olam, dunyo), o‘dlak (vaqt, zamon taqdir) so‘zlarigina biroz eskir-gan. Boshqa so‘zlar bugungi tilimizda ham faol iste’molda. Unda xalq orasidagi birdamlik, ko‘tarinkilik, hamjihatlik, ahillik,	ezgulik	Afrosiyob	nomi	bilan	bog‘lab	izohlanadi. Aksincha, uning o‘limi yovuz va yaramaslarning bosh ko‘ta-rishiga,  ezgu  ishlarning  kamayishiga,  bilimdonlarning  ezilib,
axloq-odobning  zaiflashuviga  sabab  bo‘lganligi  ta’kidlanadi.
Alp Er To‘nga – xalq sevgan qahramon. Shunga ko‘ra uning oradan ketishi beklarning oti charchashiga, ularning g‘am ostida qolishiga, yuzlarning sarg‘ayishiga sabab bo‘ladi. Xalqning bo‘ridek ulishi, ya’ni haddan tashqari iztirobi, hatto yoqalarini yirtib yig‘lashi, uning ustiga bu iztirobning davomi	bo‘lishi	(yig‘lab-siqtab	yurdilar)	xalqning	Alp	Er To‘ngaga bo‘lgan kuchli muhabbatini samimiy, ishonarli va
ta’sirchan  chizib  bera  oladi.
Amirlar otlarining horishi uzoq va mashaqqatli yo‘l oqi-batidir. Demak, Afrosiyob motamiga kelganlar faqat yaqin-atrofdagilar emas, balki ancha olisdan ham kelishgan. Bun-day ulug‘ insonning vafoti ularning ruhiyatiga kuchli ta’sir qilgan («qayg‘u beklarni ozdirdi»). Yuzda sariqlik, za’faron-likning bo‘lishi ham qayg‘uning kuchiga ishoradir. Bu yer-da insonning tashqi ko‘rinishi orqali uning ichki iztiroblari ko‘rsatib berilmoqda.
Marsiya davomida Afrosiyobning o‘ziga xos bo‘lgan alo-hida xislat va fazilatlari ham eslab o‘tiladi. Shunday yuksak fazilatlar egasining dunyodan o‘tishiga afsus va nadomatlar bildiriladi. She’rda ana shu chuqur qayg‘u va iztiroblar ni-hoyatda ta’sirchan ifodalanadi.

Biror kishining vafoti munosabati bilan g‘am-alam, hasrat va qayg‘uni ifodalagan lirik she’r yoki qo‘shiq marsiya deb ataladi.
Alp Er To‘nga haqidagi marsiya shu janrning bizgacha yetib kelgan eng qadimiy namunalaridan biridir. Marsiya, odatda,		jamiyat	tarixida		muayyan	iz		qoldirgan	kishilarga bag‘ishlab yoziladi yoki to‘qiladi. Alp Er To‘nga haqidagi marsiya – og‘zaki ijod mahsuli. Demak, unda xalqning shu qahramonga bo‘lgan buyuk hurmat va ehtiromi ifodalanadi. Afrosiyob faqat bek emas, balki «beklar begi». Uning qahramonligi,		botirligi,	shijoati	va		mardligi		alohida	tilga olingan. Zero, qahramondagi bu xususiyatlar xalq taqdiriga kuchli	ta’sir	qilgan.	Uning	sharofati	bilan	dushman	 xalq erkiga daxl qila olmagan. Ana shunday oliyjanob insondan
ayrilish  haqiqatan  ham  og‘ir  musibatdir.
Marsiya turli she’riy shakllarda ifodalanishi mumkin. Ada-biyotimizning keyingi bosqichlarida g‘azal, qasida, muxam-mas, musaddas, tarjiband, tarkibband shakllarida yozilgan marsiyalar uchraydi. Alp Er To‘nga haqidagi marsiya murab-ba’ shaklidadir. Uning har bir bandi to‘rt misradan iborat. Yuqorida aytganimizdek, misralar asosan a-a-a-b qofiyalanish tartibiga ega.
Mumtoz adabiyotimizdagi marsiyalarning asosiy qismi aruz vaznida bitilgan. Alp Er To‘nga marsiyasi esa barmoq vaznidadir. Uning har bir misrasi yetti bo‘g‘indan tuzilgan. Turoqlar, asosan, 4 + 3 shaklida.
Savol va topshiriqlar 
1. Alp Er To‘ngani qanday tasavvur qildingiz? Matnni yana bir  karra  o‘qib,  taassurotlaringiz  bilan  o‘rtoqlashing.
2. To‘rtliklar ketma-ketligida fikrlarning o‘zaro aloqadorligi seziladimi?  Shu  haqda  o‘z  munosabatingizni  bildiring.
3. Birinchi banddagi qofiyalarga e’tibor bering. Ular band mazmunini  yuzaga  chiqarishda  qanday  o‘rin  tutadi?
4. Alp Er To‘nga vafoti bilan bog‘liq iztiroblarning kishi qiyo-fasi va ruhiyatidagi namoyon bo‘lishi aks etgan bandlarni toping va izohlang.

Tulku o‘z iniga ursa, ujuz bo‘lur.
Tulki  o‘z  uyasiga  qarab  ulisa,  qo‘tir  bo‘ladi.

Tulum anutsa, qulun bulur, Tulum unutsa, bolun bo‘lur.
Dushmanga [qarshi] qurol hozirlagan kishi qulun [toy]ga ega bo‘ladi,
Qurol  hozirlashni  unutgan  kishi  asir  bo‘ladi.

Qul savi qalmas, Qag‘il bag‘i yazilmas.
Keksalar so‘zi, nasihati bekor ketmaydi, Tolning ho‘l novdasining bog‘i yozilmaydi.

O‘d kechar, kishi to‘ymas, yalinguq o‘g‘li mangu qalmas.
Zamon  o‘tar,  kishi  to‘ymas,  inson  bolasi  mangu  qolmas.

Erik erni yag‘lig‘, ermagu bashi qanlig‘.
Tirishqoqning labi yog‘liq, erinchog‘ning boshi qonliq.

Qish qo‘niqi – o‘t. Qishning ziyofati – olov[dir].

Yazmas atim – yag‘mir, Yangilmas bilga – yangqu.
Xato qilmaydigan mergan – yomg‘ir, Yanglishmaydigan dono – aks sado.

Ko‘b sukutga qush qo‘nar, Ko‘rkluk kishiga so‘z kelar.
Shoxi ko‘p, shoxlari o‘ralib ketgan daraxtga qush qo‘nadi, Yaxshi kishiga so‘z – maqtov keladi.

Yig‘ach uchina yel tegir, Ko‘rkluk kishiga so‘z kelir. Daraxt uchiga shamol tegadi, Yaxshi odamga so‘z yetadi.

Kim kur bo‘lsa, kuvaz bo‘lur. Dovyurak [alp] odam mag‘rur bo‘ladi.

Ko‘k ko‘rdi, keragu yazti.
Mehnat va mashaqqatni ko‘rdi-yu, o‘tovini orqasiga yuklab oldi.

Ashuch aytur tubum altun, Qamich aytur men qaydaman. Qozon aytur: «Tubim oltin».
Cho‘mich  aytur:  «Men  qaydaman?»

Ag‘ilda o‘g‘laq tug‘sa, ariqda o‘ti unar.
Og‘il  [molxona]da  uloq  tug‘ilsa,  ariqda  o‘ti  chiqadi.

Tavg‘ach xanning to‘rqusi telim, tenglamazib bichmas. Qoraxitoy xoqonining ipak gazmoli ko‘p, lekin o‘lchamay kesilmaydi.

Alin arslan tutar, kuchin sichg‘an tutmas.
Hiyla-tadbir bilan arslonni tutish mumkin, [ammo] zo‘rlik bilan sichqonni ham tutib bo‘lmaydi.

Tag‘ig‘ uqruqin egmas, tengizni qayg‘iqin bukmas.
Tog‘ arqon bilan egilmaydi, dengiz qayiq bilan bekilmaydi.

Emgak  ekinda  qolmas.
Mehnat bekor ketmaydi.

Kengashlik bilik uzlashur, kengashsiz bilik o‘prashur. Maslahatli ish [borgan sari] yaxshilanib boradi, bemaslahat ish [borgan sari] buzilishga yuz tutadi.

Qush qanatin, er atin.
Qush  qanoti  bilan,  er  oti  bilan.

O‘kuz azaqi bo‘lg‘incha, buzag‘u bashi bo‘lsa yik. Ho‘kizning oyog‘i bo‘lguncha, buzoqning boshi bo‘lgan yax-shiroq.

Sabanda sandrish bo‘lsa, O‘rtugunda irtash bo‘lmas.
Yer haydash vaqtida puxtalik bo‘lsa, Xirmonda anglashilmovchilik bo‘lmaydi.

Kur o‘g‘li kuvaz bo‘lur.
Botir,  mard  kishining  farzandi  mag‘rur  bo‘ladi.

Anuq  o‘tru  tutsa,  yo‘qqa  sanmas.
Mehmonga taom taqdim qilingach, ko‘rmadim demaydi.

Uma kelsa, qut kelar.
Mehmon kelsa, qut kelar.

Qiz kishi savi yo‘rig‘li bo‘lmas.
Baxil odamning ovozasi chiqmaydi, shuhratlanmaydi.

Sundilach ishi ermaz ortugun tepmak.
Xirmon yanchish sa’vaning ishi emas.

Qadimgi maqollar ham mavzu qamrovigagina emas, tuzi-lishiga ko‘ra ham xilma-xildir. Ularda vatan, vatanparvarlik, adolat, mehnatsevarlik, inson tafakkurini ulug‘lash, mardlik va jasorat, vafodorlik, ezgulik, rostgo‘ylik, kamtarlik, sabr va chidam ulug‘lanadi, salbiy xususiyatlar qoralanadi. Tabiat va jamiyatga oid hodisa va qonuniyatlar ko‘rkam ifodalarda qayd etiladi.
«Ardam bashi – til» [«San’at, fazilatlarning boshi til(da) dir], «Qut belgusi – bilig» («Bilim – baxt belgisi») singari maqollar  sodda,  ixcham,  lo‘ndaligi  bilan  e’tiborni  tortadi.
«Ko‘k ko‘rdi, keragu yazti» – «Mehnat va mashaqqatni ko‘rdi-yu, o‘tovini orqasiga yuklab oldi» maqoli esa mazmu-nan ikki qismga ajraladi. Bunda bir ishning amalga oshirili-shi uchun boshqa bir ishning sabab va bahona bo‘layotgani e’tiborga olinadi. Ayni mana shu holat inson tabiatidagi bir

noloyiq xususiyatning kishi ko‘z o‘ngida aniq gavdalanishi uchun imkon beradi.
«Uma kelsa, qut kelar» – «Mehmon kelsa, qut kelar» maqolida ham shunga yaqin hodisa kuzatiladi. Bu yerda mehmon kelsa, u bilan birga baraka, qut – baxt keladi, deyilmoqda. Shuningdek, qo‘noqni yaxshi qarshi oladilar, malol olmaydilar, degan ta’kid ham bor.
Bularning hammasi faqat o‘z zamoni uchungina emas, bizning zamondoshlarimiz uchun ham katta tarbiyaviy va badiiy ahamiyat kasb etadi.
Savol va topshiriqlar 
1. «Devon»dagi maqollar qaysi mavzularga oid?
2. Badnafslik haqidagi maqolni toping va izohlang.
3. Ahillik va hamjihatlikka undaydigan maqollarni toping va izohlang.
4. Maqollarni eslab qolish oson. Bunga qanday omillar sabab bo‘lyapti?
5. Go‘ro‘g‘li ismining alp va bahodir ma’nosini ochib beruvchi so‘z maqollardan birida qo‘llangan. Uni toping va izohlang.
6. Maqollarda qaysi badiiy san’atlar ko‘p qo‘llangan? Ularni aniqlang.
7.

8.
9.
«Devon»dagi
rishsiz	yoki
«Devon»dagi
maqollarning  qaysi  birlari  hozir  ham  o‘zga-
qisman	o‘zgarishsiz	qo‘llanadi? maqollardan beshtasini yod oling.
«Devonu lug‘ot at-turk» asarining qanday ilmiy, ma’rifiy va
badiiy  ahamiyati  bor?
10. Mahmud Koshg‘ariy va uning asari haqida internet ma’lu-
motlarini to‘plang. Ular asosida «Mahmud Koshg‘ariy – qomusiy olim» mavzusida taqdimot tayyorlang.

[bookmark: _TOC_250026][image: ]Yusuf Xos Hojib 
(XI asr)





Yusuf Xos Hojib jahonning ulug‘ adiblari bilan bir qator-da turadigan, jahondagi ijtimoiy-siyosiy hamda badiiy-estetik tafakkur tarixi va taraqqiyotiga munosib hissa qo‘shgan ijod-kordir. Adibning nodir iste’dodi natijasi bo‘lgan «Qutadg‘u bilig» faqat XI asrning emas, balki butun turkiy adabiyot tarixining ham eng nodir va porloq badiiy durdonasidir. U yozma adabiyotimiz tarixidagi ilk yirik asar namunasidir. Adib bu bilan turkiy o‘gitnoma – didaktik yo‘nalishni ni-hoyatda yuqori darajaga olib chiqdi.
Adib haqidagi ma’lumotlar, asosan, dostonning o‘zidagina saqlangan. U o‘zi tug‘ilgan joyni Quz O‘rdu deb ko‘rsatgan. Bu manzil qadimgi Yettisuvning markazi – Bolosog‘unning ko‘plab nomlaridan biridir. Hozirgi Qirg‘izistonning To‘qmoq shahri yaqinida uning xarobalari saqlanib qolgan.
Adib Bolosog‘undan Qashqarga ko‘chib borgan. Dostonni shu yerda tugatgan. Doston nihoyasiga yetganida adibning yoshi ellikdan yuqori («Tegurdi manga algi ellik yashim») bo‘lgan. Har holda u «(qora) quzg‘un tusiteg boshim (sochlarim) qug‘u (oqqush)» bo‘ldi deb ta’kidlaydi. Yana bir o‘rinda «O‘ttiz (yosh) yiqqanlarini ellik (yosh) qaytarib oldi, agar oltmish (yosh) qo‘l tegizsa, nimalar qilar ekan?» degan qayd ham borki, bular asar yozilib bo‘lgan chog‘larda muallifning ellikni to‘ldirib, oltmishga yaqinlashib qolganini ko‘rsatadi.

Kitob so‘ngida ilova qilingan qasidalarda ham qiziqarli ma’lumotlar saqlanib qolgan. Jumladan: asar yozilgan muddat («Tugal o‘n sakkiz ayda aydim bu so‘z»), yozib tugatilgan sana («Yil altmish eki erdi to‘rt yuz bila»), shuningdek, o‘z nomining keltirilishi («E Yusuf, kerak so‘zni so‘zla ko‘ni», ya’ni «Ey Yusuf, kerak so‘zni ro‘yi rost so‘zla») shu siraga kiradi.
Umumiy hajmi olti ming olti yuz baytdan ortiq bo‘lgan dostonning bir yarim yilda yozilishi adibning juda katta tajribasi va ulkan mahoratidan dalolatdir. Asar Qashqarda tugatiladi va mamlakat eligi – hukmdori Tavg‘ach ulug‘ Bug‘roxonga tortiq qilinadi. Buning evaziga esa u xos hojib-lik lavozimi bilan taqdirlanadi. Bular asardagi nasriy muqad-dimada o‘z aksini topgan.
[image: ]
Yusuf Xos Hojib maqbarasi. Koshg‘ar shahri

So‘z  bashi  Kuntug‘di  elig  uza

Beg erdi ajunda bo‘gu, bilga bash, Bu beglik uzala ajun bo‘ldi yash. Qilinchi ko‘ni erdi, qilqi o‘ngay,
Tili chin, butun ham ko‘zi, ko‘ngli bay. Biliglig beg erdi, uqushlug‘, udug‘, Esizka o‘t erdi, yag‘iqa yudug‘.
Yana kur, kuvaz erdi, qilqi ko‘ni, Kuninga ko‘turdi bu qilqi ani.
O‘zi etti, tuzdi, ko‘r, el-kun ishi, Taqi ma tilar erdi o‘drum kishi...

Ayto‘ldi haqida so‘z

Eligka to‘sulsun bu erdamlarim, Achilsun, mening ketsu emgaklarim. Uqushlug‘, biliglig beg ermish, amul, Tilar ermish erdam adablarin ul.

Ayto‘ldi eligka ko‘runmishi

Bu Ayto‘ldi kirdi, ko‘rundi cho‘kub, Achildi elig ko‘ngli, ul ko‘z yarub. Elig aydi: Kimsen, neku-ul ating, Qayudin kelirsen neku-ul yating?
Bu Ayto‘ldi aydi: Ey elig quti, Tapug‘ birla xush bo‘ldi qulluq ati.
Senga keldim o‘g‘pab uzun yo‘l yurub, Tilakka bu kun tegdim arzum qanib... Eshitti bu so‘z, ko‘r, sevindi elig
Tilak-teg  bululdi,  sinadi  erig...


O‘zbek tiliga tabdili
So‘z  boshi  Kuntug‘di  elig  to‘g‘risida

Jahonda bilag‘on, dono bek boshliq bo‘lgan edi, U(ning) beglig(i) davrida olam yasharib ketdi.
Qilmishlari to‘g‘ri va fe’l-u raftori rost,
Tili chin, yetuk hamda ko‘zi va ko‘ngli boy (edi). Bilimli, zakovatli va hushyor bek edi,
Yomonlarga (misli bir) olov, yovga ofat edi. Yana bahodir, g‘ururli, qilmishlari rost edi,
Bu fe’l-raftorlari uni kundan kunga yuksaltirdi... El va zamona ishlarini o‘zi bajo keltirdi va tuzdi, U yana sara kishilarni istar edi.

Oyto‘ldi haqida so‘z

Eligga yarasin bu san’at-hunarlarim,
(Elig) xursand bo‘lsin, mening tashvishlarim ketsin. Zakovatli, bilimli, yumshoq fe’lli bek emish,
San’at-hunarli va odobli (kishi)larni orzu qilayotgan emish.

Oyto‘ldining  eligga  ko‘rinishi

Oyto‘ldi kirdi, cho‘k tushib ta’zim bilan ko‘rindi, Eligning ko‘zi ravshanlashib, ko‘ngli yozildi.
Elig so‘radi: Kimsan, oting nima?
Qayerga kelyapsan, g‘aribliging nima tufayli? Oyto‘ldi aytdi: Ey baxtli elig,
Qullik  oti  bu  xizmat  bilan  yarashiq  bo‘ladi.
Uzoq yo‘l yurib sening dargohingga ahd qilib keldim, Orzu-umidlarim qonib, endi (bugun) tilakka yetdim... Ko‘rgin, bu so‘zlarni eshitgach, elig sevindi, Tilagidagicha sanalgan kishini topdi...

Ayto‘ldi o‘zi davlat erdukin ayur

Elig bir kun o‘ldrub o‘zi yalnguzun, O‘qib kirdi Ayto‘ldi, sevnur uzun.
Kirib turdi Ayto‘ldi o‘tru o‘ru, Elig imladi: Kelgil, oldur beru.
Chiqardi to‘biq, qodti Ayto‘ldi, ko‘r, Ani yastanib o‘tru oldurdi, ko‘r, Ayitti elig tegma turlug bilig
Yanut berdi Ayto‘ldi, achti tilig. Sevindi elig, ko‘r, yarutti yuzin, Ani ko‘rdi Ayto‘ldi, yumdi ko‘zin. So‘zin kesti elig, hech undamadi
Ko‘zin yumdi Ayto‘ldi, hech achmadi. Yana aytu kirdi elig o‘z so‘zin,
Yanut berdi Ayto‘ldi, tugdi yuzin. Seva baqti elig, avitti o‘zin,
Bu Ayto‘ldi terkin evurdi yuzin. Elig bushti, artuq qarartti mengiz, Ayur: ey, evaklik kishika esiz.

Kuntug‘di so‘zi

Tapug‘suz ag‘irlab achindim seni, O‘run berdim ersa basinding meni. To‘biq yastading emdi o‘ldurg‘uqa, Na o‘ldurg‘ yeri bu, ayu ber menga.
Senga so‘zladim men, so‘zung tingladim, Ko‘zung yumdung ersa o‘zum tangladim. Kechurdum, yana so‘zladim so‘z senga, Nelug yuz evurdung, ayu ber menga.
Eshitmaz-mu erding bo‘gudin bu so‘z: Yaqin bo‘lsa begka ko‘dazgu kad o‘z. Ayu bermadi-mu atang ya anang:
Ey o‘g‘lum, begingga o‘zung qilma teng.

Oyto‘ldi o‘zi davlat ekanligini aytadi

Elig bir kuni o‘zi yolg‘iz o‘ltirib, Oyto‘ldini chorladi, u juda xursand edi. Oyto‘ldi kirib qarshisida tik turdi,
Elig imladi: Kelgin, o‘tirgin, – dedi.
Oyto‘ldi (yonidan) to‘p chiqardi, (ostiga) qo‘ydi, ko‘rgin, Uni bosib ro‘paraga o‘ltirdi, ko‘rgin.
Elig turli-tuman bilimlar sohasidan savol qildi, Oyto‘ldi so‘zga til ochdi, javob berdi.
Elig sevindi, ko‘rgin, uning chehrasi ochildi, Uni ko‘rgan Oyto‘ldi ko‘zlarini yumib oldi. Elig so‘zdan to‘xtadi, hech indamadi, Oyto‘ldi ham ko‘zini yumdi, hech ochmadi.
Elig o‘z so‘zini davom qildirib yana so‘ray boshladi, Oyto‘ldi javob berdi, u yuzini tumurib oldi.
Elig iltifot bilan boqdi, o‘zini mamnun qildi, Oyto‘ldi tezlikda yuzini o‘girdi.
Eligning juda qahri keldi, yuzidan g‘azab yog‘di, Dedi: Ey, shoshqaloqlik kishi uchun yaramasdir.

Kuntug‘dining so‘zi

Hali sendan xizmat ko‘rmasdan iltifot qildim,
Senga (iltifot bilan) joy bersam, meni oyoq osti qilding. Sen to‘p qo‘yib darhol o‘ltirishga hozirlanding,
Bu sen uchun o‘ltiradigan joymi, menga (shuni) aytib ber? Men senga so‘zladim va sening so‘zlaringni tingladim,
Sen ko‘zingni yumgach, o‘zim hayratda qoldim. Seni kechirdim va yana senga so‘zladim,
Nima uchun sen yuz o‘girding? Menga aytib ber. Donodan ushbu so‘zlarni eshitmagan edingmiki,
Agar bekka yaqin bo‘lsang, o‘zingga juda ehtiyot bo‘l, (degan). Otang yoki onang senga aytmagan edimi,
Ey o‘g‘lim, o‘zingni begingga teng qilma, (deb).

Yeturmadi-mu, ko‘r, senga xayl bashing: Basinma begingni, ko‘dazgil bashing...

Ayto‘ldi eligka davlat sifatini ko‘rgitur

Kula aydi Ayto‘ldi: Uqti o‘zum, Ayitting muni sen, eshitgil so‘zum, Uqub qoytum emdi bu ishlarni men, Kerak erdi sen ma muni uqsa sen. Munu men ma emdi senga keldugum, Mening qilqim erdi bu ko‘rguttugum.
O‘run berding ashnu, men o‘ldurmadim, O‘run yo‘q menga, sen muni uq tedim. To‘biq yerda urdum bu so‘z berkitu, O‘zum yangzag‘ini senga ko‘rgitu.
Ne-teg kim o‘runsuz to‘biq yuvlinur, Aning-teg ma davlat o‘zum tezginur. Seva baqting ersa ko‘zum yumdugum, Senga ko‘rgiturmen neku erdugum.
Bu kun men ma davlat qarag‘u sani, Menga kim ilinsa tutarmen ani.
Yana so‘zlading sen, yema so‘zladim, Seva baqting ersa, yuzum kezladim. O‘zum ko‘rgitur o‘z qilinchin senga, Ayur qilqim irsal, inanma menga...
Aqar suv, yo‘riq til, bu qut turmadi, Ajun tezginurlar yurib tinmadi.
Inanchsiz turur qut, vafasiz, yayig‘, Yurirda uchar tark, adaqi tayig‘.
Elig aydi: uqtum, achildi so‘zing, Yazuq uzri quldung, qutuldi o‘zing.

* * *
Elig aydi: Uqtum munung, erdaming, Bu Ayto‘ldi ating ne-ul bu sening?
Bu Ayto‘ldi aydi: Mening atimi, Bo‘gu mengzatur ayqa bu qilqimi.

Xayl boshing (toifa ulug‘i) senga tushuntirmagan edimi, Begingni oyoq osti qilma, o‘zingni ehtiyot qil, deb.

Oyto‘ldi  eligga  davlat  sifatini  ko‘rsatadi

Oyto‘ldi kulib aytdi: Men bu so‘zlarni tushundim, Sen mendan bularni so‘rading, endi so‘zlarimni eshit. Men bu ishlarni endi tushunib oldim,
Sen ham endi mana bularni tushunib olishing kerak bo‘ladi. Mana, endi mening sening huzuringga kelishim(ning sababi), Mening senga namoyish qilganlarim mening odatim edi.
Sen  o‘rin  berding,  avvaliga  men  o‘ltirmadim,
Chunki menga o‘rin yo‘q, sen buni tushunib ol, demoqchi bo‘ldim. Yerga to‘p (koptok) qo‘yishimda shu mazmunning siri bor ediki, O‘zimning nimaga o‘xshashligimni senga ko‘rsatmoqchi edim. To‘p (koptok) (bir barqaror) o‘rinsiz dumalab yurgani kabi, Men [ya’ni davlat] ham uning kabi (o‘rinsiz) kezaman.
Iltifot bilan boqqaningda ko‘zimni yumganim (sababi), Senga o‘zimning qandayligimni ko‘rsatmoqchi edim.
Bu kunlarda men [ya’ni davlat] ham bir ko‘r kishi kabiman, Kim menga ilashib qolsa, unga qattiq yopishib olaman.
Sen yana so‘zlading, men ham so‘zladim,
Sen iltifot bilan boqqach, men yuzimni yashirdim. (Bu bilan) men senga o‘z qiliqlarimni ko‘rsatdim,
Mening barcha qilmishlarim jafo, menga ishonma, dedim... Oqar suv, ravon til, baxt-davlat bir yerda turmaydi.
Jahon kezuvchilar yurib tinmaydi.
Baxt-davlat  ishonchsiz,  bevafo,  qo‘nimsizdir,
Yurib ketayotib to‘satdan uchadi, uning oyog‘i tayg‘anchiqdir. Elig  aytdi:  Tushundim,  so‘zlaring  ravshanlashdi, Gunohlaringga uzr so‘rading, o‘zing xalos bo‘lding.

* * *
Elig aytdi: Nuqson va fazilatlaringni tushundim, Oyto‘ldi deb atalishingning boisi nimada?..
Oyto‘ldi  aytdi:  Mening  otimni,
Dono (kishi) qiliqlarimni oyga nisbat berib atagan.

Bu ay tug‘sa, ashnu edi az tug‘ar, Kuninga beduyur, yuqaru ag‘ar.
To‘lun bo‘lsa, to‘lsa, ajunda yarur, Ajun xalqi andin yaruqluq bulur.
Tugal bo‘lsa, ko‘r, ay bu ag‘sa adiz, Yana erlu to‘rchir, ketar ko‘rk mengiz. Yaruqluqi aksur, yana yo‘q bo‘lur, Tug‘ar kecha azin yana-o‘q to‘lur.
Mening bu o‘zum ma bu yanglig‘ turur, Ara bar bo‘lur-men, ara yo‘q bo‘lur...

Kuntug‘di elig Ayto‘ldiqa adl sifatini aytur
Elig bir kun o‘ldrub o‘zi yalnguzun, Evin qildi hali, irikti uzun.
O‘qidi, ko‘r, Ayto‘ldiqa qildi yo‘l, Bu Ayto‘ldi kirdi, qavushturdi qo‘l. Elig o‘tru turdi adaqin o‘ru,
Elig so‘zlamadi bir ancha turu. Baqib ko‘rdi elig, ko‘zin imladi, Isharat bila kelgil, o‘ldur, tedi. Bu Ayto‘ldi o‘ldurdi aqru, amul,
Ko‘zin yerka tikdi, tarutti ko‘ngul. Eligka baqa ko‘rdi yashru ko‘zun: Qashi-ko‘zi tugmish, achitmish yuzin. Kumush kursi urmish, uza o‘lturur, Bu kursi adaqi uch adri turur.
Bedug bir bichakig aligda tutar, So‘lindin urag‘un, o‘ngindin shakar. Elig aydi: Keldur menga, ay so‘zung, Nekuni tangirqadi emdi o‘zung?
Bu Ayto‘ldi aydi: Tangim bu mening, Kumush kursi o‘rnung na-ul bu sening? Nu o‘ldurg‘ ne kursi yeri-ul senga?
Nu ma’ni uqayin? Ayu ber menga. Ekinchi, eligda ne-ul bu bichak?
Muni ma o‘zum yetru bilgu kerak. Uchunchi, o‘ngungdin neku-ul shakar, So‘lungdin urag‘un, ne-ul bu sengar?

Oy tug‘(il)ganda, dastlab, u juda kichik tug‘(il)adi, So‘ng kundan kunga ulg‘ayadi, yuqori ko‘tariladi.
Oy to‘lin bo‘lsa, to‘lishsa olamni yoritadi, Jahon xalqi undan ro‘shnolik topadi.
Oy tugal to‘lishib eng balandga ko‘tarilgach, ko‘rgin, Yana yemirila, kamaya boradi, yuz chiroyi ketadi.
Yorug‘ligi kamayadi va yana mahv (yo‘q) bo‘ladi,
Qayta tug‘(il)gan kechasidan boshlab oz-ozdan yana to‘lishadi. Mening o‘zim ham shu (oy) sifatlidirman,
Goho  paydo  bo‘laman,  goho  mahv  bo‘laman.

Kuntug‘di elig Oyto‘ldiga adl sifatlarini aytadi
Elig bir kuni yolg‘iz o‘zi o‘ltirib,
Uyini (barchadan) xoli qildi, uzoq vaqt (yolg‘izlikda) siqildi. Ko‘rgin, u Oyto‘ldini chaqirdi, unga (kirishga) yo‘l berdi.
Oyto‘ldi kirdi, qo‘l qovushtirib turdi. U elig qarshisiga kelib tik turdi.
Elig bir muddat so‘zlamay turdi. Elig unga qarab, ko‘zi bilan imladi, Ishorat bilan kelgin, o‘tirgin, dedi.
Oyto‘ldi ohista, ehtiyot bilan o‘tirdi. Ko‘zini yerga tikdi, yuragi siqildi.
Ko‘z qiri bilan eligga qarab ko‘rdi,
(Elig) qosh-qovog‘ini solgan, yuzini burishtirgan (edi). Kumush kursi qo‘yib ustida o‘ltirardi.
Bu kursining oyog‘i uch ayrilik edi. Qo‘lida ulkan bir pichoq tutgan,
So‘l tomonida – urog‘un (dori), o‘ngida esa shakar (sharbat). Elig aytdi: Qani, menga o‘z so‘zlaringni ayt,
Nima uchun sen ajablanib tong qolding? Oyto‘ldi aytdi: Mening ajablanishim shuki,
Sening  kumush  kursi  qo‘yishingning  sababi  nima?
Bu qanday o‘tirish, qanday kursi, sen uchun o‘tirish joyi bo‘ldi? Buning ma’nisi nima? Aytib ber, men uqayin!
Ikkinchidan, qo‘lingdagi bu pichoq nima uchun? Buni ham men tugal tushunishim kerak.
Uchinchidan, o‘ng tomoningdagi bu shakar nima uchun? So‘l tomoningdagi urog‘un (bir xil dori) nima uchun?


Savol va topshiriqlar 
1. Adib haqidagi tasavvurlaringizni aytib bering.
2. Adib tarjimayi holidagi qaysi fakt va hodisalar siz uchun qiziqarli	bo‘ldi?
3. Yusuf Xos Hojibga zamondosh bo‘lgan mashhur ijodkorlar-dan kimlarni bilasiz?
4. Adibning «(qora) quzg‘un tusidek boshim (sochlarim) qug‘u (oqqush)» bo‘ldi, – degan gaplarini qanday tushunish kerak?
5. Tavg‘ach ulug‘ Bug‘roxon nima uchun adibga «Xos Hojib» mansabini bergan?
6. «Qutadg‘u		bilig»ning	ma’nosi	nima?	Nega	adib	asariga shunday	nom	bergan?
8. Oyto‘ldi o‘z harakatlarini qanday izohladi?
9. Oyto‘ldining nutqida ayrim harakat va ramzlar (ko‘rsatilgan joyga o‘tirmaslik, to‘p, ko‘zning yumilishi, yuzni o‘girish va boshqalar)ning qanday izohlanganini tushuntirib bering?





Kuntug‘di elig Ayto‘ldiqa adl sifati ne-teg erdukin ayur

Bu kursi uzala o‘z o‘ldurduqi
Adaqi uch-ul, ko‘r, e ko‘nglum to‘qi. Qamug‘ uch adaqlig‘ emitmas bo‘lur, Uchagu turur tuz, qamitmas bo‘lur.
Qali uch adaqta emitsa biri Ekisi qamitar, uchar ul ari.
Qamug‘ uch adaqlig‘ ko‘ni, tuz turur, Qali bo‘lsa to‘rt, ko‘r, bir egri bo‘lur. Qayu nang tuz ersa qamug‘i uz-ul, Qamug‘ uz ko‘ru barsa qilqi tuz-ul.
Qayu nang emitsa, ko‘r, egri bo‘lur, Qamug‘ egrilar esiz urg‘i bo‘lur.
Qayu tuz emitsa turumas, tushar, Qayu tuz ko‘ni bo‘lsa tushmas, serar.
Mening qilqim ul, ko‘r, emitmas ko‘ni, Ko‘ni egri bo‘lsa ko‘nilik kuni.

«Qutadg‘u bilig»ning Qohira muzeyida saqlanayotgan qo‘lyozma nusxasi

Kuntug‘di elig Oyto‘ldiga adl sifati qanday ekanini aytadi

Men ustiga o‘ltirgan bu kursining
Oyog‘i uchtadir, ko‘rgin, ey ko‘ngil to‘qim. Barcha uch oyoqli narsa siljimas bo‘ladi,
Har uchalasi (poyalari) barobar, qimirlamaydigan bo‘ladi. Agar uchala poyadan birortasi og‘sa, siljisa,
Qolgan ikkalasi ham siljiydi, u kursi yiqiladi.
Barcha uch poyali (oyoqli) narsa to‘g‘ri va rost turadi, Agar to‘rt (poyali) bo‘lsa, ko‘rgin, biri egri bo‘ladi.
Qaysi narsa to‘g‘ri bo‘lsa, uning butun borlig‘i chiroyli bo‘ladi, Ko‘rolsang, barcha chiroyli (narsa)ning qilmishlari rost bo‘ladi. Qaysi  narsa  og‘adigan  bo‘lsa,  u  egri  bo‘ladi,  ko‘rgin, Barcha egrilarning urug‘i yomon bo‘ladi.
Qaysi bir to‘g‘ri (narsa) og‘sa, u turolmaydi, yiqiladi,
Qaysi bir to‘g‘ri (narsa) rost bo‘lsa, yiqilmaydi, barqaror turadi. Mening qiliqlarimni ko‘rgin, u og‘mas, to‘g‘ridir,
Xoh to‘g‘ri, xoh egri bo‘lsin, hukm chiqarish paytida.
[image: ]
[image: ]

Ko‘nilik uzala kesar-men ishig, Adirmas-ma begsig ya qulsig‘ kishig. Bu bo‘gda bichak kim aligda tutar, Bichig‘li, kesigli turur, ey unar.
Bichakteg kesarmen, bicharmen ishig, Uzatmas-ma da’va qilig‘li kishig.
Shakar ul kishi yer anga kuch tegib, To‘ru bulsa mendin qapug‘qa kelib. Shakarteg suchinu barir ul kishi, Sevinchlig bo‘lur anda, yazlur qashi. Urag‘un yema ul kishilar ichar,
O‘zi kuchkay ersa, ko‘nidin qachar... Kerak o‘g‘lum ersa, yiraq ya yag‘uq, Kerak barqin ersa kechigli qo‘nuq.
To‘ruda ekigu menga bir sani, Kesarda adin bulmag‘ay ul meni. Yana aydi Ayto‘ldi: Elig quti, Neku bo‘ldi Kuntug‘di elig ati? Elig aydi: Bilga mening qilqimi Ko‘rub mengzatu urdi bu atimi.
Kunug ko‘r, erilmas to‘lu-o‘q turur, Yaruqluqi birteg talu-o‘q turur Mening ma qilinchim angar o‘xshadi, Ko‘nilik bila to‘ldi aksumadi.
Ekinchi, tug‘ar kun, yarur bu ajun, Tuzu xalqqa tegrur, yo‘qalmas o‘zun.
Mening ma to‘rum bu: yo‘qalmas o‘zum, Qamug‘ xalqqa birteg ne qilqim, so‘zum. Uchunchi, bu kun tug‘sa yerka isig, Chechak yazlur anda tuman ming tusig. Qayu elka tegsa mening bu to‘rum,
Ul el barcha etlur tash ersa, qurum. Tug‘ar kun arig‘ ya arig‘siz temas, Qamug‘qa yaruqluq berur, eksumas.
O‘zg‘urmish javabi eligka
Eligka du’achi bitidim bitig, Salamim esanlik uza ay, tetig. Elig yarliqamish bitig birla so‘z, O‘qidim bitigin, yaruq bo‘ldi ko‘z

Ishni adolat yuzasidan hal qilaman,
Beg (sifat) yoki qul (sifat) kishilarni ajratib, farqlab o‘tirmayman. Men qo‘limda tutib turgan xanjar (sifat) pichoq esa Qirquvchi va kesuvchi bir narsadir, ey unib-o‘suvchi.
Pichoqdek kesaman, ishlarni bichib tashlayman,
Da’vo-tuhmat qiluvchi kishi (ishini) uzatib, cho‘zib o‘tirmayman. Shakarni shu kishi yeydiki, unga mabodo zulm o‘tgan bo‘lsa, Va dargohimga kelib mendan haq-adolat topsa.
U kishi shakardek chuchuk bo‘lib [ya’ni shod bo‘lib] ketadi, Sevinchga to‘ladi va xursand bo‘ladi.
Urog‘un (bir xil dori)ni shunday kishi(lar) ichadiki,
Uning o‘zi zo‘ravon-zolim va to‘g‘rilikdan qochadigan bo‘lsa. Xoh o‘g‘lim bo‘lsin, xoh yiroq, xoh yaqin kishim bo‘lsin, Xoh chaqmoq kabi o‘tkinchi mehmon bo‘lsin.
Adolat borasida har ikkalasi men uchun birdek, Hukm buyurishda ular meni o‘zgacha ko‘rmaydi. Oyto‘ldi yana aytdi: (Ey) baxtiyor elig,
Nima sababdan eligning oti Kuntug‘di bo‘ldi? Elig aytdi: Dono mening qiliqlarimni
Ko‘rib,  majoziy  qilib,  menga  ushbu  otni  qo‘ydi.
Kunga boqqin, hech kamaymaydi, faqat to‘lin bo‘lib turadi, Yorug‘ligi birdek, yetuk va saradir.
Mening qiliqlarim ham unga (kunga) o‘xshadi, To‘g‘rilik bilan yetildi, to‘ldi, kamaymadi.
Ikkinchidan, kun tug‘adi, olam yorug‘ bo‘ladi,
U yorug‘ligini hammaga yetkazadi, o‘z-o‘zicha yo‘qolmaydi. Mening ham qoidam (odatim) shunday, o‘zim yo‘qolmayman, Fe’lim va muomalam barcha xalq uchun birdekdir.
Uchinchidan, agar kun chiqsa yerga issiqlik beradi, Undan tuman ming turli gul ochiladi.
Mening adolatim qaysi bir elga yetsa,
U el barchasi yashnaydi, garchi tosh, qoya bo‘lsa ham. Tuqqan kun (chiqqan kun) yaxshi yoki yomon demaydi, Barchaga birdek nur sochadi, o‘zi kamaymaydi.
O‘zg‘urmishning eligga javobi
Eligga duogo‘y (bo‘lib) maktub yozdim, Salomimni esonlik bilan ayt, (ey) tetik.
Elig maktub bilan so‘z orqali marhamat qilibdi, Maktubini o‘qidim, ko‘z(im) ravshan bo‘ldi.

O‘kush edgu yarlig‘, tuman o‘t, irig Menga yarliqamish qamug‘ so‘zlarig. Yema va’da qilmish o‘kush edguluk, Ag‘irliq, achig‘lar, yegu-kedguluk.
Yurig‘li bu yanglug‘ bu arzu uza Yurirlar tilayu ajunug‘ keza.
Bayatqa sig‘indim, o‘zum tengladim, Bu din birla iman ko‘dazsu idim.
Bo‘g‘uzqa, eginka barim yetgay-o‘q, Nerak anda naru, menga bo‘lg‘a yuk. Bo‘g‘uzqa yeyim ham eginga kedim Mengar tekshurulmaz to‘rutgan idim. Senga  berdi  dunya,  esirkamadi, Menga bermagaymu, aya er kadi?..
Ey elig bu to‘rt hajatim qil o‘za, Senga tapnayin men alig, yuz o‘va. Tiriglik qulurmen o‘zum igsizin, Yigitlik qulur-man qariliqsizin.
Esan tut meni sen tushi igsizin, Bayutg‘il, chig‘ay qilma hargiz o‘ngin.
Bu to‘rt nang menga ber senga tapnayin, Aziz jan yulug‘lab o‘zum qullayin.
O‘zg‘urmish Kuntug‘di eligka pand bermishin aytur
Yanut berdi O‘zg‘urmish, aydi: Elig, Bayat bersu barcha tilakka alig...
Meningdin nerak emdi o‘t, sav, irig, Bu o‘dlak o‘ti tab senga, ey tirig.
Seningda o‘zaqi ajun tutg‘uchi, Qani, qancha bardi, qani ul kuchi? Ular qancha bardi, ko‘ru tur, saqin,
Senga ma naru barg‘u o‘d-kun yaqin. Senga tegdi emdi bu beglik quri, Uzun qalg‘u ermas, ish etib yuri.
Ularqa  neku  qildi  ersa  asig‘
Bu kun sen ani qil, yarin bul tatig‘. Nekuka o‘kundi o‘lurda ular,
Sen andin yiraq tur, tila edgular. Edi yaqshi aymish biliglig bo‘gu, Biliglig so‘zi yunju, yaqut tegu:

Ko‘p ezgu yorlig‘(lar), tuman o‘git, nasihat(lar), (Hamda) barcha so‘zlar bilan menga marhamat qilibdi. Yana ko‘p ezgulik(lar) va’da qilibdi,
Izzat-ikrom, in’om, yegulik, ichguliklar. Bu orzular uchun yuruvchi insonlar (Uni) izlab olamni kezib yuradilar.
Xudoga sig‘indim, o‘zim(ni) unga bag‘ishladim, Bu din bilan imonimni egam asrasin.
Tomog‘imga,  ustimga  hamma  narsalarim  yetadi.
Endi nima kerak, bundan bu yog‘iga (ular) menga yuk bo‘ladi. Tomoqqa yegulik ham eginga kiygulikni
Xudo mendan surishtirmaydi [meni yegu, kiygudan qismaydi] Senga dunyo berdi, darig‘ tutmadi,
Menga bermaydimi, ey kishilar yaxshisi...
Ey elig, avval ushbu to‘rt hojatimni ravo qil, Qo‘lni yuzga tortib men senga ibodat qilayin. O‘zim uchun nuqsonsiz tiriklik so‘rayman, Qariliksiz yigitlik istayman.
Sen meni doim dard-u kasalsiz eson tut, Boyitgin, hargiz bo‘lak kambag‘al qilma.
Bu to‘rt narsani menga bajo qil, senga toat-ibodat qilayin, Aziz jonni bag‘ishlab o‘zimni qul qilayin.
O‘zg‘urmish Kuntug‘di eligga pand berishini aytadi
Javob berdi O‘zg‘urmish, aytdi: (Ey) elig, Xudo barcha tilak(lar)ga qo‘l bersin...
Mendan o‘git, pand, nasihat nega kerak,
Bu davron o‘giti senga kifoya, ey tirik (kishi). Sendan oldingi olamni tutgan(lar),
Qani, (ular) qayerga ketdi(lar), (ularning (qudrat)lar)i qani? Ular qayerga ketdi(lar), nazar sol, o‘yla,
Senga ham u tomon borish [ya’ni o‘lish] vaqti, kuni yaqindir. Bu beglik navbati endi senga tegdi,
(Sen ham) uzoq qolmaysan, hozirlik ko‘rib yurgin. Ularga nima manfaat qilgan (foyda bergan) bo‘lsa,
Bugun sen (ham) o‘sha (ishlar)ni qil, u dunyoda halovat top. Ular o‘lar (payti)da nimadan afsuslangan bo‘lsalar,
Sen o‘shandan uzoq tur, ezgu(lik)lar ista. Bilimli, dono juda yaxshi aytibdi,
Bilimli  so‘zini  inju,  yoqut  desa  bo‘ladi:

O‘lugni ko‘rugli ma qalmas tirig, O‘lumka anun, tutma qilqing irig. O‘lumug biligli, e qilqi o‘sal Kechar bu tiriglik, o‘zung ulgi al. O‘sanib yurig‘li, ey arzu quli, O‘lumka basiqma, kelir alg‘ali.
Baqa ko‘r kechurmish kunungni bu kun, Tugal bo‘ldi tush-teg, saqing‘il o‘gun.
Qali qildi ersa o‘zung edguluk, Asig‘ qilding o‘zka achu menguluk. Yava qilding ersa tiriglik qali, O‘kunch birla tun-kun udima, uli. Tilab bulg‘u ermas tiriglik tuchi Yana yang‘i ermas yigitlik kuchi.
* * *
Atangni, anangni o‘lum qo‘dmadi, Seni-mu qo‘dur, ko‘r, yetilsa o‘di...
* * *
Elingda biragu kecha qalsa ach
Ani sendin aytur bayat, ko‘zni ach. Senga tegdi emdi bu o‘rdu o‘run, Ko‘chungni o‘zungda uza id burun.
Bu kun munda etma bu qarshi, saray, Seni qo‘dmag‘a bu kechar yil, kun, ay.
O‘zg‘urmishning O‘gdulmishga aytganlari
Bu kun anda turmaq senga edgurak, Yana munda turmaq menga edgurak. Seningdin bu kun elka asg‘i o‘kush Buzulg‘a asir bo‘lga qarg‘ish, so‘kush. Elig qildi elka, ko‘r, alging uzun, Qilur-sa qamug‘ edgu ating tuzun.
Budun inchka tegdi, etildi eli, Du’a birla tinmas ra’iyyat tili. Neku ter eshitgil to‘sulur kishi, To‘sulur kishi-ul kishida bashi: Kishilar ara, ko‘r, kishi ul bo‘lur, Aningdin kishilar asig‘lar bulur.

O‘likni ko‘ruvchi ham tirik qolmaydi, O‘limga hozirlan, fe’lingni dag‘al tutma. O‘limni biluvchi ey fe’li g‘ofil,
Bu tiriklik o‘tib ketadi, o‘z ulushingni olib qol. Beparvo bo‘lib yuruvchi orzu quli,
O‘limga bosqin bo‘lma, (u) olgani keladi. O‘tkazgan kun(lar)ingni bu kun (bir qarab qo‘y),
U (kunlaring) butunlay tush kabi bo‘ldi, aql bilan o‘ylagin. Agar o‘zing ezgulik qilgan bo‘lsang,
O‘zingga mangulik otani [ya’ni Xudoni] foyda qilasan. Agar tiriklikni behuda o‘tkazgan bo‘lsang,
Afsus bilan tun-u kun uxlama, faryod qil. Har doim tiriklikni istab topib bo‘lmaydi, Yigitlik kuchi yana qaytib kelmaydi.
* * * Otangni, onangni o‘lim qo‘ymadi, Vaqti  kelsa  seni  qo‘yadimi,  ko‘r...
* * *
Elingda  birorta  (kishi)  kechasi  och  qolsa,
Xudo uni sendan so‘raydi [hisobini sendan oladi], ko‘zni och. Endi bu o‘rda, o‘rin senga tegdi,
Ko‘chingni o‘zingdan oldin, burun jo‘nat. Bu kun bu yerda qasr, saroy(lar) bezatma,
Bu o‘tuvchi yil, kun, oylar seni (abad) qo‘ymaydi.
O‘zg‘urmishning O‘gdulmishga aytganlari
Bu kun u yerda turmoqlik sen uchun afzalroq, Yana bu yerda turmoqlik men uchun afzalroq. Sendan  bu  kun  el  uchun  manfaat  ko‘pdir, (Bu) manfaat buzilsa, qarg‘ish, so‘kish bo‘ladi. Elig qo‘lingni elga uzun qildi, ko‘r,
Mutlaq ezgu(liklar) qilayotirsan, oting (ham) yaxshidir. Xalq farog‘atga yetishdi, eli yashnadi,
Raiyat  tili  duo  bilan  tinmayotir.
Manfaat keltiradigan kishi nima deydi, eshitgin, Manfaat keltiruvchi kishi kishilar boshidir:
Ko‘r, odamlar orasida odam shu bo‘ladi(ki), Undan odamlar manfaatlar topadi.

Asig‘siz kishilar kishida qo‘ri, Asig‘lig‘ kishi asg‘i elka to‘lur.
* * *
Bu erdam, bilig ya uqushqa qamug‘ Sabab bo‘ldi elig, achildi qapug‘.
Unittingmu  erdi  bu  edgularig Yanut qilmag‘u-mu, e ko‘ngli tirig.
Sen o‘g‘lan kichig erkan o‘ldi atang, Kishilik bo‘lur chin kishi belgusi.
Kishilik qil, ey er, kishi bo‘l ulug‘, Kishi mundag‘ urdi kishilik yo‘lug‘. Yanutlug‘ kishi-ul kishi edgusi Budunda talusi kishi belgusi
* * *
Senga qildi elig qamug‘ edgulug, Yanuti keraksiz-mu yandru, kulug. Kishi ko‘rsa, o‘gsa seni alqayu, Ating barsa elda vafalig‘ teyu.
O‘zung buldi ne’mat, qamug‘ edgulug, Yadildi ating, elda bo‘ldung kulug.
Yarar-mu senga emdi yandru turub, O‘zung yuz evursa, yag‘i-teg bo‘lub.

«Qutadg‘u bilig» O‘zbekistonda va boshqa davlatlarda bir necha marta ko‘plab nusxalarda chop etilgan

Manfaatsiz odamlar odam(lar) orasida zarardir, Manfaatli odamning manfaati elga tegadi.
* * *
Bu fazilatlar, bilim yo zakovat(lar)ning barchasiga Elig sabab bo‘ldi, (sen uchun berk) eshik ochildi. Bu yaxshi(lik)larni unutganmiding,
Javob qilish [ya’ni qaytarish] lozimmasmikan, ey ko‘ngli tirik? Sen kichik bola ekansan, otang o‘ldi,
Chin odamning  belgisi  odamiylik  bo‘ladi:
Odamiylik qil, ey mard kishi, ulug‘ (himmat) bo‘l, Odam odamiylik yo‘lini shunday asosga qurgan, Javobli [ya’ni ajrimli] kishi kishi(larning) yaxshisidir, Xalq orasida sarasi, odam(lar orasida) taniqlisidir.
* * *
Elig senga hamma ezgulik(lar)ni qildi, Qayta javobi keraksizmi, (ey) shuhratli.
(Toki) kishi(lar) ko‘rsa(lar), seni olqishlab maqtasa(lar). El orasida vafoli degan noming tarqalsa.
O‘zing ne’mat(lar)ga, hamma ezgu(liklar)ga erishding, Elda oting yoyildi, shuhratli bo‘lding.
Senga yarasharmikan, endi qayta turib, Dushmandek bo‘lib, o‘zing (elingdan) yuz o‘girsang.
Savol va topshiriqlar 
1. Kuntug‘di va Oyto‘ldi timsollaridagi o‘xshash va farqli jihatlarni aytib bering. Bunda darslikdagi matndan foydala-ning.
2. Oyto‘ldi nima uchun Kuntug‘di xizmatiga kirdi?
3. Davlat va boylikning abadiy emasligi Oyto‘ldi tomonidan qanday tushuntirilgan? Matndan o‘sha joylarni topib o‘qing, so‘ng ularni izohlab bering.
4. Oy bilan Davlat orasida qanday o‘xshashliklar mavjud? Bundan qanday xulosa chiqarish lozim? Mulohazalaringizni matn asosida tushuntirib bering.
5. O‘gdulmishning nomi va xatti-harakatlari orasidagi bog‘la-nishlarni aniqlang. Ular qanday shakllarda namoyon bo‘ladi?




6. Kuntug‘di–Oyto‘ldi–O‘gdulmish uchligida ochiq ko‘rinib tu-radigan o‘xshashliklar nimalardan iborat? Tafovutlar-chi?
7. O‘zg‘urmish timsolining asar sujeti va kompozitsiyasida tut-gan mavqeyini belgilang. Adib bu timsol asosida qanday g‘oyalarni ilgari surmoqda?
8. «Tanni emas, ruhni boyitish lozim» degan fikrni sharhlash-ga, izohlashga harakat qiling.
9. Asarda qanday g‘oyalar targ‘ib qilingan? Bu g‘oyalarning ifoda shakli haqida gapirib bering.
10. Bu  g‘oyalarning  zamonamiz  uchun  qanday  ahamiyati  bor?
11. Masnaviylar		tarkibida	to‘rtliklar	ham	uchraydi.	Ularning mavzulari	haqida	nimalarni	ayta		olasiz?
12. To‘rtliklarning o‘zidan oldingi baytlar bilan mazmunan alo-qadorligini kuzating. Bu haqdagi mulohazalaringizni ayting.
13. O‘zingiz mustaqil ravishda bitta to‘rtlikni tahlil qiling, uning badiiyatini aniqlang.
14. Bir yerda qo‘nim topmaydigan narsalar haqidagi misralarni toping. Ularni o‘qing, ma’nosini izohlang.
15. «Qutadg‘u bilig» asaridagi asosiy qahramonlar qanday ramziy ma’nolarni bildiradi?
16. Asar qahramonlarining lug‘aviy hamda ramziy ma’nolari orasida	qanday	bog‘lanish	bor?

«Qutadg‘u bilig» – qut (saodat, baxt) keltiruvchi bilim demakdir. Bu asarning maydonga kelishi nihoyatda kuchli hayotiy zarurat va ma’naviy ehtiyoj bilan bog‘liq. Ijtimoiy-siyosiy maydonda arablar hukmronligining yemirilishi va ma-halliy mustaqil davlatlarning qaror topishi uning ma’naviy asoslarining ham yangilanishi va mustahkamligini taqozo etar edi. U o‘sha paytdagi Qoraxoniylar davlatining falsafiy-axlo-qiy yo‘riqnomasi sifatida paydo bo‘lgan. Adib asarida tur-kiy xalqning badiiy-estetik tafakkurining kuchi va qudratini ko‘rsatib bera olgan.
Asar voqealari unchalik murakkab emas. Ular ramziy qahramonlarning hayotiy faoliyati va ularning o‘zaro suh-batlari asosiga qurilgan.

Siz yuqorida dostondan olingan parchalar bilan tanish-dingiz. Ulardan ma’lum bo‘ldiki, Kuntug‘di degan podsho o‘z adolati, qonun ustuvorligi, yurt osoyishtaligi, farovonlikni ta’minlagani bilan shuhrat qozonadi. Oyto‘ldi degan yana bir donishmand yigit bu ovozalarni eshitib, elig huzuriga xizmat uchun keladi. Ular birgalikda mamlakatni boshqarib, budun – xalqni idora qila boshlashadi.
Mamlakatning daxlsizligi, uning ravnaqi faqat budun bi-landir. Xalqning qanday bo‘lishi mamlakat boshlig‘iga to‘la bog‘liqdir. «Qutadg‘u bilig»da mamlakat boshlig‘i – hukmdor
«elig» yoki «bek» deb yuritiladi.
Alohida ta’kidlash joizki, qadimgi turklarda vatan tushun-chasi shu vatanga mansub xalq bilan birga tasavvur etilgan. Ushbu tushuncha «el» so‘zi bilan ifodalanadi. Bu so‘z faqat xalqni emas, balki mamlakat, o‘lka, davlat (saltanat), yurt tushunchalarini ham ifodalaydi. Uning «kun» so‘zi bilan bir-ga kelishi «el-u xalq», «yurt», «mamlakat», «vatan» tushun-chalariga teng keladi.
Asarda to‘rtta yetakchi qahramon bor: Kuntug‘di – elig (hukmdor) – Adolat timsoli. Oyto‘ldi – vazir – Davlat timsoli.
O‘gdulmish – vazirning o‘g‘li (otasining vafotidan keyin vazir) – Aql timsoli.
O‘zg‘urmish – Oyto‘ldining uzoq qarindoshi, zohid – Qanoat	(ofiyat)	timsoli.	Ularning	har		biri	ramziy	tarzda adolat, davlat, aql va ofiyat (qanoat)ni aks ettiradi. Ayni paytda asarda ular muayyan lavozim egasi sifatida ko‘rinadi. Asar	qahramonlarning	o‘zaro	suhbati	asosiga	qurilgan.
Yusuf	 Xos	Hojib	tasvirida	Kuntug‘di	«qilmishlari	to‘g‘ri, fe’l-u raftori rost, tili chin, yetuk, ko‘zi va ko‘ngli boy, bilimli, zakovatli, hushyor, yomonlarga misli bir olov edi». Oyto‘ldi	–		vazir,		ayni	paytda	Davlat		ramzi.	Uning fe’l-atvorida barcha ezgu xislatlar mujassam. Shunga qara-may, davlat alohida e’tiborni ham talab qildi. Yusuf Xos Hojib	bunday	mulohazalarni		o‘z		qahramonlarini		so‘zlatish
orqali  ko‘rsatib  beradi.

Oyto‘ldining  ham,  Kuntug‘dining  ham  o‘z  tabiatlarini, asl mohiyatini ramziy detal va xatti-harakatlar yordamida ko‘rsatib  berishi  yuqoridagi  matnlardan  ayonlashdi.
To‘p, kiyik, qilich, zahar solingan idish, shakar, Oy va Quyosh sayyorasining harakatlanish jarayonlari mana shu ramziylik uchun asos vazifasini bajargan.
Kuntug‘diga		adolat		ramzining	berilishi	tasodifiy	emas. Adib bu bilan davlat tepasida Adolat, odil hukmdor va ado-latli qonun-qoidalar turishi kerak, degan aqidani aks ettiradi. Kuntug‘di  degan  nom  ham  o‘rinlidir.  Chunki  Kun  – Quyosh hammaga bir xil yorug‘lik beradi. Hammani birdek isitadi. Uning uchun katta-kichik, boy-kambag‘alning farqi yo‘q. Adolatning qarshisidagi eng yaramas illatlar: qonunni buzish, yolg‘onchilik, suqlik, zo‘ravonlik, uyatsizlik, andisha-sizlik, ish ustida g‘azabkor bo‘lish, boshqalarga naf bermaslik, badmastlik,  egri  qo‘llikdir.  Uning  nazarida,  haqiqiy  inson barcha	xalqqa	faqat	yaxshilik	qiladi,	uning	evaziga		yana
kishilardan  mukofot  kutmaydi.
Kuntug‘di ezgu kishi hech qachon o‘z tabiatini o‘zgar-tirmaydi, chunki yaxshi qiliq oq sut bilan kirsa, o‘lim kelib tutmaguncha o‘z tarzini buzmaydi, deb uqtiradi.
Oyto‘ldi butun umrini el-yurt ishiga, mamlakat ravnaqiga, yurtda tinchlik, osoyishtalik va farovonlikni yuksaltirishga sarflaydi. Ammo voqealar davomida vafot etadi. Aslida, bu davlatning bebaqoligiga ishoradir.
Davlatga Oyto‘ldi degan nomning berilishi ham ramziy-majoziy ishoralarga boy. Ular yuqoridagi matnlar mazmuniga singdirilgan. (O‘sha o‘rinlarni yana bir marta qayta o‘qib ko‘ring).
O‘gdulmish – asardagi eng faol qahramon. U – Oyto‘l-dining o‘g‘li. O‘gdulmish so‘zining ma’nosi o‘g bilan bog‘liq. U aql, aql-idrok ma’nosiga ega. O‘gdulmish «aql bilan ziy-natlangan» demakdir.
Elig  bilan  savol-javoblarda  O‘gdulmish  turli-tuman kasb-hunar, amal-martaba egalarining fazilatlari haqida ga-piradi. Uning bek, vazir, elchi, kotib, xazinachi va boshqalar haqidagi fikrlari hayotiyligi, pand-u o‘gitlarga boyligi bilan ajralib turadi.

Yusuf Xos Hojib «Davlat Adolat va Aql bilan boshqaril-mog‘i kerak» degan fikrni ramziy shaklda ifodalagan.
O‘gdulmish va O‘zg‘urmishning savol-javoblari ba’zan kes-kin munozara darajasiga yetadi. O‘gdulmish shunda ham bosiqlik qiladi, aql bilan fikr yuritadi, natijada O‘zg‘urmishni o‘z g‘oyalariga ishontira oladi. Uning fikricha:

Xudo berdi qulga ikki ko‘z, quloq, Ular bilan dunyo, oxiratga boq.

Ushlash uchun berdi yana ikki qo‘l, Biri dunyo, biri oxiratga yo‘l.

Ikki oyoq berdi yana yurishga, Biri u yon, biri bunda turishga.

Bugina emas, dunyoviy ishlarning barchasi hayotiy zarurat ekanligini ham u tinmay uqtiradi. Shu maqsadda dehqon, savdogar,  chorvador,  hunarmand,  kambag‘allar,  oila,  bola-chaqa, ularning tarbiyasi haqida ham gapiradi, tushuntiradi. U  o‘z  maqsadi  yo‘lida  og‘ishmay  harakat  qiladigan,  sa-bot va matonatli inson. U o‘z ishini chala qoldirib, yarim yo‘ldan  qaytadiganlar  toifasidan  emas.  Aslida,  O‘zg‘urmish
e’tiroflarining asosida ham mana shu xislatlar turadi.
O‘zg‘urmish so‘zining ma’nosi «hushyor qiluvchi», «sergak-lantiruvchi» degani. Uning zohid qiyofasida ko‘rinishida shu ma’noga uyg‘unlik bor. U behuda ishlar bilan band bo‘lish, har xil mayda-chuyda orzu-havaslarga ovunib umrini be-huda o‘tkazib yuborishdan ogohlantiradi. Mudrab borayot-gan tuyg‘ularni sergaklantiradi. Dunyoda faqat davlat yoki aql bilan bitirib bo‘lmaydigan ishlar ham borligidan, inson ko‘nglida nozik tuyg‘ular mavjlanib turishidan xabar beradi, shu tuyg‘ularga beparvo bo‘lmaslikka undaydi, umrni behuda o‘tkazmaslik uchun hushyorlikka chaqiradi.
O‘zg‘urmish – mushohadali, qat’iy fikrli inson. U Elig-ning shaharga kelish haqidagi taklifini rad etadi. Garchi bu taklif  uch  marta  takrorlansa-da,  o‘z  fikrini  o‘zgartirmay-

di. Faqat O‘g‘dulmishning oqilona tushuntirishlaridan so‘ng, ziyorat maqsadidagina Elig huzuriga boradi. O‘zg‘urmish nazarida:
Juda aziz, axir tiriklik  kuni,
Bekor ishga sarflab bo‘lmagay uni.
O‘zg‘urmish – taqvodor kishi. U din va diyonatni ham-ma narsadan ustun ko‘radi. Uning uchun yaxshi kiyim, tansiq taom, har xil o‘yin-kulgilar ketidan borish umrni shamolga berish bilan barobardir. Uning fikricha, inson o‘z qalbini boyitishi, vujudini har xil illatlardan forig‘ qilishi kerak. Buning yo‘li esa ma’rifatdir. Fikrining isboti uchun u O‘gdulmishga shunday deydi:
«Sen tansiq taomlarni, men esa oddiy arpa oshni yey-miz. Uxlab tursak, ikkimiz ham och qolamiz. Shunday ekan, bunday ovqatlarga ruju qo‘yishning nafi yo‘q. Sen kimxoblarga o‘ralib yurasan, men esa dag‘al yungdan tikilgan to‘n bilan kifoyalanaman. Ertaga o‘lim kelsa, ikkimiz ham yalang‘och ketamiz-ku!» Demak, tanni emas, ruhni boyitish lozim.
«Qutadg‘u bilig» badiiyatning yuksak namunasi hamdir. Unda shoir fikri go‘zal obrazlar, hayotiy o‘xshatish va lo‘nda istioralar, ta’sirchan tamsillar hamda mo‘jaz ramzlar bilan ziynatlangan. Yusuf Xos Hojib so‘z qudratini, ona tilining ichki  imkoniyatlarini  nozik  darajada  his  etadi.  Uning  o‘zi
«men turkcha so‘zlarni yovvoyi tog‘ kiyigi singari deb bildim, shunga qaramay, ularni avaylab-asrab qo‘lga o‘rgatdim», – deb yozadi.
Shoirning obrazlar tizimi XI asrdagi turkiy adabiyotning umumiy holati haqida ham, bu adabiyotning an’analari to‘g‘risida ham yorqin tasavvur bera oladi.
Yoy obrazi adabiyotimiz tarixida eng ko‘p qo‘llangan obrazlardan biridir. Mumtoz adabiyotimizda (adabiy an’analar natijasi sifatida) uning ko‘proq arab alifbosidagi shu nomli harf bilan bog‘langanini ko‘ramiz. Qiyinchilikka duch kelgan qahramon, ma’shuqa ishqida o‘rtanayotgan oshiq ko‘pincha qaddini yo yoxud dol qiladi. Ularning yoy-kamon bilan aloqasi  nisbatan  kam  kuzatiladi.  «Qutadg‘u  bilig»dagi  yoy

obrazi esa «Devonu lug‘ot at-turk» hamda qadimgi yozma manbalardagi, shuningdek, xalq og‘zaki ijodidagi kamon bilan bog‘lanib ketadi.

Bo‘dum erdi o‘qteg, ko‘ngul erdi ya, Ko‘ngul qilg‘u o‘qteg, bo‘dum bo‘ldi ya.

Mazmuni:
Qaddim o‘qteg (to‘g‘ri), ko‘nglim esa yoy (dek shay) edi, Ko‘ngil  orzulari  hanuz  o‘qdek,  (lekin)  qaddim  yoy  bo‘ldi.

Shoir bu yerda yoshlikni, kuch-shijoatli davrni qad misoli-da o‘qqa, ko‘ngilni esa yoyga tashbeh beradi, ammo yigitlik qarilik bilan o‘rin almashgach, keksa dil orzulari hamon il-garigiday jo‘shqinligini, biroq bu orzu-istaklarni amalga oshi-rish mushkullashganini obrazli tarzda ifodalamoqda. Qadning yoyga o‘xshatilishi zamirida qahramonning mashaqqatli hayot girdobida  qolganiga  ishora  yotadi.  Yana  shunisi  diqqat-ga sazovorki, adib qo‘llagan bu tashbeh keyinchalik turkiy adabiyotda, jumladan, o‘zbek adabiyotida ham an’anaviy obrazga aylanib qoldi. Yuzni oyga, tiriklik (hayot)ni rabotga, yigitlikni arg‘umoqqa, bilimni kimyoga, so‘zni zahar yo sha-karga, ko‘ngilni dengizga, shishaga, bilimni mash’alga, zolim amaldorlarni bo‘riga, xalqni qo‘yga va bekni qo‘ychivonga o‘xshatish ham ana shunday yozma adabiyotda an’anaga aylangan obrazlar silsilasiga mansub.
Ijodkorning har bir obrazi o‘ziga xos «yuk» ko‘tarib turadi.
Ular shoirning badiiy maqsadiga san’atkorona bo‘ysundirilgan:

Kur arslonga o‘xshar bu beklar o‘zi, Bushursa kesar bosh, e bilgi yaruq.

Mazmuni:
Beklar – bu jur’atli arslonga o‘xshaydi, G‘azabga kirsa bosh kesadi, ey ravshan fikrli.

Ko‘rinib turganiday, bu yerda beklar dastlab dovyurak arslonga  o‘xshatilsa-da,  ularning  asl  qiyofasi  keyingi  mis-

rada fosh etiladi. Bu toifaning «bosh kesish»i ochiqdan ochiq ko‘rsatib o‘tiladi. Demak, bu yerda arslonning jur’ati, dovyurakligi emas, balki uning vahshiyligi, yovuzligi e’tiborga olingan.
Shoir zulmni yonib turgan o‘tga, adolatni esa oqib tur-gan suvga o‘xshatadi: biri yaqinlashsa hamma narsani kuy-dirib yo‘qqa chiqaradi, boshqa birining oqishidan esa anvoyi ne’matlar unadi.
Shoir tashbehlari o‘zining ta’sirchan ifodasi bilan ajralib turadi:

Til arslon turur, ko‘r, eshikda yatur, Aya evlug, arsiq boshingni yeyur.

Mazmuni:
Til hovlida (ya’ni qafasda) yotgan arslon kabidir, Ey, qafasdagi (makkor) vahshiy boshingni yeydi.

Ushbu o‘xshatish o‘zining yuksak ta’sirchanligi bilan e’ti-borlidir. Shoir tilni arslonga o‘xshatish bilan tinglovchi ki-tobxonni katta bir xavfdan – yomon va behuda so‘zlarni so‘zlashdan mutafakkirona ogohlantiradi.
Ayrim o‘xshatishlar bir emas, balki bir necha obrazlarni yoritishda ham qo‘llanishi mumkin. Masalan, yilqi (hayvon) obrazi nodon odam, bilimsiz kishi, zakovatsiz shaxs, ochko‘z inson  va  umuman  yomon  xulqli,  yaramas  odatli  kishi-ga nisbatan qo‘llanadi. Bo‘ri obrazining esa lashkarboshi, yov-dushman, mard, er, o‘limga nisbatan qo‘llanganini ko‘rish mumkin. Lekin ularning hammasida bo‘ri obrazi ayni bir ma’noda kelmaydi.
Lashkarboshining bo‘riga o‘xshatilishida uning dushmanga ayovsiz va katta kuch bilan dahshat solishi nazarda tutil-gan bo‘lsa, saroy amaldorining bo‘riga qiyoslanishida ular-ning ochofat va johilligi ta’kidlangan. Dushmanning bo‘riga o‘xshatilishidan maqsad uning tajovuzkorligiga, bosqinchiligiga diqqatni  tortishdir.  O‘limning  bo‘riga  o‘xshatilishi  esa  har

ikkisining ham yaxshi-yomonning farqiga bormasligi asosida vujudga kelgan.
Bir  obrazga  turli  o‘xshatishlarni  keltirib  izohlash  ham
«Qutadg‘u  bilig»  badiiyatiga  xos  xususiyatdir.
Masalan, kishining yuzi suyak, oy, osh, arg‘uvon, bo‘zga o‘xshatiladi. Suyak or-nomussiz kishiga nisbatan qo‘llanadi-ki, bu bilan shoir uning hech kimga keraksizligi, tashlandiq narsa barobaridagi shaxs ekanini uqtiradi. Oy esa Sharq adabiyotida yuz go‘zalligining (umuman, go‘zallikning ham) ramzidir. Yuzning oshga o‘xshatilishi kishi tashqi ko‘rinishi-ning yoqimliligiga ishora. Arg‘uvon – qizil yuz timsoli. Qizil yuz esa go‘zallikning o‘ziga xos «o‘lchov birligi»dir. Bo‘z qo‘rqib ketgan yoxud noqulay ahvolda qolgan odam yuzining belgisi sifatida keladi.
Bu hodisani lashkarboshiga nisbatan qo‘llangan tashbeh-lar silsilasida ham ko‘rish mumkin. Ularda lashkarboshining kuchliligi, yovga dahshat solishi arslonga, doimiy hush-yorligi zag‘izg‘onga, baquvvatligi qoplonga, hujumkorligi va dushmanga hamlasi to‘ng‘izga, mardonavorligi bo‘riga, jang taktikasidagi mohirligi, hiyla va tadbirkorligi tulkiga, shiddati ayiqqa, qasoskorligi qo‘tos va tuya erkagiga, tunlari hushyor va bedorligi ukki – boyo‘g‘liga o‘xshatiladi. Umuman, bir predmetni tasvirlashda rang-barang o‘xshatishlarni qo‘llash mazkur predmetning turli qirralarini yoritishga, ularni bo‘rt-tirib ko‘rsatishga xizmat qiladi.
O‘xshatishlarda turkiy xalqlarning hayot tarzi, ayniqsa, dehqonchilik va chorvachilik bilan bog‘liq hayotiy lavhalar ko‘p uchraydi.
It, qo‘zi, bo‘ri, qo‘y, zag‘izg‘on, quzg‘un, qo‘tos, qizil tulki kabi hayvonlar, chim o‘sadigan yer, quruq qum, o‘t (olov), bahorgi o‘t, rabot, yozilgan tuzoq, arg‘umoq, kishan, tushov, dala, sahro kabi predmetlar, to‘zon, yel, tubi (bo‘ron) kabi hodisalar bilan bog‘liq o‘xshatishlar shular jumlasidan.
Bularning hammasi shuni ko‘rsatadiki, «Qutadg‘u bilig» – turkiy tildagi dastlabki yirik yozma badiiy doston, o‘zida

turkiy xalqlar og‘zaki ijodi an’analarining juda kuchli ta’sirini saqlagan.
O‘gdulmishning O‘zg‘urmish huzuridan qaytib kelganidan so‘ng elig tilida quyidagi bayt ham uchraydi:

Ko‘ni so‘z irig ul kim aymish, temish, Angar to‘rqu idtim, tikan cho‘g‘lamish.

Mazmuni:
Kim aytsa, desa (ham) to‘g‘ri so‘z dag‘aldir, (ya’ni kes-kin bo‘ladi). Unga ipak gazmol yubordim, u esa tikan tugib yuboribdi.

Ma’lumki, elig O‘zg‘urmishni o‘z huzuriga chorlagan, O‘zg‘urmish esa zohidlik yo‘lini tutganini pesh qilib, bu tak-lifni rad etgan edi. Bu yerdagi istiora mazkur holatni ixcham holda ifodalashning go‘zal va ohorli yo‘lidir. Buning ustiga shoir ushbu holatni o‘ta ta’sirchan tarzda ifodalay bilgan, chunki «taklifimni qabul qilmading» qabilidagi ifoda kitobxon hissiyotiga chuqur ta’sir ko‘rsata olmaydi. «Ipak gazmolni olib, uning o‘rniga tikan jo‘natish» esa obrazlilikni yuzaga keltiradi. Bu yerdagi ipak gazmol – taklif; tikan – rad etishdir.
«Qutadg‘u bilig» istioralari, ayniqsa, tabiat tasviriga bag‘ishlangan o‘rinlarda ko‘plab uchraydi. Shoir ayni payt yoki manzarani takroran chizganida ham bir xil istioralarni istifoda etishdan chegaralanadi. Tun bir o‘rinda qora yuz bog‘i istiorasi bilan ifodalansa, boshqa o‘rinlarda zangi yuzi, sevuglar qoshi, qora soch bo‘dug‘i, qora ko‘ylak, zog‘ rangi, habash qirtishi (qiyofasi), tul to‘ni, qunduz terisi istioralari orqali tasvirlangan.
Quyoshning istioraviy ifodasi rumiy qizidir. Shuningdek, u sata (marjon), sata qalqoni (marjon shodasi), yorug‘ yuz, sara qiz yuzi istioralari bilan ham ifodalangan. Tong man-zarasi bilan bog‘liq o‘rinlarda, eng muhimi, qahramonlar tasvirida ham istioralarning mana shunday rang-barangligi kuzatiladi. Bularning barchasi Yusuf Xos Hojibning badiiy tasvirdagi yuksak mahoratidan dalolatdir. (Matn namunalari Q. Karimov nashridan olindi)


Savol va topshiriqlar 


1. Shoir nima uchun turkcha so‘zni tog‘ kiyigiga o‘xshatadi? Sababini izohlang.
2. Yusuf Xos Hojib beklarni ham, tilni ham arslonga o‘xsha-tadi? Nima uchun?
3. Asarda xalq og‘zaki ijodining ta’siri qaysi qirralarda yorqin-roq ko‘rinadi?
4. «Qutadg‘u bilig»da komil inson g‘oyasi qanday hal etilgan? Misollar bilan tushuntiring.
5. Yusuf Xos Hojib qo‘llagan she’r san’atlarini aniqlang. Ular bajarayotgan vazifalarni izohlang.
6. «Qutadg‘u bilig» qahramonlarining o‘zaro murojaatlarida qo‘llangan undalmalarni toping. Ularni nutq odobi nuqtayi nazaridan baholashga harakat qiling.
7. «Qutadg‘u bilig» va «Devonu lug‘ot at-turk» asarlari tilida qanday o‘xshash va farqli jihatlarni sezdingiz? Bu haqda o‘rtoqlaringiz bilan o‘zaro fikr almashing.
8. «Qutadg‘u bilig» va «Devonu lug‘ot at-turk»dagi she’riy parchalarning vazn va qofiya xususiyatlari haqida fikr al-mashing.
9. Asarning ona tilimiz tarixi, mavqeyi va ravnaqidagi aha-miyati haqida fikr yuriting.
10. Asarning bugungi jamiyatimiz, adabiyot tarixida tutgan o‘rni va ahamiyati haqida gapirib bering.
11. Asardagi o‘zingizga yoqqan parchalardan o‘n baytini yod oling.
12. «Yusuf Xos Hojib – donishmand adib» mavzusida ijodiy ish tayyorlang.
O‘ZBEK MUMTOZ ADABIYOTI 

[bookmark: _TOC_250023][image: ]Nosiruddin Rabg‘uziy
(XIII asr ikkinchi yarmi – XIV asr boshlari)






Rabg‘uziy turkiy yozma adabiyot tarixida alohida mavqe qozongan adibdir. Uning asl ismi Nosiruddin bo‘lib, Xorazm-ning Raboti O‘g‘uz degan joyida tug‘ilgan. Adib «Qisasi Rabg‘uziy» (hijriy 710, milodiy 1309–1310-yillar) asarining muqaddimasida otasi Burhoniddinning O‘g‘uz Rabotining qozisi bo‘lganligini aytib o‘tadi. Asardagi: «... bu kitobni tuzgan, toat yo‘lida tizgan, ma’siyat (shariatga xilof tarzda ish tutish, gunoh) yobonin kezgan, oz ozuqlug‘, ko‘p yozuq-lug‘ Rabot o‘g‘uzining qozisi Burhon o‘g‘li Nosiruddin...», – deyilgan qaydlar buning dalilidir.
Asar Nosiruddin To‘qbo‘g‘aning topshirig‘i asosida yo-zilgan. Muallif uni «... yigitlar arig‘i (poki), ulug‘ otlig‘, qutlug‘ zotlig‘, ezgu xulqlig‘, islom yorig‘liq, mo‘g‘ul sanilig‘, musulmon dinlig‘, odamiylar inonchi, mo‘minlar quvonchi, himmati adiz (yuksak), aqli tengiz beg» deb ta’riflaydi.
Nosiruddin To‘qbo‘g‘abekka bag‘ishlangan she’riy madhi-yada uning «ortug‘ yaroqlig‘ siyrati», «arslon mengizlik sav-lati», «ko‘rklug sifatlig‘ surati», «tuz so‘zlayur so‘zni uqa» singari sifatlari keltiriladi.
Rabg‘uziy yirik shoir va adib bo‘lishiga qaramasdan, uning boshqa asarlari haqida ma’lumotlar mavjud emas.

[bookmark: _TOC_250022]QISASI  RABG‘UZIY
(Asardan  parchalar)

Uzum  hikoyati

Hikoyat kelturubdurlarki, shaytoni mal’un uzumni urug‘ini o‘g‘irladi. Hech vajh bila topolmadilar. Hamma hayvonlardan so‘rdilar. Hech qaysisi bilmadi, oxiri shaytonni tuttilar.
Shayton aydi: «Uzumg‘a uch marta suv quymoqni man-ga bersangiz, topib beray», – dedi. Nuh alayhissalom qa-bul qildilar. Uzumni urug‘ini topib berdi. Vaqtiki kemadin chiqdilar, barcha urug‘ini ektilar, uzumni uch suvini shaytoni layin sug‘ordi: avval tulkini qoni birla, andin sherni qoni birla, andin to‘ng‘izni qoni birla sug‘ordi. Aning bergan suvidin chog‘ir1 bo‘ldi, har kim chog‘ir ichsa, avval tulki bo‘lub, ko‘rmagan kishi birla do‘stluq og‘oz qilur. Andin mast bo‘lg‘onda yo‘lbarsdek bo‘lur, himmati jo‘sh bo‘lub, har kimga bir nimarsa berur. Andin mastroq bo‘lsa to‘ng‘izdek yuraklik bo‘lub, hech ishdin qo‘rqmas, har qism yomon ishlar sodir bo‘lur, shayton bergan suvlar fe’lidur.
Andin so‘ng, Nuh alayhissalom ikki marta suv berdilar, biri behishti zanjabildin erdi, andin shinni paydo bo‘ldi. Biri salsabildin, andin sirka paydo bo‘ldi... Bu nimarsalar har uyda bo‘lsa, uydin hargiz farishta kam bo‘lmas, deydurlar.

Yilon va qarlug‘och hikoyati

Hikoyatda  kelturubdurlarki,  kemani  ichida  uch  nimar-sa yo‘q erdi: biri mushuk, biri sichqon, biri qo‘ng‘iz. Bu uch nimarsa kemada paydo bo‘ldi... Sichqon qochib yurib kemani teshdi, suv chiqa boshladi, kema to‘lib keladur, hammalaridin hush ketti... Munojot qildilar, xitob keldiki, bu sichqon ishidur. Yo‘lbarsni peshonasini silagil deb. Ani peshonasini siladilar, burnidin mushuk tushdi, sichqonni tutib yedi. Andin so‘ng, Nuh alayhissalom aydilar: – Bir kimarsa bo‘lg‘aymu, kemani teshigini topib berkitg‘ay?

1 C h o g‘ i r – may, sharob, kishini sarxush qiladigan ichimlik.
[image: ]

Yilon aydi:
· Agar ushbu xizmatni bajo keltursam, nima berursiz? Nuh alayhissalom aydilar:
· Nima tilasang, berurman. Yilon aydi:
· Nimani go‘shti shirin bo‘lsa, shuni bersangiz. Nuh alayhissalom qabul qildilar.
Yilon kirib izlab, teshikni topib, halqa bo‘lib yotti, suv to‘xtadi, kirgan suvni sochib ado qildilar. Teshikni mo‘m birla berkitib xotirjam bo‘ldilar. Vaqtiki, kemaga kirdilar... Kema ravon bo‘ldi... Olti oy suvni ichida yurdilar...
Vaqtiki,  kemadin  chiqdilar.  Yilon  keldiki:
· Yo Nuh, manga qilg‘on va’dangizni bering, – dedi. Nuh alayhissalom oruni1 buyurdilar, borib har nimarsani go‘shtini totg‘il, qaysi nimarsani go‘shti shirin bo‘lsa, yilong‘a berayluk.
Ul borib, odamni go‘shtidan totlig‘ go‘sht yo‘q ekan, deb kelur erdi. Qarlug‘och borib so‘rdiki:
· Nimani go‘shti totlig‘ ekan? Oru aydi:
· Odamning go‘shtidin totlig‘ go‘sht yo‘q ekan. Qarlug‘och aydi:
· Ey birodar, tilingni chiqorg‘il, man totib boqay, – dedi. Tilini chiqorg‘on hamon uzub oldi. Oru gung bo‘lib, g‘ingishlab bordi. Qarlug‘och ham orqasidin kelib turdi. Harchand  so‘z  so‘rsalar,  g‘ingshib  Qarlug‘ochga  qaraydur.
Qarlug‘och  aydiki:
· Biyobonda manga uchrab: «Baqani go‘shtidin totlig‘ nimarsa yo‘q ekan», – deb holo kech kelganiga so‘zlayol-mas.
Nuh alayhissalom yilonga baqani buyurdilar. Ul zamondin bu zamong‘acha yilon topsa baqani yer, bo‘lmasa tuproq yer. Yilon bildiki, Qarlug‘och odam farzandiga yaxshilik qil-di. Oru manga bo‘lishdi deb, yilon Qarlug‘ochg‘a dushman bo‘ldi deb, yilon Qarlug‘ochg‘a dushman bo‘ldi.
Ul sababdin Qarlug‘och odam farzandi birla bir uyda debdur.

1 O r u – ari.


[image: ]
«Nuh to‘foni qissasi»ga ishlangan miniatyura

Sulaymonning qarinchg‘a1 bilan so‘zlashgani

Bir kun Sulaymon taxt uzasida lashkar birla havoda borur erdilar. Yer yuzida bir qarinchg‘a paydo bo‘lub faryod qi-lurki: – Maning amr-u tobeimdagi qarinchg‘aki, bordursan, qochgil, yerning tagiga kir, nobud bo‘lursan, charoki, Hazrat Sulaymonning lashkarlari o‘tadur. Poymol bo‘lmagil, deydur. Sulaymon bu ovozni eshitib, havodin yerga tushdilar. Ersa bir oq qarinchg‘a kelib salom qildi... Javob berib:
· Oting nima? – deb so‘rdilar. Qarinchg‘a:
· Otim Manzara, – dedi.
· Qarinchg‘alarni na uchun qochirding? – dedilar. Manzara aydi:
· Siz hammaga podshohdursiz, man ham o‘z jismimga podshohdurman. Manga ... qirq tabaqa yer beribdur. Har tabaqada qirq ming furqa, har furqada qirq ming muakkirlari bordur. Hammasining podshohi mandurman. Sizning lashka-ringiz orasida poymol bo‘lsa, uboli manga bo‘lur, – dedi.
Sulaymon  aydilar:
· Hammasini qochirib, o‘zing na uchun qochmading? Manzara aydi:
· Man alarning kattasidurman. Ulug‘lar, raiyasiga base mehribon bo‘lur. Balog‘a ulug‘lar o‘zlarini ro‘baro‘ qilib, kichiklarni xalos qilsa yaxshidur.
Sulaymon  aydilar:
· Mundog‘ nasihatni qaydin ta’lim olding? Aydiki:
· Hamma ilm o‘zumdadur deb xayol qilurmusiz? Bizga ham sizga buyurg‘on ilmdin berilibdur. Agar ruxsat bo‘lsa, sizdin bir necha masala so‘rsam, – dedi.
Sulaymon  aydilar:
· Harna savoling bo‘lsa so‘rg‘il. Manzara aydiki:
· Haq taolodan nima talab qildingiz? Sulaymon aydilar:
· Bir mulk tiladimki, andog‘ mulk hech kimga berilmish yo‘q.

1 Q a r i n ch g‘ a – chumoli, mo‘rcha.

Qarinchg‘a  aydiki:
· Baxil ekansiz. Ma’lum bo‘ldiki, mandin o‘zga aslo podshoh bo‘lmasin debsiz. Agar yuz hissa sizning davla-tingizni ming kishiga bersa, Xudo taoloning xazinasi kam bo‘lmas.  Shuncha  tilagoningizcha  nima  berdi?
Aydilar:
· Shamolni musaxxar qilib berdi. Muncha hashamat va saltanat lashkarimni taxt-baxtlarim birla ko‘tarib yurur – dedilar.
Manzara  aydi:
· Ey Sulaymon, aning ma’nisi olam yeldek o‘tar. Aning borcha ishi behudadur. Yelning vujudi bo‘lmas, hamma ishlari foniydur. Ani minguncha ma’rifat markabini min-ganingizda erdi, ko‘z yumub ochg‘uncha Arshi a’loga borur erdingiz. Andin yana nima berdi?
Aydilar:
· Bu uzukni berdi. Hamma olamning bandi shu uzuk-dadur...
Aydiki:
· Ey Sulaymon, Mag‘ribdan Mashriqgacha tamom olam-ni musaxxar qilib beribdur. Aning bahosi o‘zining nazdida bir parcha tosh ekan, bas, andog‘ bo‘lsa, anga tamanno qilg‘udek ish ermas.
Sulaymon  aydilar:
· Ey Manzara, muncha aql va donishni qaydin bilding? Manzara aydi:
· Hamma bildirguchi Haqdur. Aydilar:
· Mundin o‘zga nima bilursan? Manzara aydi:
· Qorong‘u kechalarda sizga mute bo‘lg‘on xalqning ho-lidan xabardormusiz?
· Yo‘q, – dedilar. Aydi:
· Man bu zaif holim birla har kecha uxlamay, ham-ma lashkarimning atrofini aylanib, agar ag‘riqi bo‘lsa, borib ko‘rub sihatligiga muhojot qilurman...
Hazrat  Sulaymon  bu  so‘zlarni  eshitib  aydilar:

– Ilohi, man o‘zumni dono bilib yurur erdim. Maning bilganim bu qarinchg‘aning oldida hech nimarsa ekan, – deb tavba qildilar.

[bookmark: _TOC_250021]«QISASI RABG‘UZIY» ASARI HAQIDA

Rabg‘uziyning asari turkiy xalqlar orasida keng tarqalgan.
U payg‘ambarlar haqidagi qissalardan iborat.
«Qisasi Rabg‘uziy» o‘zbek nasrining eng qadimiy namu-nalaridan biridir. Unda XIII asr oxiri XIV asr boshlarida o‘zbek adabiyotining bir qator o‘ziga xos xususiyatlari juda yorqin namoyon bo‘lgan.
Payg‘ambarlar	haqidagi	qissalar	Rabg‘uziyning	olam	va odam haqidagi qarashlarini badiiy jihatdan ifodalash uchun vosita bo‘lgan. Ularda adib olamning yaratilishi, tabiat va ja-miyat hodisalari, insoniy munosabatlar borasida fikr yuritadi. Qissalar asosini tarixiy voqealar tashkil etadi. Ular o‘z ildizlari bilan «Qur’on» va «Hadis»larga, tarixiy manbalar-ga, xalq og‘zaki ijodiga borib taqaladi. Ammo ular birinchi
navbatda  Rabg‘uziy  badiiy  tafakkurining  mevalaridir.
Mavzu doirasiga ko‘ra asar qissalari juda rang-barang. Olamdagi butun mavjudot egasi bo‘lgan Ollohni ulug‘lash, payg‘ambarlar hayotiga doir lavhalarni keltirish, ota-ona va farzand munosabatlari, sevgi va sadoqat, vatan va vatan-parvarlik, erk va adolat, do‘stlik va hamjihatlik, urush va tinchlik shular jumlasidandir.
Qissalarning ko‘pi qahramon haqidagi muayyan xabar va she’riy madh bilan boshlanadi, shundan so‘ng qissaning aso-siy voqealariga o‘tiladi. Ba’zi qissalar ichida yana mustaqil hikoyat, rivoyat va naqllar ham keltirilgan. Yusuf qissasida bir necha hikoyat, latifa, bayt, g‘azal va boshqa janr na-munalari uchraydi. Ammo, ular asarda olg‘a surilgan asosiy g‘oyaviy-badiiy maqsad bilan yaxlitlikni tashkil etadi. Misol sifatida «Dovud haqida»gi qissa bilan tanishish mumkin.
Qissa Dovudning ta’rifi bilan boshlanadi. So‘ng she’riy tavsif beriladi. Undan keyin Dovud payg‘ambar haqidagi umumiy tasavvurlar bayon etiladi:

«Dovud yalavoch (payg‘ambar) bani Isroildan erdi. O‘n qarindosh erdilar. Otalari Is’hoq otlig‘ Dovud qamug‘idin (barchasidan) kichik erdi. Tun-kun yig‘layur erdi ibodat ichinda».
Ko‘rinib turganidek, Rabg‘uziy nasrda nihoyatda sodda, lo‘nda, tushunarli va ta’sirchan ifodalarni topa olgan. Shu-ning uchun ham bu asar asrlar davomida qo‘ldan tushmay kelgan.
Dovud bilan bog‘liq hikoyatlarda adib adolat va zulm, hunar egalari, ota-ona va farzandlar munosabati singari mav-zularga asosiy e’tiborni qaratgan. «Aytmishlar, Dovud yala-voch tunla o‘zin belgusiz qilib ra’iyatlardin so‘rar erdikim, podshoh sizing birla netag muomala qilur? Aytur erdilar: yavloq (juda) odil turur».
Bir kecha andog‘ so‘zlayurda Mavlo taolo bir farishtani izdi (jo‘natdi) bir qurtqa (kampir) surati uza. Andin so‘ra-di: «Podshohingiz netak turur, ontasi (shunisi) bor, kishilar molin yeyur».
Dovud duo qildi: «Iziyo (egam-ey), manga bir hirfa (hu-nar) o‘rgatgil. Aning birla qazg‘achiligi (nasibamni) yeyayin. Xalq mani so‘zlamasunlar».
Mavlo taolo bir taqachilik (temirchilik) sanoatin anga o‘gratu berdi. Aymishlar, temur Dovud ilkinda mo‘mtek yumshar  erdi,  netakkim  xamir  o‘zgalar  ilkinda».
Hikoyatda  halollikka,  o‘z  mehnati  bilan  kun  ko‘rish-ga, boshqalarga zulm qilmaslikka undash asosiy maqsaddir. O‘zbek prozasida ilk marotaba dialoglar Rabg‘uziy tomonidan keng qo‘llangan. Ana shu dialoglar vositasida asosiy g‘oyaviy maqsad yorqin va ta’sirchan ifodaga ega bo‘lgan.
Rabg‘uziy hikoyatlarida insonparvarlik, yurtparvarlik, insonni komillik darajasiga ko‘tarish, axloqiy poklik, ma’naviy barkamollik sari undash yetakchilik qiladi. Ular orasida til odobi va qalb pokligi ham alohida o‘rin tutadi. Bu jihatdan
«Luqmon  va  uning  xojasi»  hikoyati  ibratlidir:
Luqmong‘a xojasi aydi: – «Borg‘il, bir qo‘y bo‘g‘izlab etindin qayu yaxshiroq ersa manga kelturgil».
Qo‘yni bo‘g‘izladi, tili birla yurakin olib keldi.
Xojasi so‘rdi: – Bularni naluk (nima uchun) kelturding?

Aydi: – «Qo‘yda tildin, yurakdin yaxshiroq yo‘q. Agar yovuz ersa tildin, yurakdin yovuzroq yo‘q».
Tilga e’tibor, aytiladigan so‘z mas’uliyati hikoyatdagi aso-siy g‘oyaviy-badiiy niyatdir. Bu yerda donolik, hozirjavoblik-ning ulug‘lanishi ochiq ko‘rinib turibdi.
Bu hikoyatlarda xalq og‘zaki ijodining ta’siri ham yorqin seziladi. Xususan, og‘zaki ijodning latifa janriga xos bo‘lgan belgilar hikoyatga ko‘chib o‘tgan. Suhbatning dialog asosida olib borilishi, gaplarning tuzilishiga ko‘ra ko‘proq soddaligi, donishmandlik, topqirlik, hozirjavoblik fazilatlarining ustu-vorligi, ifodalarning qisqa, aniq, lo‘ndaligi og‘zaki ijoddan ta’sirlanish oqibatidir.
Rabg‘uziy  hikoyatlarining  asosini  ko‘pincha  real  hayo-tiy voqea-hodisalar tashkil etadi. Buning uchun mifologik, afsonaviy-xayoliy yoki hayotiy mantiq taqozo etadigan bayon uslubi tanlangan. Masalan: insonlarning mast holda yurishi, umuman, spirtli ichimliklar ichishini qoralovchi aqida tas-dig‘i uchun «Uzum hikoyati» keltirilgan. Bu yerdagi asosiy qahramon Shaytondir. U to‘g‘ridan to‘g‘ri «shaytoni mal’un» deyiladi. Mal’un – haydalgan, la’natlangan demakdir. Ana shu mal’un uzumning urug‘ini o‘g‘irlagan. Bu hol ma’lum bo‘lgach uni Nuh payg‘ambar huzuriga olib kelishadi. Shay-ton buni bo‘yniga oladi-yu, lekin urug‘ni qaytarib berishdan oldin uni uch marta sug‘orishga imkon berishni so‘raydi va rozilik oladi.
Chog‘ir (ichkilik)ning paydo bo‘lishi shu tarzda shayton nomi bilan aloqalantiriladi. Chog‘ir ichgan odam holati ham ta’sirchan o‘xshatishlar bilan tasvirlanadi. Buning uchun tul-ki, yo‘lbars, to‘ng‘iz obrazlari qo‘l kelgan.
Hikoyatda Nuh payg‘ambarning ulug‘ligini ko‘rsatuvchi dalillar ham keltirilgan. Xususan, shinni va sirkaning paydo bo‘lishi bevosita ushbu payg‘ambar bilan bog‘langan.
Rabg‘uziy hikoyatlarida qadim mifologik tasavvurlarning ildizlari ham ko‘zga tashlanib turadi. Ma’lumki, miflarda dunyo hodisalarining paydo bo‘lishi, mavjudligi o‘ziga xos tarzda izoh va «isbot» etiladi. Bu jihatdan «Yilon va qarlu-g‘och» hikoyati xarakterlidir.
Unda mushuk bilan sichqon, ilon bilan baqa, ilon bilan qarlug‘och (qaldirg‘och) hamda ari, inson va qushlar hamda

hayvonot olami orasidagi o‘ziga xos munosabatlar izohlanadi, badiiy tadqiq etiladi.
Rabg‘uziy qissalari va hikoyatlarida axloqiy-ta’limiy qa-rashlar ifodasi yetakchilik qiladi. Deyarli har bir hikoyatda shunday qarashlar aks etgan. Sulaymonning qarinchg‘a (chu-moli) bilan so‘zlashgani hikoyatida ham bu hol kuzatiladi. Sulaymon – Dovud payg‘ambarning o‘n ikkinchi, kenja o‘g‘li. U ham boshqa akalariday «olim, faqih, oqil» yigit edi. Dovud podshohligi unga meros qoldi. Ammo otasiga o‘xshab o‘z hunarini ham qo‘ymas edi. U temirchilik hu-narini oliy darajaga yetkazdi. Bu hunarning keng tarqalishiga
sabab bo‘ldi.
O‘zbek adabiyotida payg‘ambarlardan Dovud va Sulaymon nomi ko‘p uchraydi. Ayniqsa, «...taxti Sulaymon» iborasi ko‘p qo‘llanadi. Rabg‘uziyning yozishicha, «Taxti bir yig‘och yer ichinda erdi. Ul taxtini oltun, kumush birla qilmish erdi».
Sulaymonning chumolilar podshosi bilan suhbati katta ma’rifiy va axloqiy-ta’limiy ahamiyatga molik. Unda kishilik jamiyatiga xos bo‘lgan ayrim illat va kamchiliklar ustida so‘z boradi. Hikoyatda Sulaymon katta mavqega ega bo‘lgan, manman, kibrli, manfaatdor hukmdor sifatida gavdalanadi. Aksincha, qarinchg‘a – chumolilar podshosi dono, tadbirkor, xalq g‘amini yeydigan hukmdor, ma’rifatparvar, olim, orif sifatida ko‘zga tashlanadi.
Rabg‘uziy shaxs kamoloti faqat jismoniy sifatlar bilan belgilanmasligini (qarinchg‘alarning ulug‘i oqsoq erdi), buning uchun undagi aqliy-ma’naviy fazilatlar ustun bo‘lishi lozim-ligini ta’kidlaydi.
Qissa epik janrga mansub. Unda muayyan voqea-hodisa-lar tasviri qalamga olinar ekan, bunda voqealarning izchil tasviri, ulardagi qahramonlarning o‘ziga xos xususiyatlarini aks ettirish yetakchilik qiladi. Qissalar hajmiga ko‘ra yirik bo‘ladi. Bu yiriklik faqat hajm nuqtayi nazaridangina emas, tasvirlanayotgan voqea-hodisalar ko‘lami, ulardagi ishtirokchi-lar soni bilan ham izohlanadi.
Rabg‘uziy qissalarida qahramonlar voqea-hodisalar rivoji davomida o‘ziga xos xususiyatlarini ko‘rsatib borishadi. Qissa-

larda bir necha sujet yo‘nalishlari bo‘lishi mumkin. Asar kompozitsiyasi ham sujetning shu xususiyatiga bog‘liq bo‘ladi. Asar sujetiga asos bo‘lgan voqealar ko‘p jihatdan Qur’on-
ga tayanadi. Rabg‘uziy ularni o‘z dunyoqarashi hamda tajri-basi asosida qayta ishlagan, o‘z badiiy tafakkuri bilan ularni boyitgan.
Qissalar o‘zbek nasrining ajoyib namunasidir. Ularda xalq tilining  o‘sha  davrdagi  ko‘rinishlari  butun  boyligi,  tarova-ti,  kuchi,  qudrati,  qo‘yingki,  mavjud  holati  bilan  namo-yon  bo‘lgan.  Qissalar  tarkibida  ba’zan  she’riy  parchalar-ning uchrashi esa uning mazmunini boyitgan, ta’sirchanligini yanada oshirgan.
Asar hammasi bo‘lib 72 qissadan iborat. Qissalar payg‘am-barlar (Nuh, Muso, Iso, Ya’qub, Sulaymon, Dovud, Mu-hammad va boshqalar) to‘g‘risidadir.
Goho bir qissa ichida uning mazmunini to‘ldiruvchi boshqa  qissa,  rivoyat,  hikoyatlar  keltiriladi.
Qissalar bayonida xalq og‘zaki ijodining bevosita ta’siri ko‘rinadi.	Ayniqsa,	Sulaymon	payg‘ambar,	Luqmon		hakim, Dovud payg‘ambar bilan bog‘liq qissalarda shu ruh kuchli. Tasvirdagi		mubolag‘a,	xayolot	(fantastika)ning	katta mavqeyi,  sehrli  hodisalar  tavsifi,  bayondagi  ertakona  ohang
ana  shu  og‘zaki  ijod  ta’sirida  yuzaga  kelgan.
Qissalar	tarkibida	hikoyatlar	ham		uchraydi.	Hikoyatlar qissalardagi	 muayyan		voqea-hodisalar	yoki	alohida	qahra-monlarning tegishli xususiyatlarini izohlash vazifasini bajaradi. Hikoyatlar ham nasrda, ham nazmda bitilgan. Ularning hajmi ancha ixcham. Shunga ko‘ra ularning sujeti ham an-chayin sodda bo‘ladi. Hikoyat uchun faqat bir epizod tanlab olinadi,  voqealarning  bundan  oldingi  yoki  keyingi  rivojiga
ahamiyat  berilmaydi.
«Uzum hikoyati»da ishtirokchilar shayton va Nuh alay-hissalomdan iborat. Butun hikoyat ular orasida bo‘lib o‘tgan voqealar tasviriga tayanadi. Voqealar Nuhning kemasi ichida bo‘lib o‘tadi. Shayton uzumning urug‘ini o‘g‘irlaydi. Urug‘ ekilgach, dastlabki uch marta sug‘orishni unga topshirish sharti bilan shayton urug‘ni topib beradi.

Shu asosda chog‘ir – ichimlikning paydo bo‘lishi badiiy asoslanadi. Shinni va sirkaning paydo bo‘lishi esa Nuh alay-hissalomning sug‘orishi bilan bog‘lanadi.
«Yilon va qarlug‘och» hikoyatidagi voqealar ham Nuh alayhissalomning kemasi ichida sodir bo‘ladi. Uning ishtirok-chilari Nuh alayhissalom va hayvon hamda jonivorlardir. Sichqon, yo‘lbars, mushuk, ilon, ari, qarlug‘och (qaldirg‘och) hikoyatda turli fasllarda ishtirok etadi.
Hikoyatda qo‘yilgan sarlavha bejiz emas. Yilon va qarlu-g‘och hikoyatda asosiy o‘rin tutadi.
Ko‘rinib turganidek, qahramonlarning muayyan xususiyati ko‘proq ular amalga oshirgan ish, faoliyat bilan ko‘rsatib beriladi, o‘rni-o‘rni bilan bunday faoliyat faqat tavsiflanadi. Ularda hikoyatchilikning keyingi davrlarida ko‘zga tashlana-digan batafsil tasvir kurtak holidagina uchraydi.
Dialoglar bu hikoyatlar uchun ham xos. Har ikki hi-koyatda ham dialoglar bor. Ammo keyingisida u asosiy o‘rin tutadi. Dialoglarning mavqeyi jihatidan «Sulaymonning qarinchg‘a  bilan  so‘zlashgani»  hikoyati  muhimdir,  chun-ki bu hikoyat to‘lig‘icha ikki tomonning so‘zlashuvi – savol-javoblariga tayanadi. Albatta, ularda muallif izohi ham mavjud. Muallif bayoni hikoyatlarda turli darajada namoyon bo‘ladi. «Sulaymonning qarinchg‘a bilan so‘zlashgani»da oz-roq o‘rin tutsa, boshqa hikoyatlarda ancha kattaroq o‘rin egallaydi.
Hikoyatlarda og‘zaki ijodning kuchli ta’siri seziladi. Ularda hatto latifa janriga xos tasvir usullari ham ko‘zga tashlanadi.
«Qisasi Rabg‘uziy» o‘zbek badiiy nasrining ilk namunala-ridan bo‘lishiga qaramay, unda adib Nosiruddin Rabg‘uziy-ning yuksak badiiy mahorati atroflicha namoyon bo‘lgan. U o‘zining ma’rifiy hamda badiiy-estetik ahamiyati bilan barcha avlodlar ma’naviy kamoloti uchun ham qadrlidir.
Savol va topshiriqlar 
1. Rabg‘uziyning tarjimayi holi haqida gapirib bering.
2. «Qisasi Rabg‘uziy» qanday asar? Asarning yaratilishiga ta’sir ko‘rsatgan manbalar haqida nima deya olasiz?
3. Asarning xalq orasida keng tarqalishiga qaysi omillar sabab bo‘lgan?



4. Rabg‘uziy hikoyatlarining asosini ko‘pincha real hayotiy voqealar tashkil etadi deyish mumkin. Buni siz qanday izohlagan bo‘lar edingiz?
5. «Luqmon va uning xojasi» hikoyatida qaysi ma’naviy muam-mo haqida bahs yuritiladi?
6. «Uzum hikoyati»ning asosiy g‘oyaviy xususiyati nimada?
7. Unda ayrim narsalarning paydo bo‘lishi qanday asoslangan?
8. «Yilon va Qarlug‘och» hikoyatidagi asosiy ziddiyat nimada? Bu ziddiyat qanday hal qilingan?
9. Hikoyatlar tilida qanday o‘ziga xosliklar e’tiborni tortadi? Ularda lug‘aviy, so‘z shakli va uslubiga ko‘ra qanday farqlar mavjud?
10. «Sulaymonning qarinchg‘a bilan so‘zlashgani» hikoyatini qismlarga  ajrating.  Har  bir  qismga  sarlavhalar  toping.
11. Hikoyat savol-javoblarga tayanadi. Ana shu suhbatda Sulay-mon va qarinchg‘aga xos qanday xislatlar namoyon bo‘l-moqda?
12. Hikoyatdagi so‘zlarning qo‘llanishiga e’tibor bering. Ayting-chi, qaysi gap qoliplari hozirgi tilimizdagidan farq qiladi?
13. Hikoyatlardagi dialoglarni yana bir marta o‘qib chiqing. Ularning vazifasini aniqlang.
14. Asardagi qaysi so‘zlar hozirgi adabiy tilimizda faol qo‘llan-maydi?
15. Hikoyatdagi qaysi so‘zlar tarkibidagi ayrim tovushlarda o‘zi-ga xoslik bor?
16. Tushum va qaratqich kelishigidagi so‘zlarning qo‘llanishiga e’tibor bering. Sababini izohlashga harakat qiling.
17. Endi quyidagi jadvalni to‘ldiring:

	T/r
	Eskirgan so‘zlar
	Ayrim tovushiga ko‘ra farqlanuvchi so‘zlar
	Arabcha
so‘zlar
	Forscha
so‘zlar

	1
	
	
	
	

	2
3
4

Kun hamalga1 kirdi ersa keldi olam navro‘zi, Kechdi bahman2 zamharir3 qish, qolmadi qori, buzi.

Kun kelu ming ko‘rki ortib tirilur o‘lmish jahon, Tong badizlab4 naqshi birla bezanur bu yer yuzi.

... O‘rlasa5 bulutlari gulchirar6 bog‘-u bo‘ston,
Tol yig‘ochlar7 yeng solishur o‘ynayurtek qo‘y-qo‘zi.

... Lola sag‘roqin8 icharda sayrar usrub9 sanduvach10, Turna un tortib o‘tarda sakrashur baqlan11, qo‘zi.

Ko‘kda o‘ynar, qo‘l solishur qug‘u12, qoz, qil13, qarlug‘och, Erda yugrub juft olishur os14, tiyin15, kish16, qunduzi.

Tol yig‘ochlar minbarinda to‘ti qush majlis tutar, Qumri, bulbul muqri17 bo‘lub un tuzar tun-kunduzi.

1 H a m a l – Quyosh yili hisobida birinchi oy nomi. Hozirgi mart oyiga to‘g‘ri keladi. Qo‘y burjining arabcha nomi. U «Qutadg‘u bilig»da Qo‘zi burji sifatida tilga olingan.
2 B a h m a n – Quyosh yili hisobida o‘n birinchi oy nomi. Hozirgi 22-yanvar–21-fevralga to‘g‘ri keladi.
3 Z a m h a r i r – sovuq, qahraton.
4 B a d i z – shakl, surat, rasm. Badizlamoq – rasm solmoq, rasm chizmoq.
5 O ‘ r l a m o q – yurmoq, yuqoriga ko‘tarilmoq.
6 G u l c h i r a m o q – gul ochmoq.
7 Y i g‘ a ch – daraxt.
8 S a g‘ r o q – idish, jom.
9 U s r u m a k – mast bo‘lmoq, sarxush bo‘lmoq.
10 S a n d u v a ch – bulbul.
11 B a q l a n – to‘qli, yosh qo‘zi.
12 Q u g‘ u – oqqush.
13 Q i l – qilquyruq.
14 O s – oq suvsar.
15 T i y i n – olmaxon.
16 Kish – olmaxonning bir turi.
17 M u q r i – qiroat qiluvchi, qori.

... Huri ayn1 ujmoh ichinda yeng solib tahsin qilur, Yoz uza mundog‘ g‘azallar aymishda Nosir Rabg‘uziy.

[bookmark: _TOC_250019]RABG‘UZIY SHE’RLARI HAQIDA

Nosiruddin Rabg‘uziy mahoratli nosirgina emas, nozik-tab shoir hamdir. «Qisasi Rabg‘uziy»dagi qissa va hikoyatlar orasida o‘nlab she’rlar ham mavjud. Bahor vasfiga bag‘ish-langan birinchi o‘zbek g‘azali ham Rabg‘uziy qalamiga man-sub. Jumladan, bahor haqidagi she’r shunday boshlanadi:

Kun hamalga kirdi ersa keldi olam navro‘zi, Kechdi bahman zamharir qish, qolmadi qori, buzi.

So‘ng olamning go‘zal bir manzara kasb etgani, atrofning, go‘zallashgani tavsiflanadi:

Kun kelu ming ko‘rki ortib tirilur o‘lmish jahon, Tong badizlab naqshi birla bezanur bu yer yuzi.

Tasvirda jonlantirish, sifatlash va o‘xshatishlar asosiy o‘rin tutadi. Muhimi, ularda Rabg‘uziyning tasavvur kuchi va ba-diiy mahorati ochiq ko‘rinadi.
Haqiqatan ham, bu o‘zbek adabiyotdagi ilk g‘azaldir. Rabg‘uziy g‘azalning barcha shakliy-badiiy talablarini mu-kammal darajada ado etgan.
Matla’dan  to  maqta’gacha  navro‘z  mavzusi  vasf  etila-di. Qofiyalarda qo‘llanilgan so‘zlar esa turkiy til tarovatini ko‘rsatuvchi omillardan biri bo‘lgan: navro‘zi, buzi, yuzi, yozi, tuzi, qo‘y-qo‘zi, juzi, qo‘zi, qunduzi, kunduzi, yulduzi.
O‘zbek adabiyotida maqta’da taxallusni qo‘llash ilk bor Rabg‘uziy ijodida uchraydi. Vazn ham yengil. G‘azal uchun turkiy adabiyotda keyinchalik eng ko‘p qo‘llangan vazn – ramal tanlab olingan.

1 H u r i	a y n – oq yuzli, qora sochli, qora ko‘zli go‘zal qiz.


	Kun ha-mal-ga
	kir-di er-sa
	kel-di o-lam
	nav-ro‘-zi

	– v – –
	– v – –
	– v – –
	– v –

	fo i lo tun
	fo i lo tun
	fo i lo tun
	fo i lun



	Kech-di bah-man
	zam-ha-rir qish
	qol-ma-di qo-
	ri bu-zi

	– v – –
	– v – –
	– v – –
	– v –

	fo i lo tun
	fo i lo tun
	fo i lo tun
	fo i lun



Ko‘rinib turganiday ramal vaznining rukni foilotun ohang-lariga tayanadi. Bir baytda bu rukn sakkiz marta qo‘llangani uchun musamman nomini oladi.
Oxirgi rukn avvalgilaridan qisqaroq, unda bir hijo kam. Uning ushbu shakli mahzuf deyiladi. Vaznning to‘liq nomi ramali musammani mahzufdir.
G‘azalning barcha baytlari hozirgi shaklida o‘zaro man-tiqiy bir ip bilan bog‘langan. Ana shu mantiqiy ip g‘azal yaxlitligini ta’minlamoqda. Uning o‘zagini navro‘z – ilk bahor tashkil etadi.
Dastlabki bayt umumiy axborot berishga yo‘naltirilgan: qishning o‘rniga bahorning kelishi ko‘rsatilgan. Bunda muallif munosabatining  ochiq  ifodalanishi  e’tiborni  tortadi.  Bahor-ga nisbatan olam navro‘zi ifodasi qo‘llansa, qishga nisbatan bahman (ayoz, qahraton, izg‘irin) zamharir (qirovli, qahraton, qattiq sovuq) sifatlashlari tanlangan.
Keyingi baytlar bahorning xususiy shakldagi tasvirini ko‘zda tutadi. Dastlab dunyoning yangidan chiroy ochgani (tirilur bu yer yuzi) qalamga olinadi.
Osmon va yerdagi o‘zgarishlar navbatdagi bayt qamroviga kiradi. Unda bulut va daraxtlarning o‘ziga xos manzarasi ko‘rsatilmoqda.
Lola, bulbul, turna, qo‘zi kabi so‘zlar bahorning turli belgilarini ko‘rsatish vositasi bo‘lgan.
Yer-osmon zidligi asosida bahorning o‘ziga xos tasvirini berish keyingi baytda ham davom etadi. Bahor osmonida qushlarning ko‘payishi qug‘u (oqqush), g‘oz, qil (qilquyruq), qarlug‘och (qaldirg‘och) vositasida ko‘rsatilsa, yerdagi harakat-

ning jonlanishi os (oq suvsar), tiyin (olmaxon), kish (qun-duzning bir turi), qunduz singari hayvonlar vositasida tas-virlangan.
Qadimgi turkiy tilda yig‘och so‘zi yog‘och ma’nosidan tashqari, asosan, daraxt tushunchasini ifodalagan. Navbatdagi baytda tilga olingan «tol yig‘ochlar minbarinda» ifodasi «tol daraxtning minbari (ya’ni shoxlari)da» xuddi shu ma’noni tashiydi. Bu baytda bir qator qushlar (to‘ti, qumri, bulbul) ning xonishi-sayrashi orqali bahor faslining tarovati yana bir bor ta’kidlanmoqda.
Bularning barchasi bahor fasli tasvirida shoirning o‘ziga xos yuksak mahoratidan dalolat beradi.
Savol va topshiriqlar 
1.

2.
3.
Rabg‘uziy
belgilang. Har  qaysi
g‘azalining  har  bir  baytidagi  tayanch  so‘zlarni
Ularni	izohlang.
baytga alohida sarlavhalar toping.
4.
Baytlar ketma-ketligidagi mantiqiy asosga e’tibor bering va
fikringizni  asoslashga  harakat  qiling.
She’rda  sanalgan  qush  va  hayvonlarning  hozirgi  nomlarini
aniqlang.  Shoir  ulardan  qaysi  maqsadda  foydalangan.
5. G‘azalda qo‘llangan she’r san’atlarini aniqlang va ularning vazifasini	tushuntiring.
6. G‘azalning vazni va qofiya tizimi haqida nima deya olasiz?
7. Rabg‘uziy she’rini yod oling.
8. «Rabg‘uziyga maktub» mavzusida ijodiy ish rejasini tuzing. Shu reja asosida ijodiy ish yozing.

(1441–1501)





«MAKORIM UL-AXLOQ»DAN1 PARCHALAR

Bolalik chog‘laridayoq ul hazratning muborak tillaridan o‘ta ajoyib va kutilmagan so‘zlar chiqar va [bu so‘zlarni] eshitganlar hayrat dengiziga g‘arq bo‘lardilar. Sohibqironning2 dong‘i taralgan ulug‘ otasi Sulton G‘iyosiddin Mansur (Alloh uning qabrini xursandchilik qandil [nur]lari bilan munavvar etsin), saodatli podshoh Mirzo Sulton Boyqaro hamda uning boshqa qarindoshlari va yaqinlari hamisha ushbu buyuklik gulbutasi g‘unchasiga mehribonlik va g‘amxo‘rlik ko‘zi bilan qarashar, uning ilhom3 nishonalariga ega bo‘lgan so‘zlarida

1 Xondamir taxallusi bilan tanilgan G‘iyosiddin Muhammad ibn Xoja Humomiddin ibn Xoja Jaloliddin Muhammad ibn Burhoniddin Muham-mad Sheroziy (1473/76–1534) – tarixchi va adib. U Alisher Navoiyning hayoti va ijodi haqida bir necha kitoblar yozgan. «Makorim ul-axloq» (1501) – ulardan biri. Asar Alisher Navoiy hayoti, faoliyati va ijodi hamda uning go‘zal fazilatlariga bag‘ishlangan bo‘lib, debocha, muqaddi-ma, o‘n maqsad (bob), xotima hamda Navoiyning qanday vafot etganligi to‘g‘risidagi bobdan iborat. [G‘iyosiddin Xondamir, Makorim ul-axloq, (fors tilidan sharqshunos Komiljon Rahimov tarjimasi), T.: Akademnashr, 2017. Asardan olingan matn shu nashrdan qisqartirib olindi].
2 Bu yerda Sohibqiron deganda Sulton Husayn Mirzo ko‘zda tutilmoqda.
3 Ilhom (arabcha) – 1) kutilmagan yangilik, ko‘zni ochuvchi yan-gilik, kashf, kashfiyot; 2) ilhom, ijodiy zavq holati; 3) islomiy ilmlarda: Xudoning bandalariga farishtalar tomonidan tushiriladigan, yuboriladigan o‘y, fikr, xayol, tushuncha ko‘rinishidagi yangilik, kashfiyot; Xudo to-monidan bandaning ko‘ngliga solingan, Yaratganning amri bilan bandaning ko‘nglidan o‘tadigan narsa.

uning saodatli kelajagi alomatlarini ko‘rib, ul hazratga nis-batan o‘ta iltifot va marhamat hissi bilan yashashardi.
Misra:
Ko‘ngil	ahli	uning	chehrasida	rahmat	ma’nosini	ko‘r-mishlar1.

* * *
... Hidoyatga erishgan Amir bolalik chog‘laridan umrining oxirlarigacha o‘z barakali vaqtining ko‘p qismini ilm egallash va kamolotga erishish ishiga sarflab, bir lahza bo‘lsa-da tur-li bilimlarni o‘rganish va har xil ko‘nikmalarni egallashdan tinmadi. Umrining eng yaxshi fasli bo‘lgan yoshlik yillari va yigitlik davrida mashhur olimlar yig‘ilgan va hurmatga sazo-vor fozillarning nufuzli markazi hisoblangan shavkatli Hirot shahrida katta sa’y-harakat va so‘z bilan ta’riflab bo‘lmay-digan g‘ayrat bilan [o‘sha zamondagi] mashhur kitoblarni mutolaa qilishga mashg‘ul bo‘ldi.

* * *
«Xusraviya» madrasasi Marv shahrida bino etilgan. Mad-rasaning bunday nomlanishining sababi shuki, Sohibqiron xusrav2 opasining o‘g‘li, Kichik Mirzo nomi bilan mash-hur bo‘lgan marhum shahzoda Mirzo Muhammad Sulton uning ilk g‘ishtini qo‘yib bergan. Shuning bilan birgalikda,
«xusraviya» so‘zining o‘zi abjad hisobida ushbu madrasaning qurilgan yilini bildiradi...
Ayniqsa, yigirma yil oldin bino etilgan «Ixlosiya» mad-rasasi va «Xalosiya» xonaqohi qurilganidan buyon to shu kunga qadar ushbu ikki tabarruk maskanga dunyoning turli mamlakatlari va burchaklaridan bir necha ming talaba kelib, qisqa vaqt ichida o‘z bilimlarini takomillashtirishga muvaf-faq bo‘ldilar hamda [ushbu ilm maskanlari haqqiga] duolar qilib va olqishlar aytib, o‘z yurtlariga qaytib ketdilar. Ush-bu jamoatga mansub bo‘lgan kishilardan ko‘pchiligi hozirgi

1 Forschadagi	asl i:
Ahli dil dar suvratash ma’niyi rahmat didaand.
2 X u s r a v – podshoh. Bu yerda Husayn Boyqaro nazarda tutilgan.


[image: ]
«Navoiy» videofilmidan lavha. Navoiy rolida O‘zbekistonda xizmat ko‘rsatgan artist Saidkomil Umarov
kunda shavkatli Hirot shahrida mudarrislik lavozimida faoli-yat ko‘rsatish sharafiga muyassardirlar. Ulardan ayrimlarining nomlari «Xulosat ul-axbor»ning xotima qismida keltirilgan.

* * *
She’rning o‘zi qasida, g‘azal, qit’a, ruboiy va masnaviy singari	bir	necha	turga	bo‘linadi.	Shoirlardan	bir	guruhi kuchli qobiliyatga ega bo‘lganliklari sababidan ushbu she’r turlarining barchasida she’r yozishgan, ulardan boshqa bir guruhi esa ta’blarining o‘tmasligi sababli bu turlarning ayrim-laridagina she’r aytishga harakat qilish bilan cheklanganlar. Allohga hamd va shukrlar bo‘lsinki, «Hazrat Sultonning yaqin kishisi» degan daraja va martabaga ega bo‘lgan ul oliy hazratning ushbu she’r turlarining barchasidagi mahorati shu darajaga yetgandiki, agar ilgarigi davrlarda yashab o‘tgan shoirlar  ul  hazratning  muborak  zamonlarigacha  yetib  kelish-
[image: ]

ganida [va ushbu saodatli zamonni ko‘rishganida] edi, she’r yozadigan daftarlarini yopib (ya’ni she’r yozishni yig‘ishtirib), dunyoning turli tomonlaridan uning fazilat makoni bo‘lgan ostonasi tomon shoshilgan bo‘lardilar.

* * *
... Mavlono Lutfiy1 ul hazratning endigina unib-o‘sib bo-rayotgan va yaxshi-yomonni ajratib boshlayotgan [o‘spirinlik] chog‘larida kunlardan bir kuni uning huzuriga borib, undan: – Biror g‘azal o‘qib berish orqali o‘z tafakkuringiz mah-sullarining yangi namunalaridan meni bahramand eting, –
deb iltimos qildi.
Ul hazrat matla’i quyidagicha bo‘lgan bir g‘azalni o‘qib berdi.
She’r:

Orazin yopqoch ko‘zumdin sochilur har lahza yosh, Bo‘ylakim, paydo bo‘lur yulduz nihon bo‘lg‘och quyosh.

Janob Mavlaviy bu ajoyib g‘azalni eshitib, hayrat den-giziga g‘arq bo‘ldi va uning tiliga shunday so‘zlar keldi:
– Xudoga qasam ichib aytamanki, agar iloji bo‘lganida edi, o‘zimning o‘n-o‘n ikki ming baytdan iborat bo‘lgan tur-kiy va forsiy g‘azallarimni birgina ushbu g‘azalga almashtir-gan va ushbu ayirboshlash natijasini katta muvaffaqiyat deb hisoblagan bo‘lardim.

* * *
Go‘zal xislatlarga ega bo‘lgan Amirning she’riy asarlari-dan biri Shayx Nizomiyning «Panj ganj» («Besh xazina») dostoniga muqobil tarzda yozilish sharafiga muyassar bo‘lgan yigirma yetti ming baytdan tashkil topgan turkiy «Xamsa» bo‘lib, bu kitobda ko‘pgina nozik ma’nolar va go‘zal fikrlar bayon etilgan.

1 Mavlono Lutfiy (1366–1465) – hirotlik o‘zbek shoiri, orif va mu-tafakkir, o‘z zamonasining «malik ul-kalom»i.

Hikoyat

Bir kuni hidoyat nasabli Amir asr namozini o‘qigandan so‘ng, har kunlik odatiga xilof ravishda, jamoat namoziga kelmagan kishilarni surishtirishga kirishmasdan, shosha-pisha o‘zlarining shaxsiy bog‘chalari tomon yo‘l oldilar va unchalik vaqt o‘tmasdan, tezda qaytib keldilar. Bundan ul hazratning xizmatida bo‘lgan mulozimlardan ayrimlari hayron bo‘ldilar. Ul hazrat bu holatni tushunib, o‘zidan gavharlar sochuvchi tillari bilan quyidagi so‘zlarni aytdilar:
– Masjidga kelayotgan chog‘imda falon joyda to‘xtab, tahorat qilgan edim. [Namoz chog‘ida] jamoat [bo‘lib namoz o‘quvchilar] safida turganimda yelkamga yopishib olgan bir chumolini  ko‘rdim.  Bildimki,  tahorat  qilgan  joyimda  men-ga ilashib olgan ekan. Agar yelkamdan tushib ketib, unga biror ozor yetsa va uyiga boradigan yo‘lni topolmay qolsa, uvoliga qolamanmi, deb qo‘rqdim. Shuning uchun ham namoz tugaganidan so‘ng shosha-pisha o‘sha tahorat qilgan joyimga bordim-da, uni o‘z uyasi oldiga qo‘yib yubordim va ko‘nglimni [o‘zim bilmagan holda Xudoning bir jonivoriga] jabr-zulm qilib qo‘yish xavotiridan xalos qildim.
Ul hazratning xizmatkorlari bu hikoyatni eshitib, uning benihoya rahmdilligidan hayrat dengiziga g‘arq bo‘lishdi hamda tillariga [ul hazratning haqlariga] duo-yu hamd-u sanolar  keltirishdi.

Hikoyat

[Hijriy-qamariy] 905-yili1 saodat nishonli shahzoda Mu-hammad Muhsin Mirzo mamlakatning ayrim ehtiyojlari uchun Sabzavor qal’asiga ma’lum miqdor g‘alla zaxira qi-lishga qaror qildi. Biroq u viloyatda g‘alla kam edi. Shunda amirlar va noiblardan bir guruhi shunday dedilar:
– Bu shaharda Hazrat Sultonning yaqin kishisining juda ko‘p g‘allasi bor. Umidimiz shuki, agar oliy farmon chiqa-

1 Milodiy 1500-yil.

rilib, o‘sha g‘alladan zarur bo‘lgan miqdorini qarz olib za-xira qilsak-da, imkoni bo‘lganda ushbu qarzni ul janobning vakillariga qaytarsak.
Go‘zal xulqli shahzoda ularga shunday javob berdi:
– Amir janoblarining g‘allalaridan biror qismini olish u yoqda tursin, hatto unga hech kim to‘g‘ridan to‘g‘ri ko‘z tashlay olmaydi.
Bu to‘g‘rida oliy nasabli Amirning qulog‘iga yetib bor-gach, shahzoda haqqiga duolar qilib, Sabzavorda qancha g‘allasi bo‘lsa, hammasini o‘sha janobga tortiq qildi. [Ul hazrat] bu to‘g‘rida noiblaridan biriga maktub [ham] yozib, unda quyidagi so‘zlarni keltirdilar:
«Xudoga qasam ichib aytamanki, agar har bir bug‘doy doni o‘rniga bir donadan marvarid bo‘lganida edi, u kishi-dan ayamagan va ularning hammasini tortiq qilib, o‘z shahzodamning qalbiga mehr va muhabbat urug‘ini ekkan bo‘lardim».
Savol va topshiriqlar 

1. «Makorim ul-axloq»da tasvirlangan Alisher Navoiy shaxsiyati haqida nima deya olasiz?
2. Xondamir tasviri va sizning tasavvuringizdagi Navoiy siy-mosidagi  o‘xshash  va  farqli  jihatlarni  gapirib  bering.
3. Navoiyning bilim olishga bo‘lgan munosabati qanday tas-virlangan.
4. Marv shahrida qurilgan madrasaga nima uchun «Xusraviya» nomi berilgan? Matnga tayanib izohlang.
5. Navoiy qurdirgan binolarning tarixiy, ilmiy hamda amaliy ahamiyati haqida matnda nima deyilganini toping va ularni izohlang.
6. Asarda Navoiyning badiiy mahorati va ijodiy salohiyati haqida  nimalar  deyilgan?  Ularni  o‘qing  va  tushuntiring.
7. Lutfiyning Navoiy iste’dodiga bergan bahosini yana bir marta o‘qing va bu haqdagi mulohazalaringiz bilan o‘rtoqla-shing.
8. «Hikoyat» sarlavhali matnlarni o‘qing. Ularda Navoiyning tabiatga, shuningdek, o‘z yaqinlariga bo‘lgan munosabat-larining qanday ifodalanganini o‘z so‘zlaringiz bilan aytib bering.

[bookmark: _TOC_250017]SADDI  ISKANDARIY
(Dostondan parcha)

XXXIX bob

Iskandarning Kashmir shahrig‘a yetgandin so‘ngra Malluning tilism qo‘rg‘onidin Kashmirdin yel bila o‘tni o‘g‘urlag‘oni va ul viloyatni bir o‘luk jismdekki, nafasi munqate’ va g‘ariziy harorati muntafe’ bo‘lmish bo‘lg‘ay qilg‘oni va Aflotunning ul  tilismni  ochqoni  va  yashurg‘on  yel  bila  Malluning hayotin barbod etib, maxfiy o‘t sharor va axgarin aning xirmani umrig‘a sochqoni va Iskandarning Mallu o‘rnida Feruzning charog‘i davlatin yorutqoni

Ki, Mallu chu azm etti qo‘rg‘onig‘a, Tiriklikni minnat tutub jonig‘a.

Skandar kelib oldi taxtin aning, Qilib tiyra  iqbol-u  baxtin  aning.

Ulusqa berib adli birla navid1, Ulus borcha adlig‘a bog‘lab umid.

Mute’ o‘ldilar hukm-u farmonig‘a, Ko‘ngul bog‘labon lutf-u ehsonig‘a.

Xabar so‘rdi chun Mallu ahvolidin, Bu yanglig‘ dedilar xabar holidin

Ki: «Shoh savlatidin firoriydurur2, Falon qal’a ichra hisoriydurur3.

Hamul sehr yoxud tilisme so‘zi Ki, elchi qoshida degandur o‘zi».

1 N a v i d  – xushxabar, sevinchli xabar.
2 F i r o r i y  – qochqin, qochqinchi, qochoq.
3 H i s o r i y – o‘rab olingan, qo‘rg‘onga qamalgan; qo‘rg‘onda tu-ruvchi.

Tamomini sharh ettilar mo‘-bamo‘1, Xud anglab edi shohi farxundaxo‘2.

Chu ul bir ajab nav’ surat edi, Aning fikrin etmak zarurat edi.

Yana majmayi dilkushoy istadi, Bilik ahlidin anda roy3 istadi.

Tanur o‘lmayin kunduz otashfishon4, Kecha sham’da shu’ladin yo‘q nishon.

Ajab ishki, chun yeldin erdi farog‘, Nedin qolmadi o‘chmayin bir charog‘.

Isig‘din nazar sham’ig‘a xiraliq, Sovug‘din yonar sham’g‘a tiyraliq.

Ul uch kunda el bo‘ldi andoq zabun Ki, bo‘ldi engaklarga qo‘llar sutun.

Filotun harimig‘a yuz qo‘ydi shoh, Aningdekki shah, borcha xayl-u sipoh.

Filotun qilib azm dargohg‘a, Tilab xilvat o‘ldi yaqin shohg‘a.

Bu so‘zni bilib arz qilmog‘ni farz, Burundin nihoyatg‘acha qildi arz.

Shah anglab, bo‘lub hayratoyin anga, Dedi aylab ehson-u tahsin anga

Ki: «Bu ish butarga topildi jihat,
Ne  nav’  emdi  dono  ko‘rar  maslahat?»

1 M o‘ - b a m o‘  – birma-bir, tugal, to‘la.
2 F a r x u n d a x o‘ – qutlug‘ tabiatli; xushfe’l.
3 R o y  – 1) fikr, qarash; 2) hind podshohlarining unvoni.
4 O t a sh f i sh o n  – o‘t sochuvchi.


[image: ]
Iskandarning donishmandlar bilan suhbati.
«Saddi Iskandariy» dostoniga ishlangan miniatyura
[image: ]

Duo aylabon surdi dono maqol
Ki: «Ey shavkatingg‘a falak poymol!»

Skandar alarni ko‘rub bo‘ldi shod, Hamul shodliqda qilib Haqni yod...

Iki lavhni  tepti  ul  nav’  rust
Ki, yemruldi-yu tashqari chiqti chust.

Ikov tiktilar ko‘zni qo‘rg‘on sari,
Ne qo‘rg‘on  sari,  sun’i  Yazdon  sari.

Necha kimsakim qoldi bo‘lmay halok, Biri bor edi Mallu ibni Mabok.

Yana o‘g‘likim, oti Feruz edi, Qizikim,  mahi  olamafro‘z1  edi.

Skandar qoshig‘a kelib qo‘ydi bosh, Boshin chun ko‘tardi, debon to‘kti yosh

Ki: «Shoho, qoshingda gunahkormen, Jazo har ne qilsang – sazovormen!

Agar afv jurmumg‘a shomildurur2, Tirilmak manga asru mushkildurur».

Ko‘rub shoh ul ajz-u taslimni, Chiqordi aning ko‘nglidin bimni.

Dedi: «Bizdin ermas edi bu sitez3, Sen o‘z boshinga tortting tig‘i tez.

Skandarki, mulkida mehmon edi, Chu kech yetti, tortar nima jon edi.

1 O l a m a f r o‘ z  – dunyoni yorituvchi.
2 Sh o m i l  – yoyilgan, o‘rab olingan; umumga tegishli.
3 S i t e z  – kek, xusumat, dushmanlik; zulm; urush, janjal.

Chu ul shohg‘a qildi jonin nisor, Gado etti naqdi nihonin nisor.
Yukungach, tilab shoh Feruzni, Uzotib kalomi dilafruzni
Dedi: «Chora yo‘q Tengri taqdirig‘a, Azaldan qazo1 kilki tahririg‘a.
Jahon ichra bo‘lsun gado, yo‘qsa shoh, Budur barchaning yo‘li beishtiboh2.
Senikim, bu mulk uzra shoh ayladim, Bu kishvarda kishvarpanoh ayladim.
Kerak lutf-u ehson shior aylasang, Adolat yo‘lin ixtiyor aylasang.
Raiyatqa3 sendin yetib shodlig‘, Mamolikka4 yuz qo‘ysa obodlig‘».
Otamning bo‘lub erdi yoshi uluq, Men af’olidin5 bor edim qayg‘uluq.
Berib pand, so‘zlar dedim ko‘p qatig‘, Chu davlat yonib erdi, so‘z ne asig‘?
Chu men bar yedim6 shoh insofidin, Umidim budur Tengri altofidin.
Shah ul so‘zlarin chun nigoh ayladi, Oto mulkida oni shoh ayladi.
Chu bordi kuhan pir o‘lub notavon, Aning o‘rnida tutti yer navjuvon.

1 Q a z o  – taqdir.
2 B e i sh t i b o h  – shubhasiz.
3 R a i y a t  – xalq, el.
4 M a m o l i k  – mamlakat, yurt.
5 A f ’ o l  – fe’l-atvor.
6 B a r	y e m o q  – naf ko‘rmoq, bahra olmoq.

XXXIX bob
(Nasriy bayoni)
Iskandarning Kashmir shahriga yetgandan so‘ngra Malluning Kashmirdagi tilsim qo‘rg‘onidan yel bilan o‘tni o‘g‘irlagani; jodu natijasida bu viloyatning o‘lik jismdek nafasi o‘chgani; harorati so‘ngani; Aflotun bu tilsimni ochgani va yashirilgan yel bilan Malluning hayotini barbod etib, maxfiy о‘t alan-gasi bilan uning umr xirmonini kuydirgani va Iskandarning Mallu o‘rnida Feruzning davlat chirog‘ini yoritgani
Mallu o‘z jonini saqlash umidida tilsim qo‘rg‘onga qarab azm etdi.
Iskandar kelib uning taxtini oldi va iqbol va baxtini qora qildi.
U adolat baxsh etish bilan el-ulusni shodlantirdi, el uning adolat haqidagi va’dasidan juda umidvor bo‘lib qoldi.
Xaloyiq Iskandarning hukm va farmonlariga mute’ bo‘lib, lutf-u ehsoniga ko‘ngil bog‘ladi.
So‘ngra u Malluning hol-ahvolidan xabar so‘radi. U haq-da xaloyiq bunday dedi:
«Mallu Sizning savlatingizni ko‘rib, qochib qoldi. U falon qal’a ichida bekinib yotibdi.
Bu o‘sha sehr yoxud tilsim qo‘rg‘on bo‘lib, sizning elchingizga  bu  haqda  Malluning  o‘zi  gapirib  bergan  edi», –  deb  voqeani  ipidan-ignasigacha  sharhlab  berdilar.
Muborak fazilatli shohning o‘zi ham xuddi shunday tu-shunchada edi.
Haqiqatda ham, ajabtovur manzarani ko‘z oldiga keltirdi, binobarin, fikr yuritib bir qarorga kelishi kerak edi.
Yana tag‘in Iskandar kishi ko‘nglini xursand qiladigan dilkusho majlis chaqirib, bilim ahlidan u haqda fikr so‘radi.
Xullasi kalom, o‘t va yel yo‘qolib qoldi, odamlaming issiq  dami  o‘t-u  sovuq  ohi  yel  bo‘lib  qoldi.
Kunduzi tandirda olov yonmas, kechasi shamlarda shu’ladan  asar  ko‘rinmas  edi.
Ajablanarligi shundaki, o‘chib qolish xavfi bo‘lgani uchun chirog‘ yeldan uzoq turishi lozim edi, endi yel yo‘g‘ida nechun bitta ham o‘chmagan chiroq qolmadi?
Issiqdan shamning ko‘zi xira-yu, sovuqdan yonib turgan sham qorayib qoldi.

Bu uch kun ichida xalq shunday xafa bo‘lib ketdiki, boshlari  qotib,  qo‘llari  engaklariga  ustun  bo‘lib  qoldi.
…Aflotun mana shu yuqoridagi afsonadan xabari borligi tufayli, shoh bilan ahd-paymon qilib, ishga kirishgan edi.
O‘sha afsonada ko‘rsatilgan belgini topish uchun uch kun sinchkovlik bilan mo‘ljaldagi joylarni axtardi va chohning boshini topdi. Endi sehrgarlarning jazosini berish qolgan edi. Shoh va uning yonidagi xaloyiqqa (tasalli berib) jo‘nat-gach,  o‘zi  turadigan  va  asbob-anjomlarini  qo‘yadigan  bosh-
panasini  chohning  yaqiniga  olib  borib  qo‘ndirdi.
Quyosh yer chohini makon qilgan, osmon yulduzlar til-simini namoyon aylagan paytda,
Aflotun qarorgohga borib, shohni bir xilvat joyga chaqirib, uning yoniga keldi.
Bu sehr haqidagi sirlarni boshdan-oyoq unga arz qilishni o‘ziga farz deb bildi.
Shoh sehrning sirini anglab, juda hayratda qoldi, Aflo-tunga bir qancha ehsonlar berib, dedi:
· Demak, bu ishni bitirishning yo‘li topilibdi, endi dono ustoz qanday maslahatni ravo ko‘radilar?
Donishmand duo bilan so‘z boshlab, bunday dedi: – Ey, o‘z shavkati bilan falakni ham poymol etgan!..
Iskandar ularni ko‘rib xursand bo‘ldi va ayni paytda Tangriga sig‘inib turib, [Jomosb kitobida yozilganiday] ikki lavhani shunday kuch bilan tepdiki, ularning ikkisi ham qulab  tushdi  va  shohning  o‘zi  tezda  tashqariga  qochdi.
Shu onda Iskandar bilan Aflotun ikkovlari qo‘rg‘on to-mon, yo‘q, qo‘rg‘on tomon emas, Tangrining qudratiga ko‘z tikdilar.
Tirik qolganlar orasida Mallu ibn Mabok va uning Feruz otli o‘g‘li, olamga nur sochuvchi oydek qizi ham bor edi.
U Iskandar oldiga kelib, boshini yerga qo‘ydi va bir nafasdan so‘ng boshini ko‘targach, ko‘z yoshlarini to‘ka-to‘ka dedi:
· Ey shoh, sening qoshingda gunohkorman. Har qancha jazo bersang, sazovorman.
Agar gunohimni avf etishni lozim ko‘rganingda ham mening  tirik  qolishim  juda  mahol.

Garchi o‘tdan mening hayotim saqlanib qolgan bo‘lsa ham  baribir,  sening  qarshingdagi  uyat  -o‘limdan  qattiq.
Shoh uning ojizligi va taslim bo‘lganini ko‘rib, Mallu ko‘nglidan  xavf-xatarni  ko‘tarish  uchun  dedi:
– Biz senga bunday dushmanlik qilmoqchi emas edik, lekin sen o‘z boshingga o‘zing tig‘ tortding...
Iskandar Malluning mamlakatida mehmon edi, kech kiri-shi bilan mezbonning mehmonga tortadigan narsasi jon bo‘ldi.
Xuddi gado bekitib qo‘ygan narsasini mehmonga nisor qilganday.
Mallu  o‘z  jonini  shohga  nisor  ayladi.
Bular	yukunib	bo‘lgach,	shoh	Feruzni	chaqirib,	shirin so‘z	boshladi:
– Azaldan qazo qalami bilan yozilgan Tangri taqdiriga chora yo‘q.
Bu	jahonda	 xoh	shoh	va	xoh	gado	bo‘lsin,	hamma, shubhasiz,	shu	o‘lim		yo‘lidan		boradi.
Shioring lutf-ehson bo‘lishi, adolat yo‘lini tutishing zarur. Fuqaro  sendan  shod-xurram  bo‘lsa-yu,  mamlakat  obod-
likka yuz tutsa, degan umiddaman! – dedi.
Otamning yoshi ulg‘ayib qarib qolgach, uning ishlaridan men tashvishlanib yurar edim...
Pand-nasihatlar qildim, qattiq gaplar ham aytdim.
Iqboli	davlati	qaytgan	ekan,	hech	qanday	so‘z	ta’sir qilmadi.
Shoh insoflaridan men bahra oldim.
Iskandar uning so‘zlariga qarab turib, otasining o‘rniga uni shoh qilib tayinladi.
Yoshi o‘tgan qariya, kuch-quvvatdan qolib, bu dunyoni tark etgan ekan, uning o‘rnini yosh yigit egallashi kerak!
Savol va topshiriqlar 

1. Mazkur bobda Iskandarning adolatparvarligi haqida nimalar deyilgan? Ularni matndan toping va izohlang.
2. Dostondan olingan parchalarda ayrim tarixiy va adabiy asarlarning nomlari ham keltirilgan. Ularning sababini ayting va bajarayotgan vazifasini izohlang.



3. Bobda fantastik va hayotiy voqea-hodisalar tasviri ham mavjud. Navoiy ularda qanday badiiy maqsadlarni ko‘zda tutgan?
4. Aflotun boshliq olimlarning Mallu boshliq sehr-u joduchi-lar ustidan qozonilgan g‘alaba bilan Navoiy qanday badi-iy-g‘oyaviy niyatni nazarda tutgan?
5. Bobdagi shoh va raiyat munosabatlari haqidagi misralarni toping, ularni izohlang.
6. Shahzoda Feruz shaxsiyati haqida sizda qanday tasavvur paydo  bo‘ldi?  Mulohazalaringizni  bildiring.
7. Nasriy bayondagi quyidagi fikrni o‘qing va uni asliyat bilan solishtiring: «Bular yukunib bo‘lgach, shoh Feruzni chaqirib, shirin kalom boshladi».

XL bob
Sabo subhining sabohati ta’rifldakim, nafas-nafas andin yorug‘luq yuzlanur va shabob gulzorining nazohati vasfida-kim, lahza-lahza andin ochug‘luq dast berur va ul ayyomda quyoshdek sajdadin yuzni yorutmoq targ‘ibi va bu faslda binafshadek toatqa qad nigun qilmoq tahrisi
Na farxunda1 axtardurur2 ul kishi Ki, toat yigitlikta bo‘lg‘ay ishi.
O‘yun vaqtida tark qilg‘ay o‘yun,
Nekim Tengri amr etti – sung‘ay bo‘yun.
Rizo kasbini bartaraf qilmag‘ay, Zalolatda  umrin  talaf  qilmag‘ay.
Niamkim sanga Haq nasib aylamish, Agarchi ani behisib aylamish.
Eshit gar tilarsen aning rozini, Ki, aytay ko‘pidin sanga ozini.
Adamdin sanga berdi avval vujud, Nabudungni qildi karam birla bud.

1 F a r x u n d a  – qutlug‘, baxtli, saodatli.
2 A x t a r  – yulduz.

Tufuliyat ayyomidin to shabob, Vujudungg‘a yetkurmadi pech-u tob,
Ne mushkil ishingda qilib yorlig‘, Balolardin etti nigahdorlig‘.
Jamolingni jannatmisol ayladi, Bo‘yung to‘bioso nihol ayladi.
Chu afsungar etti ko‘zung jodusin, Anga soldi oshub-u noz uyqusin.
Jamolingni tovusi zeb ayladi, Karashmangni  obidfireb  ayladi.
Sukunungda zeboliq etti ayon, Xiromingda ra’noliq etti bayon.
Boshingdin-ayog‘ingg‘acha xubluq, Oyog‘din boshingg‘acha mahbubluq.
Bulardin o‘gun berdi aql-u havos, Seni qildi har qaysig‘a rahshunos.
Niam zohir aylab samo to ba arz, Sanga qildi bir necha qullug‘ni farz.
Yigitlikki ayyomi toatdurur,
Sanga bu sifat jahl-u1 g‘aflatdurur.
Qilib «hay» deguncha bu vodini tay2, Chu qo‘ysang qariliq tariqig‘a3 pay4,
Xud5 o‘lmas tarab6 yeli ul dam vazon7, Yetar umr bog‘ig‘a fasli xazon.

1 J a h l  – nodonlik, bilimsizlik; g‘aflat, jaholat.
2 T a y	q i l m o q  – bosib o‘tmoq.
3 Q a r i l i q	t a r i q i – qarilik chog‘i, aynan qarilik mazhabi.
4 P a y – oyoq; pay qo‘ymoq – oyoq qo‘ymoq, yurmoq, kirmoq.
5 X u d  – o‘z-o‘zicha.
6 T a r a b – xursandchilik, shodlik.
7 V a z o n	– esib turuvchi (yel, shamol).

Agarchi ilik titrar ul bargvash1, Tomurlar qurur o‘ylakim obkash2.

Agar qo‘psa3 qad mili chavgon4 kibi, Taharrukda5 bosh go‘yi g‘alton6 kibi.

Yo‘q ersa yurumak ne imkon yana, Aso shaklidin qo‘lda chavgon yana.

Birov bo‘lsa bu nav’ ranjozmoy7, Anga solim8 o‘lg‘aymu tadbir-u roy9.

Tavono10 ekan chog‘da aylab gunoh, Ne sud11 aylagan vaqt umrin taboh12.

Yigitlik erur qulluq etmak chog‘i, Qariliq erur chunki ketmak chog‘i.

Xusho13 ulki, umrin taboh etmadi, Qilur ishlarin qilmayin ketmadi.




1 B a r g v a sh – barg singari.
2 O b k a sh – yaproqdagi tomirlar (tok, o‘rik barglari so‘liganiga, kuzgi holatiga ko‘z yugurtiring).
3 Q o‘ p m o q  – turmoq, o‘rnidan turmoq.
4 Ch a v g o n – chavgon o‘yinida to‘p (koptok)ni urish uchun qo‘lla-nadigan uchi egri tayoq. Mili chavgon – chavgon tayog‘i.
5 T a h a r r u k  – harakat, titroq.
6 G o‘ y – chavgon o‘yinidagi to‘p. Go‘yi g‘alton – yumaloq koptok.
7 R a n j o z m o y  – ranj ko‘ruvchi.
8 S o l i m  – sog‘lom, to‘g‘ri.
9 R o y  – yo‘l; fikr.
10 T a v o n o  – quvvatli, sog‘lom.
11 N e	s u d  – nima foyda?
12 T a b o h  –	xarob, vayron, buzilgan.
13 X u sh o  – qanday yaxshi!

Iskandar Chin mulkida.
«Saddi Iskandariy» dostoniga ishlangan miniatyura

XL bob
(Nasriy bayoni)

Yoshlik yelining sabohati – go‘zalligi (undan o‘qtin-o‘qtin yorug‘lik yuzlanur) va yigitlik gulzorining tozaligi (uning gullari har lahzada ochilib turgay). Yoshlikning shunday go‘zal damlarida quyoshdek yostiqdan bosh ko‘tarib, ochiq chehrani ko‘rsatmoq
va bu faslda binafshadek belni bukib, mehnat va toatga bo‘yin qo‘ymoq zarurligi haqida

Yigitlik chog‘idanoq mehnat va toatga bo‘ysungan kishining yulduzi naqadar qutlug‘!
U avji o‘ynab-kuladigan paytida Tangri nimani buyurgan bo‘lsa, shuni qiladi.
U Tangri buyurgan ishni bajarmay, boshqa behuda ishlarga qo‘l urib, o‘z umrini o‘tkazmaydi.
Axir bu kabi befoyda o‘yin-kulgilar besh-olti kunlik bo‘lib, oqibati yaxshilikka olib bormaydi.
Senga Xudo tarafidan nasib qilmish ne’matlarning son-sa-nog‘i yo‘q. Sen ana shu ne’matlarning shukrini qilib yashashing kerak.
Kimning zehni o‘tkir bo‘lsa, bu aytganlarni, albatta, ado eta oladi. Shular haqida, hammasini emas, bir ozginasini men ga-piray, sen eshitgin:
Boshlab, Tangri yo‘qlikdan senga vujud berdi, ya’ni o‘z kara-mi bilan seni yo‘qdan bor qildi.
Go‘daklik paytingdan to o‘spirinlik chog‘inggacha boshingga hech qanday g‘am-g‘ussa solmadi.
Mushkul — og‘ir kunlarda o‘z mehribonligi bilan seni balo-lardan himoya qildi.
Bu davrda jamolingni jannatmisol-u qaddu-qomatingni jan-natdagi tubi nomli daraxtdan ham go‘zal va navnihol ayladi.
Ko‘zingni kishini sehrlaydigan darajada o‘tkir va har narsa-ga hayajonlanib boquvchi qilgani holda, unga noz uyqusini ham berdi.
Sunbul sochlaringni jingalak etib, kishilar ko‘nglini qarmoq-day o‘zi tomon ilintirishga qodir ayladi.

Kipriklaringdan nayzalar paydo qilib, nayzador bahodirlar-ning ixtiyorini sening qo‘lingga berdi.
Jamolingni tovusday zebo aylagani holda, noz-karashma-yu jilva bilan qarashingni har narsadan parhez qiladigan — taqvodor zotlarni ham beixtiyor o‘ziga maftun etuvchi qildi.
O‘tirganingda zebo ko‘rinuvchi, yurganingda esa mag‘rurlik namoyish etdi.
Boshingdan oyog‘inggacha go‘zallig-u oyog‘ingdan boshing-gacha mahbublik namoyondir.
Bulardan bo‘lak yana aql-u idrok kabi fazilatlar berib, seni ko‘pchilikka rahbar va boshliq ham qildi.
Shu kabi osmon va yerda bo‘lmish bir qancha ne’matlarni bergach, senga bir necha ishni farz qilib buyurdi.
O‘spirinlik chog‘lari mehnat va toat ayyomlaridir, senda esa buning aksincha, jahl va g‘aflat avj olgan.
Hash-pash deguncha, bu o‘spirinlik chog‘i o‘tib, qarilik ko‘chasiga qadam qo‘ysang, keyin bu kabi shodlik yeli esmaydi, aksincha, bu paytda umr bog‘i kuz fasliga kiradi.
Quvvatsizlik natijasida ko‘z oldilaring qorong‘ilashgani tufay-li, uydan ko‘chaga chiqolmay, hech kimga qo‘shilolmay qolasan.
U tugunlar tomirlarga og‘irlik solgani kabi, qiladigan ishingga ham yuz xil mone’lik ko‘rsatadi.
U agar o‘rnidan turmoqchi bo‘lsa, qaddi uchi egilgan tayoq-day bukiladi, bosh esa o‘z harakati bilan yumaloq koptokka o‘xshaydi.
Agar bir bechora shu darajada ranj-mashaqqatga tushib qol-gan bo‘lsa, uni aql va tadbir bilan tuzatib bo‘ladimi? Yo‘q, aslo! Axir, kuch-quvvati bor vaqtida gunoh ishlar bilan yosh umri-
ni o‘tkazib, endi holdan toygan paytda toat qilaman, deyishdan nima foyda?
O‘spirinlik davri – mehnat-riyozat chog‘idir, qarilik esa u dunyoga ketish arafasidir.
Baxtli va aqlli odam yosh umrini bekorga o‘tkazmaydi, qila-digan ishlarini qilib, murodiga yetmasdan – bu dunyodan ket-maydi.


[image: ]
Iskandar va jon berayotgan Doro.
«Saddi Iskandariy» dostoniga ishlangan miniatyura

Savol va topshiriqlar 

1. Matn sarlavhasini o‘qing. Gap nima haqida boryapti deb o‘ylaysiz?
2. Siz toat-ibodat deganda nimalarni tushunasiz? Jaholat va g‘aflat	deganda-chi?
3. Bobni diqqat bilan o‘qing. Navoiy «baxtiyor yoshlik» de-ganda  nimani  nazarda  tutgan,  deb  o‘ylaysiz?
4. Matndagi qarilikning belgilari ko‘rsatilgan o‘rinlarni toping, ularni izohlashga harakat qiling.
5. Yigitlik va qarilik haqidagi misralarni o‘qing va ularga o‘z munosabatingizni	bildiring.
6. Yoshlik, yigitlik davrini munosib o‘tkazganligi uchun qarigan chog‘ida ham hurmat-e’tibor topgan kishilarni bilasizmi?
7. Quyidagi baytni o‘qing va uning nasriy bayondagi muqo-bilini topib, ularni sharhlang:
Yigitlik erur qulluq etmak chog‘i, Qariliq erur chunki ketmak chog‘i.

XLI  bob
Ul g‘ofil yigit hikoyatikim, voqif pir nasihati qadrin bilmadi, ish vaqtidin o‘tgandin so‘ngra pushaytnonlig‘i sud qilmadi
Eshittimki, bir turfa1 barno2 edi, Yuzi dilkash-u3 qaddi ra’no4 edi.
Emas erdi bir lahza berud-u5 may, Agar navbahor-u va gar fasli day6.
Bor edi javorinda7 ahli dile, Tariqatning odobida komile.

1 T u r f a  – qiziq, ajablanarli.
2 B a r n o  – go‘zal, chiroyli.
3 D i l k a sh – dilni o‘ziga tortadigan, yoqimli.
4 R a ’ n o  – latif, zebo, dilkash.
5 R u d  – rud,cholg‘u asbobi.
6 D a y  – qish.
7 J a v o r i  – yaqin atrof.

Kelib erdi qo‘shnilig‘idin batang
Ki, bor erdi g‘avg‘o anga bedarang.
Nasihat qilur erdi ko‘p dilpazir1, Vale bo‘lmas erdi anga joygir2.
Necha pand ila topsa erdi xitob3, Berur erdi nosihqa4 mundoq javob
Ki: «Bordur yigitlik farog‘at chog‘i, Qariliq erur zuhd-u toat chog‘i.
Shabob5 andakim uzr qo‘lg‘usidur, Vara’6 aylamak vaqti bo‘lg‘usidur».
Shabob o‘tti-yu quvvati qolmadi, Dedi: «Toat aylay», qila olmadi.
Ham o‘lmish edi fisq7 odat anga, Base sa’b8 erdi ibodat anga.
Chu ko‘rdiki, umr o‘ldi yaksar9 taboh10, Yana yetti sarvaqtig‘a11 piri roh.
Kelib naz’12 vaqti aning boshig‘a, Sukun tutti rahm aylabon qoshig‘a.
Nekim qilg‘onidin pushaymon ko‘rub, Zamirini13 benuri imon ko‘rub.

1 D i l p a z i r  – ko‘ngilga yoqadigan, yoqimli.
2 J o y g i r  – o‘rin oluvchi, joylashuvchi.
3 X i t o b  – murojaat.
4 N o s i h  – nasihat qiluvchi, o‘git beruvchi.
5 Sh a b o b  – yosh, yosh yigit.
6 V a r a ’ – taqvo, parhezkorlik.
7 F i s q  – gunoh ishlar bilan mashg‘ullik; yomonlik qilish.
8 S a ’ b  – qiyin, og‘ir.
9 Y a k s a r  – boshdan oyoq, butkul.
10 T a b o h  – buzuq, xarob, vayron.
11 S a r v a q t  – yo‘qlab kelish, ziyorat.
12 N a z ’ – jon chiqish.
13 Z a m i r  – dil, ko‘ngil; o‘y, xotira.

Dedi: «Pand berdim, vale qilmading, Bu kun ollinga kelmagin bilmading».

Dedi: «Tajribam yo‘q edi, ey rafiq, Su uzmakni o‘rganmay o‘ldum g‘ariq1.

Qarilig‘da gar bilsam erdi bu hol, Yigitlik chog‘i qilmas erdim vabol2.

Dedikim: «Otangga necha umr edi?» Hisob aylabon: «Yuz o‘n iki», – dedi.

Dedi: «U1 ham o‘lmish edi notavon?»3 Eshitguchi tasdiq qildi ravon.

Kulub dedi sohibdil: «Ey bulhavas4, Emasmu edi tajribang muncha bas?»

Angakim yetar Tengridin mavhiba5, Kerak o‘zgalar holidin tajriba.

XLI bob
(Nasriy bayoni)

Hayotining har bir holatidan voqif bo‘lgan tajribali keksa nasihatining qadrini bilmagan, fursat o‘tgandan so‘ng esa behuda pushaymon bo‘lgan g‘ofil yigit haqida

Eshitishimcha, bir ajoyib barno yigit bor bo‘lib, uning yuzi jozibali va qaddi ra’nodek go‘zal edi.
U xoh qish va xoh bahorda bo‘lsin, bir iahza umrini maysiz, musiqasiz o‘tkazmas edi.

1 G‘ a r i q	o‘ l m o q  – g‘arq bo‘lmoq, cho‘kmoq.
2 V a b o l  – uvol, gunoh; nojoyiz.
3 N o t a v o n  – zaif, quvvatsiz; ojiz.
4 B u l h a v a s  – havasga berilgan, yengiltak.
5 M a v h i b a  – ato, baxshish, ehson.

Shu yigitning yaqinida bir dili рок qo‘shnisi bo‘lib, u ha-yotning hamma уо‘1-yo‘riqlaridan, dunyoning achchiq-chu-chugi, issiq-sovuqlaridan to‘la xabardor edi.
Shu odam bu yigitga qo‘shni bo‘lganidan siqilar, chunki u har kuni deyarli janjal-suron qilib, joniga tegar edi.
O‘git beruvchi unga ko‘pgina foydali nasihatlar qilardi-yu, ammo hech qanday ta’sir qilmas, aksincha, u yigit nasihat-go‘yga tubandagicha javob qilar edi:
– Yigitlik chog‘i – o‘yin-kulgi, rohat qilish davri, qarilik esa -mehnat va toat-ibodat davridir.
Yoshlikda qilingan hamma gunohlar kechiriladi, keyincha mehnat va ibodat qiladigan vaqt ham keladi, o‘shanda qila-miz, – derdi.
Bu yigitning «ha» demay yoshligi o‘tib, kuch-quvvatdan qoldi.
Toat-ibodat  qilay  deganida  esa  qila  olmadi.
U, axir, axloqsizlik va yaramas ishlarga odatlangan bo‘lib, unga mehnat-ibodat kabi hayotiy zaruratlar juda og‘ir tu-yular edi.
Oxiri bu yigit qarib, kuch-quvvatdan qolib, umri oxiriga yetib qoldi.
U, bu paytda o‘lim to‘shagida bo‘lganiga qaramay, o‘z umrini, mehnat va ibodat qilmay nojo‘ya ishlar bilan o‘tkiz-ganini eslab, pushaymon yerdi.
Shunda dono pir:
«Ко‘р nasihatlar qildim, уо‘1-yo‘riqlar ko‘rsatdim, quloq solmading, shunday bedavo kunlar oldingga kelishini o‘yla-mading», — dedi.
U bechora esa:
«Tajribam yo‘q edi, ey do‘stim! Suvda suzishni bilmaga-nim uchun g‘arq bo‘ldim. Qarigach, shunday kunlar boshim-ga tushajagini bilsam edim, yigitlik davrimni uvol qilib, behudaga o‘tkazmagan bo‘lar edim», — dedi.
«Otang necha yoshga kirib o‘ldi», – deb so‘radi pir. Hisob qilib: «112 yoshda», – deb javob berdi yigit.
«Shu paytda u ham kuch-quvvatdan qolganmidi?» – deb so‘radi pir.
Eshituvchi buni to‘la tasdiqladi. Shunda bu рок qalbli zot kulib:

«Ey, har narsaga yengil va beparvo qarovchi odam, o‘sha otangning boshidan o‘tgan kun – senga yetarli tajriba emasmidi?» – dedi.
Kimgaki, Tangridan rahm-shafqat yetar ekan, u o‘zgalar-ning ahvolidan tajriba va ibrat oladi.
Savol va topshiriqlar 
1. Hikoyatni qayta o‘qing. Unga yana qanday sarlavhalar qo‘yish  mumkin?
2. Hikoyat qahramoni bo‘lgan yigit portreti qanday chizilgan? Uning surati va siyratida qanday farqlar mavjud?
3. Hikoyatda nosih obrazi bor. Siz uni qanday tasavvur qila-siz?
4. Hozirgi «suzmoq» so‘zining kelib chiqishiga asos bo‘lgan dastlabki variant mazkur matnda mavjud. Unga e’tibor berdingizmi? Shu so‘zning kelib chiqishi haqidagi muloha-zangizni bildiring.
5. Hikoyatning xulosasiga e’tibor bering. O‘zgalarning xatosidan xulosa chiqarish osonmi? O‘z xatosidan-chi?
6. Quyidagi baytni o‘qing va uning nasriy bayondagi muqo-bilini toping:

Shabob o‘tti-yu quvvati qolmadi, Dedi: «Toat aylay», qila olmadi.


Hikmat

Iskandarning Arastudin savoli ul bobdakim, yigitlikta tab’ nevchun ibodatdin mutanaffirdurur va qarilikqa dimog‘
taaqquldin qosir va hakimning pirona roy bila shohi juvonbaxtqa yo‘l ko‘rguzgani

Yana surdi bu nukta1 shohi jahon Ki: «Ey nuktadoni ramuzi2 nihon3,

1 N u k t a  – nozik va teran ma’noli so‘z.
2 R u m u z  – ramzlar.
3 P i n g‘ o n  – yashirin, pinhoniy.

Yigitlikta ish kasbi osondurur, Nedin tab’ andin harosondurur?1
Yigitlikning o‘tgan zamon navbati, Har ishta nedin kam bo‘lur lazzati?
Tarabnok2 nevchun bo‘lur navjuvon3 Qarig‘a bo‘lur ne tarab4, ne tavon5?»
Dedi donishomuzi6 hikmatxisol7
Ki: «Ey borcha da’b-u8 xisoling kamol,
Tufuliyat9 ayyomi yo‘qtur shuur, Etur tab’ roy-u xiraddin nufur10…
Nedinkim xiradqa chu yo‘q dastras11, Erur nafs da’bi havo-u havas.
Tufuliyyat o‘tgachki bo‘ldi shabob, Xirad nuri soldi dimog‘ ichra tob.
Kishining bu vaqt ikidur holati, Erur aqli yo nafsining quvvati.
Agar aqlig‘a quvvat o‘ldi fuzun12, Bo‘lur yaxshi ishlar sori rahnamun13.
Vale olam ahlida bu ozdur, Ulusdin agar bo‘lsa mumtozdur14.

1 H a r o s o n  – qo‘rqqan, vahimaga tushgan.
2 T a r a b n o k  – shod, xursand.
3 N a v j a v o n  – yosh yigit.
4 T a r a b  – xursandlik, shodlik.
5 T o v o n  – kuch-qudrat.
6 D o n i s h o m o‘ z  – bilimdon.
7 H i k m a t x i s o l  – hikmatli fazilatlar egasi.
8  D a ’ b  – odat, rasm, qiliq.
9 Tufuliyat  – bolalik.
10 N u f u r  – nafrat, nafratlanish.
11 D a s t r a s  – qo‘li tegmoq, ulgurmoq.
12 F u z u n  – ziyoda, ko‘p, ortiq.
13 R a h n a m u n  – yo‘l ko‘rsatuvchi.
14 M u m t o z  – saralangan, tanlangan, imtiyozli.

Va gar nafsi aqlidin o‘lsa qavi, Zaruratki, bo‘lg‘ay aning payravi…

Chu ko‘prak xaloyiqqa budur tariq, Bo‘lurlar xatokor ko‘prak fariq1.

Kishikim bu suratqa qodirdurur, Base ozdur, bo‘lsa nodirdurur.

Adadda chu ko‘prakdur avvalg‘i xayl, Hamul sori ko‘prakdurur elga mayl.

Yigit chunki qo‘ydi kuhulatqa2 yuz, Ishi qo‘ydi barcha suhulatqa3 yuz.

Burudatdin4 abdon to‘la boshladi, Harorat o‘ti past o‘la boshladi.

Chu may shug‘li sori bo‘lub murtakib5, Ul ashg‘ol o‘lub mujibi ko‘p laib.

Chu shayxuxat6 o‘ldi tabiatqa juft, Qaviy vaz’ig‘a za’f soldi nuhuft.

G‘ariziy7 harorat o‘ti bo‘ldi past, Rutubatqa8 bo‘ldi ul o‘t zerdast.

Qayu o‘tki, suv qilsa tug‘yon anga, O‘zung deki, o‘chmay ne imkon anga.

1 F a r i q  – firqa, guruh, to‘da.
2 K u h u l a t – kishining o‘rta yasharlik davri, soch-soqolga oq tushish (mosh-guruchlik) davri.
3 S u h u l a t  – osonlik, yengillik.
4 B u r u d a t  – sovuqlik.
5 M u r t a k i b – biror ishga otlanuvchi, urinuvchi; gunoh ish qiluvchi.
6 Sh a y x u x a t  – qarilik, keksalik; shayxlik, eshonlik.
7 G‘ a r i z i y  – tabiiy, tug‘ma.
8 R u t u b a t  – namlik, zaxlik; ko‘chma ma’noda g‘am, musibat.

Hind hokimi Iskandar huzurida.
«Saddi Iskandariy» dostoniga ishlangan miniatyura

Harorat kam o‘lg‘och, bo‘lub me’da sust, G‘izo topmadi chunki hazmi durust.
Agar qilsa ta’lil quvvat ketib, Ko‘pidin tabiatqa illat yetib.

Tabiatki, andin qaviydur dimog‘, Haroratdin anda yorutur chirog‘.

Ul o‘t o‘chgach-o‘q o‘chti bu sham’ ham, Taaqqul anga bo‘lmadi jam’ ham.

Kishi bo‘lsa bu vasf ila muttasif1, Ajab yo‘q agar bo‘lsa masx-u hazif2.

Ki, ul qavm erur yo nabi, yo vali, Va yo hikmat ahli aro a’qali

Ki, nafsoniyat qilmayin ishta fosh, Qilurlar nechukkim keraktur maosh.

Badan ichra topib riyozat subut, Ko‘ngulga berurlar safo birla qut.

Necha bo‘lsalar umr birla asan3, Toparlar kamol ichra vajhi hasan.

Necha kimsaga umr imkon erur, Alar aqli xurshidi raxshon erur.

Yashag‘on soyi donish ichra boyib, Katondek4 necha eskirib ko‘rkonib».

Skandarga chun yetti bu foida, Savol etmadi nuktayi zoida.

1 M u t t a s i f  – sifatlangan, maqtalgan.
2 M a s x - u	h a z i f  – xunuk qiyofa, badshakl, badaft.
3 A s a n  – yoshi katta, eng keksa.
4 K a t o n  – kanopdan to‘qilgan kiyimlik.

Hikmat
(Nasriy bayoni)

Iskandarning Arastudan: «Kishi tabiati yigitlikda nechun mehnatdan nafratlanadi va qarilikda miyada aql kamayadi?»
— deb so‘ragani. Hakimning qarilik donoligi bilan juvonbaxt shohga yo‘l ko‘rsatgani

Jahon  shohi  yana  bunday  savol  so‘radi:
«Ey maxfiy va nozik sirlarning bilimdoni!
Yigit kishiga ishlash va kasb-hunar qilish og‘ir bo‘lmay-di-yu, ammo nima uchun yoshlar mehnat qilishdan qo-chadilar?
Yigitlikning davri o‘tgach esa nima uchun hamma ishning zavqi, lazzati kamayadi?
Yosh yigitlar nega xursandchilikka o‘ch-u, qariyalarga o‘yin-kulgi  yoqmaydi?»
Donolik xislatiga ega bo‘lmish hakim aytdiki:
«Ey, barcha odat va xislatlari barkamol shoh!
Bolalik ayyomlarida odamzodda har narsani tushunish va idrok etish qobiliyati kam, tabiati esa aql va tafakkurdan uzoqroq bo‘ladi.
Yoshlik damlari o‘yin-kulgiga qancha o‘ch bo‘lsa, xato va kamchiliklari shunchalik mo‘l bo‘ladi.
Bolalik o‘tib, o‘spirinlik davri boshlangach, miyaga aql nuri harorat bera boshlaydi.
O‘spirinlik davrining odamlari ikki turga ajraladi: ularning birida aqlning quvvati oshsa, ikkinchisida nafs kuchlanib ketadi.
Agar kishining aqli quvvatlanib – o‘sib borsa, u yaxshi ishlarga tomon yo‘l oladi.
Lekin afsuski, olam kishilarida bundaylar oz, agar bo‘lsa, bunday aql egalari xalq o‘rtasida mumtoz va obro‘ egasi bo‘lardi.
Agar nafsi aqlidan ustun bo‘lsa, uni tarbiya qilmoq kerak.
Kimgaki, poklik ruhi madad berar ekan, uning ko‘ngliga aql shami nur sochib turadi.
Bunday baxtga ega bo‘lgan kishilar juda oz bo‘lib, bori ham xalq o‘rtasida nodir hisoblanadi.

Nafsi aqlidan ustun bo‘lgan odamlarning soni ko‘p bo‘lsa ham, ammo xalq aqlli odamlarni hurmat qiladi, ularga yon bosadi.
Chunki aqlli odamlar hamma narsaning oxirini o‘ylab, rioya-andisha bilan ish qiladilar, ularning o‘ylaganlari ko‘pin-cha to‘g‘ri va omma uchun foydali bo‘ladi.
Odamlar	o‘rta	yoshga	kirib,	soch-soqollariga	oq	tusha boshlagach, tarbiya natijasida to‘g‘ri yo‘lga tushib qoladilar. Zero, bu paytda badanlarining o‘ti ancha sovib, harorat-
lari pasaya boshlaydi.
Bu yoshdagi odamlarning ba’zilari mayga berilib, ichkilik-ning harorati bilan o‘zlarini qizdirmoqchi bo‘ladilar.
Bunday mayxo‘rlikka berilganlarning umri o‘yin-kulgi bi-lan o‘tib ketadi.
Lekin bular qarib, vujudida quvvat o‘rniga zaiflik, dar-monsizlik paydo bo‘lgach, nafas olish qiyinlashib, badanida bo‘lgan harorat o‘tini rutubat-nam bosib, so‘ndiradi.
Qaysi bir o‘tni suv bosadigan bo‘lsa, uning o‘chmay qolishi  mumkinmi?
Kishi vujudida harorat kamaysa, me’da sustlashib, yeyil-gan ovqatlar yaxshi hazm bo‘lmay qoladi.
Agar  hazm  bo‘lmayapti,  deb  kam  ovqat  yesa,  kun-dan-kunga kuch-quvvati pasayadi, ko‘p yesa-chi, hazm bo‘lmasligi  orqasida  vujudi  kasallanadi.
O‘tdan chiroq yongani singari, kishi vujudi sog‘lom va baquvvat bo‘lsa, dimog‘i ham chog‘ bo‘ladi.
O‘t o‘chsa, sham ham yonishdan to‘xtagani kabi, badani-da quvvati kam odamning aqli ham yetarli bo‘lmaydi.
Zero, quvvatsizlik miyaga ko‘pdan-ko‘p zarar yetkazadi, natijada aql-idrok izdan chiqadi.
Kishi shunday holatga tushib qolsa, shaklining ham o‘zgarib-xunuk  bo‘lib  qolishi  turgan  gap.
Agar bunday aqlli kishilar hayot va jamiyatda o‘z shax-siy manfaati uchun kurashmay, o‘z nafsini demay halollik bilan ish yuritsalar, qanoat bilan tirikchilik qilsalar, ularni payg‘ambar desa ham, valiy desa ham, hakim – faylasuf-donishmand desa ham bo‘ladi.
Bundaylarning vujudi, shubhasiz, mehnat va riyozat bilan chiniqqan bo‘lib, ko‘ngillari faqat poklikdan quvvat oladi.

Ularning umri qancha uzun bo‘lsa, qancha keksaysa ham yuz-ko‘zlari shunchalik go‘zal va nuroniy bo‘laveradi.
Shuningdek, ular yashagan sari aql va bilimga to‘lib, kanop qancha eskirgani bilan o‘z tusini yo‘qotmagani kabi, yasharib yuraveradi».
Iskandar ustozi Arastudan bu foydali nasihatlarni eshit-gach, xotirjam bo‘ldi. (Matn tabdili A. Hayimetovniki)
Savol va topshiriqlar 
1. Quyidagi bayt kim tomonidan kimga va nima maqsadda aytilganini	aniqlang:

Senikim bu mulk uzra shoh ayladim, Bu kishvarda kishvarpanoh ayladim.

2. Quyidagi baytni o‘qing va uning nasriy bayondagi muqobili-ni toping. Bayt mazmuniga o‘z munosabatingizni bildiring:

Tufuliyat o‘tgachki, bo‘ldi shabob, Xirad nuri soldi dimog‘ ichra tob.


[bookmark: _TOC_250016]«SADDI ISKANDARIY» HIKMATLARI

Agar qilmadi el himoyat sanga, O‘zungdin keraktur shikoyat sanga.
Ayol-u vatan uzra to joni bor, Kishi harb etar toki imkoni bor.
Ani angla mufliski1, yo‘q himmati,
Chu yo‘q himmati, yo‘q aning hurmati.
Birovkim erur rostliqdin yiroq, Aningdek kishi bo‘lmag‘on yaxshiroq.
Bukim odami borcha insondurur, Bori ofarinishda yaksondurur.

1 M u f l i s  – kambag‘al, hech narsasi yo‘q kishi.

Bukim  xalq  erur  ofarinishda  bir,
Ne donishda birdur, ne binishda bir.
Va gar arpa ham sochsa bo‘lmoqqa to‘q, Anga bug‘doy o‘rmog‘ning imkoni yo‘q.
Vatan tarkini bir nafas aylama, Yana ranji g‘urbat havas aylama.
Yilon jayb1 aro solmoq etma havas Kim,  oxir  yilondur  bu,  tasbih  emas.
Ki, har kim ayon etsa yaxshi qilig‘, Yetar yaxshiliqdin anga yaxshilig‘.
Kishi naqdi2 gar bir qaro mis emas, Agar himmati bo‘lsa muflis emas.
Kishi hanzal3 eksa achchig‘ bar topar, Va gar nayshakar eksa – shakkar topar.
Qaroqchig‘a bo‘lg‘on kishi muttafiq4, Qachon shoh bazmig‘adur mustahiq5.
Musofir bo‘l, ammo vatan ichra bo‘l, Tila xilvat-u anjuman ichra bo‘l.
Ne shahkim, aning adl kirdoridur6, Desam, yo‘q ajabkim, Xudo yoridur.
Necha bo‘lsa yolg‘onchi el arjumand, So‘zi anjuman ichradur nopisand.
Necha  zulmkim  elga  zolim  qilur,
O‘z-o‘ziga ko‘prak qilur – Haq bilur.

1 J a y b  – cho‘ntak, kissa; yeng.
2 N a q d  – pul, boylik.
3 H a n z a l – itqovun, shakli kichik qovunga o‘xshaydigan, lekin juda achchiq o‘simlik va uning mevasi.
4 M u t t a f i q  – birlashgan; hamfikr.
5 M u s t a h i q  – haqli, loyiq; sazovor.
6 Kirdor – qiliq, amal, ish; odat.

Oling ayshdin umrning komini, Tutung xush yigitlikning ayyomini.
Rafiq iki  darvesh,  beishtiboh1,
Erur yaxshiroqkim, aduv2  iki  shoh!
Safar zahmati garchi dushvor erur, Tengiz qa’rida durri shohvor3 erur.
Safar qilmag‘on odami xomdur, Sovuqda to‘ngar kimga oromdur.

Takallum bila kimsa inson erur, So‘zi yo‘q bahoyimg‘a4 ne son erur.

Taomeki,  ul  mujibi5  komdur6,
Gar o‘t ranjini tortmas – xomdur.

Ushoq qand uni tuzga monand erur, Va lekin biri tuz, biri qand erur.

Chu mulk o‘ldi obod-u xalqi g‘ani7, Yaqindurki, ma’mur o‘lur maxzani.

Shahekim anga adl bunyod o‘lur, Natija bukim, mulki obod o‘lur.

Erurlar g‘animat bori bu zamon
Ki, bir-birga siz  barchangiz mehmon.

Yana ilm tahsili aylar kishi, Agar istasa rushd8 topqay ishi.

1 B e i sh t i b o h  – shubhasiz.
2 Aduv – g‘anim, dushman, qarama-qarshi.
3 D u r r i	sh o h v o r  – shohlarga munosib dur; qimmatbaho.
4 B a h o y i m  – hayvonlar, to‘rt oyoqli hayvonlar.
5 M u j i b  – sabab, bois.
6 K o m  – maqsad, muddao.
7 G‘ a n i  – boy.
8 R u sh d  – yetuklik.

Savol va topshiriqlar 


1. Hikmatli mulohazalarni o‘qib chiqing. Ulardan qaysi biri sizga ko‘proq yoqdi? Fikringizni izohlab bering.
2. Ularni qanday mavzu guruhlariga birlashtirish mumkin deb o‘ylaysiz?
3. Vatan va vatanparvarlik haqidagi baytlarni o‘qing. Ularni ovoz chiqarib o‘qing. Ma’nosini sharhlang.
4. Himmat haqidagi baytlarni toping. Ularning ma’nosini izoh-lang.
5. Boshqalarning yaxshi yoki yomon munosabatiga kishining o‘zi sabab bo‘ladi, tarzidagi hikmtli so‘zlarni topib izohlang.
6. Barcha inson bolalarining yaratilishiga ko‘ra bir xilligiga qa-ramasdan, ularning tabiati har xil bo‘lishi haqidagi bandlarni o‘qing. Ularni izohlang.
7. Insonni oqil va hushyor bo‘lishga da’vat etayotgan hikmatli so‘zlarni toping. Ularni ovoz chiqarib o‘qing va sinfdoshla-ringiz bilan muhokama qiling.
8. Safar va sayohatlar haqidagi hikmatli so‘zlar mazmunidan kelib chiqadigan xulosalaringiz qanday bo‘ldi?


[bookmark: _TOC_250015]«SADDI  ISKANDARIY»  DOSTONI  HAQIDA
«Saddi Iskandariy» «Xamsa» dostonlarining yakunlovchisi. U hajmiga ko‘ra ham eng yirik dostondir. U 89 bobdan iborat. Shundan 1–14-boblar kirishni, 15–87-boblar asosiy qismni, 88–89-boblar xotima qismini tashkil etadi. Aso-siy qism o‘zaro yaxlitlikni tashkil etadigan 18 ta mavzuni yoritadi. Ularda himmat, adolat, qish, bahor, to‘g‘rilik, mehmondorchilik, yoshlik, safar qilish, o‘lim va aza singari mavzular yoritilgan. Mavzular mazmunini yoritish tartibi ham o‘ziga xos. Ularni jadvalda quyidagicha tasvirlash mumkin:

	

Asarning asosiy qismi tuzilmasi
	Iskandarning  sarguzashti

	
	Mavzuga oid mulohazalar

	
	Ayni mavzudagi hikoyat

	
	Xulosa: Iskandar va Arastu (yoki boshqa hakimlar) hikmatlari



Dostonda Iskandarning sarguzashtlari ayrim epizodlar tariqasida keltiriladi. Undan keyin falsafiy-didaktik mazmun-dagi mulohazalar o‘rin oladi. Yaxlitlikning uchinchi qismini ayni mana shu sarguzasht va mulohazalar mazmuniga ishora qiluvchi hikoyatlar tashkil etadi. Nihoyat, uni Iskandarning Arastu (yoki boshqa hakimlar) bilan savol-javoblari tariqasi-dagi hikmatlar yakunlaydi.
Dostonda Iskandarning harbiy yurishlari qisman aks etgan bo‘lsa-da, u jangnoma emas. Shunga qaramasdan, asar tilida harbiy so‘z va atamalar, tushunchalar nisbatan kengroq o‘z aksini topgan.
Doston Faylaqusning Iskandarni topib olishi bilan bosh-lanadi. Unga munosib tarbiya beradi. Unga Naqumohis (Arastuning otasi) ustozlik qiladi.
Iskandarning yoshlikdan bilim egallashga ishitiyoqi alohida ta’kidlanadi:
Qayu ishni ta’lim qilg‘on zamon, Eshitmak hamon erdi – bilmak hamon…
Bori ishda bir yerga yetdi ishi
Ki, mumkin emas andoq o‘lmoq kishi...
Bilik kasbini qildi to joni bor, Hunar bildi onchaki imkoni bor.
U barcha fanlarni puxta egallagach, harbiy san’atni ham o‘rganadi. Aql va tafakkurni o‘stiradigan mashg‘ulotlar bilan jiddiy shug‘ullanadi. Faylaqus vafot etadi. Iskandar taxtga o‘ti-rishdan voz kechishni o‘ylab turganida, otasiing vasiyati esga tushadi. U: «Bu dunyo bilan xayrlashsam, mening o‘rnimga o‘tirsang-da, mening nomus-orim, shon-shuhratim yellarga uchmasa, degan umidda seni topgan edim», – degan edi.
Iskandar ikkilanib qoladi va xalq bilan maslahat qilib ko‘nglidagi gaplarni aytadi:
Bu ishga keraktur tavono kishi, Emas men kibi notavono ishi.
Erur tortmoq sher chekkonni mo‘r, Yukin pilning aylamak pashsha zo‘r.

Ne bor shahlik aylarga niyat manga, Ne aylay desam qobiliyat manga.

Xalq bu gaplarga ko‘nmay Iskandarning o‘zini podshoh qilib ko‘taradi.
O‘g‘il ota vasiyatiga amal qiladi. Xalqning arz-dodlarini eshita boshlaydi.

Adolat qo‘lin tutti andoq biyik Ki, topti amon arslondin kiyik...

Yarim kungacha adl ila dod edi, Yana kun so‘ngg‘i yaxshi bunyod edi.

Bu yanglig‘ chu oz vaqt tuzdi rusum, G‘ani bo‘ldilar adlidin ahli Rum.

U paytda Rum ahli Faylaqusning qo‘l ostida edi. Ammo jahonning katta qismi Doroga qarar edi. Faylaqus ham unga har yili ming tilla tuxumdan iborat boj to‘lar edi. Iskandar bu paytda qo‘lga kiritgan yer-suvlari Rum mam-lakatiga qaraganda ikki-uch marta ko‘proq bo‘lgan. Uch yil davomida uning boyliklari otasining davridagidan o‘n marta ko‘proq bo‘ldi. Ammo bu paytda u boj to‘lashni xayoliga ham keltirmadi. Xiroj talab qilib kelgan elchilarga u «tilla tuxum tug‘adigan qushlar uchib ketdi», – deb javob beradi.
Doro yana elchilar orqali unga chavgon bilan to‘p – koptok, bir idishni to‘ldirib kunjut yuboradi. Bu sen yosh bolasan, bolalar esa mana shu narsalar bilan ovunib yurishi lozim. Mening askarlarim kunjut donalari singari behisob, – degan edi.Eslab qoling 
Iskandar jang pay-tida ham o‘ng yonida ilm-kamolot egalari, so‘l tomonida esa harbiy rahbarlar qur-shovida  tasvirlanadi.

Iskandar shunday javob qaytara-di:  «Olimlar  yer  yuzining  go‘yo
(koptok) singari yumaloq ekanini aniqlashgan. Demak, Doro menga yer yuzini in’om etibdi. Chavgon esa uni boshqarish

ramzidir. Kunjutlarni u menga qushlarimning ozuqasi sifatida yuboribdi».
Doro bu javobdan g‘azablanib, askar to‘plashga kirishadi. U sanoqsiz lashkar bilan Rum hududiga yo‘l oladi. Iskan-dar shunday hol yuz berishini taxmin qilgan edi. Shunda u bir hodisani tasodifan kuzatib qoladi: biri katta va kuchli, ikkinchisi kichik va nozikroq kakliklar talashib qolishadi. Katta kaklik kichigiga zug‘um o‘tkaza boshlaydi. Shu payt osmondan bir burgut sho‘ng‘ib keladi-da, katta kaklikka chang soladi. Uni changalida olib ketadi. Iskandar bunday yakundan nihoyatda xursand bo‘ladi.
Jang maydonida yakkama-yakka kurash boshlanadi. Er-tasi kuni Iskandarga bir maxfiy xat topshirishadi: unda Doroni o‘ldirishga qasd qilgan ikki sipohiyning arznomasi bitilgan edi.
Iskandar maktubga javob qaytarmasdan, jim qolishni ma’qul ko‘radi. Ertasi janglar davom etadi. Unga Doro fojiasi haqida xabar keladi (Doroga o‘zining xos navkarlari suiqasd qilishadi). U yarador Doroning tepasiga boradi. O‘limi oldidan Doro Iskandardan shunday iltimoslarni qiladi:
· suiqasd qilganlarni jazolash;
· qavm-qarindoshlariga  zulm  qilmaslik;
· qizi Ravshanakning kayoniylar podshohligining me-rosxo‘ri ekanligini inobatga olib, uni o‘z xonadonining mu-navvar shamiga aylantirish.
Iskandar bularning barchasini qabul qiladi. Doro vafot etadi. Iskandarni kayoniylar an’anasiga muvofiq taxtga chiqa-rishadi. U Doro mamlakatlariga elchilar jo‘natadi. Hamma yerdan ijobiy javoblar keladi. Faqat Kashmir shohi, Hind royi va Chin xoqoni unga bo‘ysunmay qoladi.
Qish fasli boshlangani uchun u Arron (qadimgi Ozarbay-jon) mamlakatining Qorabog‘ degan joyida qoladi. Bahorda Xuroson uning qo‘liga o‘tadi. Bu o‘lka unga juda yoq-di. Ayniqsa, Amudaryo, Sirdaryo va Zarafshon uni behad maftun etdi. Shuning uchun u Hirot, Samarqand shaharlarini bunyod qildi. So‘ng u Kashmirga yo‘l oldi. Shunda ham Iskandarga 500 olim yo‘ldosh edi.

Kashmir shohi Malluning sehr-jodularini olimlar sharofati bilan yo‘q qilib tashlashdi. U Iskandarning kuchli, o‘zining kuchsizligini angladi. Ilm-fan oldida sehr-joduning puchligini his etdi.
Kashmir zafaridan keyin Hindiston safari boshlanadi. Hind royi uzrxohliklar bilan xatosini bo‘yniga oladi. U Iskandarga saroydan joy berar ekan, askarlarini shaharga joylashtirish mumkinligi haqida eslatadi. Iskandar esa unga shunday javob beradi: – Qo‘shin shahar ichiga sig‘mas. Ularni o‘rmonga joylashtirsa ham bo‘ladi, siqqanda ham shaharga joylashti-rish ma’qul emas. Zero, ulardan xalqqa ziyon-zahmat yeti-shi mumkin... Iskandarning qilgan karam va yaxshiliklarini eshitib, hamma behad shodlandi va duolar qildi.
Oldinda Chin safari bor edi. Chin xoqoni elchi yuboradi.
U ancha dono va tajribali edi.
Xoqonning o‘zi elchi qiyofasida Iskandar huzuriga keladi. O‘rtada sulh va omonlik paydo bo‘ladi. Navoiy qalamida u shunday tasvirlanadi:
Ki Xoqon chu bo‘ldi Skandarparast, Skandarga Chin ichra bo‘ldi nishast.
Xoqon Iskandarga bir oyna tuhfa qiladi. Bu oyna chin va yolg‘onni ajrata oladigan xislatga ega edi. Iskandarda ham shunday kashfiyot qilish istagi paydo bo‘ladi. Uning topshi-rig‘iga ko‘ra olimlar ikkita tilsim: suturlob va ko‘zgu yasaydilar. Darslikda dostondagi bitta poetik yaxlitlik: Iskandarning Kashmirga yurishi va u bilan bog‘liq holda qarilik va yosh-lik, yigitlikni behuda o‘tkazmaslik haqidagi boblarda mujas-samlashgan  badiiyat  olami  bilan  tanishdingiz.  Albatta,  ular
sizning  qalbingizdan  munosib  o‘rin  olishiga  ishonamiz.
Adib dostonida ko‘plab olimlar, podsholar, rang-barang kasb, hunar va mavqedagi shaxslarning ajoyib obrazlarini yaratgan. Iskandarning o‘zi ham shu siraga kiradi. U asarda tadbirkor va adolatli podshoh, mohir sarkarda, yetuk olim va katta qalb egasi sifatida namoyon bo‘ladi.
«Xamsa»ning tugatilishi juda katta ijtimoiy va adabiy ho-disa edi. Buni adib «Manga davlat ilgi rahnamun» bo‘ldi, deb  ta’kidlaydi.  Muhimi,  u  turkiy  tilda  birinchi  marotaba

yaratilgan edi. Navoiydan keyin hech kim bunday yuksak-likka ko‘tarila olmadi. Ayni paytda, u juda qisqa muddatda – ikki yilda yaratilgani bilan ham tarixda qoldi. Husayn Boyqaro, agar faqat «Xamsa» yozishga ketgan vaqt hisobla-nadigan bo‘lsa, u olti oydan oshmas edi, deb lutf qilgan.Bilib oling 
«XAMSA» DOSTONLARI 

	Hazaji musaddasi mahzuf
	Hazaji musaddasi axrabi maqbuzi mahzuf
	Hafifi musaddasi maxbuni mahzuf
	Mutaqoribi musammani mahzuf

	
Afoyili
	muftailun muftailun foilun
	mafoiylun mafoiylun fauvlun

Savol va topshiriqlar 
1. Yusuf Xos Hojib asaridagi Kuntug‘di bilan Oyto‘ldi suhbat-lari davomida qo‘llangan ramzlarni eslang. Ular bilan «Sad-di Iskandariy»dagi ramzlarning qanday o‘xshash va farqli jihatlarini tasavvur qildingiz. Shu haqda gapirib bering.
2. Iskandar kakliklar voqeasidagi yakundan xursand bo‘ladi. Buning  sababini  izohlay  olasizmi?
3. Dostonda olimlarga qanday munosabat bildirilgani haqida o‘z mulohazalaringizni bildiring.
4. Dostondan olingan hikmatli so‘zlar orasida siz o‘rgangan parchalar bilan bevosita bog‘lanadiganlari bor. Ularni toping va fikringizni asoslang.

[bookmark: _TOC_250014][image: ]Zahiriddin Muhammad Bobur
(1483–1530)




«Aytishlaricha, Bobur juda bahodir sipoh va iqtidorli ilm ahli sirasidan bo‘lgan. U hali Afg‘onistondalik vaqtidayoq ayrim islohotlarni o‘tkazishga qo‘l urgan-u, lekin uning nati-jalari yaxshilik bilan tugamasligini anglagan. Chunki qabilaviy tizimga xos urf-odat va an’analarning ayrim talab-taqozolari kutilmagan oqibatlarga olib kelishi mumkin edi. Shu bois u o‘z rejalaridan voz kechgan.
Hindistonda Bobur Panipat maydonidagi jangdan so‘ng uch yil-u sakkiz oy umr ko‘rdi. Bu davr ichida u dastlab ichki muxolif kuchlar harakatini bostirishga kirishdi. Zero, notinch va noxush ahvoldan zada bo‘lgan aholi xavf-xatar ichida yashardi. Shu bois zudlik bilan parokanda avom orasida tinchlik o‘rnatish zarur edi... Mazkur dolzarb vazifani amalga oshirish – muqaddam joriy mahalliy ijtimoiy-iqtisodiy holat-ni tiklash va islohotlarni o‘tkazish, albatta, barcha mahalliy rasm-rusum va urf-odatlardan voqif bo‘lishni talab qilardi.
Boz ustiga, bundan oldingi Aloviddin Xiljiy va Muhammad bin To‘g‘loqning ahvolni hisobga olmay o‘tkazgan islohotlari-ning achchiq natijalarini hamon aholi unutmagan. Qolaversa, Bobur bu yerda tom ma’nodagi ajnabiy bo‘lib, bunday holat-da hukmdor uchun eng yaxshi chora hind qonun-qoidalarini bilish va ularga nisbatan tegishli munosabatda bo‘lish edi.
Shu tariqa qo‘llangan tadbirlar sababli saltanatda tinchlik qaror topib, odamlar orasida hukmdorga ishonch tuyg‘usi paydo bo‘la boshladi. Boburning nihoyatda to‘g‘ri tutgan yo‘llaridan


[image: ]
Bobur Hirotda Sulton Husayn xonadonida.
«Boburnoma»ga ishlangan miniatyura

yana biri shu bo‘ldiki, u muhitni yaxshi bilgan yerlik amirlarni ishga tortib, yangilari uchun esa ish o‘rganish va yuritishga imkon yaratdi. Bundan tashqari, saltanat Agra va Kobul o‘rta-sidagi yo‘lda tinchlik hamda chegara mustahkamligini ta’minlab, ikki oradagi xat-xabar aloqasini yana qayta tikladi.
Bobur o‘z diniy e’tiqodini e’zozlab, mashoyix va dindorlar-ni izzat-u ehtirom qilsa-da, ularni o‘z siyosiy muammolariga doxil bo‘lishlariga imkon bermas va firqaparastlik xususidagi maslahatlarni qabul etmasdi. U, shuningdek, mazhab, tabaqa va boshqa ixtilofli masalalarning saroyda tarqalishiga izn ber-masdi. Garchi Bobur taqvoli musulmon bo‘lsa ham, mazhabiy
«junun»ga moyil emas edi. Ha, hukmdor hind va afg‘on amir-lari salohiyatiga u qadar e’timodi bo‘lmasa-da, ularga doim munosib muomala qilib, do‘stona munosabatda bo‘lardi...
Bobur nainki mamlakatda siyosiy ahvolni o‘zgartirdi, balki saltanatni g‘arbiy viloyatlar bilan birlashtirdi. Kushon roja-liklaridan keyin Afg‘oniston va Hindistonning o‘zaro aloqalari uzilgan va sobiq «Turk sultonlari» hukmronligida chega-ralar qarovsiz holga tushgan edi. Bobur esa Afg‘oniston va Hindiston o‘rtasida o‘z saltanatini barpo qilib, so‘ng o‘rtadagi shimoliy va janubiy chegaralarini mustahkamladi. Qachon-lardir jang-u jadal maydoni bu sarzamin savdo-tijorat ham-da madaniy-ma’rifiy markazga aylandi»1. (Sayid Sabohiddin Abdurahmon, «Mo‘g‘iliy ahd»).
* * *
«Bobur  turkiy  she’riyatda  Alisher  Navoiydangina  keyin-gi o‘rinda edi. U sof va nafosatli turkiyda devon tartib etdi. U nazm yo‘lida «Mubayyin» atalmish asarini yaratib, shu bilan ko‘pchilik tomonidan foydali deb topilgan islo-miy huquqshunoslikka doir ta’limotning muallifi bo‘ldi, shu-ningdek, turkiydagi aruz vazni haqida benazir risola yozdi va «Risolayi volidiya»ni tarjima qildi. Uning bequsurlikda yagona hamda jo‘n uslubda yozilgan «Vaqoye’» yoki «Tari-xi turkiy» asari ham bor. U musiqa va o‘zga san’atlarni g‘oyatda  nozik  idrok  etardi»2.  (Denison  Ross,  ingliz  olimi).

1 Ko‘chirma N. G‘. Nizomiddinovning «Boburiylar davri Hindiston turkiy tili va adabiyoti» kitobidan olindi. – Toshkent, 2010, 46–48-betlar.
2 O‘sha manba, 49-bet.


Savol va topshiriqlar 

1. Boburning hayoti va ijodi haqida qanday ma’lumotlarni bilasiz?
2. Bobur haqida bildirilgan fikrlarga e’tibor bering. Ularda Bobur  shaxsiga  xos  qaysi  jihatlarni  ko‘rish  mumkin?
3. «Shu tariqa qo‘llangan tadbirlar...» deb boshlanadigan xat-boshini o‘qing. Unda namoyon bo‘lgan Bobur shaxsiyatidagi o‘ziga xoslikni tushuntirib bering.
4. Matn asosida Boburning din va dindorlar borasidagi qa-rashlari haqida gapirib bering.
5. Yuqoridagi ma’lumotlar sizning tasavvuringizga qanday yan-giliklarni qo‘shdi?

G‘AZALLAR
[bookmark: _TOC_250013]«Xazon yaprog‘i yanglig‘ gul yuzung hajrida sarg‘ardim...»
Xazon yaprog‘i yanglig‘ gul yuzung hajrida sarg‘ordim, Ko‘rub rahm aylagil, ey lolarux, bu chehrayi zardim.
Sen, ey gul, qo‘ymading sarkashligingni sarvdek hargiz, Ayoqingg‘a tushub, bargi xazondek muncha yolbordim.
Latofat gulshanida gul kibi sen sabz-u xurram qol, Men archi dahr bog‘idin xazon yaprog‘idek bordim.
Xazondek qon yoshim, sorig‘ yuzumdin el tanaffurda, Bahar rangi, bihamdillah, ulusdin o‘zni qutqordim.
Ne tole’dur mangakim, axtari baxtim topilmaydi, Falak avroqini har nechakim daftardek axtardim.
Ulusning ta’n-u ta’rifi manga, Bobur, barobardur,
Bu olamda o‘zumni chun yamon-yaxshidin o‘tkardim.
«Xazon yaprog‘i yanglig‘» g‘azali Bobur she’riyatining eng yaxshi namunalaridan biridir. Undagi badiiyat nihoyat-da go‘zal va ta’sirchan shaklda namoyon bo‘lgan. She’rda tanosub san’atining juda go‘zal va yorqin namunasi mujas-samlashgan.
Dastlabki baytda kuz manzarasining o‘ziga xos belgilari aks etgan. Xazon yaprog‘i kuzning o‘ziga xos timsolidir. Bu
[image: ]
O‘ZBEK MUMTOZ ADABIYOTI 



[image: ]

162

161

bejiz emas. Gap ayriliq ustida bormoqda. Mumtoz she’riyati-mizda shodlik, visol ko‘pincha bahor bilan bog‘liq holda tasvirlanadi. Shunga ko‘ra, Boburning ayriliq onlarini kuzga bog‘lab berishi tasodifiy emas. Xuddi shuning uchun ham oshiq «sarg‘ardim» deydi. Uning sarg‘ayishi xazon yaprog‘iga o‘xshaydi. Kuz manzarasida alohida urg‘u bilan ko‘rinadigan boshqa bir manzara ham bor. Bu yor bilan bog‘liq man-zaralar. Yorning ko‘rinishida kuzga yaqinlik mutlaqo mavjud emas. U – gul yuz. Yorning mana shunday holati yana bir marta alohida ta’kidlanadi. Unga murojaat (ey lolarux) shu holatni yuzaga chiqaradi. Bu yerda asosiy urg‘u yorni tavsiflashga emas, balki oshiqning o‘z ruhiyatini ifodalashga qaratilgani  uchun  ham  lirik  qahramon  o‘z  tashqi  qiyofasi-ga e’tiborni tortadi – o‘z «chehrayi zardi – sarig‘ yuzi»ni eslatadi. Bu e’tibor maxsus murojaat orqali (ko‘rub rahm aylagil) yana-da kuchaytiriladi.
E’tibor berilsa, bu yerdagi ruhiy holat ifodasida sariq rang bilan bog‘liq tasvirlarning yetakchilik qilayotganini sezish mumkin. Xazon – sarg‘ardim – chehrayi zardim silsilasi shu vazifani bajaradi. Ularga zid tarzda esa «gul yuz» hamda lolarux ifodalari tanlangan. Umumiy tarzda birinchi baytni o‘z yoridan ayrilgan lirik qahramonning hijron azoblaridan shikoyati hamda bunga yor e’tiborini qaratishga urinish tar-zida baholash mumkin.
Dastlabki misrada gul yorning yuziga tavsif tarzida kelti-rilgan edi. Keyingi misrada u to‘g‘ridan to‘g‘ri yorning o‘zini ifodalaydi. Yor (gul) sarvga o‘xshaydi. Bu yerda yorning tik va baland qomati e’tiborga olingan. Odatda, mumtoz adabiyotimizda yorning yosh, tik va go‘zal qomati sarvga nisbat  beriladi.  Biroq  ulardan  farqli  tarzda  shoir  sarvning
«sarkash»ligiga, ya’ni uning itoatsizligi, o‘jarligiga urg‘u berib, bu obrazning mazmuniga yangilik kiritmoqda.
Bu bejiz emas. Lirik qahramon «xazon yaprog‘i»ni yana bir marta eslatyapti. Endi u «bargi xazon» ko‘rinishida kel-moqda. Birinchi baytda xazonning rangi alohida e’tiborda edi. Bu baytda uning harakati, shitirlashi (ehtimolki, «shi-virlashi»), daraxtning tepasidagi emas, balki pastga, yerga tushgan holati nazarda tutilgan. Shoir xazonning shitirlashi (shivirlashi) va oshiqning yolvorishida ichki bir uyg‘unlikni ko‘radi.

Xazon yaprog‘i uchinchi baytda ham yana bir marta ish-latiladi. Xazon yaprog‘ini bog‘da shamol uchirib tashqariga olib ketadi. Shoirning nazarida umr bog‘ga o‘xshaydi (dahr bog‘i). Xazonning daraxt va bog‘lardan uzilib chetga chiqishi bilan insonning olam uyidan (dahr bog‘idan) ketishi o‘rtasida ham yaqinlik bor. Bu yerda ma’shuqaga bildirilayotgan tilak ham e’tiborli. Har qanday holda ham u go‘zal va xush-nud bo‘lishi kerak («Latofat gulshanida gul kibi sen sabz-u xurram qol»).
Navbatdagi baytda oldingi mantiqiy izchillik yana davom etadi. Oshiq yana o‘z uzvlarini xazonga o‘xshatishdan char-chamaydi. Endi unga qon yoshim va sorig‘ yuzim ifodalari qo‘shiladi.
Siz kuz paytidagi daraxt barglarini, ayniqsa, yerda yotgan xazonlarni ko‘rganmisiz? Ulardagi sariq va qizil ranglar jil-vasiga e’tibor berganmisiz? Bobur ayni mana shu holatlarni nazarda tutgan holda ko‘z yoshini ham, o‘z yuzini ham xazonga o‘xshatmoqda.
Endi «elning nafrati»ga e’tibor beraylik. Nega shunaqa? El nimadan norozi? Bu yerda kuz manzarasi fonidagi qah-ramon holatiga e’tibor berish joiz ko‘rinadi. Yuqoridagiday holat egasining go‘zal ko‘rinmasligi tabiiy hol. «Tanasi bosh-qa dard bilmas» deganlaridek, bunday ruhiy holatdan begona ko‘ngilning insonni tushunmasligi ham tushunarli holatdir. Keyingi baytdagi mazmunda mana shunday «ko‘ngilni tu-shunmaydigan ulusdan o‘zni qutqarish» ohangi mujassam bo‘lsa ne ajab?!
Baytlarning navbatdagisida xazon, barg tushunchalari kitob sahifasi – varaq shaklida tilga olingan. Lirik qahramon o‘z taqdiridan (ne toledur manga) hayron. Uning baxt yulduzi (axtari baxtim) topilmaydi. Vaholanki, u umri davomida shuni (falak avrog‘ini)gina izlab kelmoqda, daftarning har bir varag‘ini (bu umrning har bir lahzalariga tegishli) astoydil va muntazam (har nechakim) qidirmoqda.
Lirik qahramonning mazkur holatida atrofdagilarning mu-nosabati juda muhim ko‘rinmaydi. Ular buni maqtashadimi yoki unga ta’na-yu malomatlar qilishadimi, baribir. Bu bosh-qalarni mensimaganligi yoki boshqalarning fikr-mulohazalariga e’tiborsizligi uchun emas, balki hayotda haddan tashqari ko‘p hodisalarga duch kelgani, olamda ko‘plab yaxshi-yomon vo-

qealarni boshdan o‘tkazgani uchundir. Har qanday holatda ham lirik qahramonning o‘z mustaqil va hech kimga ber-gusiz dunyosi borligi uning o‘ziga ham tasalli, ham umid bag‘ishlab turganini sezish qiyin emas.
Savol va topshiriqlar 
1. Sizga g‘azal yoqdimi? O‘z so‘zlaringiz bilan tushuntirib bering.
2. Kuz haqida yana qanday she’rlarni bilasiz?
3. G‘azaldagi tayanch so‘zlarni belgilang. Ularni qanday asosda ajratganingizni tushuntiring.
4. Xazon yaprog‘i bilan lirik qahramon o‘rtasida qanday ya-qinliklar kuzatiladi?
5. G‘azaldagi gul bilan bog‘liq obrazlarni belgilang. Ularning vazifasini tushuntiring.
6. She’rda lirik qahramonga xos asosiy xususiyatlar qanday ifodalangan?
7. «Xazondek qon yoshim, sorig‘ yuzumdin el tanaffurda» misrasidagi o‘xshatishni sharhlab bering. Adib nega ayni shunday  o‘xshatishdan  foydalanayotganini  izohlang.
8. She’rdagi asosiy tasvir vositalarini toping va ularni izohlang.

[image: ]Jonimdin o‘zga yori vafodor topmadim, Ko‘nglumdin o‘zga mahrami asror topmadim.
Jonimdek o‘zga jonni dilafgor ko‘rmadim, Ko‘nglum kibi ko‘ngulni giriftor topmadim.
Usruk ko‘ziga toki ko‘ngul bo‘ldi mubtalo, Hargiz bu telbani yana hushyor topmadim.
Nochor furqati bila xo‘y etmisham, netay, Chun vaslig‘a o‘zumni sazovor topmadim.
Bore boray eshigiga bu navbat, ey ko‘ngul, Nechaki borib eshigiga bor topmadim.
Bobur, o‘zungni o‘rgatako‘r yorsizki, men Istab jahonni muncha qilib yor topmadim.

G‘azalning dastlabki bayti – matla’sida oshiq ko‘ngilning dil iztiroblari aks etgan. Unda jon va ko‘ngil timsollari orqali inson ruhiyatidagi nozik tebranishlar o‘ziga xos tarzda ifodalangan. Baytning har ikki misrasida bir-biriga uyg‘un bo‘lgan hodisalar tilga olingan. Oshiq vafodor yorni izlaydi, istaydi, biroq bu harakatlar samarasiz. Ko‘ngil eng aziz, eng muqaddas sirlar bilan o‘rtoqlasha oladigan mahramni, do‘stni izlaydi, unga talpinadi, biroq uni topa olmaydi. E’ti-bor berilsa, bu yerdagi gaplarning sintaktik tuzilishida ham o‘xshashliklar bor:

to‘ldiruvchi	aniqlovchi	to‘ldiruvchi	kesim
Jonimdan	o‘zga	yori vafodor	topmadim,

to‘ldiruvchi	aniqlovchi	to‘ldiruvchi	kesim
Ko‘nglimdin	o‘zga	mahrami  asror	topmadim.

Gap bo‘laklarining bunday holdagi bir xil takrori ritmda o‘ziga xos mayin va bosiq bir to‘lqinni yuzaga keltirgan.
Dastlab chiqish kelishigidagi ot, so‘ng o‘zlik olmoshi, un-dan keyini izofali birikma, nihoyat fe’lning har ikki misrada bir xil tartibda kelishining o‘zi ham ohangdorlikni, musiqiy-likni, oxir-oqibat ko‘ngillarga huzur beradigan ta’sirchanlikni hosil qilmoqda.
Adabiyotshunoslikda bu hodisa ritmik-sintaktik parallelizm nomi bilan yuritiladi.
Jon va ko‘ngil bilan bog‘liq tavsif keyingi baytda ham davom etadi. Endi jon «dilafgor», ko‘ngil esa «giriftor» tar-zida tasvirlanadi. «Dilafgor»ning ma’nosi «dili xasta, dili vayron,  dili  haddan  tashqari  musibat  chekkan»  demakdir.
«Giriftor» esa biror narsaga duch kelgan, yo‘liqqan, asir-u mubtalo bo‘lgan, band bo‘lgan ma’nosiga ega. Demak, oshiqning joni kabi qiynalgan, azob chekkan o‘zga jon yo‘q, aniqrog‘i, oshiq ayni shunday jon (egasi)ni ko‘rmagan. Oshiqning ko‘ngli ham bu borada yagona, boshqa birorta ko‘ngil uniki kabi giriftor emas.

Oshiq uchun ma’shuqaning borlig‘i to‘laligicha sehrli va jozibador. Bu o‘rinda ma’shuqaning ko‘zlari tavsif manbayi bo‘lgan. Ko‘zning sifati «usruk». Uning ma’nosi «mast»dir. So‘zning ko‘chma ma’noda ekanligi aniq. Ko‘zning mast-ligi uning go‘zalligiga ishora. Bu ko‘zning harakatlariga, harakatchanligiga berilgan shoirona baho, xolos. Tabiiyki, bunday go‘zal ko‘zga ko‘ngil mubtalo bo‘ladi.
Keyingi baytda «bu telbani» ifodasi bor. Bir qarashda u so‘zlovchi – lirik qahramonni nazarda tutayotganday bo‘ladi. Matnda  shu  ma’no  ham  bor.  Ayni  chog‘da  bu  ifodaning
«ko‘ngil» bilan ham aloqadorligini sezish qiyin emas. Mast ko‘zga mubtalo bo‘lgan ko‘ngilning telba bo‘lishi mantiqan to‘g‘ridir. Shunga ko‘ra, «hushyor topmadim» ifodasi ham ikki ma’noda tovlanadi. Uning bir ma’nosi lirik qahramon-ning o‘zi bilan bog‘liq bo‘lsa, boshqa bir ma’nosi «ko‘ngil» bilan chambarchas aloqadordir.
Oshiq ma’shuqadan ayrilib yashashni o‘z odatiga aylan-tirgan («xo‘y etmisham»), biroq bu odat ixtiyoriy emas, balki majburiydir, buning uchun ixtiyor oshiqning o‘zida emas. Ayni shu fikrni tasdiqlash uchun misrada ikkita so‘z xizmat qilyapti. Ulardan biri misra boshida («nochor»), ik-kinchisi misra oxirida («netay») turibdi. Ammo oshiqning o‘zi tomonidan ixtiyoriy tarzda tanlangan bir harakati ham mavjud. Bu oshiqning o‘z ko‘ngil qo‘yganiga o‘zini nomu-nosib deb bilishidir («o‘zumni sazovor topmadim»). Mum-toz adabiyotimizdagi oshiq uchun xos bo‘lgan kamtarlik va kamsuqumlik bu yerda ham to‘laligicha namoyon bo‘lgan. Ammo u boshqalarni takrorlamagan holda, yangicha ohor bilan ko‘rsatib berilgan.
Navbatdagi baytda so‘z o‘yinlari yanada kuchliroq va avj-liroq darajada qo‘llangan. Bu yerda «bor» so‘zining ma’no tovlanishlari  kishining  zavqini  uyg‘otadi.  Dastlabki  «bore»
«yana bir marta» ma’nosini anglatadi. Uning yonidagi «bo-ray»ni izohlash shart emas, u harakat ma’nosini bildirib kelmoqda.
Keyingi misradagi «borib» ham ravishdosh shaklidagi fe’ldir. Shu misradagi «bor»ning ma’nosi esa bitta emas. Dastlab uning «bor, mavjud» ma’nosi xotirga keladi. Shun-

da bayt ma’nosi «eshigiga borib uning bor-yo‘qligini, uyda mavjud yoki mavjud emasligini bilmadim» tarzida izohlanadi. Birinchi misradagi ma’no ham bu yerda takrorlanmoqda.
Unga ko‘ra, «eshigiga borib yana bir bor (marta) topmadim» mazmuni oydinlashadi. «Bor»ning «yuk» ma’nosi ham bor. Unda bu so‘z ko‘chma ma’noda «natija» mazmunini anglata-di. Nihoyat, mazkur so‘zning «ruxsat», «ijozat» ma’nosiga ham egaligini eslash joiz. Shunda keyingi misrani «eshigiga necha marta borgan bo‘lsam ham, (kirish uchun) ijozat ololmadim» tarzida izohlash o‘rinlidir.
Oxirgi bayt – maqta butun g‘azal uchun yakun va xu-losa vazifasini ado etmoqda. Lirik qahramon o‘zini yolg‘iz va yakka sezadi. Bu holatga ko‘nikish zarurligiga o‘z-o‘zicha undov ham mavjud. Bu undovni asoslash uchun dalil ham bor: lirik qahramon butun jahonni izlab ko‘rgan bo‘lsa-da, o‘ziga munosib yorni topgani yo‘q.
Bir qarashda oshiqona ruhda yozilganday ko‘ringan bu g‘azal mazmuniga teranroq nazar tashlanadigan bo‘lsa, uning mag‘iz-mohiyatida ijtimoiy ohanglarning ustunligini kuzatish qiyin kechmaydi. Oshiqning o‘z yoridan shikoyati baho-nasida lirik qahramonning o‘z zamoni va zamondoshlariga bo‘lgan munosabati ham aks etgandek tasavvur uyg‘onadi. Bu she’rning tabiati, she’r tabiatidan shoirona foydalana olishning samarasidir.
Savol va topshiriqlar 
1. Matla’ni o‘qing. Uning mazmunini sharhlashga harakat qi-
ling.
2. Ikkinchi baytning matla’ bilan o‘xshash jihatlarini belgilang.
3. Ushbu g‘azal tashqi jihatdan oldingi g‘azaldan nimasiga ko‘ra	farq	qiladi?
4. Ritmik-sintaktik parallellizm hodisasi nimani anglatadi? Uni mazkur she’r asosida tushuntirishga harakat qiling.
5. G‘azal  qofiyasi  va  radiflarining  she’r  mazmuniga
6.
7.
tayotgan
G‘azalda
ko‘rsa-
ta’sirini  o‘z  so‘zlaringiz  bilan  tushuntirib  bering.
telba so‘zi qaysi ma’nolarda qo‘llangan?
G‘azaldagi	bor	so‘zining	ma’no	qirralari	haqida
mulo-
hazalaringizni	bildiring.
8.  She’rni yod oling.

Xating1 aro uzoring2 – sabza ichinda lola, Ul chashmi purxumoring3 loladagi g‘azola4.

Barcha parilar, ey jon, girdingda zor-u hayron, Go‘yo erur namoyon oy tegrasida hola5.

Mehr-u vafoni, ey yor, ko‘p ko‘rdi sendin ag‘yor6, Javr-u jafoni bisyor qilding manga havola.

Hajringda, ey pariro‘7, ko‘zumdin uchdi uyqu, Har kecha tongga degru8 ishimdur oh-u nola.

Yuz safhasinda xatlar yoshdinki, har taraf bor Ishqingda Bobur aylar bu nav’ yuz risola.

Ushbu g‘azal Boburning badiiy mahoratini ko‘rsatib be-rishda alohida o‘rin tutadi. Unda Bobur tasvirning ham, tasviriy san’atning ham ustasi sifatida namoyon bo‘ladi. Dastlabki bayt yor – mahbubaning go‘zalligini tasvirlashga bag‘ishlangan. Bunda shoir asosiy maqsad qilib yorning tash-qi ko‘rinishi – yuzini chizishga harakat qiladi.

Xating aro uzoring – sabza ichinda lola, Ul chashmi purxumoring loladagi g‘azola.

Niyat yorning yuzini, ko‘zini va o‘zini tasvirlash. Labda bilinar-bilinmas  mayda  tukchalar  bor.  Ular  go‘yo  keng  da-

1 X a t – lab uzra mayin tuklar.
2 U z o r – yuz, chehra.
3 P u r x u m o r – xumori, mast; ko‘zi suzilgan.
4 G‘ a z o l a – lola ichidagi kiyik boshiga o‘xshash uzv.
5 H o l a – Oy yoki Quyoshning qo‘rg‘onlashi, gardish bog‘lashi.
6 A g‘ y o r – begonalar, g‘ayrlar; raqiblar.
7 P a r i r o‘ – pari yuzli, go‘zal.
8 D e g r u (tegru) – ko‘makchi, muayyan zamon yoki makondagi chegarani anglatadi (qadar, -gacha ma’nolarini beradi).

ladagi o‘t-o‘lanlarga o‘xshaydi. Ularning qurshovidagi yuz esa o‘t-o‘lanlar orasidagi lolaga qiyoslangan. Ko‘z – «purxumor». Ayni paytda u lolazor bag‘rida erkin va sho‘x raftor bilan kezinib yurgan ohuga o‘xshatilgan. Lekin bu ohu lolada, aniqrog‘i, lola ichidadir. Buni yaqqolroq tasavvur etish uchun tabiiy lolani ko‘z oldimizga keltirishimiz lozim. Lolaning ichidan o‘sib chiqqan yashil o‘simta bor. Uning yuqori qis-mi kiyik – ohuning bosh qismini eslatadi. Shoir mana shu o‘xshashlikni nazarda tutgan. Aslida, mazkur holatning o‘zi rassom nigohidagi ajoyib manzarani tashkil etadi.
Baytda yoqimli musiqiy ohang, jarangdorlik ham sezilib turibdi. Buni ochiq bo‘g‘inlar miqdorining ko‘pligi, ayrim so‘zlarning takrori, shuningdek, ichki qofiyalarning ishtiroki ta’minlamoqda. Bular oshiq qalb kechirayotgan tuyg‘ularning jo‘shqinligini, tuyilayotgan zavqning yuqori darajasini ko‘rsat-moqda. Ana shu his va hayajon uni bevosita ma’shuqaning o‘ziga murojaat etishga majbur qilgan. Keyingi baytda bu ochiq ko‘rinadi.

Barcha parilar, ey jon, girdingda zor-u hayron, Go‘yo erur namoyon oy tegrasida hola.

Olamda go‘zallar ko‘p. Baytda ular «parilar» so‘zi bilan ifodalangan. Shunga qaramay, yor ularning barchasidan afzal, go‘zal va ustundir. Shuning uchun markazda yor, uning atrofida esa boshqalar turibdi. Shoir tabiatga qiyosni davom ettirdi. Bu holat go‘yo oy nurining atrofiga bir xildagi nurlarni sochishi tufayli hosil bo‘ladigan gardishiga o‘xshaydi. Oy gardishi qadimda «hola» deb yuritilgan. Demak, yor va uning dugonalari oy va uning holasiga tashbih qilinmoqda. E’tibor bergan bo‘lsangiz, oldingi baytda ikkitagina ichki qofiya ishtirok etgan edi. Bu yerda esa u uch (ey jon, hayron, namoyon) o‘rinda uchraydi.
Baytdagi xush ohang, yoqimli jarangda ularning ishtiroki ham ochiq seziladi. Keyingi baytlarda ham mana shu uslub to‘la saqlab qolingan.
Yor go‘zal, bu borada uning tengi yo‘q. Ammo u zulm-korlikda ham mahoratli. Bobur uni shunday ko‘rsatadi:

Mehr-u vafoni, ey yor, ko‘p ko‘rdi sendin ag‘yor, Javr-u jafoni bisyor qilding manga havola.

Nihoyat, shoir o‘zining dil iztiroblarini bayon etishga jur’at  qiladi.  Yorga  o‘z  tuyg‘ularini  ochishga  qaror  qiladi:

Hajringda, ey pariro‘, ko‘zumdin uchdi uyqu, Har kecha tongga degru ishimdur oh-u nola.

Yorning go‘zalligi shunday ekan, shoir ham uni madh etishdan charchamaydi.

Yuz safhasinda xatlar yoshdinki, har taraf bor Ishqingda Bobur aylar bu nav’ yuz risola.

Bu yerdagi so‘z o‘yinlari e’tiborga molik. «Yosh» faqat ko‘z yoshi emas, u o‘sha lolazorda yugurib yurgan bolalarni ham ifoda etadi. Safha esa yuzning ko‘rinishigina emas, ayni paytda xat yozish uchun mo‘ljallangan qog‘oz sahifasini ham anglatmoqdaki, shoir shunga ko‘ra, yor haqida yuz risola yozishga tayyor ekanligini alohida ta’kidlamoqda.
Savol va topshiriqlar 
1. Siz «Lola» g‘azaliga bastalangan qo‘shiqni eshitganmisiz? Qo‘shiq ijrochisini bilasizmi? U sizda qanday taassurot qoldirgan?
3. She’rda Bobur shaxsiga oid qaysi fazilatlar ochiqroq namo-yon bo‘lgan? Aniq misollar bilan fikringizni dalillang.
4. She’rning mavzu doirasi haqida nima deya olasiz?
5. Uni  nima  uchun  g‘azal  deymiz?
6. G‘azalda qo‘llangan she’riy san’atlarni aniqlang. Ularning she’r matnidagi badiiy-estetik vazifasini belgilashga harakat qiling.
7. G‘azola nima? She’rda bu so‘z nima uchun qo‘llangan?
8. Siz quyi sinflarda botanika va boshqa darslarda o‘qigan, ekskursiyalarda ko‘rgan lola haqidagi tasavvurlaringizni she’r bilan qiyoslang.

Bobur lirikasida g‘azal va ruboiylar yetakchi mavqe tutadi. Adib ushbu janrlarning ijtimoiy motivlar bilan boyitilishiga katta hissa qo‘shdi.
Bobur g‘azallarining katta qismi 5 va 6 baytdan tashkil topgan. Uning yana bir yirik xizmati she’r tilini, adabiyot tilini hayotiylashtirishda, uning sodda va ravon, tushunarli, samimiy bo‘lishiga intilishida ko‘rinadi. Ko‘pincha ularda og‘zaki nutqqa juda yaqin bo‘lgan ohanglar ochiq sezilib turadi.
Boshqa jihatlarni gapirmaganda ham, g‘azal qofiyalarining fe’llardan tashkil topishi uni og‘zaki nutqqa yaqinlashtirganini ta’kidlash o‘rinli bo‘ladi.
Garchi Boburning ayrim she’rlarida o‘zni aysh bilan tutishga, farog‘at bilan yashashga da’vat ruhi ustun bo‘lsa-da,  amalda  bular  Boburning  orzusi  bo‘lib,  uning  hayo-ti  faqat  mashaqqat,  qiyinchilik,  urush-yurishlarda,  tahlika va bezovtaliklar, to‘s-to‘polonlarda o‘tgani yaxshi ma’lum. Shunga qaramasdan, adib she’riyatida hayotsevarlik, ertangi kunga nisbatan komil ishonch ruhi ustuvorlik qiladi. Shoir birovga tobe va mute bo‘lishni xohlamaydi. Keskin xulosalar chiqarishda ham iymanib o‘tirmaydi.
Alisher Navoiydan keyin g‘azal janrini ijtimoiy ohanglar bilan boyitgan adib, hech shubhasiz, Zahiriddin Muhammad Boburdir. Uning ko‘p g‘azallari hasbi hol tarzida yozilgan. Ularda adibning shaxsiy hayotiga oid bo‘lgan kechinmalar juda yorqin va ta’sirchan tarzda ifodalangan.
Bobur g‘azaliyotida yurt va Vatanga muhabbat, ezgu insoniy fazilatlar tarannumi, oliyjanob tuyg‘ular tasviri ye-takchilik qiladi.
Bobur hayotda nihoyatda jur’atli, mardona, yangiliklarga o‘ch bo‘lgan. Bu xislatlar uning ijodi uchun ham xosdir.
Bobur lirikasida ruboiy va qit’alar ham katta mavqe tutadi. Ularda mumtoz adabiyotimizdagi yetakchi obrazlar tizimi o‘ziga xos tarzda mujassamlashgan. Shu bilan birga, adib she’riyatning ijtimoiy motivlar bilan boyitilishiga ham katta hissa qo‘shdi.

Boburning hayoti o‘zi tug‘ilib o‘sgan yurtlardan yiroqda kechganini yaxshi bilasiz. Shu bois Bobur ruboiylarida ona Vatanga intilish, g‘urbat, hijron mavzulari keng yoritilgan. Quyidagi ruboiy ham adibning yurt sog‘inchiga to‘la qalbi-ning aks sadosi, o‘ziga xos oynasidir.

Ko‘pdin berikim, yor-u diyorim yo‘qdur, Bir lahza-yu bir nafas qarorim yo‘qdur. Keldim bu sori o‘z ixtiyorim birla, Lekin borurimda ixtiyorim yo‘qdur.

Birinchi misradayoq yor va diyor sog‘inchi juda oshkor va samimiy ifodalanmoqda. Unda muddatning davomiyligi e’tiborni tortadi. Bunga ko‘pdin berikim ifodasi orqali eri-shilgan.  Keyingi  misrada  ana  shu  hodisa-sababning  oqi-bati ko‘rsatilmoqda: bu o‘rinda ham muddat, vaqt, fursat tushunchasiga tayanilmoqda. Uning ifodasi – bir lahza-yu bir nafas. Bu o‘z-o‘zidan ko‘p va oz tushunchalari orasi-dagi ziddiyatni yuzaga chiqaradi. Ularning ostidagi ma’no tovlanishlari bizni o‘ziga jalb etadi. Keyingi ikki misrada ham mantiqiy ziddiyat aks etgan. Ulardagi tayanch so‘zlar keldim va borurimdadir.
Ruboiy qofiyasi asosiy mavzuni ochishda muhim omil bo‘lgan. Shunga ko‘ra, asosiy fikrni ifodalovchi so‘z – diyor qofiyaga surilgan. Ikkinchi misra esa lirik qahramon ruhiy olamini aks ettirishga qaratilgan, shuning uchun qarorim so‘zining qofiyada keltirilishi tasodifiy emas. Oxirgi misradagi ixtiyorim qofiyasi ham umumiy ma’noni kuchaytirishga xizmat qiladi. Muhimi, bu ruboiy ham boshqalari kabi ifodalarning tabiiy va quymaligi, turkona so‘zlarning o‘z o‘rnida, jonli holda qo‘llangani bilan ajralib turadi.
Dastlabki misra ro‘y bergan hodisa mohiyati haqidagi axborot tarzida berilgan. Ammo uning mahzun va tushkun kayfiyat ifodasi ekani ham ko‘rinib turibdi. Keyingi misrada esa lirik qahramonning shu hodisaga munosabati ko‘rsatil-gan. Unda bezovtalik, iztirob, taqdir oldidagi ojizlik e’tirofi aks etgan. Ayni paytda, bu qayg‘uning oniy, qisqa emas, aksincha, muntazam va uzluksizligi ta’kidlangan.

Natijaning yomonligi uchun o‘zining aybdorligini tan olish har kimning ham qo‘lidan kelavermaydi. Boburda mana shunday mardonalik har doim ochiq namoyon bo‘ladi. Bu yerda  ham  shu  xislatning  yana  bir  qirrasi  ko‘rinib  turib-di. Ammo taqdir buyrug‘iga bo‘ysunmaslikning ham imkoni yo‘q. Oxirgi misra mana shu e’tirofning go‘zal ifodasi sifatida yaratilgan.
Bobur ruboiylari bu janrni yangi mavzu bilan boyitdi. Ularga hasbi hol ohanglarining, yurtsevarlik, vatanparvarlik g‘oyalarining ustuvor tarzda singdirilishi mana shu yangilik-ning bir qismini tashkil etadi. Yana bir yangilik ularning tabiiy, samimiy ruhi bilan belgilanadi.
Bobur ruboiylari hayotning turli qirralari haqida bahs yuritadi. Bobur ruboiylari ham g‘azallari kabi hasbi hol xarakteriga ega: ularda adib o‘z ko‘rgan-kechirgan tuyg‘ula-rini ifodalashga ko‘proq e’tibor beradi:

Necha bu falak solg‘usi g‘urbatqa meni, Har lahza tugangusiz mashaqqatqa meni. Ne chora qilay, netayki, Tengri go‘yo
Mehnatni menga yaratdi, mehnatqa – meni.

Ushbu ruboiy mavzusiga ko‘ra boshqa ruboiylarga uyg‘un. Unda	ham	yor,	ham	diyordan	yiroqlik,	ulardan	ayrilib yashash iztiroblari aks etgan. Ayni paytda, kundalik hayot maromining o‘zida ham kutilmagan azob-uqubatlar, ranj-u kulfatlarning ko‘ngilga beradigan og‘riqlari ham aks etgan. Dastlabki  ikki  misrani  yana  bir  marta  o‘qib  chiqaylik.
E’tibor berdingizmi: solg‘usi fe’li qaysi misraga aloqador? Faqat birinchi misragami?
U har ikki misraga ham daxldor. Gapning mana shu shaklda  tuzilishi  undagi  fikriy  mantiqni  kuchaytirgan.
Keyingi ikki misrada ham yangicha shakllar mavjud. Uchinchi misrada savolning takrorlanishi iztirobning kuchini tasavvur qilishga yordam beradi. Oxirgi misradagi mehnat hamda men so‘zlariga qo‘shilayotgan jo‘nalish va tushum kelishigining  qo‘shimchalari  oxirgi  misrada  o‘rinlarini  al-

mashtirgan. Bu shoir ko‘zda tutgan ma’noning yanada kuchli va ta’sirchan bo‘lishiga xizmat qilmoqda.
Boburning yana bir yirik xizmati she’riy asarlar tilini hayotga yaqinlashtirishda, uning sodda va ravon, tushunarli, samimiy bo‘lishiga intilishida ko‘rinadi. Ba’zan bu g‘azallarda og‘zaki nutqqa juda yaqin bo‘lgan ohanglar sezilib turadi.

Asru ko‘p emish jur’at-u himmat sizga, Ro‘zi qilg‘ay Xudoy nusrat sizga.
Mardonalig‘ingizni bori el bildi, Rahmat sizga, hazor rahmat sizga.

Ruboiylarning katta qismi o‘zida Boburning hayotiy tajri-balari davomida to‘plangan haqiqatlarni mujassam etgan.

Tuz oh, Zahiriddin Muhammad Bobur, Yuz oh, Zahiriddin Muhammad Bobur. Sarrishtayi ayshdin ko‘ngulni zinhor Uz, oh, Zahiriddin Muhamrnad Bobur.

Bobur o‘zbek tilidagi so‘zlardan juda o‘rinli hamda unumli foydalanadi. Ularning kuchi va qudratini, ichki imkoniyatla-rini, tarovatini chuqur his qiladi.
Yuqoridagi ruboiy birgina so‘zning o‘zgarishi asosida hosil bo‘lgan. Ammo unda boshqa she’rlarda bo‘lgani kabi, ichki bir dard, abgor bo‘lgan ko‘ngil, afsus va nadomatlar ichidagi ruh egasi yorqin tarzda namoyon bo‘ladi.
Ruboiyda tuz, yuz, uz qofiya vazifasini bajargan. Birinchi, ikkinchi hamda to‘rtinchi misralarning qolgan so‘zlari radif vazifasini bajarmoqda:

	Tuz
	oh
	Zahiriddin Muhammad Bobur

	Yuz
	oh
	Zahiriddin Muhammad Bobur



Ilmi qofiyada qofiyaning bu shakli bosh qofiya deb yuriti-ladi. Biz qofiyani misra oxirida ko‘rishga ko‘nikib qolganmiz.

Mazkur misolda esa u misraning boshida turibdi. Bunday hodisalar o‘zbek tilining ifoda imkoniyatini ko‘rsatishiga ko‘ra ham e’tiborlidir.
Ruboiylarda taxallusni qo‘llashga ko‘ra ham Bobur boshqa shoirlardan ajralib turadi.
She’rning mazkur shaklda yaratilishi har ikki misradagi so‘zlarning takroriga tayangan yuksak ohangdorlikni hosil qiladi. Natijada yoqimli musiqiy ohang, takrorlanmas she’riy jarang yuzaga keladi.
Ruboiydagi uchinchi misra, ko‘pincha yakunlovchi misra uchun munosib tayanch vazifasini bajaradi. Mazkur ruboiy ham shunday tuzilgan. Unda yaxshi kishining hech qachon yomonlik ko‘rmasligi ta’kidlangan.
E’tibor berilsa, ruboiyni mazmuniga ko‘ra ikki qismga ajratish mumkin. Birinchi qismda, umuman, har qanday odam haqida gap boradi. Ular umumlashgan obraz sifatida tasvirlangan. Ularning bir guruhi vafodorligi, ikkinchi toi-fasi jafokorligi bilan «mashhur». Keyingi ikki misrada esa nisbatan aniqroq shaxslar: yaxshi va yomon odamlar tilga olingan. Ruboiydagi asosiy tasvir vositalari – so‘z takrori va tazod. Ular vositasida har bir harakat va uning natijasi, olamdagi sabab va oqibat munosabatining tasodifiy bo‘lmasli-gi ta’kidlanmoqda. Boburning ko‘pgina g‘azal va ruboiylarida bo‘lganiday, bu yerda ham yaxshilik qilishga undash, yo-monlikdan uzoqlashishga da’vat asosiy o‘rin tutgan. Muhimi, ular quruq pand-o‘git emas, balki yuksak badiiyat libosida taqdim etilgan.
Bobur hayotda kutilmagan sinov va mashaqqatlarga duch keldi. U hayot zarbalarini juda erta yoshligidan ko‘rdi. Shunga qaramay, uning lirikasida hayotsevarlik, odamga va butun olamga bo‘lgan qizg‘in muhabbat, chuqur samimiyat juda yorqin tarzda o‘z aksini topdi.
Bobur asarlari o‘zbek she’riyatining, o‘zbek nasrining, o‘zbek adabiyotining Navoiydan keyingi eng go‘zal, eng nurli  sahifalarini  tashkil  etadi.  Ularning  barchasi  nihoyat-da go‘zal va ta’sirchan, takrorlanmas bir shaklda namoyon bo‘lgan. Ular o‘zbek tilining kuch-qudrati, ichki imkoniyat-larini ko‘rsatib bera olishiga ko‘ra ham bebahodir.

Bobur ruboiylari o‘zbek ruboiynavisligi taraqqiyotida alo-hida bir bosqichni tashkil etadi. Ularda falsafiy teranlik, ijtimoiy hodisalarga uyg‘unlik, hayot rang-barangligining nafis ifodalari, ayni paytda, o‘zbek tilining o‘ziga xos ifor va tarovati takrorlanmas bir tarzda mujassamlashgan.
Bobur nazarida olamning munavvarligi odamning istaklari, shu istaklarning amalga oshishi bilan bog‘liq. Agar inson istaklari, tilak va xohishlari amalga oshsa, bu olam yanada go‘zal bo‘ladi, aksincha holatda esa olam uning ko‘zlariga tor va qorong‘i ko‘rinishi mumkin. Unda bunday kishiga olamda yashashning ma’no va mazmuni yo‘qoladi:

Ko‘ngli tilagan murodig‘a yetsa kishi Yo barcha murodlarni tark etsa kishi. Bu ikki ish muyassar o‘lmasa olamda, Boshini olib bir sorig‘a ketsa kishi.

Ruboiylarda insoniy fazilatlar, o‘zaro hamjihatlik, umr-ning qisqaligini nazarda tutib, uning qadriga yetish g‘oyalari tarannum etiladi:

Ahbob, yig‘ilmoqni farog‘at tutungiz! Jam’iyatingiz borini davlat tutungiz!
Chun gardishi charx bu durur, Tengri uchun Bir-birni necha kun g‘animat tutungiz!

Ruboiydagi murojaat shakli (ahbob – do‘stlar, yorlar), fe’ldagi ikkinchi shaxs ko‘plik qo‘shimchasining takrorlanishi uni ko‘ngilga juda yaqin qilib qo‘yadi. Unda qo‘llangan so‘zlarning og‘zaki nutqdagi faolligi esa tinglovchini o‘ziga rom qiladi.
Bobur ruboiylari ushbu janrning o‘zbek adabiyotida yana-da mustahkam o‘rin olishi, uning takomili va rivojida alohida bir bosqich bo‘ldi. Adib ruboiy janri imkoniyat-laridan unumli foydalanib, uning mavzu qamrovini ken-gaytirdi. Ayniqsa, Vatan, yor, g‘urbat, ayriliq, ona yurtga mehr va sadoqat Bobur ruboiylarining o‘zagini tashkil etadi.

Ruboiylarning tili sodda, ulardagi tuyg‘ular samimiy, ifodalar yengil, shuning uchun adib tasvirlagan tuyg‘ular kitobxonga tez «yuqadi», uning qalbida ham o‘ziga xos aks-sado beradi.
Bobur ruboiyni dubaytiy va tarona degan nomlar bilan ham yuritilishini, ruboiy vazni hazaj ekanini ko‘rsatadi.
Bobur  o‘zbek  tilining  tarovat  va  nazokatini  juda  te-ran anglagan, nozik tushungan. Adib o‘zbekcha so‘zlarning ma’no tovlanishlaridan zavq tuygan. Shu zavqning boshqalar tomonidan tuyulishiga ham imkon bergan. Tuyuqlar bu ji-hatdan alohida e’tiborga molik.
Ulki har ko‘zi g‘izoli Chin durur, Qoshida payvasta oning chin durur. Chunki ul ko‘p yolg‘on aytti ul menga, Gar desam yolg‘onchi oni, chin durur.
Bu yerda tajnisga olingan so‘z chindir. Birinchi baytda u  g‘izoli  Chin  birikmasida  kelmoqda.  Birikmaning  ma’nosi
«Chin (Xitoy) ohusi» demakdir. Ikkinchi misradagi chin qoshlarning o‘rtasida paydo bo‘ladigan tirish, burishiqlar, ajinlarni anglatadi. Oxirgi baytdagisi esa «haqiqat», «rost» degan ma’nolarni bildiradi.
Tuyuq – adabiyotimizdagi to‘rtlik shakliga tayanadigan go‘zal  lirik  she’rlardan  biri.  U  aruzning  ramali  musadda-si maqsur vaznida yoziladi. Tuyuqning shakliy ko‘rinishlari xilma-xil. Boburning o‘zi uning yetti turini misollar bilan ko‘rsatib bergan. Ulardan biri har to‘rt misradagi qofiyada ham tajnis qo‘llash bilan bog‘liq. Tajnis shakldosh so‘zdir. Ularning ma’nosi har xil bo‘ladi. Tilshunoslikda u omonim – shakldosh so‘z deb yuritiladi.
Tuyuqning vazni ramali musaddasi maqsur yoki mahruf bo‘ladi:

	– v – –
	– v – –
	– v –

	fo i lo tun
	fo i lo tun
	fo i lun

	
	
	

	– v – –
	– v – –
	– v –

	fo i lo tun
	fo i lo tun
	fo i lun

«Masnu’» – arabcha san’atli, sersan’at degani. Ham gori-zantal, ham vertikal tomonidan o‘qish mumkin bo‘lgan she’r. U murabba’ (to‘rtburchak), musoviyat tarafayn (ikki tomoni ham teng) degan atamalar bilan ham yuritiladi.

	
	1
	2
	3
	4

	1
	Yetti meni
	o‘lturgali
	oxir
	hijron

	2
	O‘lturgali
	qo‘yma
	meni qutqar
	ey jon

	3
	Oxir
	meni qutqar
	bu firoq
	asru yomon

	4
	Hijron
	ey jon
	asru yomon
	oh-u fig‘on




1	2	3	4	5	6	7	8
Tishing  dur,  labing  marjon,  xading  gul,  xating  rayhon,

9	10

11	12	13	14

15	16

Yuzung xur, soching anbar, so‘zung mul, menging mo‘lton.

16	15	14	13

12	11

10	9

Mo‘lton menging, so‘zing mul, anbar soching, yuzung hur,
8	7	6	5	4	3	2	1
Rayhon, xating, xading gul, marjon labing, tishing dur.

Bu yerda birinchi misradagi so‘zlar oxirgi misrada o‘rin-larini deyarli to‘la tarzda almashtirgan holda takrorlangan. Faqat  tishing  dur  va  xating  gul  takrorlarini  tashkil  etuv-chi so‘zlarning o‘rni almashmay qolgan, xolos. Ikkinchi va uchinchi misralarda ham shu usul mavjud. Bularning barcha-si Bobur mahoratining naqadar balandligining ko‘rsatkichlari bo‘la oladi.


Savol va topshiriqlar 


1. Bobur she’riyati qanday janrlardan iborat?
2. Bobur she’rlarida ko‘p qo‘llangan she’riy san’atlarni aniqlang. Ularning she’r matnidagi badiiy-estetik vazifasini belgilashga harakat qiling.
3. Ayrim g‘azallarda radif qo‘llangan. U she’rda qanday vazi-fani ado etadi?
4. «... Kechlik oshni o‘tkazgach, Hasanali o‘z hujrasidan kiyi-nib chiqdi-da, Otabek yonig‘a kirdi. Otabek «Boburnoma» mutolaasi bilan mashg‘ul edi. Ba’zi bir ehtimollarga qarshi o‘zining niyatini bildirmay:
· Menda yumishingiz yo‘qmi, bek? – deb so‘radi Hasanali.	–	Hammomga	bormoqchi	edim...
Otabek ko‘zini kitobdan uzmay javob berdi:
· Yumishim yo‘q, boraveringiz».
Abdulla Qodiriyning «O‘tkan kunlar» romanidan olingan mazkur parcha sizda qanday mulohazalar uyg‘otadi?
5. Bobur ruboiylarining mavzu qamrovi haqida gapirib bering.
6. Yuqoridagi ruboiylarni yana bir marta o‘qing. Ular orasida
«Taqdirga tag‘yir yo‘q» hamda «Har kim ekkanini o‘radi» maqollarining mazmuniga mos keladiganlarini toping. Ularni izohlashga harakat qiling.
7. Quyidagi ruboiyni o‘qing. Ularni yuqoridagi andozalar aso-sida tahlil qilishga harakat qiling:

Ahbobg‘a har xatki savod etgaysen1, Bizni dag‘i ul bitikda yod etgaysen, Maqsudki2 qoside3 agar kelsa bu yon, Bir noma bila ko‘ngulni shod etgaysen.

1. Savod etmoq – yozmoq, bitmoq. 2. Maqsud – maqsad, niyat. 3. Qosid – elchi, xabarchi.
8. Quyidagi tuyuqlarni o‘qing va tahlil qiling:

Qish bo‘ldi-yu, bo‘ldi barcha tom-u tosh qor, Jamiyati bor kishiga bordur xush qor,
Bu qishda yomon yo‘l-u parishon holim, Yo Rab, meni yaxshiliq sarig‘a boshqor.

Qadimni firoq mehnati yo qildi. Ko‘nglum g‘am-u anduh o‘tig‘a yoqildi. Holimni sabog‘a aytib erdim, ey gul, Bilmon, senga sharh qilmadi yo qildi.

Sizga yordam bo‘lishi uchun ayrim so‘zlarning ma’nolarini eslatamiz: 1) yo qildi – yoy, ya’ni kamonga o‘xshatib qo‘ydi; 2) yoqildi – yondi, kuydi, o‘rtandi; 3) yo qildi – yoki (sharh) qildi.
9. Boburning o‘zbek tilidagi so‘z boyligidan unumli foydala-nishi, har bir so‘zning ifoda imkoniyatlarini yaxshi tasavvur qilishi, so‘zni nozik darajada his etishini tuyuqlari misolida izohlab bering.
10. Boburning she’riy mahoratini ruboiy va tuyuqlar misolida ko‘rsatib bering.
11. Bobur ruboiylaridan to‘rttasini, tuyuqlaridan ikkitasini yod oling.
12. «Bobur she’rlarini yaxshi ko‘raman» yoki «Bobur she’riya-tida lirik qahramon tasviri» mavzularidan birida ijodiy matn tayyorlang.
13. Bobur ijodining ma’rifiy va tarbiyaviy ahamiyati haqida nima deya olasiz?





[bookmark: _TOC_250008][image: ]Boborahim Mashrab
(1640–1711)





Boborahim Mulla Vali o‘g‘li Mashrab Namanganda bo‘zchi kosib oilasida dunyoga kelgan. U «otashnafas shoir» sifatida shuhrat qozongan. Shoirning nomi xalq orasida juda keng tarqalgan va mashhur bo‘lgan. Xuddi shohnomaxonlik, rumiyxonlik, bedilxonlik, navoiyxonlik singari mashrabxon-lik ham bardavom bo‘lgan. Asarlari qisman turli bayoz va tazkiralar, asosan, «Devoni Mashrab», «Devonayi Mashrab»,
«Eshoni  Mashrab»,  «Hazrati  Shoh  Mashrab»  nomlari  osti-da xalq orasida qo‘lyozma va toshbosma shaklida tarqalgan qissalar orqali yetib kelgan. Uning hayot yo‘li haqidagi ayrim  ma’lumotlar  ham  mana  shunday  kitoblarda  haqiqat va to‘qimalar qorishiqligida saqlanib qolgan.
Mashrabning otasi juda erta vafot etadi. Onasi Bibi Salima ip yigirish bilan oila tebratadi. Mashrab moddiy qiyinchiliklar-ga qaramay maktab ta’limini oladi. So‘fi Eshon mullo Bozor Oxund qo‘lida din va falsafa tarixini, fors tilini o‘rganadi.
So‘ng (taxm. 1665-yillardan) 7–8 yil davomida qashqarlik Hidoyatullo Ofoq Xoja eshon huzurida muridlik maktabini o‘taydi.
Hidoyat ko‘rguzung, Ofoq Xojam, pushti panohimsiz, Adashgan, yo‘lda qolganman, men g‘aribga roh, deb keldim.
Bir kanizakka ko‘ngil qo‘yishi uning qattiq jismoniy jazolanishi hamda pir dargohidan quvilishiga sabab bo‘ladi.
[image: ]

Mana shu jarayonda uning she’rlari shuhrat qozona bosh-laydi. Mashrab ikki tilda ijod qilgan.
Mashrab she’riyatning mulamma, mustazod, muxammas, musaddas, musabba’ singari janrlarida ijod qilgan. Ammo uning shuhratini, ayniqsa, g‘azal va murabba’lari oshirgan. Ularning asosiy yo‘nalishi ishq-muhabbat bo‘lishiga qara-masdan,  ijtimoiy  ohanglar  ham  katta  mavqe  tutgan.
Mashrab o‘zbek tasavvuf adabiyotini yangi bosqichga olib chiqqan. Uning asarlari tilining sodda va jonliligi, o‘zbekona so‘zlarning tabiiy va samimiy jarangi, xalqona ifodalarga, ayniqsa,  maqol  va  iboralarga  boyligi  bilan  ajralib  tura-di. Ularning katta qismi sahli mumtane san’atining yorqin namunalaridir. Ularda tasavvufning eng qiyin va mushkul muammolari ham nisbatan oson va qulay shakllarda tasvirlab berilgan. Ayni mana shu xislatlar uning she’rlari xalq orasi-da ommalashib tez yodlanishi va hofizlar tomonidan kuyga solinib ijro etilishida bosh omil bo‘lgan.
«Tariyqi ishq aro noyob» bo‘lgan Mashrab misralaridagi insoniy tuyg‘ular tasviri favqulodda ta’sirchanligi bilan ajralib turadi. Bunda ulardagi so‘z va iboralarning mavzu va maq-sadga munosib va muvofiqligi, qofiyalarning to‘la va ohang-dorligi, vaznlarning tovlanishi, goho bosiq, goho o‘ynoqiligi yetakchi o‘rin tutadi. Quyidagi misralar aruz talablariga qan-chalik mos bo‘lsa, barmoq talablariga ham shunchalik to‘la va mukammal javob bera oladi:
5	+	5	= 10Ko‘ng-lim-ni ber-  dim bir be-va-	fo-ga
– – V –	– – V –



5	+	5	= 10– –
– – V –
– – V –

	Kuy-di yu-ra-
	gim jab-ru ja-
	fo-ga

	– – V –
	– – V –
	– –


Mashrab she’rlarida ijtimoiy muammolar talqini va tanqidi ham katta o‘rin tutadi.
O‘zbek		tasavvuf	adabiyoti	Mashrab		qiyofasida	yangi bosqichga	ko‘tarildi.		Bu	yo‘nalishda	uning:

Soldim tun-u kun nafs itim birla urushni, Tanho qilichi birla urub hay-haylab o‘ttum, –

yoki «Ma’rifatni xonaqosina qadam kelturmisham» singari bayt va misralari e’tiborga loyiqdir. «Bir Xudodin o‘zgasi bar-cha g‘alatdur, Mashrabo» degan misrada Mashrab ma’naviy olamining o‘zak nuqtasi bo‘y ko‘rsatib turibdi.
Mashrabning so‘z qo‘llash mahorati yuksak. «Qoshi qa-rosini	ko‘rung»,	«Jonim	chiqdi»,	«Urayinmu	boshima»,
«Hay-haylab  o‘ttum»  singari  xalqona  iboralar  shoir  she’ri-yatidagi	shiradorlikni	ta’minlagan.
Mashrabning ayrim bayt va misralari hayotiy hikmatlar darajasiga	yetgan:

Umr emasdur – oshiqing bir lahza bo‘lsa yorsiz. Hech ilme siynaga jo bo‘lmadi takrorsiz.
Qaroqchi  qo‘rqitar  har  yerda  topsa  karvon  yolg‘iz.

Mashrab she’rlarining ijtimoiy-badiiy ahamiyati juda katta. Ular bugun ham bizning zamondoshlarimizni, ayniqsa, yosh avlodni yuksak insonparvarlik ruhida tarbiyalashda, ularning yuksak axloq egalari bo‘lib kamol topishlarida, she’riyatning go‘zal namunalari asosida shakllanadigan badiiy-estetik did-larining takomilida o‘ziga xos ahamiyat kasb etadi.
Savol va topshiriqlar 
1.
2.
3.
4.
5.
7.
Mashrabning hayot yo‘li haqida nima deya olasiz?
Mashrab yashagan davr va muhit haqida nimalarni bilasiz? Mashrabni tabiatan qanday odam sifatida tasavvur qilasiz?
Mashrab
Mashrab Mashrab
ijod qilgan janrlar haqida gapirib bering.
asarlari bizga qay yo‘sinda yetib kelgan?
she’rlari bilan aytiladigan qanday qo‘shiqlarni bi-
lasiz?  Sizga  ularning  nimasi  manzur  bo‘lgan?
8. Mashrab adabiy merosining bugungi kundagi ma’rifiy va tarbiyaviy	ahamiyati	haqida	gapiring.

G‘AZALLAR

[bookmark: _TOC_250007]«Bu tani xokini-yu ruhi ravonni na qilay?!.»

Bu tani xokini-yu ruhi ravonni na qilay?! Bo‘lmasa qoshimda jonon, bu jahonni na qilay?!

Yorsiz ham bodasiz Makkaga bormoq ne kerak?! Ibrohimdin qolg‘on ul eski do‘konni na qilay?! Urayinmu boshima sakkiz behisht-u do‘zaxin, Bo‘lmasa vasli menga, ikki jahonni na qilay?!

Zarraye nuri quyoshdek bu jahon ichra tamom, Oshkoro bo‘lmasa, sirri nihonni na qilay?!

Arshning kungurasin ustig‘a qo‘ydum oyog‘im, Lomakondin1 xabar oldim, bul makonni na qilay?!

Bir Xudodin o‘zgasi barcha g‘alatdur, Mashrabo, Gul agar bo‘lsa qo‘lumda, ul tikanni na qilay?!

Tasavvufda tan va ruh muammosi ancha jiddiy ko‘riladi-gan masala va muammolar sirasiga kiradi. Zero, tan insonga, ruh esa ilohiyotga daxldordir. Odatda, o‘zini anglagan inson ruhida ilohiy sirlardan qisman xabardorlik mavjud bo‘ladi. Jonon esa oshiq (solik) qalbida sodir bo‘layotgan ilohiy ma’rifat darajasining ortib borishi bilan aloqador. Demak, bu baytda ilohiy ma’rifatga intilmasdan yashash umr mazmunini yo‘qqa chiqaradi, degan haqiqat mujassamlashgan.
Xuddi mana shu fikr keyingi baytda yana bir pog‘ona balandroq pardalarda kuylanadi. Tasavvuf adabiyotida yor, jonon  so‘zlari  ko‘pincha  ilohiy  ma’rifatning  oshiq  qalbida-gi jilolanishini anglatadi. Demak, Makka ziyoratiga borish uchun ham jiddiy tayyorgarlik talab etiladi. Bu talabning asosi ko‘ngil pokizaligi, moddiy ehtiyoj va talablardan voz kecha olish, nafs qutqularidan forig‘ bo‘lish, ko‘ngil obodligi ustida qayg‘urishdir.

1 L o m a k o n – makonsiz.

Bir qarashda jannat va do‘zax tushunchalarini inkor etish dahriylik tushunchasi bilan bog‘lanib ketganday bo‘ladi. Asli-da esa unday emas. Diqqat bilan qaralsa, Mashrab do‘zax va jannatni boshimga uramanmi deganda yor vasli – ilohiy tajallini ko‘rishni nazarda tutgan. Agar o‘sha darajaga yet-maydigan bo‘lsa, yuqoridagi tushunchalarning ham mazmuni yo‘qqa chiqadi. Ko‘rinadiki, bu baytda ham yana ko‘ngil ozodaligi nazarda tutilgan.
Olamga boqqanda uning har bir bo‘lagida, ya’ni insonni qurshab turgan moddiy jismlarning o‘zida ham Yaratgan-ning kuch va qudratini his etib turish kerak. Quyoshning paydoligi uning zarralarida namoyon bo‘ladi. Xuddi shunga o‘xshab Yaratganning o‘zi ham u yaratgan narsalar vositasi-da anglanadi. «Sirri nihon» insonga ma’rifiy bilimlar tufayli anglanishi mumkin bo‘lgan haqiqatlardir.
Mashrab bir solik (yo‘lovchi) sifatida bu uzun yo‘lning asosiy  bosqichlarini  bosib  o‘tgan  solik  tilidan  aytmoqdaki,
«bodani ichgan solik Arsh kungarasining ustiga ham oyoq qo‘ya oladi». Mayning ilohiy ishq yoki ilohiy ishq mujas-samlashgan ko‘ngil ramzi ekanini yodda tutsak, qo‘yilgan qadamning ham, lomakondan xabar olishning ham ma’nosi bir qadar oydinlashadi. Ya’ni ilohiy ma’rifat egasigina emas, lomakon – makonning yo‘qligi, yo‘qlik olamidan ham xa-bardor bo‘ladi. U olam ilohiy olam, ilohiyot olamidir.
Ana shundan keyin oliy haqiqatga yetish mumkin bo‘ladi. Buning uchun Yaratganning o‘zidan boshqa hamma nar-saning xato – g‘alat ekanini anglab yetish kerak. Boshqa narsalarga mahliyo bo‘lib asl haqiqatdan chalg‘imaslik kerak-ligi baytning asosiy mazmun va mantig‘ini tashkil etadi. Bu murakkab umumlashmani anglatish uchun esa oddiy va sodda ikkita obraz qo‘l keladi:

Bir Xudodin o‘zgasi barcha g‘alatdur, Mashrabo, Gul agar bo‘lsa qo‘lumda, ul tikanni na qilay?!

O‘z-o‘zidan gul asosiy maqsad va mohiyatni, tikan esa ikkinchi darajali narsalarni anglatayotgani ma’lum bo‘ladi. Ammo  esdan  chiqarmaslik  lozimki,  ikkinchi  darajali  nar-

salardan ehtiyot qilinmasa, kishiga jarohat yetishi, uning iztiroblari ortishi mumkin.
Mashrab she’riy unsurlarni tanlayotganida ularning maz-mun uchun qanday xizmat qilishi mumkinligini ham e’tibor-ga olgan. Butun she’r davomida so‘roq ohangining saqlanishi undagi ma’no qatlamiga bo‘lgan e’tiborni har doim tarang holda tutib turish imkonini beradi. Birinchi baytda bir uyada birlashadigan so‘zlar miqdorining ko‘pligi – tanosub she’riy san’ati bayt mazmunini to‘la va yaxlit holda idrok qilishga ko‘maklashadi. Tan va ruh esa mantiqiy tazodni yuzaga keltirgan:

Bu tani xokini-yu ruhi ravonni na qilay?! Bo‘lmasa qoshimda jonon, bu jahonni na qilay?!

Keyingi baytda tashbih, istiora, ramz singari tasvir vosita-laridan foydalanilgan. Bular she’rning ta’sirchanligini yanada kuchaytirgan. Bularning barchasi mazmuniga quvvat, shakliga chiroy ato etgan. Ular birlashib, kitobxon qalbida go‘zal va yoqimli ta’sirni hosil qiladi.

[bookmark: _TOC_250006]«Agar oshiqlig‘im aytsam...»

Agar oshiqlig‘im aytsam, kuyub jon-u jahon o‘rtar, Bu ishq sirrin bayon qilsam, taqi ul xonumon o‘rtar.

Kishiga ishq o‘tidin zarraye yetsa, bo‘lur giryon1, Bo‘lub besabr-u betoqat, yurak-bag‘ri chunon o‘rtar.

Meni bexonumon tinmay kuyub-yondim firoqingda, Oting tutsam, nigoro debki, zavqidin zabon2 o‘rtar.

Qayu til birla, ey jono, seni vasfing bayon aylay, Tilim lol-u ko‘zum giryon, so‘ngaklarni3 nihon o‘rtar.

1 G i r y o n – yig‘lovchi, yig‘lab turgan.
2 Z a b o n – til.
3 S o‘ n g a k – suyak.

Na qattiq kun ekan, jono, visolingdin judo bo‘lmoq, Meni ohim tutunig‘a zamin-u osmon o‘rtar.

Bu dard ila xarob o‘ldum, kelib holimni so‘rmassan, G‘aming boshqa, alam boshqa, yurakimni fig‘on o‘rtar.

Bu Mashrab dardini, jonoki, har kim boshig‘a solma, Agar mahsharda oh ursam, bihishti jovidon1 o‘rtar.
Savol va topshiriqlar 

1. Ritorik  savolning  shoir  ijodidagi  o‘rni  haqida  nimalarni aytib	bera	olasiz?
2. Sizningcha, Mashrab g‘azallarida qaysi badiiy timsollar faol-roq qo‘llanadi?
3. Mashrab qo‘llagan tashbihlarni toping va izohlab bering.
4. Tanosub san’atining mohiyatini shoir she’rlari asosida izohlab  bering.
5. «O‘rtar» g‘azalining matla’si yuqori darajadagi ohangdorlikka ega. Uning nimalar hisobiga hosil qilinganini aytib bera olasizmi?
6. «O‘rtar» g‘azalining qofiya va radiflar tizimini aniqlang, ularning  vazifalarini  tushuntiring.
7. G‘azalda «ishq o‘ti» istiorasining bajarayotgan vazifasini belgilang.
8. G‘azalda qo‘llangan she’riy san’atlarni toping va ularning qo‘llanish xususiyatlarini izohlang.
9. «O‘rtar» g‘azalida shoirning so‘z tanlash va qo‘llash ma-horatiga baho bering.
10. Quyidagi baytni o‘qing:
Qayu til birla, ey jono, seni vasfing bayon aylay, Tilim lol-u ko‘zum giryon, so‘ngaklarni nihon o‘rtar.
Unda ifodalanayotgan tuyg‘ularni o‘z so‘zlaringiz bilan sharhlang.
11. «O‘rtar» g‘azalidagi istiora va mubolag‘alarni toping va ular-ning shoir muddaosini yoritishdagi o‘rnini ko‘rsatib bering.
12. «O‘rtar» g‘azalida ifoda etilgan rang-barang tuyg‘ularni bayt-ma-bayt tahlil qiling va ularning o‘zaro tafovutlarini izoh-lang.

1 J o v i d o n – doimiy, abadiy.

[bookmark: _TOC_250005]MURABBA’
[bookmark: _TOC_250004]«Bulbuldayinkim faryod etarman...»
Bulbuldayinkim faryod etarman, Ishq daftarini bunyod etarman. Ko‘ngullarimni man shod etarman, Yorg‘a  yetar  kun  bormu,  yoronlar?
G‘am bahri qildi mavjini bunyod, Ishqingda qildim yuz oh-u faryod. O‘tti nigorim chun sarvi ozod, Yorg‘a yetar kun bormu, yoronlar?
Hajr ahli keldi tutti yoqamdin, Bag‘rimni tilg‘il paykoni g‘amdin, Ming dod-u faryod ushbu alamdin! Yorg‘a  yetar  kun  bormu,  yoronlar?
Sham’i firoqing ko‘ksumda yondi, Ko‘z yoshim oqib bag‘rimg‘a tomdi, G‘aflatda qolg‘on Mashrab uyondi, Yorg‘a yetar kun bormu, yoronlar?
[bookmark: _TOC_250003]MUXAMMAS
[bookmark: _TOC_250002]«Na g‘urbatlarni chektim charxi bebunyod dastingdin...»
Na g‘urbatlarni chektim charxi bebunyod1 dastingdin, Mudom motamda o‘ttum, bo‘lmadim dilshod2 dastingdin, Tamomi xonumonim bo‘ldi chun barbod dastingdin, Hama obod bo‘ldi, bo‘lmadim obod dastingdin,
Ki man har qayga borsam dod etarman, dod dastingdin.
Chamanning bulbuli bebol-u parman3, oshyonim yo‘q, Misoli chug‘zdek vayronalarda ham makonim yo‘q, Azizimdin judodurman, boshimda soyabonim yo‘q, Hama obod bo‘ldi, bo‘lmadim obod dastingdin,
Ki man har qayga borsam dod etarman, dod dastingdin.

1 C h a r x i	b e b u n y o d – omonat dunyo ma’nosida.
2 D i l s h o d – ko‘ngli shod, xursand.
3 B e b o l - u	p a r – qanotsiz va patsiz.

Dilimning quvvati, ruhi ravonimdin ayurdilar, Anisim, munisim, dilbandi jonimdin ayurdilar, Ko‘zumning ravshani ul mehribonimdan ayurdilar, Hama obod bo‘ldi, bo‘lmadim obod dastingdin,
Ki man har qayga borsam dod etarman, dod dastingdin.
Bu olamda meningdek dil parishon o‘lmasun hech kim, Ko‘zi ham termulub, cho‘llarda sarson o‘lmasun hech kim, Xaloyiq diydasig‘a torikiston1 o‘lmasun hech kim,
Hama obod bo‘ldi, bo‘lmadim obod dastingdin,
Ki man har qayga borsam dod etarman, dod dastingdin.
Ilohiy, menga yetkurgaymusan xurshedi matlabni, Saodat vaqtida baxtimg‘a chun iqboli kavkabni, Ilohiy, sen yetur himmat yo‘lig‘a xasta Mashrabni, Hama obod bo‘ldi, bo‘lmadim obod dastingdin,
Ki man har qayga borsam dod etarman, dod dastingdin.
Savol va topshiriqlar 
1. Siz murabba’ning  qanday  ko‘rinishlarini bilasiz?
2. Yuqoridagi murabba’ni o‘qing va shu asosda murabba’ janri haqida gapirib bering.
3. She’rdagi istioralarni toping va ularni izohlang.
4. Sizningcha, Mashrab yoronlar deganda kimlarni nazarda tutgan?
5. She’rda Mashrab shaxsiyatiga xos bo‘lgan qaysi xislatlar aks etganini aniqlang, ularni izohlang.
6. Muxammas boshqalarning g‘azallariga bog‘lanishi yoki mus-taqil shaklda yaratilishi mumkin. Mashrabning muxammasi qaysi turga kiradi?
7.
«Dastingdan» radifining she’rda tutgan o‘rni
haqida  gapirib  bering.
va ahamiyati
8. Shoir she’rlarida qo‘llangan so‘zlarning hozirgi adabiy tili-
mizdan farq qiluvchi fonetik, leksik, morfologik jihatlarini qiyoslang va shu asosda ijodiy matn tuzing.
9. Mashrab ijodining adabiyot tarixida tutgan o‘rni va ahami-yati haqida gapirib bering.
10. Mashrab g‘azallaridan birini yod oling.



1 T o r i k – qorong‘ulik.

XIX asr ikkinchi yarmi–XX asr boshlari o‘zbek adabi-yotida shoiralar ijodi alohida o‘rin tutadi. Anbar Otin ham ularning biri edi.
Shoira «Tarjimayi hol» asarida, jumladan, shunday deydi:

Otam – Farmonquli Marg‘iloniy, Onam – Ashurbibi Qo‘qoniy.
Ular bo‘zchi, aniqrog‘i, belbog‘chilik bilan mashg‘ul bo‘-lishgan. Oila juda kambag‘al yashagan:
Alar belboqchi – bo‘zchi erdi kasbi, Hamisha makkayidan1 erdi noni,
Ki «Bo‘zchi yolchimas belboqqa» doim, Yana juft bo‘lmas erdi bir choponi.
Kambag‘alchilik va nochorlik oilaviy hamjihatlikka ham putur yetkazadi. Anbar va uning ukasi o‘gay ota tarbiyasida qoladi.
Anbarni  Qo‘qon  shahriga  –  Zohidxo‘ja  degan  kishi-ga  turmushga  uzatishadi  (Anbar  Otin  she’rlaridan  birida uni  «zahmat  ahli»dan  deb  yozadi,  «Debocha»da  esa  uning
«O‘ratepadan  yalangoyoq  yetim  kelg‘an»ini  ko‘rsatib  o‘ta-

1 M a k k a y i – makkajo‘xori.

di). Ularning to‘rtta farzandi bo‘lgan: Mo‘minxo‘ja, Bibixon, Usmonxo‘ja,  Ominaxon  (yoshligida  vafot  etgan).
Bo‘lajak shoira Dilshod otin maktabida tahsil olgan. Dilshod Barno bu haqda shunday deb yozgan edi: «Anbaroy bug‘doyrang, sunbul sochli, ohu ko‘z, oy yuzli, axloqi hami-da va odobi pisandida sohibidur. Bu sakkiz yashar qizcha bo‘lishiga qaramay, hazrat Navoiy g‘azallarini o‘rganishga behad qiziqadi... Umidim borki, bu qizcha katta shoira bo‘lg‘usi».
Anbar Otin o‘zbek va tojik tillarida ijod qilgan. She’rla-rida Uvaysiyning ta’siri sezilib turadi. Zero, Uvaysiyni bir she’rida «momom» deb tilga oladi hamda otasiga Uvaysiy-ning amma ekanini ta’kidlaydi. Ustozlarning ulug‘i sifatida Navoiyni tilga oladi:
Agar ustodi adabni izlasang, Anbar Otin, Sen Navoiy ta’limini doim mutolaa qil.
«Haziniy to‘dasi» degan ibora Anbar Otin qiziqqan ijodiy davraning  nomidir.  Shuningdek,  Muqimiy,  Furqat,  Kamiy, Zavqiy, Shavqiylar ijodi ham shoira uchun qiziqarli bo‘lgan. (She’rlarida ularga murojaat qilgan, ular bilan bahslashgan). Anbar Otin O‘rta Osiyoning Chor Rossiyasi istilosi davri-
da yashagan. U rus madaniyati, san’ati va adabiyoti, ayniqsa, maktab-maorif sohalaridagi ilk o‘zgarishlarni ko‘rib, ularga nisbatan dastlab ijobiy baho beradi:
Qo‘shulub mulki Farg‘ona o‘rusga bu saro bo‘ldi, O‘rus o‘zbek elig‘a tug‘ishgandek ag‘o bo‘ldi.
Keyin bu siyosatning qora va jirkanch tomonlarini ham («qilich yonig‘a to‘pponcha qo‘shulub») ko‘ra bildi:
Quvonib ibtidoda o‘yladi el: «Zulm ketdi», deb, Kelib  zolim,  mulozim  birla  tezda  hampo  bo‘ldi.
Anbar Otin mahalliy va rus hukumati vakillarining birga-lashib  uylarini  tortib  olgani,  oqibatda  katta  oilaning  kichik
[image: ]

hovlichada qamalib qolgani haqida ham she’riy misralar bit-gan. Muhimi, u «ikki yoqlik zulmni» ko‘plardan oldin ko‘ra bilgan va atrofidagilarni uni bartaraf etish uchun chorlagan edi.
Anbar Otin uzoq umr ko‘rmagan bo‘lsa-da, umrining ko‘p qismini to‘shakda mixlangan holda o‘tkazgan. Ammo u kuchli iqtidor bilan birgalikda mustahkam irodaga ham ega edi:  «Falaki  jomakabud1  dastidin  yuz  dodki,  –  deb  yozadi
u. – bir yig‘inda haqni aytib, balog‘a qolib zinadan quv-lang‘animda oyog‘im chiqib yotib qoldim.
Yosh umrim hayf va rangim za’faron bo‘lib yotdim. Bor mavjud kuchim kitob o‘qumoq va g‘azal abyot qilmoq ila band bo‘ldi».
«Qarolar falsafasi» Anbar Otin ijodidagi eng go‘zal ada-biy kashfiyotdir. U shoira shaxsiyatidagi ijtimoiy jur’at va jasoratning, yetuk salohiyat va ijodiy barkamollikning go‘zal namunasidir.
Anbar Otin adabiyotimiz tarixida ilk bor falsafiy-pub-litsistik yo‘nalishda ijod qildi. Tarixda «Risolayi falsafayi siyohon» («Qarolar falsafasi risolasi») nomi bilan saqlanib qolgan,  bu  asar  Anbar  Otin  dunyoqarashi,  tasavvuri  haqi-da boy ma’lumotlar beradi. Uning tarix, falsafa, axloq va madaniyatimiz tarixining bilimdoni ekani ma’lum bo‘ladi. U inson tanasidagi ranglarning mutlaqo ijtimoiy ahamiyat kasb etmasligini, uning qayerda yashashi va qaysi tilda gapirishi emas, balki olam va odamga munosabatiga ko‘ra farqli ji-hatlari bo‘lishi mumkinligini ko‘rsatib beradi.
Qora so‘zining turli ma’no qirralarini izohlar ekan, shoira ijtimoiy hayotga, undagi tengsizlikka urg‘u beradi. Ijtimoiy adolatning jamiyat hayotidagi o‘rni va ahamiyatini o‘ziga xos tarzda talqin qiladi.
Anbar Otinning ayollar, ularning ijtimoiy-ma’naviy ha-yotdagi o‘rni va ahamiyati haqidagi kuzatishlari bugun ham o‘zining ijtimoiy hamda badiiy-estetik dolzarbligini yo‘qotgan emas.

1 F a l a k i	j o m a k a b u d  – ko‘k rangli osmon.

[bookmark: _TOC_250000]«RISOLAYI FALSAFAYI SIYOHON»DAN
(«Qarolar falsafasi risolasi»dan)
Avvalg‘i fasl
Bu faslda barcha qarolar borasida bu aqli qosir1 va no-raso ilan bayon qilurman.
Aslida, qaro nimarsalar qarong‘ulikda ko‘zga ko‘runmas, ammo bu falaki kajraftor2 o‘z shevalari ilan zamonani zulmat ichra qaro chodirga burkabdurki, bu chodir o‘z qarolig‘i qirq yilg‘i jilosida ichidagi barcha qarolarni ham namudor etgay3... Har kishida o‘tkur idrok bo‘lsa bilurki, qarong‘u tunda qaro baxt, qaro niyat va qaro fikr nechuk robita4 birla zul-mat quchog‘ida harakat qilur. Qaro tunda qaro baxt harakat qilg‘oni shu bo‘lurki, barcha mazlumlar bedor va vahshat biym (qo‘rquv, vahm)ida og‘ir zahmat va mehnatg‘a giriftor
bo‘lurlar...
Aksar Janub va Sharq xalqlari monandi Arab, Eron, Afg‘on, Seylon, Hind va Kashmir xalqlari qaro yuz, oq ko‘ngul xaloyiq erurlar. Ul xaloyiq aslzoda oq tanlar kabi andom, a’zoyi badan, qo‘l-oyoq, til, ko‘z, aql-hush, g‘ayrat, quvvat va tafakkurga moyildurlar...
Ul qaro xalq oftob so‘zonida5 mehnat qilib, o‘zlari har qancha kuyganlari holda, hosillarini hamtavoqlarig‘a tuhfa qilurlar. Misol andoqdurki, qazon bovujud qarodur, o‘zi o‘tda kuyub qaro bo‘lg‘oni holda ovqat pishirub odamlarni to‘ydurur...
Qarolar bordurlarki, alar o‘zlari qaro bo‘lg‘onlari holda ma’rifat nuri siyratlarida to‘ladur va ul nurlarni fasohat6 va til durdonalari vositasi ila olamg‘a oq shu’la socharlar. Misol uldurki, qaro charog‘ o‘zi qaro yog‘ va kuyundig‘a giriftor bo‘lg‘oni holda nuri ilan kulbani ravshan qilur.

1 Q o s i r – qusurli, aybli.
2 K a j r a f t o r – teskari yuruvchi, egri qiliqli; makkor.
3 N a m u d o r	e t m o q – ko‘rsatmoq, namoyish etmoq.
4 R o b i t a – aloqa, vosita; tartib-qoida.
5 S o‘ z o n – taft; kuydirish.
6 F a s o h a t – so‘zning ochiq, ravshan, ravon bo‘lishi; uslubning chiroyliligi.

Husn bobidagi eng muqaddam omillar ham qaroliqdur-larki, go‘zal siymoni asosi qaro qosh-u qaro soch va qaro xol bo‘lur.
Ikkinchi fasl
Bu faslda man farqi qarolar taqdirini bayong‘a keltirur-man. Avvalo, farq iborasi uldurki, ayollar boshini ikki qismga ajratib, peshonasidin, ya’ni burni ustidin ayriliq yo‘l tushar, shu(l) yo‘lni farq deyurlar, ma’nisi ulki o‘ng taraf va chap tarafni farq qilmoq uchun zarurdir. Ma’lum bo‘ldiki, farq deb ayol boshidag‘i chiziqni nom olduk. Bas, farq ayol boshida bo‘lsa, ul farq qay xilda bo‘lmog‘ini ham bilmoqni taqozo qilur.
Ayol sochini farqi har ikki tarafg‘a barobar taralg‘on bo‘lub, nihoyat, silliq bo‘lg‘onidan yaroqqos jilosi bo‘lur, ul jilog‘a nazar solub, bu ayol taqdirini nelar bilan o‘turini muoyina tafakkur ko‘zi ila ko‘rib bo‘lur. Bu farq egasi-ni man inson onosi har nechuk donishmand enagasi deb bilurman, ul ono shundog‘ onodur va mohir donodurki, Aflotun va Arastuni, Laqumojis va Doniyolni, Xizr ila Ilyos-ni, Iskandar-u Doroni, Luqmon va Sulaymonni, Abu Sino va Ulug‘bekni, Jomiyni, Sa’diyni, Navoiyni, Firdavsiyni, Bedil va Xayyomni, Nodira va Uvaysiyni, meni va seni o‘z qornida o‘n oy ko‘tarub, turli ofatlardin saqlab, yegan g‘izosidan1 rasamat2 berib, to‘qson to‘qquz to‘lg‘oq dardini tortub tug‘ub, hanuz ko‘z ochishg‘a majolimiz va sut em-moqqa kamolimiz bo‘lmag‘on murg‘ak va g‘ilmak holimizda ko‘zimizni ochib, olamni ko‘rish va sut emish qobiliyatig‘a davvor-u3 mohir qilibdur, ko‘z mujgonlarini shona4 qilib, un-din barcha xilmlarni5 bartaraf qilib, nimjon barmoqlarimizni silab, band-bandig‘a yig‘ilg‘on kirlarni artib, qo‘limizg‘a biror narsalarni ushlatub, harakat-ish o‘yinlarni o‘rgatti.

1 G‘ i z o – ovqat, oziq, yegulik.
2 R a s a m a t – ulush, hissa.
3 D a v v o r – aylanuvchi, o‘zgarib turuvchi.
4 Sh o n a – taroq.
5 X i l m – ko‘z og‘riq chiqindisi.


O‘shal ono o‘zi o‘rgatgan harakatlar chaqaloqdin voqe’ bo‘lganda, kamoli xushnudlikdan boz1 bolani qaynoq va yum-shoq ko‘ksiga bosub, hidlab, bo‘salar qilur. Go‘yo boladin so-dir bo‘lg‘on harakatlar bolani hushyor, botirlig‘idin bo‘lubdur va go‘yo onog‘a bir ulug‘ foydaliq mehnat qilib berubdur.
Bas, shundog‘ mehribon ono ham mazkur farqi qarolari jumlasidandur...
Farqi qarolarni qaro soch, qaro ko‘z, qaro xol va lola yuz, la’ldek lab, sadafdek tish va hokazolar ila tasvir et-ganda, ularda o‘z husni jamollarig‘a yarashgon aql, farosat-u himmat va g‘ayrat, xizmat-u mehnatlari ham bordurki, ul fazilatlari ila birga yodlamoq lozimdur.
Uchinchi  fasl
Bu faslda men baxti qarolar borasida so‘z  yuritaman, aslida din peshvolari baxti qaro deb o‘z aqidalari bilan dun-yoda faqat mehnat va mashaqqat bilan kun o‘tkuzib, toat va ibodatni maromiga yetkazmagan va yana pir xizmatini mu-nosib qilib, pir yo‘llanmasini olmaganlarni aytishadi. Bizning fikrimiz bu aqidaga zid holda, aksincha, umri mehnat va mashaqqat bilan o‘tib ketgan guruh ayni bebaxt odamlardirki, ularni baxti to dunyo turguncha barq urib, dostonlarni yoritib turadi. Bilmoq kerakki, Farhod shahzodalikdan ishq gadosi bo‘lishni afzal bilib, o‘z ma’shuqasining orzusini ro‘yobga chiqarmoq uchun qoya toshlarni, daryo(larni) to‘sib, sahroni obod etish uchun mehnat va mashqqatga giriftor bo‘ldi.
Shunday ekan, ma’lum bo‘ladiki, Farhod kabi doston bo‘lib uning orzusi butun bashariyat orzusi bo‘lsa, nima uchun bu toifa mashaqqat chekkanlar baxtiqaro bo‘ladi?! Haqiqatni aytganda, baxtiqaro shu toifalardirki, ular mehnat-dan yiroq bo‘lib, besh kun ko‘rgan umrini rohat bilan o‘tka-zish maqsadida ming hiyla va aldovlar bilan ustamonlik qilib, o‘zgalar mehnati bilan davlat to‘plab, obro‘ va boylik hosil qilib, ommaning nafratiga giriftor bo‘lib umri ado bo‘lar.

1 B o z – yana, tag‘in, takroran.

Ular shoh bo‘lsa, zolim mulla bo‘lsa, so‘zi boshqa, ishi boshqa amaldor bo‘lsa, «jafokor» nomi bilan dunyodan o‘ti-shadi, biror kishi u toifani yaxshi nom bilan yod etmaydi va hech bir donishmand (ularning) hayoti haqida esdalik uchun doston ham to‘qimaydi. Bas, ma’lum bo‘ldiki, dunyoda to‘rt oyoqli hayvonlardek  yeb-ichib, maishatni hunar qilib, be-nom-u nishon o‘lib ketgan odamlarni baxtiqaro desa bo‘lar.

To‘rtinchi  fasl

Bu faslda qora zulmat haqida so‘z yurutmoqchiman. Aqlga  ishoradirki,  hech  zulmat  oq  bo‘lmas,  albatta,  bu
«zulmat» so‘zi qarong‘ilikning baland sifati bo‘lib, bu so‘z ifodaga kelgan zahoti tinglaguvchi nazarida yorishmog‘i dush-vor bo‘lgan qarong‘i manzara ko‘ringay. Bundoq manzarani ko‘rguvchi uni tasvir etishga qobiliyat paydo qilgan va uni ko‘rish quvvatiga ega bo‘lgan, zulmat tasavvuriga ojiz va uni ko‘rish qobiliyatidan begona kishi «zulmat» deb qarong‘i kechani bilar va u kecha so‘ngidan yaqin soat va muayyan vaqtda yorug‘ kun kelishini, albatta, bilar...
Zulm ustun kelib, bir mamlakatni bosib tursa, bu zulmni oftob va tong ravshanligi bartaraf etolmas, bunday  zul-matni adolat kuchi yengar. Adolat kuchiga chiday olmagan zulmat ko‘pincha majoziy hokim va zolimlar tarafidan joriy qilinadi...
Zolim aqlining yo‘qligidan bexabar o‘zini, shubhasiz, aqlli va dono hisoblab, har ishni qilish fikriga kelsa, o‘sha ishni nihoyat ma’qul va maqbul va xaloyiq uchun majburiy qilar, u rejasini amalga oshiradi, … ijrosiga farmon beradi. O‘sha farmon qilgan mashaqqati el boshiga zulmdirki, o‘sha zulm soyasi «zulmat» deyilar...1
Tarixi tahrir 1328 hijriysi (1910) milodiy.


1 Uchinchi va to‘rtinchi fasllarning hozirgi o‘zbek adabiy tilidagi tabdili berildi.
[image: ]

Savol va topshiriqlar 


1. Anbar  Otinning  hayotidagi  eng  muhim  voqealar  haqida gapirib	bering.
2. U qaysi ijodkorlar bilan muloqotda bo‘lgan?
3. Anbar Otin ijod qilgan adabiy janrlar haqida gapirib bering.
4. Dilshod Barnoning bo‘lajak shoira haqidagi qaydlarini o‘qing va unga o‘z munosabatingizni bildiring.
5. «Qarong‘ulikda» so‘z hozirgi adabiy tilimizda qanday ta-laffuz qilinadi va yoziladi? Ularni qiyoslang, mohiyati va sababini tushuntirib bering.
6. Anbar Otin oq tanli va qora tanli kishilar o‘rtasida qan-day farq va o‘xshashliklarni ko‘rsatgan? Bu bilan u nima demoqchi?
7. Asarda qozon bilan bog‘liq o‘xshatishni toping. Uning nima maqsadda qo‘llanganini tushuntirib bering.
8. «Qaro» so‘zi ma’rifat va go‘zallik tushunchalari bilan alo-qalantirilgan o‘rinlarni toping hamda ularni izohlang.
9. Adiba ko‘plab buyuk allomalar nomini tilga oladi. Bunda u qanday maqsadni ko‘zda tutgan?
10. «Baxti qarolar» ifodasini Anbar Otin qanday izohlagan? Uning  nazarida  haqiqiy  baxti  qaro  kim?
11. Birinchi va ikkinchi qismlardagi ayrim abzas (xatboshi)-larning hozirgi o‘zbek tilidagi tabdilini yaratishga urinib ko‘ring.
12. «Qarolar falsafasi» matnini qayta hikoyalash bo‘yicha muso-baqalashing.

Boqijon To‘xliyev, Bahodir Karimov, Komila Usmonova

Nashriyot litsenziyasi AI № 160, 14.08.2009-y.

Ofset qog‘oziga bosildi. «Times New Roman» garniturasi. Shartli bosma tabog‘i 13,45. Nashr hisob-tabog‘i 12,50.
Adadi 432 771 nusxa. Buyurtma № 18-253.

«O‘zbekiston milliy ensiklopediyasi» Davlat ilmiy nashriyoti 100011, Toshkent shahri, Navoiy ko‘chasi, 30-uy.

«O‘zbekiston» nashriyot-matbaa ijodiy uyi bosmaxonasida chop etildi.

Ijaraga berilgan darslik holatini ko‘rsatuvchi jadval

	№
	O‘quvchining ismi, familiyasi
	O‘quv
yili
	Darslikning olingandagi holati
	Sinf rahba-rining imzosi
	Darslikning topshiril-gandagi holati
	Sinf rahba-rining imzosi

Darslik ijaraga berilib, o‘quv yili yakunida qaytarib olinganda yuqoridagi jadval sinf rahbari tomonidan quyidagi baholash
mezonlariga asosan to‘ldiriladi

	Yangi
	Darslikning birinchi marotaba foydalanishga berilgandagi holati

	
Yaxshi
	Muqova butun, darslikning asosiy qismidan ajralmagan. Barcha varaqlari mavjud, yirtilmagan, ko‘chmagan, betlarida yozuv va chiziqlar yo‘q

	

Qoniqarli
	Muqova ezilgan, birmuncha chizilib, chetlari yedirilgan, darslik-ning asosiy qismidan ajralish holati bor, foydalanuvchi tomonidan qoniqarli ta’mirlangan. Ko‘chgan varaqlari qayta ta’mirlangan, ayrim betlariga chizilgan

	
Qoniqarsiz
	Muqova chizilgan, yirtilgan, asosiy qismidan ajralgan yoki butun-lay yo‘q, qoniqarsiz ta’mirlangan. Betlari yirtilgan, varaqlari ye-tishmaydi, chizib, bo‘yab tashlangan. Darslikni tiklab bo‘lmaydi.

